
Iulie 2008. Am terminat primul volum din Educația 
părinților. Cartea e în tipografie şi în curând trebuie sa 
apară. 

„Cetăţeanul sovieticare dreptul la odihnă”. Frumoase 
cuvinte. Dreptul la viaţă. Dreptul la muncă. Dreptul la 
odihnă. De-ar fi adăugat şi dreptul la iubire - ei, asta ar 
fi schimbat dintr-odată lucrurile în bine. Dar nici 
„odihnă” nu-i rău. 

Chiar şi cea mai plăcută muncă, dacă ne absoarbe, 
ne ia tot mai multă energie şi, imperceptibil, în 
subconştientul nostru valorile încep să se deplaseze. 
Fiindcă în orice muncă atingerea scopului este un 
obiectiv de mare importanţă, dependenţa de viitor se 
poate amplifica extrem de mult - şi în suflet se va ivi 
neîntârziat sentimentul superiorității, al propriei valori. 
Se amplifică trufia şi, odată cu ea, irascibilitatea, tendința 
de a-i cataloga pe ceilalți, teama şi deprimarea. Spiritul 
bolnav trimite boala în corp. De la insuccese şi neplăceri, 
omul alunecă lent spre boală. Or, totul vine de la uitarea 


de sine în muncă, de la dorinţa de a face totul sută la 
sută. 

Munca poate nu numai să obtureze simţul 
comuniunii cu Creatorul - suprasolicitările insesizabile 
pot absorbi energia necesară vieţii. Trebuie s-o iei 
împrumut de undeva. Acest lombard se perfectează în 
sufletul nostru. S-a constatat că, dacă suprasolicitările şi 
deficitul de energie ajung să ne pună viaţa în pericol, 
subconştientul nostru poate lua pentru un timp energie 
de la copiii şi nepoţii noştri, întrucât, în plan subtil, noi 
suntem unitari. Dar această energie nu poate fi luată 
pentru mult timp. Dacă suprasolicitarea persistă dincolo 
de limita periculoasă, va începe deformarea capsulelor 
energetice ale copiilor şi nepoților noştri. Ei se 
devitalizează - pot să se nască bolnavi, pot şi să nu se 
nască. Uneori intervine un sistem defensiv, dacă sufletele 
descendenților sunt curate şi ei trebuie să vină pe lume; 
în acest caz, părintele returnează energia furată prin 
boală sau prin moartea sa. 

Dacă sufletele copiilor au deficit de vitalitate, cu 
câțiva ani înainte de procrearea lor părinţii vor trece 
printr-o procedură standard de purificare. Tot ce poate 
constitui obiectul cramponării sufletului începe să se 
macine şi să se fisureze. Într-un asemenea moment 
trebuie să te agăți de ceva care nu se distruge, trebuie să 
te sprijini pe veşnicia care se cheamă „iubire de 
Dumnezeu”. Cu cât vor fi distruse mai puternic toate 
formele de fericire, cu atât va fi mai mare nevoia 
comuniunii cu Dumnezeu. Energia Divină ne vine în 


funcţie de nevoia noastră de ea. Primim cu atât mai multă 
iubire, cu cât nevoia noastră de ea este mai mare. Dar, 
dacă ne închinăm la idoli falşi, dacă punem pe primul loc 
funcţiile existențiale general acceptate: hrana, sexul, 
familia, serviciul - şi nu luăm distanţă pentru o clipă de 
ele - atunci iubirea nu va veni prin neplăceri mărunte, ci 
prin chinuri şi moarte. 

A patra poruncă spune astfel: „Adu-ţi aminte de ziua 
Sabatului ca s-o sfinţeşti!” Ceea ce înseamnă: uită de 
orice, distanțează-te de orice, o zi a săptămânii dedică-i- 
o lui Dumnezeu. Această poruncă oglindeşte nu numai 
legile Universului, ci şi mecanismul de supravieţuire a 
popoarelor şi a civilizaţiei. Înainte, când mă odihneam, 
mă străduiam să citesc cărți şi să trec în revistă 
problemele pacienţilor. Abia mai târziu mi-am dat seama: 
munca cere una, odihna - alta. Şi imediat m-am simțit 
mai uşurat. 

Acum sunt în Crimeea la odihnă. Comunicare, 
natură, pescuit, mare. Fiindcă din ea provenim şi 
continuăm sa purtăm în noi marea sub forma limfei - 
componenta de bază a sângelui, cufundându-ne în mare, 
putem uita de toate - şi atunci în noi reînvie simțăminte 
oprimate, altfel, de conştiinţă. 

Conştiinţa este legată de corp şi de aceea ea 
individualizează omul, îl opune lumii, îl plasează în 
centrul Universului. Conştiinţa îi şopteşte omului că el 
este cel mai însemnat, că este unic şi irepetabil, că este 
mai bun decât toţi, că are întotdeauna dreptate. Dacă 
sentimentele slăbesc, atunci glasul conştiinţei prevalează 


şi omul pierde comuniunea interioară cu lumea, cu 
Universul şi cu Dumnezeu. Când iubirea încetează să se 
reverse în sufletul nostru, începe agonia, care rămâne 
mult timp insesizabilă. Dimpotrivă, omul îşi resimte mai 
întâi primatul şi  omnipotența, deoarece dispare 
sentimentul de subordonare față de Dumnezeu. Energia, 
pe care întotdeauna i-am dat-o Creatorului, acum va fi 
direcțională spre necesitățile secundare ale omului. 
Sentimentul de superioritate netă, de omnipotenţă, de 
omnisciență constituie faze deja sesizabile ale acestei 
agonii. lar după aceea începe stingerea conştiinţei, 
distrugerea destinului şi, în final, descompunerea 
corpului. 

Cât am scris cărțile, în special la început, a trebuit să 
prelucrez o cantitate enormă de informaţii, să încerc să 
leg într-un tot unitar toate evenimentele. Apărea, fireşte, 
o suprasolicitare a conştiinţei şi, ca să mi se amintească 
faptul că spiritul este subordonat, după fiecare carte 
aveam de întâmpinat decese sau necazuri serioase. 
Contactul cu moartea îmi dădea posibilitatea să fac mai 
uşor acordul cu eternul şi să mă dezbar de efemer. 

Acum mă străduiesc să nu mă gândesc la nimic. Am 
două săptămâni de odihnă. Astăzi mă pot vedea cu 
prietenii, pot să mă plimb pe faleză, să intru în mare. 

Dimineaţa următoare. Mă trezesc auzind un zgomot 
în antreu - un fâsâit, cineva muta sacoşe şi căuta ceva 
prin ele. Deschid un ochi şi-l văd pe amicul care venise 
ieri seară. „Asta-i bună, unde mi-oi fi pus mobilul?” 


bombănea el. Mai scotoceşte prin sacoşă şi deodată 
spune mirat: 

-Ia te uită, mi-au dispărut banii. 

Eu am început să râd: 

- Bine te-au aranjat şmecherii lungi de mână azi- 
noapte. Te-au curăţat nu numai la buzunare, da’ şi la 
suflet. 

Şi în aceeaşi clipă am simţit cum brusc îmi piere tot 
cheful de glumă. Trebuie să-mi verific geanta, care e în 
camera cealaltă. Dintr-o privire îmi descopăr portmoneul, 
aruncat lângă geantă. Actele nu sunt atinse, dar banii nu 
sunt. Data trecută luasem împrumut de la nişte prieteni 
o sumă bunişoară şi acum o adusesem, să le dau banii 
înapoi. Plus banii pe care îi luasem pentru concediu - 
totul dispăruse. M-au lăsat fără un şfanţ. 

Mergeam  încolo-încoace prin cameră, năuc, 
încercând să mă gândesc ce să fac eu acum şi cum de s- 
a putut întâmpla una ca asta. Îmi revenea pentru a nu 
ştiu câta oară gândul dureros că n-am să pot înapoia 
banii, că acum concediul meu arată altfel. În aceeaşi clipă 
mi-a sunat mobilul. Am privit mecanic numărul şi am 
văzut că mă sună de la birou. 

- Serghei Nikolaevici , aud vocea secretarei mele, vă 
rog să primiţi felicitările mele. 

- Mulţumesc, zic eu, tocmai la timp. Dar ce s-a 
întâmplat? 

-Cum „ce”! se miră ea, cartea dumneavoastră, 
Educaţia părinților, a sosit de la tipografie. Am în mână 
primul exemplar. 


- Îmi pare bine, zic eu. Probabil cartea va avea priză 
la public, din moment ce am fost curăţat aşa de dur. 

M-am dus în bucătărie şi mi-am strigat prietenii. Am 
scos din frigider o sticlă de vin alb sec, am deschis-o şi 
am turnat în pahare. 

Memoria m-a dus deodată spre nişte întâmplări de 
acum vreo cincisprezece ani. Eram tot aici, în Crimeea. 
Un cunoscut din Petersburg îmi dăduse telefon ca să-mi 
comunice: 

- Tu te-ai purtat cum nu trebuie şi bossul nostru te-a 
luat la ţintă. Cu mafioţii nu-i de glumit. În zece zile 
trebuie să dai două sute de dolari. Vino imediat în 
Petersburg. 

Priveam obtuz în față, ținând receptorul la ureche. 
Alături de mine stăteau prietenii, care ascultaseră 
întreaga convorbire. În momentul acela mi-a trecut prin 
minte un gând: „Păi, de ce să mă întorc în Petersburg, 
dacă acolo cel mai probabil or să mă omoare?”. Fără să 
stau pe gânduri, am răspuns: 

- Acum n-am cum să plec din Crimeea, nu sunt bilete 
nici de avion, nici de tren. 

- Dar peste cinci zile o să poţi veni? 

-În cel mai bun caz, peste zece, am precizat eu. 
Interlocutorul a închis. lar eu mă gândeam că mai am o 
rezervă de zece zile de viață. Prietenii mă priveau 
interogativ. Aveam de gând să mergem la restaurant - 
apăruse deja prima mea carte. 

- Şi ce, nu ne mai ducem niciunde? a întrebat unul 
dintre ei. 


- Păi, de ce să nu ne ducem? am răspuns, ne ducem 
şi ne veselim. 

Dar pe feţele prietenilor mei se citea că n-au chef să 
sărbătorească. 

Am plecat la nuntă, am ajuns la înmormântare - cum 
ar veni. 

Ne-am aşezat la masa într-un restaurant plăcut. De 
acolo se deschidea o privelişte înălțătoare spre muntele 
Ai-Petri. Natura, ca şi marea, linişteşte mult. 

Mi-aduc aminte că o dată era rândul meu la a toasta, 
stăteam în Pavilionul argintiu, m-am ridicat şi am spus: 

- Să păstrăm tăcerea treizeci de secunde şi să simțim 
această frumuseţe, apoi să bem pentru ea. 

lar acum, cu paharul în mână, mă uitam la fețele 
celor din j tuşi vedeam milă şi compătimire. Tocmai bine 
să bem pentru odihna sufletului. 

-Aş vrea să toastez, am spus. Ştiţi cu toţii ce s-a 
întâmplat. În zece zile aş putea face rost de maximum o 
mie de dolari. Ei, o mie cinci sute. lar tovarăşii mafioţi vor 
de la mine două sute. Şi, să vedeţi la ce m-am gândit. A 
apărut prima mea carte, Diagnosticarea karmei, şi s-ar 
zice că a început să aibă succes, a început să se 
vorbească despre mine ca despre un cercetător 
interesant. Păi, exisă o lege pe care nu toată lumea o ştie: 
înainte de a da ceva, Dumnezeu ia puţintel. Imaginaţi-vă 
cât trebuie să primesc, dacă acum vor să-mi ia atâta? 

Cu toții au izbucnit în râs într-un glas. Atmosfera s- 
a destins şi în continuare ne-am distrat deja ca de obicei. 


Peste o săptămână m-am întors în Petersburg, dar nu 
m-am întâlnit cu cel care îmi dăduse telefon. El era unul 
din oamenii bossului mafiot, înainte fusese milițian, după 
aceea trecuse în lumea interlopă - în anii 90 profesiile 
astea erau foarte la modă. Acum iar lucrează în miliție. 
Eu atunci m-am hotărât să nu stau de vorbă cu el, ci m- 
am dus imediat să mă întâlnesc cu bossul. Am intrat în 
cafeneaua unde se întrunea banda de obicei, m-am 
prezentat şi am întrebat dacă şeful e acolo. Peste cinci 
minute stăteam cu el la masă. A reieşit că el nu ştia nimic, 
că toată povestea era născocită de omul lui, care se 
gândise să-şi însuşească cartea mea. lar asta se 
întâmplase fiindcă eu, voind să-l ajut, dădusem o parte 
din tiraj la vânzare în magazinul lui. Atunci el se gândise 
aşa: de ce să vând eu cărțile, când aş putea să iau de la 
autor drepturile de editare? În anii 90, aceasta era o 
practică foarte la modă în Rusia. Un autor de succes se 
putea trezi că vin unii cu pistolul şi îi cer să le cedeze 
drepturile de autor. Dacă se împotrivea, de obicei era 
ucis. 

Folosindu-se de autoritatea bandelor ca de o pârghie, 
cunoscutul meu se gândise să pună mâna şi pe carte, şi 
pe drepturile de editare. Nu se aşteptase câtuşi de puţin 
ca eu, trecând peste el, să decid să rezolv problema de 
unul singur. Întrucât el se credea aproape prieten cu 
mine, nu se îndoise că îl voi crede sută la sută. Plus 
factorul surpriză. Într-o situaţie obişnuită, combinaţia lui 
ar fi fost impecabilă, dar autonomia mea interioară, 
combinată cu credința, mi-au permis să schimb cursul 


evenimentelor. Nu m-am speriat, nu m-am înverşunat, n- 
am căzut în deznădejde. Am căutat o ieşire din situația 
creată şi am găsit-o. Uimitor e că atunci n-am încercat 
câtuşi de puţin sentimentul de protest. Dumnezeu a dat 
situația, deci nu trebuie să mă agit. Probabil, acesta era 
rezultatul purificării înainte de a scrie prima carte. De 
obicei, diagnosticul „melanom cu metastaze” nu lasă 
şanse de supravieţuire. Atunci am înțeles: esenţialul pe 
care trebuie să-l apăr este sentimentul de iubire din 
suflet. Acest sentiment nu trebuie să se piardă niciodată. 
Toate celelalte, în comparaţie cu asta, sunt nimicuri. 

Am căzut pe gânduri, uitându-mă undeva departe. 
Am văzut prietenii stând în jurul meu cu paharele în 
mână. lulie 2008. 

- Şi aşa, toastul! am spus. Tocmai am fost felicitat. A 
apărut prima parte a cărții „Educaţia părinţilor”. Înainte 
de a da ceva, Dumnezeu ia puţintel. Judecând după cele 
întâmplate, cartea o să aibă mare succes. Aşa că - pentru 
noua carte! 


PARIS 


4 iunie 2009, Paris. 

În acest oraş sunt o mulțime de mici hoteluri şi de 
magazinaşe miniaturale - toate astea îi dau un colorit 
particular. Oraş turistic. În exterior, Parisul e superb, aşa 
cum era şi înainte, dar invazia turiştilor îşi spune 
cuvântul - oraşul seamănă tot mai mult cu un frumos 
panou publicitar. Cu o femeie frumoasă care se îngrijeşte 
doar de aspectul ei exterior şi nu vrea să gătească, să 
nască, să crească copii, să se îngrijească de soțul ei. Poate 
că aura capitalei Franţei se reflectă asupra întregului 
stat? Fiindcă, după statistica oficială, una din două 
franțuzoaice e sterilă. 

Dar astăzi Parisul e măreț. El ademeneşte, promițând 
desfătări, uluieşte cu frumusețea şi distincţia lui. E 
elegant şi imprevizibil. Îmi strâng lucrurile de la etajul trei 
al unui mic hotel de trei stele. Trebuie să aduc maşina de 
la Frankfurt la Barcelona. Distanţa e de circa două mii de 
kilometri. Dacă mergi de la Frankfurt pe lângă granița cu 
Elveţia, distanța e mai mică şi se poate face într-o zi. Eu 
am decis să merg prin Paris. Cu atât mai mult, cu cât 
maşina e cu numere de Germania (mi-au cumpărat-o 
nişte prieteni) şi în Paris e mai uşor de parcat, platformele 
de ridicare te mai cruță. 

Acum câţiva ani am fost la Paris şi mi-am cumpărat 
un sacou bunişor. De data asta, eu, ca un bun cal de 
curse, am bătut jumătate de oraş şi n-am putut găsi 
nimic onorabil. Am intrat în micile buticuri, presupunând 


că acolo preţurile or fi mai mici, iar fasonul - mai bun. 
Cât de slăbuțţi sunt totuşi francezii, m-am gândit. Cam 
toate sacourile sunt mărimea 48. lar prețul - de la 600 la 
2500 de euro. Înţeleg, omul vrea să-şi cumpere sacou în 
chip de suvenir. De fapt, nu sună rău: „Am fost pentru 
două-trei zile la Paris şi cu ocazia asta mi-am cumpărat 
sacouaşul ăsta”. Şi să laşi lumea cu gura căscată la preţ, 
se-nțelege. Cunoştinţele vor da din cap uimite şi te vot 
invidia un pic. Dar eu voiam pur şi simplu să-mi cumpăr 
un sacou bun, cusut cu gust şi din material bun. Şi, de 
dorit, cu 100 de euro. Înţeleg însă că acest vis este mai 
puțin realizabil decât posibilitatea de a ajung la Paris, în 
general. 

Dacă mergi pe bulevardul Montmartre, ajungi la unul 
din cele mai mari magazine din Paris: Gallery Lafayette. 
Este aproape de celebra Operă din Paris. Zâmbesc, 
gândindu-mă cum se schimbă psihologia oamenilor. 
Înainte îți spuneau că marele magazin se află aproape de 
clădirea Operei franceze. Acum îţi spun că Opera se află 
nu departe de marele magazin. În lumea păgânismului 
contemporan, prioritățile se schimbă. Uite, şi eu m-am 
gândit mai întâi să-mi cumpăr sacou, şi n-am intrat în 
Luvru, cu toată colecţia lui. E drept că am fost şi ţin minte 
totul, în cele mai mici amănunte. Şi cum Gioconda, din 
spatele sticlei blindate, nu ştiu de ce, îmi făcuse o mai 
mică impresie decât reproducerile ei. Poate din cauza 
aglomerației permanente din fața tabloului. Arta e ceva 
intim. Când eşti singur cu tabloul, ți se dezvăluie acel 
„ceva” invizibil în fața mulțimii. 


În artă îndeobşte se ascundeo contradicţie dialectică 
unică. Să luăm meşteşugul şi arta. Un tablou e pictat de 
un pictor, celălalt - de un meşteşugar. Unde e diferența? 
Ne-am obişnuit să privim oarecum condescendent 
meşteşugul şi să divinizăm arta. Or, de fapt, meşteşugul 
e artă în producție de serie. Ea poate fi la dispoziţia oricui, 
dar inițial e creată pentru cineva anume. Individualul 
devine ulterior colectiv. Comunismul a încercat să 
lichideze individualul, lăsând numai colectivul - şi 
dezvoltarea s-a oprit. A continuat numai acolo unde nu 
se putea fără elementul individual - în teatru, 
cinematografie, sculptură, pictură. Dar şi acolo ideologia 
a încercat să reducă la zero interesele individuale. 

Mi-aduc aminte cum, la începutul anilor 80, am venit 
la Leningrad. Lucram pe un şantier şi mergeam foarte des 
la Ermitaj. Arta aparţine poporului, clamau pancartele. 
Toate operele de artă, confiscate de la particulari, se 
păstrau în Ermitaj. Pe fondul mobilierului sărăcăcios şi 
primitiv din apartamentele din oraş, Ermitajul te lăsa 
mut, cu frumuseţea şi distincţia lui. Îmi plăcea să cutreier 
ore în şir prin sălile muzeului. Cu timpul am observat că 
toată această frumuseţe nu mă mişcă în adâncul meu, că 
nu pot face diferența dintre un tablou foarte bun şi unul 
nu chiar într-atâta. Cineva m-a sfătuit atunci: „la 
închipuie-ți că vrei să cumperi tabloul sau statueta asta 
şi să ţi-o pui în casă. Şi gândeşte-te singur, se merită să 
o faci sau nu?”. De cum am inclus interesul personal, 
totul din jur s-a schimbat fulgerător. Imediat am început 


să simtcă un lucru e frumos, iar altul - mediocru. Atunci 
am simțit pe pielea mea ce este dialectica. 

Arta care serveşte o singură persoană va muri 
treptat, precum şi arta care se doreşte a-i servi pe toți 
luaţi împreună, excluzând pe fiecare luat separat. Fiecare 
celulă din organism trăieşte viața ei şi simultan se simte 
unitară cu întregul corp, în care sunt zeci de miliarde de 
celule. La prima vedere, pare a fi un paradox. Fiinţa vie 
are un scop individual şi un sens al vieţii, dar ea are şi 
un scop colectiv - scopul ființei vii ca parte a întregii 
populații. Pe plan exterior, interesele individuale şi cele 
colective sunt diferite şi contradictorii, dar pe plan 
interior coincid în întregime. De fapt, această 
particularitate şi contradicţie stranie se explică prin 
structura Universului, care este reprodus holografic de 
către fiecare obiect şi proces. 

În plan subtil, Universul este absolut unitar. Timpul, 
spaţiul şi materia se concentrează într-un punct. Acolo, 
individualul şi colectivul nu diferă prin nimic. Când 
timpul se revelează prin spaţiu şi materie, centrul 
cercului nu mai coincide cu circumferința. Apar 
individualul şi colectivul. Între ele apare conflictul, care 
se amplifică odată cu dezvoltarea, cu extensia spaţiului şi 
a materiei. Periodic, individualul şi colectivul trebuie să 
resimtă unitatea lor deplină, să revină la sursă, pentru a 
nu permite conflictului să conducă la distrugere 
reciprocă, într-o oarecare măsură, acest proces transpare 
în teoria universului pulsatoriu. 


În principiu, dacă ne gândim, tot ceea ce vedem sunt 
pulsațţii. Străfulgerare, extensie, individualizare, iar apoi 
- contracție, unificare, unitate. Universul apare, se 
extinde şi apoi se comprimă într-un punct. Toate 
procesele din univers pulsează. Ca să trăim, noi respirăm 
- cutia toracică se dilată şi se contractă. Pentru ca 
țesuturile noastre să fie alimentate cu oxigen, în fiecare 
secundă inima se dilată şi se contractă. Noi adormim şi 
ne trezim. Trăim, murim, iar după aceea sufletul nostru 
apare din nou pe acest pământ. Din această perspectivă, 
teoria reîncarnării este întrutotul logică şi firească, chiar 
şi iară numeroasele argumente secundare. În Univers nu 
există procese unice. Dezvoltarea este o schimbare a 
ciclurilor, o succesiune de stări care, repetându-se, se 
aseamănă din ce în ce mai mult cu universul ca un întreg, 
În final, individualul şi colectivul iar se vor contopi într- 
un tot. Punctul şi infinitul vor deveni indistinctibile, 
Universul va reveni la starea inițială. Inspirația şi 
expiraţia lui Brahma. 

Unul dintre principalele procese din univers este 
emisia luminii. 

Fotonul este simultan o particulă şi o undă. Unda 
este colectivul, iar particula - individualul. Şi, similar 
întregului univers, lumina există holografic în acelaşi 
regim. Ea se distribuie în tranşe, în cuante, ea pulsează. 
În realitate, ceea ce noi numim „lumină” constă 50 la sută 
din ceea ce percepem noi de fapt ca lumină, iar restul de 
50 la sută este ceea ce noi percepem ca întuneric. Deci, 
lumina şi întunericul sunt inseparabile - la fel sunt binele 


şi răul. Şi una şi cealaltă sunt conduse de Creator. 
Distincția în bine şi rău nu poate fi decât superficială - 
similar modului în care, pe plan exterior, pot fi separate 
interesele individului şi cele ale colectivului. 

Pământul nostru se roteşte în două fluxuri de timp. 
Pentru el, noţiunile de „stânga” şi „dreapta” sunt 
naturale, la fel ca pentru orice ființă vie. La om, partea 
dreaptă a corpului este legată de viitor, stânga - de trecut. 
Viitorul este spiritual, trecutul - material. În plan subtil, 
între spiritual şi material nu există o distincţie specială, 
dar în plan exterior există şi ea este substanțială. 
Emisfera dreaptă a creierului mare este legată de 
sentimente, imagini, subconştient. Cea stângă este 
orientată preponderent spre logică, spre gânduri, spre 
obiecte. Emisfera dreaptă a Pământului este orientată 
mai mult către conştiinţa colectivă. Emisfera stângă, 
vestică - către cea individuală. Adevărul, ca şi iubirea, se 
naşte acolo unde contrariile se reunesc. De aceea, toate 
marile revelații au avut loc în acele locuri unde se 
întâlneau Răsăritul şi Apusul. Acestea sunt teritoriul 
Iranului de azi şi partea europeană a Rusiei. Informaţia 
nou apărută s-a divizat cândva într-un filon mai 
pragmatic, care s-a îndreptat spre Egipt şi Palestina, şi 
unul mai ascetic, care a pornit spre India. 

Până nu demult, tendinţa estică, reprezentată de 
socialism, se lupta cu cea vestică. Socialismul a murit. 
Acum va muri capitalismul. Aceasta se vede deja cu 
ochiul liber, este suficient să ne uităm la statistici. 


Când am fost pentru prima oară la Paris, au trecut 
mai mult de zece ani de atunci, în incinta Operei şi a 
catedralelor era destul de plin de viaţă. Acum, animația e 
în jurul marilor magazine. Cultura şi religia nu mai sunt 
deja instrumente de cunoaştere şi dezvoltare, au rămas 
doar o pârghie pentru a face bani. Şi, treptat, au început 
să moară pe nesimţite. 

Înainte credeam că arta reprezintă elaborarea unor 
țeluri neconştientizate. Ştiinţa elaborează un sistem de 
repere care ascultă de conştiinţa noastră, iar arta conferă 
teluri emoţiilor noastre, subconştientului nostru. Arta 
este întotdeauna legată de viitor, rolul ei nu este numai 
acela de a stabili obiective, ci şi de a profeţi, de a prevedea 
viitorul. Dacă în fața societăţii se află iminenta degradării 
şi a pieirii, atunci, cu cât omul de artă este mai talentat, 
cu atât mai triste şi mai tragice pot fi lucrările lui. 
Talentulîn artă este întotdeauna profeție. Despre aceasta 
vorbea deja Puşkin, Lermontov o confirmă. Eroul din 
operele lui, Peciorin, i-a prezis unei persoane moartea; 
Lermontov a prezis el însuşi moartea Imperiului Rus, cu 
multe decenii înaintea evenimentului însuşi. 

Mă plimbam într-o seară pe străzile Parisului, 
uitându-mă curios la vitrinele magazinelor. S-a făcut 
noapte şi, trecând pe lângă un magazin, m-am oprit mirat 
în fața vitrinelor lui enorme. Era unul dintre multele 
magazine unde se vinde îmbrăcăminte şi încălțăminte. 
Dar la aranjarea vitrinelormuncise un maestru - se vedea 
imediat. La profesionistul de clasă vorbeşte fiecare 
detaliu, în timp ce totul este conceput într-un ansamblu 


legat riguros, ca într-o bună orchestră. Exprimarea la 
cota maximă a individualului şi a colectivului. M-a 
intrigat principiul aranjării  manechinelor. Erau 
îmbrăcate diferit, cu mult gust, în unele vitrine formau o 
mică clovnerie cu elemente de circ. Toate manechinele 
aveau ceva comun - erau legate cu sfoară de câte un 
picior. Unele îşi sprijineau corpul de podium, altele 
atârnau în aer. Impresia era stranie. Pentru mulțimile de 
turişti de pe străzile pariziene, poate că era ceva nou, 
insolit şi impresionant. Acum, artiştii încearcă să frapeze 
prin abordarea novatoare, ieşită din tipare. Dar, din 
punctul meu de vedere, noutatea ar trebui să ne aducă în 
suflet senzaţia de iubire şi de fericire. 

Când mergi la teatru, încă din primele minute înţelegi 
dacă spectacolul e slab sau nu. Câteva pulsațţii sunt 
suficiente - dacă există. Dacă întregul Univers ajunge la 
Dumnezeu, se întoarce la el şi se dizolvă în iubirea 
nemărginită, aşa ar trebui să sfârşească orice proces din 

Univers, indiferent de natura lui - fie de scurtă, fie de 
lunga durată. Spectacolul trebuie să aibă asupra 
spectatorului un efect de catarsis. Aceasta s-ar putea 
numi purificare prin iubire. Că în final trebuie să învingă 
iubirea, este firesc şi legic - după legitatea apariţiei şi 
dispariției Universului. Ceea ce nu implică neapărat 
triumful vieţii sau al bunăstării. lubirea poate învinge şi 
atunci când eroul principal moare sau suferă, fiindcă 
iubirea nu trebuie să se contopească nici cu viața, nici cu 
satisfacțiile ei. Acum, deseori ieşi de la un spectacol cu 
senzația că ţi-a fost pângărit sufletul. Oamenii de artă, 


regizorii se pare că au pierdut simţul sensului vieții. Sau, 
pur şi simplu, nu mai pot vedea iubirea în spatele valului 
actual de degradare şi autodistrugere a conştiinţei 
individuale. 

În linii mari, ceea ce am văzut în vitrină s-ar putea 
numi distrugerea destinului. Picioarele omului au 
legătură cu destinul. În subconştientul nostru, omul sau 
manechinul legat de picioare semnifică nu numai 
distrugerea destinului, ci şi lichidarea lui totală. Comut 
pe privirea interioară: care este impactul vitrinei asupra 
celui ce o priveşte? Curios: ea îi induce distrugerea 
destinului. Aşadar arta, prin impactul ei asupra 
subconştientului, poate nu numai să vindece şi să 
salveze. Poate şi să ucidă. 

Mergeam în noapte pe strada pariziană pustie şi mă 
gândeam că ceea ce vedeam în vitrine este, în genere, 
profund legic. O extremă întotdeauna trece într-alta. 
Omul care nu ştie să iubească este tentat de extreme şi li 
se închină. Mai întâi, el divinizează şi se închină omului 
iubit, după aceea devine gelos, suspicios, începe să-l 
urască şi e gata să-l omoare. La început se închină în fața 
stabilității, a bunăstării şi frumuseţii, iar mai târziu 
începe să distrugă, mutilează tot ce îl înconjoară şi se 
îndreaptă spre sinuciderea lentă. Vitrinele marilor 
magazine pariziene au fost întotdeauna un simbol al 
opulenței, prosperității şi succesului. Ele reflectau 
sistemul neconştientizat de valori al omului. Acum se 
parc că începe procesul invers. 


Mai demult nu puteam să înţeleg de ce în profesia de 
creator de modă practic toți sunt homosexuali, dar 
ulterior m-am dumirit. Veşmintele frumoase, fetele - 
manechine frumoase, sunt simboluri ale sexualității, ale 
vieții şi frumosului. Cel ce se închină vieţii, în toate 
aspectele ei, este condamnat ca, mai devreme sau mai 
târziu, să ajungă la distrugerea vieții. El nu va ucide 
neapărat pe alții sau pe sine însuşi, fiindcă aceasta ar fi 
numai o manifestare exterioară a procesului de 
distrugere. lar formele interioare de distrugere pot avea 
forme diferite - homosexualitate, adică distrugerea vieții 
şi a urmaşilor, diminuarea potenței şi sterilitate, 
numeroase boli şi afecțiuni psihice. Viaţa este destul de 
diversificată şi procesul de autodistrugere a vieţii poate 
lua, la rândul lui, forme destul de diversificate. 

De ce are nevoie femeia de frumusețe şi de 
sexualitate? De ce are ea nevoie de haine frumoase şi de 
farduri? Ca să atragă masculul şi să procreeze cu el 
generația următoare. Atunci când cultul vieţii se 
transformă în distrugerea ei, prima dată se pierde 
conținutul impulsului sexual - procrearea urmaşilor. 
Avem o față frumoasă, un machiaj superb, privire 
împăienjenită şi buze ispititoare. Avem un corp ca dăltuit, 
o vestimentație de cel mai bun gust, forme şi linii 
desăvârşite. Nu avem un singur lucru - dorința de a naşte 
copii şi ştiinţa de a iubi. Dacă omul nu se închină iubirii 
care îşi are sorgintea în Creator, iubirea pleacă pe 
nesimţite. Închinarea în faţa vieţii conduce la pierderea 


sensului ei intrinsec. Femeia devine sterilă, fiindcă nu are 
nevoie de copii. Bărbatul devine homosexual. 

De veacuri considerăm că nu trebuie să ne închinăm 
în fata banului. lar venerarea frumuseții, a senzualității, 
a bunăstării se considera un fenomen cu totul normal. Ca 
să nu mai vorbim de cultul cunoştinţelor, al talentului. 
La urma urmelor, cum îl numim pe zeul căruia ne 
închinăm, nu are cine ştie câtă importanţă. Faptul 
important care se petrece este distrugerea imaginii 
Creatorului unic, încălcarea celei dintâi porunci din 
Decalogul dat lui Moise. 

Pentru a supraviețui, omul cu gândire de ciclist 
trebuie să coboare din maşina de viteză şi să ia bicicleta 
de coarne. Omenirea de astăzi se întoarce la gândirea 
păgână, dar în acelaşi timp nu vrea să coboare din 
maşina  superperformantă, numită civilizație. lar 
„clopotele” sinistre se fac deja auzite. Ce chip va avea 
autodistrugerea care urmează? Al noilor experimente cu 
produse modificate genetic? Al ecologiei muribunde a 
planetei? Al unor noi boli? Al priorității absolute a 
câştigului financiar în ştiinţă, artă şi în viața de toate 
zilele? 

Când, în timpul examinării, văd planurile subtile ale 
omului, de flecare dată îmi reconfirm că totul începe cu 
percepția lumii. Ce simte omul? Care este atitudinea lui 
față de lume? Care este sistemul lui de valori? Toate 
acestea determină viitoarele lui boli, distrugerea 
destinului sau moartea lui, de toate acestea depinde dacă 
copiii lui vor fi sănătoşi şi fericiţi. În plan subtil se vede 


imediat. Orientarea nesănătoasă - copii care deja se pot 
naşte homosexuali, după care neamul se va stinge. 
Descompunerea familiilor şi boli. 

La omul credincios, erorile de mentalitate străbat în 
exterior mai mult sub formă de boli, neplăceri şi 
nenorociri. Pe de altă parte, în acest fel se îndreaptă şi se 
curăță sufletul. La cei ce şi-au pierdut credinţa şi se 
închină la zei din afară, descompunerea porneşte 
dinăuntru. Ea decurge îndelung şi insesizabil, de aceea 
aceşti oameni la început sunt întotdeauna „în câştig”. Ei 
pot arăta minunat pe dinafară, treburile le pot merge 
excelent - cu prețul distrugerii totale a viitorului. Pe 
dinăuntru, ei sunt goi, nu mai există. Descendenții lor 
sunt devitalizaţi, vor pieri treptat sau pur şi simplu nu 
vor veni pe lume. Dar acum aceşti oameni sunt prosperi 
şi împliniți. Şi, alături de credincioşii care trag de boli, de 
suferinţe şi de chinuri, ei arată deosebit de câştigaţi. Dar 
ei nu au viitor, sunt morți pe dinăuntru. Despre aceşti 
oameni poate că le vorbea Hristos ucenicilor săi: „Lăsați 
morții să-şi îngroape morțţii!”. 

Printre altele, fiind acum câţiva ani în Israel, am aflat 
cu mirare că în iudaism se practică următoarea normă - 
un sfânt, chiar mort fiind, este considerat viu, iar 
păcătosul, chiar în viaţă, este considerat mort. Deoarece 
sfântul are viitor, care nu este limitat la o viaţă. Iar 
păcătosul mănâncă acest viitor, viitorul este deja mort în 
el, nu mai are conținut, chiar dacă forma se poate simți 
excelent. 


„Interesant, mă gândeam, îndreptându-mă spre 
Gallery Lafayette - cu conştiinţa vrem una, iar cu 
subcongştientul, deseori, cu totul alta”. La nivel conştient 
am nevoie de un sacou cu croi bun şi fără sintetic, iar în 
subconştient - altă imagine. Cumpărându-mi în Paris o 
haină oarecare şi îmbrăcând-o, mă voi simţi eu însumi în 
acest oraş. Sacoul îmi trebuie ca să simt prezența 
magnificelor străzi şi esplanade pariziene. Prin el, eu voi 
fuziona cu vaporaşele ce plutesc seara pe Sena. Ele se 
numesc bateau-mouche - „vaporaş-muscă”. Nu ştiu ce au 
muştele în comun, dar aşa le zic. În preţul biletului de 
obicei intră şampanie, vin şi gustări. Proiectoarele, 
dispuse pe puntea superioară, iluminează totul în jur. 
Toţi stau la mese şi se desfată cu priveliştea splendidului 
oraş. 

Cea mai cunoscută catedrală, Notre-Dame de Paris, 
de pe acest vaporaş arată cu totul diferit - parcă ar pluti 
în aer. O imagine absolut mistică. M-am plimbat pe 
esplanadă în jurul catedralei, iar după aceea am urmărit 
aceeaşi catedrală pe ferestruica vaporaşului de agrement. 
Impresiile sunt incomparabile. lată ce înseamnă un alt 
punct de vedere. Ca să înţelegi frumusețea văzută, 
trebuie să încerci să ajungi la nivelul celui ce a creat-o şi 
să resimți un flux similar de energie creatoare. Şi, cum 
energia principală vine din iubire, eliberarea de energie 
spirituală ne împinge, ne ajută să mergem spre iubirea şi 
credinţa în Dumnezeu. De aceea, în timp ce mă plimbam 
absolut fără ţel pe străzile şi esplanadele Parisului, când 
intram în catedrale şi în muzee, adesea se ivea în mine 


un simțământ de extaz. Îndeobşte, când vezi ceva 
neaşteptat, grandios, desăvârşit - în mod involuntar 
aspiri lăuntric să te contopeşti cu el. lar când ai mai 
trecut prin acele locuri, apare un al doilea efluviu de 
energie, ca la întâlnirea cu un vechi prieten. Şi apare 
simțământul de fericire. 

De data asta nu m-am mai dus la Bazilica de pe 
colina Montmartre. Am fost acolo exact înainte de 
întâmpinarea anului 2000. Cu o seară înaintea furtunii 
m-am simţit foarte rău. Toată lumea - atât mulțimea 
imensă de turişti veniţi la Paris pentru această dată, cât 
şi localnicii, nu mai puteau de bucurie. Mileniul! lar eu 
mă simțeam grav bolnav. Nu împărtăşeam această 
bucurie ucigătoare, care, după toate probabilitățile, a şi 
provocat furtuna. Mi-era rău, dar m-am jenat să 
contramandez scurta noastră ieşire. Mi-amintesc că am 
intrat în Sacre-Coeur, biserica de pe colina Montmartre. 
Eram într-o stare absolut deplorabilă, aveam senzația că 
fac infecţie la plămâni. Îmi era îngrozitor de frig, iar vântul 
tăios înrăutățea situaţia. În centrul bisericii se rugau 
enoriaşii, iar turiştii parcurgeau perimetrul şi ieşeau 
afară. „Dacă mor acum, ferească Dumnezeu! mi-am spus, 
câtor oameni o să le fac probleme”. lar după aceea mi-a 
trecut deodată prin gând: dacă mor, mai bine să fie în 
biserică. E mai uşor să mă rog. Să mă dezic e mai uşor. 
Cumva, dispoziția mi s-a îmbunătățit imediat. lar peste 
câteva minute a apărut o senzaţie de căldură interioară. 
Această undă fierbinte venea dinăuntru, încălzindu-mi şi 
îmbunătățindu-mi imperceptibil dispoziția. Am ieşit din 


biserică în cu totul altă dispoziție. N-am mai remarcat 
vântul rece. Totul în jur începea să arate cumva diferit. 

„Dacă intru în biserică, trebuie să fiu în aceeaşi stare, 
m-am gândit. De vreme ce fac curse pe aici în căutare de 
sacou, mai bine să mă limitez la esplanade şi străzi”. 

Toţi îndrăgostiții visează să meargă la Paris. Dacă 
spui „oraşul îndrăgostiților”, lumea se va gândi la Paris. 
Dar orice medalie îşi are şi reversul. Iubirea vede ambele 
fete ale medaliei. Dacă omul vrea să vadă numai o parte, 
pierde iubirea. Cel ce se închină plăcerii mundane şi fuge 
de durere, mai întâi va numi plăcerea dragoste, iar pe 
urmă va pierde iubirea. Francezii au numit sexul - 
dragoste. La prima vedere - şi ce dacă? Plăcerea carnală, 
sexuală este numită frumos şi elevat. Gândiţi-vă numai, 
„noi facem dragoste”. Sună mult mai poetic, oricum, 
decât ceea ce religia numeşte „desfrâu”, „dezmăț” şi 
„scârnăvie”. Doar în Biblie se spune: „Părăsiți-vă şi vă 
înmulțiți!”. Atunci, de ce trebuie să renunțe omul la 
fericire? De ce trebuie să trateze plăcerea cu dispreţ? Şi 
doar, nu-i aşa, satisfacția sexuală cu omul iubit este 
fericirea fiziologică supremă. 

Şi aşa, oamenii au început să „facă dragoste”. Ceea 
ce înainte era numit un proces carnal şi animalic, a fost 
transformat într-un ritual frumos şi romantic. Ce 
probleme pot fi?! Dar noi ne gândim la ceva, iar 
subconştientul nostru - la cu totul altceva. Multe secole, 
noi am purtat în subconştientun adevăr care suna astfel: 
„Dumnezeu e dragoste”. Aceasta înseamnă că dragostea 
este în acelaşi timp satisfacție supremă, durere şi 


pierdere supremă. Dumnezeu nu doar ne dă viaţă, El ne- 
o şi ia. Când sexul a fost numit dragoste, când 
sentimentul de dragoste a fost smuls din suflet şi lipit de 
trup, punându-se trupul pe primul loc, în subconştient a 
apărut următoarea schemă: Dumnezeu este sex, 
Dumnezeu este plăcere carnală. Erotismul accentuat al 
vestimentației feminine, introdus în epoca Renaşterii, a 
pervertit dragostea în sex şi a început să împingă omul 
înapoi, spre acele prime timpuri păgâne, când se 
închinau la membrul viril, la femeie ca simbol al 
continuității vieţii - mai întâi i se închinau, pe urmă 
distrugeau aceeaşi viaţă venerată. Cărțuliile moderne 
care descriu viața oamenilor cu mulți ani în urmă, de 
regulă neglijează esențţialul - realitatea. Oamenii cu 
gândire păgână se omorau, se tăiau, se distrugeau 
permanent. Războaiele, nimicirea reciprocă, nu încetau. 
Modul de gândire şi mentalitatea păgânului excludea 
pacea, înțelegerea reciprocă şi armonia. Pentru omul cu 
gândire extremistă, noțiunea de egalitate nu există - el 
poate fi ori stăpân, ori sclav. 

O imagine mai mult sau mai puţin reală a istoriei se 
poate regăsi în paginile Vechiului Testament. Cei care îl 
citesc pentru prima dată sunt şocaţi de descrierile 
abundând în sânge, moarte şi violență. Dar, pentru 
păgân, aceasta este absolut normal. Ca să creadă în 
Creatorul unic şi să aspire către EI, chiar şi 
neconştientizat, păgânul are nevoie de durere constantă, 
de lipsuri, pierderi, violență şi moarte. Fără acest 
mecanism de constrângere, energetismul păgânului 


îngheață şi piere. Prosperitatea şi stabilitatea sunt, 
pentru el, mortale. 

Epoca Renaşterii (o regenerescenţă care s-ar numi 
mai exact degenerescentă), care a început în secolele XII- 
XIV în Europa, a condus la o grandioasă înflorire 
exterioară a artelor, meşteşugurilor, industriei şi la un tot 
mai accentuat cult al plăcerii simțurilor. În primul rând, 
al sentimentelor celor mai elevate, apoi - al ştiinţei, al 
cunoştinţelor, talentului, civilizației. Ulterior, cultul a 
deraiat spre hrană, vestimentaţie şi plăcerile sexuale. Pe 
urmă au numit sexul dragoste. 

Dacă distrugem fundaţia, se va prăbuşi în mod 
inevitabil întreaga clădire. Lepădându-se de prima 
poruncă, omul va ajunge inevitabilla încălcarea tuturor 
celorlalte. Păcatul va deveni pentru ei o virtute. În 
creştinism se spune că păcatul duce la moarte. Hristos 
spunea că păcatul duce la boală. Esenţa oricărui păcat 
este pierderea aspiraţiei spre Dumnezeu, distrugerea 
unităţii cu Creatorul. Aceasta duce şi la pierderea iubirii, 
şi la devastarea treptată a rezervelor principale de 
energie, care se află în sufletul fiecărui om. Poate că de 
aceea e atât de tristă statistica privind franţuzoaicele, în 
special din oraşe, unde moralitatea a fost întotdeauna 
mai slabă decât la ţară: „Cine ştie? ... mă gândesc. Dar se 
pare că experimentul cosmic de încălcare a principalelor 
porunci e spre sfârşit. Cum se va încheia, e destul de clar. 
Ajunge să recitim Decalogul lui Moise”. 

Nu am nici o îndoială că oamenii vor trece prin 
demolarea vechii conştiinţe şi vor supravieţui. Va apărea 


o conştiinţă nouă şi ea va fi legată inextricabil de iubire. 
Noua mentalitate nu se va mai închina sexului şi 
prosperității. Femeile vor învăţa să iubească şi să dea 
viață. Dar, probabil, nu se va întâmpla acum, ci puţin mai 
târziu. Deocamdată văd manechine agățate de picior, ca 
un simbola ceea ce se poate întâmpla în viitorul apropiat. 
„Nu trebuie să dramatizăm situaţia, mă gândesc, totul se 
naşte, trăieşte şi moare”. Aşa şi vechiul sistem de gândire 
- moare acum. Important e ca, o dată cu ideile, să nu 
moară şi oamenii. Sfârşitul lumii poate însemna atât 
oprirea gândirii vechi, cât şi sfârşitul acestei gândiri, 
împreună cu purtătorii ei. Deseori, exponențţii religiei 
vorbesc despre sfârşitul lumii ca despre un proces fizic, 
iar acesta este un proces de esenţă spirituală - toate 
evenimentele se petrec în primul rând în plan subtil şi 
abia apoi în cel fizic. 

Mă smulg din gânduri şi intru în magazin. Un 
vânzător amabil, un bărbat de culoare, în vârstă, îmi 
arată tot ce are în magazin. Patruzeci de minute probez - 
îi dau ce nu-mi vine şi el aduce alte şi alte modele. Remarc 
o particularitate - toate sacourile număr mare nu au talie. 
Adică cei ce le-au conceput au gândit că un număr mare 
poate purta doar un bărbat gras şi burtos. Eu nu sunt 
nici pe departe slăbuț, dar în jurul taliei sacourile pur şi 
simplu atârnau pe mine. De altfel, am observat încă un 
aspect interesant: croiul multor jachete nu era prea 
reuşit, țesătura făcea cute la umeri. Când porți un sacou 
câțiva ani, țesătura începe să se lase, să atârne şi îşi 
pierde din rigoarea liniei. Poţi strica o ținută frumoasă cu 


un sacou prost executat. Am probattotul, dar n-am putut 
găsi niciun sacou potrivit. Atunci m-am dus într-un alt 
magazin mare, unde, pierzând vreo oră, am găsit un 
singur sacou ca lumea, dar era din lână. Ţesătura era 
minunată, dar era prea călduros. 

Costa 650 de euro. Dacă ar fi fost mai ieftin, l-aş fi 
luat. Aşa, pentru orice eventualitate. Dar eu aveam totuşi 
nevoie de un sacou uşor de vară şi, cu un gest de 
lehamite, am ieşit şi din acest magazin. 

Seara am decis să-mi dreg dispoziţia. Portarul 
hotelului mi-a rezervat un bilet la Lido. Pentru cei care n- 
au fost, am să explic. 

Moulin Rouge (adică „Moara roşie”) este un celebru 
cabaret, unde mesele sunt amplasate ca într-un 
amfiteatru în jurul scenei, iar interpreţii care se produc 
pe scenă sunt unii din cei mai buni. Adică, restaurant şi 
circ într-un singur flacon. Acum câţiva ani am fost la 
Moulin Rouge şi mi-a plăcut. Circ, balet, iluzionişti, operă, 
varietăţi, acrobaţii de forță performante, spectacol - toate 
acestea se îmbinau frumos, organic. lar când planşeul, 
care era din sticlă, se deschidea, mi-a făcut o impresie 
deosebită. Sub planşeu era o piscină adevărată, în care 
înotau pitoni. Pe fundul bazinului se împleteau într-un 
ghem şi se unduiau nişte şerpi imenşi, iar deasupra lor 
dansau femei şi bărbați costumațţi fantastic - omagiu 
organizatorilor spectacolului, sentimentul produs de el 
era extraordinar. 

Portarul a chemat un taxi şi mi-a întins biletul. Lido 
e ceva cam la fel ca Moulin Rouge, dar este pe Champs 


D'Elisee, strada care duce la Arcul de Triumf. Pentru zece 
euro, şoferul de taxi m-a dus până la celebrul restaurant- 
atracție. N-aveam chef să mănânc, am rămas la 
şampanie. Printre altele, ea se cheamă tot Lido şi e de 
primă clasă. „Mai bine ar fi înlocuit-ocu un vin bun, m- 
am gândit. Pentru bărbaţi e dăunător să bea şampanie, 
ca şi bere. Dar nu e rea. Să vedem cum va fi show-ul”. Şi 
iată că pe scenă ies nişte dame înveşmântate în pene de 
struț. Show-urile se perindă unul după altul, dar nici o 
bucurie. Ori dispoziția mea era aşa, ori regizorul îşi făcuse 
treaba chiar printre degete, dar nu reuşea să creeze un 
eveniment pe scenă. Pe alocuri, o treabă executată 
conştiincios, alteori - profesional; pe ici, pe colo - câte-o 
găselniță. Dar nimic festiv. E ca şi „făcutul de dragoste”. 
Când sex există, dar dragoste - nu. Corpul tremură 
convulsiv, conştiinţa se zgâieşte la toate prin ochi, dar 
sufletul nu se bucură. „Bine măcar că nu plânge”, m-am 
gândit, gustând şampania. Arta a murit, dar show-ul a 
rămas. Şi se pare că nimeni nu vede. Cum aşa, ce 
splendoare, chelnerii te întâmpina ceremonios chiar de la 
intrare! Într-un cuvânt - briliant. lar înăuntru - găunos. 
Arta este concepută pentru a încânta sufletul, iar show- 
business-ul - spre deliciul corpului, dc aceea se cheamă 
afacere. 

Îmi beau şampania. Show-ul s-a sfârşit. Mă uit la 
fețele celor care ies din sală şi nu văd nici la ei vreun semn 
de sărbătoare. Mâine mai am de petrecut o zi în Paris. lar 
după aceea mă aşteaptă un drum de 1100 de kilometri 
până la Barcelona - acolo o să pot rămâne o noapte. 


lar mâine - din nou în orbitorul Paris. Micile cafenele, 
în care frecvent se bea cafea cu croissants. Superba 
faleză, plimbările care îmi fac o plăcere atât de mare. 
Grandioasa arhitectură a Parisului, susținută de parcuri 
şi copaci. După Moscova, unde pasiunea bezmetică 
pentru bani a nimicit o bună parte din spaţiile verzi, 
Parisul arată foarte îmbietor. În Moscova nu ai undesă te 
plimbi. În Petersburg te poţi plimba pe malul Nevei şi al 
canalelor. În Paris te poţi plimba oriunde. Mă gândesc la 
asta a doua zi, strângându-mi lucrurile la hotel. Trebuie 
să cobor şi sa întreb portarul cum sa ies în direcția 
Barcelona. Nu m-am gândit să cumpăr o hartă a Franței, 
dar cred că n-o să fie greu să circul pe şoseaua care se 
îndreaptă spre sud. Principalul este să ies din Paris, 
pentru că aici m-aş putea împotmoli o oră, o oră şi 
jumătate, or eu trebuie să ajung la destinaţie înainte de 
căderea întunericului, fiindcă sunt din categoria 
privighetorilor, pe deasupra şi cu vederea slăbită - 
noaptea conduc prost. Mai precis, nu mă simt confortabil 
la volan şi mă încordez inutil. 

Printre altele, până la urmă mi-am cumpărat sacou 
din Paris. A doua zi după Lido mă plimbam pe malul 
Senei, am cotit spre Louvre, ca să ajung pe jos la hotel. 
După Louvre am luat-o la stânga şi am dat peste o galerie 
cu magazinaşe. Într-o vitrină am văzut manechine cu 
sacouri, am intrat înăuntru şi m-a întâmpinat un 
vânzător arab, care vorbea puțin ruseşte. Sau, ca să mă 
exprim exact, un francez de origine arabă. Mi-a spus că 
aici se vând sacouri de foarte bună calitate, dar de 4-5 ori 


mai ieftin decât în alte magazine. Mi-a plăcut un sacou 
excelent, bine croit, la prețul de 130 de euro. Şi țesătura, 
şi croiala, şi preţul - totul îmi convenea de minune. Mi- 
am pierdut acolo doar zece minute şi ne-am despărțit 
mulțumiți unul de altul. 

„Ce tendință ciudată”, m-am gândit. Înainte, când mă 
duceam într-un magazin în Germania şi în Franța, din 
zece haine pe care le vedeam, opt-nouă erau de bună 
calitate şi comode, iar una - mai mult pentru aspect şi 
reclamă. Acum cinci ani, din magazinele din Berlin sau 
Frankfurt, de fapt aş fi cumpărat doar jumătate din 
hainele pe care le-am văzut. Acum - 10-15 %. Adică, 
hainele au devenit incomode şi nefuncţionale. Ca aspect, 
totul e minunat. Când le îmbraci însă, nu-ți place. 
Tabelul a rămas, restaurantul a dispărut. Toţi banii se 
investesc în formă, în diversitate. Formă este, 
funcţionalitate - ba. Procesele sunt similare pentru 
îmbrăcăminte, artă, alimente. Crenvurşti în care nu e 
carne. Salam umplut cu aditivi pentru gust, aromă, 
culoare, substanţe pentru volum. În acelaşi timp, 
ambalajele, culoarea, forma devin tot mai frumoase. 
Închinarea în fața banului lichidează pe nesimţite hrana 
noastră împreună cu corpul nostru, cu sentimentele, cu 
percepţia noastră asupra lumii. Alimente din plastic, 
femei din plastic, fericire din plastic. Acestea sunt oare 
binefacerile civilizației? Alung aceste gânduri şi mă 
apropii de portar. 

- Astăzi trebuie să ajung în Spania, îi explic. Cum să 
ies din Paris în direcția Marsilia? 


Omul desface în fața mea harta Parisului. 

- Nu-i nevoie să ajungeţi la Marsilia, spune el. O luați 
pe drumul spre Orleans, pe urmă - în direcția Pérignon. 
De acolo, indicatoarele vă scot spre Barcelona. De la hotel 
porniţi spre Turnul Eiffel. După ce treceţi pe sub Sena 
prin tunel, traversaţi bulevardul Saint-Germain şi urmați 
indicatoarele spre Orleans. 

Mi-a arătat câteva străzi principale pe care trebuie să 
ies la şoseaua de centură. După aceea, trebuie să țin 
drumul şi să urmez indicatoarele. Mă uit la ceas - în jur 
de zece dimineața. Vremea e minunată, însorită. Îmi iau 
la revedere, ies în stradă şi mă apropii de maşină. 
„Volkswagen Golf” e o maşină mică, dar confortabilă. Şi 
portbagajul e destul de încăpător. Puterea e cam mică, 
demarează lent, cu accelerare. Dar, după ce prinde viteză, 
merge lin şi frumos. lar la drum întins se comportă bine, 
e o plăcere să mergi cu ea. Aşa deci, direcţia o ştim - 
Orleans. Trebuie să am soarele în stânga, fiindcă merg 
spre sud. 


DRUMUL 


E amiază. 

Şi totuşi, m-am rătăcit în Paris. Am luat-o spre sud, 
am trecut pe lângă Tour Eiffel, i-am admirat arhitectura 
grandioasă. Pe urmă, totul în capul meu s-a încurcat şi, 
văzând denumirea cunoscută „Bd-ul. Saint- Germain”, 
am pornit pe el, sperând să ajung în sudul Parisului. 
Bulevardul s-a terminat şi, din motive obscure, iar a 
trebuit să traversez Sena. După aceea am ieşit într-o 
şosea largă şi peste cincisprezece minute am văzut un 
nume cunoscut - Strasbourg. A reieşit că pornisem înapoi 
spre Germania, de unde veneam. La prima intersecție m- 
am întors, după aceea m-am apropiat de un taxi 
staționar. Şoferul taxiului s-a uitat la mine, a dat din cap 
compătimitor şi mi-a explicat: 

- După prima curbă viraţi la stânga şi ţineţi direcția 
Versaille. Când vedeţi un indicator „Orleans”, ţineţi 
această direcție. 

Am pornit în direcţia rezidenţei regilor Franţei. La un 
moment dat am văzut denumirea cunoscută, „Bordeaux”. 
Întotdeauna am nutrit respect față de acest oraş, doar e 
capitala vinului roşu franțuzesc. Şi el e tot în direcția sud. 
O să merg într-acolo, iar acolo mă orientez eu. 

Am fost în oraşul acesta acum câţiva ani şi mi-a 
plăcut foarte mult. 

O splendoare de tramvaie silențioase. Totul e 
conceput cu precizie. 


Nimic fără rost. Totul pentru binele omului, totul în 
numele omului. 

Comuniştii au creat această lozincă, iar în Occident 
au realizat-o. Şi arhitectura e distinsă, sunt mici 
restaurante minunate. Am cumpărat de acolo vreo 
cincisprezece sticle dintr-un „Bordeaux” excelent, le-am 
înfăşurat în hârtie specială şi le-am pus în geamantan. 
Dar nu putem avea parte numai de emoții pozitive. Luam 
avionul din Franţa spre Moscova. Fiind deja în avion, 
urmăream cum hamalii încărcau bagajele. Am avut 
impresia că mă aflu la un meci de fotbal. Ei loveau 
geamantanele cu picioarele ca nişte fotbalişti sadea. Până 
în momentul acela crezusem că bagajul meu e bine 
ambalat. Când, după aterizarea în Moscova, mi-am primit 
geamantanul, am observat că era tot roşu şi ud chiar şi 
pe dinafară. Când l-am deschis, am rămas mut. Ai fi zis 
că cineva a deschis geamantanul şi ar fi lovit special 
sticlele cu ciocanul. Din ele mai rămăseseră mici 
bucățele. „Nu întâmplător prima revoluție socialistă a fost 
în Franța, m-am gândit atunci. Nu-i place poporului să 
muncească. Nu întâmplător acum aici şomează tinerii. 
Ascunzându-se după lozinca protecţiei sociale, vor să 
primească mai mult şi să dea mai puţin. Fiindcă, de fapt, 
principiul de bază al comunismului este profund păgân. 
Fiecăruia după nevoi, de la fiecare după posibilități. 
Picanteria e că nevoile noastre sunt întotdeauna mai mari 
decât posibilitățile noastre şi oamenii vor să primească 
mult mai mult decât pot produce. Esenţa comunismului 
este cultul gratuităţii”. 


Poate că pur şi simplu m-am avântat cu alcoolul. Şi 
mi s-a dat un semn să beau mai puţin. Cine ştie? 

Cum rulam pe şosea de vreo oră şi jumătate, brusc 
am înțeles că merg spre vest. Am oprit lângă un bărbat 
care stătea alături de o maşină uriaşă. Nu era combină, 
dar era ceva legat de tehnica agricolă. Când a auzit de 
Barcelona, a clătinat compătimitor din cap: 

- Întoarceţi, mergeţi înapoi circa o sută de kilometri. 
Când vedeţi indicatorul „Orleans”, luaţi-o la dreapta. 

Am întors şi încă la prima staţie de benzină am făcut 
rost de o hartă a Franței. Adică am făcut lucrul cu care 
trebuia să încep. Când rulezi cu viteză, insectele se 
strivesc pe parbriz şi el se înnegreşte. „Interesant, o exista 
vreun lichid care să curețe asta? m-am gândit. Fiindcă cu 
apă nu se curăță”. Am întrebatla magazinaşul din incinta 
stației de benzină dacă au un preparat pentru asta. S-a 
dovedit că aveau. Am stropit parbrizul şi ştergătoarele 1- 
au curățat imediat. După un timp am văzut într-un târziu 
numele „Orleans”. 

Ziua era splendidă. Pe dreapta şi pe stânga se 
perindau câmpii şi păduri pitoreşti. E drept că aici erau 
mai puţine indicatoare decât în Germania, unde este 
imposibil să te rătăceşti. La o sută-trei sute de metri 
înaintea fiecărei intersecţii vezi deasupra drumului 
panouri enorme, care indică precis şi clar toate direcțiile. 
Drumurile în Germania sunt ideale. Şi în Germania totul 
e frumos. Mi-am amintit expresia cneazului Goliţin, care 
nu spunea niciodată că vinul e rău. El spunea aşa: „Vinul 
e bun, dar nu e excelent”. lar în Rusia cu indicatoarele 


nu stăm bine. Creează impresia că cei care le-au pus au 
încercat să încurce toate maşinile. 

Haosul pe drumurile publice şi în economie provine 
din haosul din cap. Fiindcă corpul căpeteniei păgâne se 
află şi acum în mausoleul din Piața Roşie şi este 
înmormântat după ritualul păgân. Însuşi cuvântul 
„căpetenie” e destul de grăitor. Atunci, de unde au apărut 
la bolşevici asemenea idei păgâne, ca la omul cavernelor? 
„Oricât ar fi trist, m-am gândit, dar aceste idei au putut 
să le ia dintr-un singur loc, din religia creştină”. 
Infailibilitatea puterii spirituale, ideologice. Promisiunea 
viitorului rai - atâta doar că nu în cer, ci pe pământ. 
Îndeplinirea tuturor dorințelor - doar că trebuie să te rogi 
nu la Dumnezeu, ci la şef. Căpetenia comunistă este, de 
fapt, zeul păgân coborât pe pământ. 

Acum 150 de ani, intelectualitatea rusă raționa 
destul de simplu. 

Biserica promitea tuturor raiul, promitea să fiică toți 
oamenii frați — şi s-a folosit de credința în Dumnezeu, ca 
să aibă milioane de iobagi şi să acumuleze averi colosale. 
În loc de fraţi, a făcut iobagi şi a profanat însăşi credinţa. 
Deci, nu e nevoie de credinţă şi nu e nevoie de religia care 
nu a reuşit să unească oamenii. Noi vom uni oamenii şi 
vom salva ) omenirea într-alt fel - fără Dumnezeu şi fără 
biserică. Dacă direcţia spirituală s-a degradat, noi vom 
face oamenii fericiți pe plan material. Vom uni oamenii 
nu prin religie, ci prin proprietatea comună. Comuniştii 
se închinau viitorului luminos, se închinau fericirii 


materiale şi tot la ceea ce se închinau a început să 
pălească şi să se prăbuşească. 

Europa încă mai credea din inerție în Dumnezeu. Dar 
acum, aici, se repetă ceea ce a fost acum 150 de ani în 
Rusia. Nu este vorba numai despre slăbirea religiei şi 
despre amplificarea materialismului. Consecinţă a 
cultului vieţii, a aspectelor fizice ale existenţei, 
distrugerea lentă a adoptat alte forme. 

Cine s-ar fi gândit că filmele cu desene animate 
pentru copii pot ucide sufletul? Or, majoritatea desenelor 
animate occidentale au o agresivitate intrinsecă 
incredibilă. Cultul vieţii conduce, mai devreme sau mai 
târziu, la distrugerea ei. Încă acum cincisprezece ani am 
remarcat această tendință şi am spus că desenele 
animate pot avea o influență nefastă asupra copiilor. 
Acum suntem în anul 2009 şi despre acest lucru încep să 
vorbească şi psihologii. 

În copilărie se pun temeliile stereotipurilor 
comportamentale care vor funcționa toată viața. La 
fiecare vârstă avem o anumită perioada de dezvoltare, 
pentru care se emite un pachet de energie. lar dacă se 
sare peste acest timp, omul niciodată nu va asimila şi nu 
va crea funcțiile de bază. Niciun „Mowgli” nu s-a învățat 
să vorbească - mă refer la copiii care s-a întâmplat să 
crească de la vârsta de sugari în lumea animală, iar 
ulterior au fost recuperați în mediul uman. Dacă copilul 
nu comunică de mic cu oameni din anturajul imediat, 
poate deveni retardat mintal, iar ulterior va fi imposibil să 
se compenseze această etapă. Şi nu este vorba numai 


despre copii - recent mi-a parvenit informaţia că creierul 
unui papagal corespunde nivelului de dezvoltare al unui 
copil de trei ani şi că, dacă nu comunicăm cu el, poate să 
înnebunească şi să moară. Comuniştii visau să instaleze 
toți copiii în case de copii, neînțelegând că însăşi ideea 
casei de copii este în esenţă anormală. Educaţia nu poate 
fi numai colectivă. Ca să se dezvolte, copilul trebuie să 
comunice permanent cu mama, cu un om apropiat. Prin 
iubire şi căldură sufletească decurge învăţătura de bază. 
Dragostea, sinceritatea, grija, sacrificiul, compasiunea - 
acestea sunt lucruri cu care copilul trebuie să se înveţe 
încă din copilăria timpurie, altfel nu va putea să-şi 
întemeieze o familie şi să-si dezvolte gândirea socială. 

Înainte, fetiţele se jucau cu oale, cu farfurii de jucărie, 
cântau cântece de leagăn la culcare păpuşilor de cârpe - 
şi imensa energie neconsumată era investită în 
constituirea imaginii, a stereotipului de mamă, soție, 
prietenă. Cu cât mai activ se implică copilul în viața 
socială prin şcoală, sport şi aşa mai departe, cu atât mai 
puțină energie îi rămâne pentru formarea concepției 
despre lume. Când fetiţele se joacă cu, din păcate, atât de 
celebrele păpuşi Bărbie, la ele deprinderile şi modelul 
mamei, al soției, al gospodinei sunt retezate. Sacrificiul şi 
compasiunea sunt de prisos aici - păpuşa Bărbie are 
nevoie de castele şi toalete frumoase. Ea e deja mare, îi 
trebuie maşină, are nevoie de ceea ce îi trebuie unui om 
mare. Această păpuşă este întruchiparea conceptului de 
sterilitate. 


Aceeaşi distrugere se constată şi în filmele cu desene 
animate. Mai mult decât atât - în ele, din cine ştie ce 
motiv, sentimentele înalte sunt distruse deliberat. Eroii 
filmelor de desene animate au nişte fizionomii 
respingătoare, rele. Ideea lor de bază nu este câtuşi de 
puțin compasiunea şi ajutorul reciproc, cultivate în 
literatura creştină. Peste tot se întâlneşte cultul puterii. 
Principala motivaţie a personajelor constă în a minţi, a 
reprima, a distruge. Îmi amintesc cum m-am întors 
recent dintr-o altă călătorie. La Şeremetevo, unde a 
aterizat avionul, în timp ce aşteptam maşina, am intrat 
într-un cafe-bar. În această cafenea, pe un ecran mare, 
rula un film de desene animate. Protagonistul era 
binecunoscut Shrek. După cât am înțeles, tocmai îşi 
declara înaltele sentimente în fața prinţesei. La prima 
vedere, era o idilă, între ei se aprinseseră sentimente 
înălțătoare. Şi iată că, mână-n mână, cei doi pornesc pe 
o cărare prin pădure. Atunci, el vede o broască şi decide 
să facă o demonstraţie de curaj şi superioritate - o apucă 
şi o umflă ca pe un balon. Broasca crapă şi moare. 
Monstruleţul verde îi aruncă prinţesei o privire plină de 
mândrie, iar ea, în loc de compasiune, face următorul 
lucru. Prinde un şarpe ascuns în iarbă şi, la rândul ei, îl 
umflă ca pe un balon, numai că foarte lent; apoi îl 
răsuceşte de câteva ori şi îi dă drumul în cer. În 
continuare, personajul principal îi dă un pumn în față cu 
toata puterea însoțitoarei sale. Uite-aşa, ca să-i facă 
cunoscut statutul. În final, ei se îndepărtează tot aşa 
idilic pe potecuța din pădure. Dragostea, credinţa, 


compasiunea, înțelegerea, unitatea lipsesc cu 
desăvârşire. Sentimente josnice, comportamentul ordinar 
- într-un cuvânt, exemplificarea statutului dominant de 
mascul sau de femelă. Aceasta deja nu mai este nici pe 
departe păgânism, ci comportament pur animalic. Sexul 
şi violența de divertisment pentru adulți s-au transferat 
în basme şi în filmele de desene animate pentru copii. 
Pentru adulți, această tendință e dăunătoare, iar pentru 
copii este ucigătoare. Rezultatele, cred, le vom vedea 
curând pe scară planetară. 

„Straniu, mă gândesc, mulți oameni se cred 
credincioşi, dar puţini ştiu în ce constă esenţa 
rugăciunii”. Cei mai mulți cred în Dumnezeu atâta timp 
cât aceasta nu le afectează interesele. Rostul credinței 
acestora este în întregime realizarea dorințelor proprii şi 
îndeplinirea scopurilor. Pentru ei, Creatorul este un 
mijloc de îndeplinire a dorințelor şi nimănui nu-i trece 
prin minte că aceasta este o gândire de păgân. lar la 
păgân lucrurile stau astfel: dacă zeitatea nu ţi-a 
îndeplinit dorința, o poți sfărâma în bucăţi şi te poți 
închina alteia mai puternice. Pentru păgân, Dumnezeu 
este doar un instrument. Dacă dorințele nu sunt 
îndeplinite, el încetează să creadă. Daca nu beneficiază 
de protecția scontată, atunci pentru ce să mai creadă, să 
se închine şi să se roage? 

Prima şi cea mai importantă dintre cele Zece Porunci 
glăsuieşte astfel: „Eu sunt Domnul Dumnezeultău; să nu 
ai alți dumnezei afară de mine”. În acelaşi timp, porunca 
supremă în iudaism şi în creştinism este: „Să-L iubeşti pe 


Dumnezeu mai presus de orice!”. Mai demult nu puteam 
să înțeleg de ce aceste două porunci parcă ar vorbi despre 
nişte lucruri absolut diferite. Pot oare două porunci să fie 
principale? Doar una poate fi primordială şi principală. 
Au trecut ani până am înțeles în sfârşit în ce constă 
sensul acestui mister. În fapt, aceasta este una şi aceeaşi 
poruncă, care în exterior se disociază în contrarii. Dacă 
Dumnezeu este o entitate unitară, atunci tot ce este creat 
de El va fi tot o entitate unitară. Putem simți că 
Dumnezeu este unitar atunci când iubim întregul şi nu 
partea. Dacă iubesc pe cineva sau ceva mai mult decât 
orice pe lume, aceasta înseamnă că pentru mine partea 
este mai importantă decât întregul. Şi atunci, eu nu voi 
putea simţi fizic că Dumnezeu este unitar. Şi voi raporta 
orice ataşament sau scop al meu la o anumită zeitate. 
De ce credinţa şi religia au început prin aducerea de 
sacrificii? Deoarece, pentru a simți întregul, trebuie să te 
dezici de parte. De aceea bunătatea, spiritul de sacrificiu, 
compasiunea au ajutat omul, pe de o parte, să se 
distanțeze, iar pe de altă parte au concurat la formarea 
sentimentului său de unitate cu universul şi cu 
Creatorul. Cel ce doreşte să primească mai mult decât să 
dea, nu va învăţa să iubească. Fiindcă pentru el 
sacrificiul, răbdarea şi compasiunea vor fi inacceptabile. 
Imaginaţi-vă că în fiecare zi rugaţi pe cineva ceva şi că el 
vă îndeplineşte rugăminţile. Răspundeţi sincer, l-aţi iubi? 
Puțin probabil. Deoarece dumneavoastră nu sacrificați, 
nu vă îngrijiţi de cineva, nu dați ceva din sine. Dar dacă, 
îndreptându-vă fața spre Dumnezeu în rugăciune, doar 


rugați să vă dea ceva, veți simţi iubire față de El? Puțin 
probabil. Şi reiese că majoritatea rugăciunilor vin în 
contradicţie cu prima poruncă. Pentru că rugăciunea 
trebuie să fie o declaraţie de dragoste. Prin rugăciune, 
omul trebuie să se unească cu Creatorul şi să se asemene 
Lui. Pentru a primi, mai întâi trebuie să dai. lar dacă noi, 
îndreptându-ne spre Dumnezeu, doar rugăm şi cerem, 
acest model comportamental va fi preluat de către toate 
cunoştinţele noastre apropiate şi îndepărtate. 

Consumatorismul şi plăcerile pământeşti sunt legate, 
iubirea este întotdeauna asociată cu sacrificiul, iubirea 
dă şi primeşte. lar plăcerea înseamnă numai a primi. 
Înainte nu înţelegeam de ce oamenii centraţi pe sex devin 
egoişti şi lacomi. Doar vedeam că lăcomia, invidia şi 
gelozia sunt fenomene de acelaşi tip. Mai târziu mi-am 
dat seama: sexul este o plăcere permanentă. lar când îţi 
reprimi dorinţele, în principiu se numeşte că faci un 
sacrificiu. Abstinenţa periodică în alimentaţie şi sex 
semnifică prejudicierea voluntară a propriei persoane. 
Atunci, energia este orientată către iubire, nu către corp 
sau minte. Ascultarea sexului nu numai că dăunează 
capacităţii noastre de a iubi, dar face din om un egoist şi 
îl împinge către păcat şi delincvenţă. 

Îmi apare în memorie o discuţie pe care am avut-o cu 
o doamnă care a venit la consultaţie. A stat mult timp pe 
gânduri, iar apoi a spus: 

-Eu nu am probleme de sănătate. Şi cu soarta totul 
este normal. Am venit la dumneavoastră pentru că mă 
chinuieşte o singură problemă. Cu ceva timp în urmă am 


visat că vorbeam cu fiul meu despre sex. lar după câteva 
zile am visat un alt vis - deja făceam sex cu propriul meu 
fiu. Trebuie să ştiţi că eu sunt o persoană absolut 
normală, fiul meu - de asemenea. 

- Fiul dumneavoastră lucrează sau studiază? întreb 
eu. 

Ea a ezitat câteva secunde. 

- Lucrează într-un club frecventat de mulți 
homosexuali. Dar el este un băiat absolut normal. Şi 
totuşi mă torturează visele acestea şi nu pot să înţeleg de 
unde vine asta. 

-În ultima viață v-aţi dedat prea mult sexului, mai 
ales în timpul sarcinii. 

Ea dădu din umeri: 

- Eu şi in această viată am făcut acelaşi lucru. Şi de 
ce? Pentru că medicina şi oamenii de ştiinţă mereu au 
susținut că este util. Că oferă multe emoţii pozitive, 
necesare copilului. 

- E clar, am spus. Dar acum să vedem ce se întâmplă 
în realitate. Până în luna a doua de sarcină, copilul se 
află încă în stare de indiferență, de aceea contactele 
sexuale ale părinților nu sunt atât de periculoase pentru 
el. După luna a doua încep să se formeze degețelele de la 
mâini şi aceasta înseamnă conectarea lui la lumea 
înconjurătoare. Începând de acum, copilul învaţă prin 
mamă să conducă şi să concilieze conflictele, iar 
comportamentul mamei se sedimentează în 
subcongştientul lui. Prima experienţă de rezolvare a unor 
situaţii conflictuale, copilul o capătă încă în luna a treia 


de sarcină şi, concomitent, la el se formează reperele. S- 
ar putea spune că întrebarea „Care este scopul vieții?” 
copilul şi-o pune în luna a treia, a patra de sarcină. 
Starea lui emoțională fundamentală se formează în luna 
a cincea de sarcină. Înainte am mai spus că, în luna a 
cincea, copilul comunicăcu Dumnezeu, de aceea jignirile, 
ura, pasiunea pentru sex, avorturile în această perioadă 
sunt extrem de periculoase. Încotro este orientat 
subconştientul femeii în această perioadă, într-acolo va 
merge copilul de-a lungul întregii sale vieţi. Dacă sufletul 
femeii în această perioadă este orientat spre Dumnezeu 
şi iubire, atunci urmaşii ei vor fi vitali. 

Cel mai periculos duşman al iubirii este plăcerea 
trupească. lar cea mai mare plăcere, femeia o primeşte 
prin sex. De aceea atracţia exagerată pentru sex în 
perioada de sarcină distruge comuniunea noastră cu 
Creatorul. Nu în întregime, desigur. Se distrug acele 
legături prin care vine energia pentru sănătate - fizică şi 
psihică - şi se transmite descendenților noştri. Ei vor fi 
acum neîmpliniţi şi în destin, şi în viața personală, şi în 
sănătate. Iar faptul că fiul dumneavoastră este atras de 
cluburi gay nu este întâmplător. În subconştientul lui, 
Dumnezeu este sex, iar închinarea în fața sexului duce 
inevitabil la pedofilie, homosexualitate, impotenţă, boală 
şi moarte. 

-Reiese că ştiinţa joacă rolul diavolului? întrebă 
neîncrezător doamna. 

- Desigur, am spus, pentru ştiinţă, credința în 
Dumnezeu este pură abstracţie, iubirea este fiziologie, iar 


noţiunea de „suflet” e pusă sub semnul întrebării. Iar 
conştiinţa este produsul materiei la un înalt nivel de 
organizare, numită creier. Adică, celulele creierului intră 
în mişcare - şi la dumneavoastră apare un gând. Dacă ele 
nu se mişca, atunci în capul dumneavoastră nu ar apărea 
niciun gând. 

De ce credeți că oamenii de ştiinţă studiază neîncetat 
creierele unor oameni talentați? Deoarece creierul unei 
persoane supradotate, după această teorie, ar trebui să 
fie diferit. Şi, închipuiţi-vă ce eşec — creierele multor 
oameni extraordinarinu numai că sunt la fel ca şi la omul 
obişnuit, ba chiar uneori, ca greutate, sunt chiar mai 
mici. Dar ştiinţa, cu toate acestea, ține cu ghearele şi cu 
dinţii de corp şi încearcă să edifice imaginea de ansamblu 
pe necesitățile lui. Or, acum multe mii de ani, asta o 
făceau păgânii. 

Oamenilor le-a luat câteva mii de ani să înțeleagă că 
sensul principal al vieţii şi scopul existenţei nu sunt 
legate numai de nevoile corpului şi de fiziologia lui. Iar 
acum, conceptul ştiinţific modern, bazându-se doar pe 
legile fizice, subliniind primatul corpului, îndepărtează 
necontenit oamenii de monoteism, de moralitate, făcând 
din ei nişte păgâni. În ciuda faptului că multe date 
ştiinţifice pot fi explicate de pe o singură poziție: creierul 
este produsul unei conştiinţe foarte dezvoltate. De ce 
ştiinţa nu poate accepta acest adevăr simplu şi clar? 
Deoarece oamenii de ştiinţă gândesc trunchiat. Ei au 
gândire de păgâni - nu pot concilia în mintea lor două 
principii opuse. Acest lucru îl poate face numai 


monoteistul. Atunci când în suflet există iubire, ea ne 
permite să se simțim întregul. 

- Şi totuşi, ce este primar - spiritul sau materia? 
întrebă doamna. 

- Primar este ceea ce stă la baza lor, am răspuns. 
Acum vreo sută de ani, oamenii de ştiinţă au aflat despre 
un fenomen incredibil: în unele cazuri, electronul se 
comportă ca o particulă, în timp ce în alte cazuri - ca o 
undă. Deci, ce este primar, particula sau unda? Dar, în 
principiu, este vorba despre unul şi acelaşi lucru. O 
diferență există totuşi: particula se poate dizolva în undă 
şi poate să dispară, dar unda nu va dispărea nicăieri. 
Apoi survine a doua întrebare: o particulă cum este 
electronul poate exercita o influență asupra undei, 
asupra spațiului înconjurător? Poate, desigur, o şi 
exercită. La fel cum corpul şi creierul exercită o influență 
asupra conştiinţei. Dar conştiinţa este totuşi primară în 
raport cu corpul şi după distrugerea corpului continuă să 
existe. În timpul morţii clinice, oamenii au văzut ce se 
întâmpla în sala de reanimare şi în afara ei. Oameni 
nevăzători, aflați în stare de comă, au văzut, de 
asemenea, absolut clar ce se întâmpla în jurul lor şi 
ulterior au descris exact toate evenimentele. Dar după 
reanimare au rămas orbi, ca şi înainte. 

Concluzia se impune de la sine: noi vedem nu numai 
cu ochii, ci şi cu câmpul nostru. Dacă particulele din care 
suntem constituiți sunt concomitent şi unde, adică 
structură de câmp, atunci omul nu este doar un corp 
fizic, ci şi un corp spiritual - cu structură de undă, de 


câmp. Omul vede în primul rând cu structura sa de câmp 
şi abia după aceea fizic. Ochii şi creierul nostru nu fac 
decât să dubleze procesele care au loc la nivel de câmp. 
Mai mult decât atât: conştiinţa este destul de limitată, 
deoarece este legată de corp. Deci, cu ochii şi conştiinţa 
vedem considerabil mai puţin decât cu corpul nostru 
spiritual. 

Imediat o să vă explic logica acestei afirmații. 
Imaginaţi-vă că sunteţi pe munte şi trebuie să ajungeţi 
într-un sat. Întâlniți două persoane şi le întrebaţi cum să 
ajungeţi. Unul spune că trebuie s-o luaţi la stânga, 
celălalt - că trebuie s-o luaţi la dreapta, şi fiecare dintre 
ei este convins că are dreptate. lar dumneavoastră staţi 
confuz pe un pietroi şi nu ştiţi ce să faceți. Cei doi pleacă 
şi se apropie al treilea om, şi dumneavoastră îl întrebaţi 
şi pe el cum să ajungeţi în sat. „Vedeţi muntele acela? vă 
explică omul. Mergeţi înainte şi ocoliți-l prin partea 
stângă. După el mai e un munte, pe el trebuie să-l ocoliți 
prin dreapta. Şi apoi o să ieşiţi la drumul care vă scoate 
în sat”. Atunci dumneavoastră vă dați seama că primii doi 
drumeţi au avut într-adevăr dreptate, dar fiecare în 
intervalul lui de timp. 

Problema este că în subconştientul nostru este 
depozitată o cantitate colosală de informaţii. Mai mult 
decât atât: datorită faptului că natura subconştientului 
nostru este o natură de undă, el deţine informaţii despre 
întregul Univers, atât în spațiu, cât şi în timp. Adică: 
informații legate de ce a fost, ce este şi ce urmează sa fie. 
Posibilităţile conştiinţei sunt limitate, ea fiind legată de 


corp. De aceea, un pachet de informaţii prea voluminos, 
venit din subconştient, poate ucide mintea şi corpul 
nostru. 

Cum decurge în principiu dezvoltarea? Din întreg 
apare partea, din total - individualul. Din subconştient 
apare conştientul, ele interacționează ca două principii 
opuse. Conştientul creşte, se dezvoltă, se formează, 
hrănindu-se din subconştient, prinde putere şi începe să 
se simtă primar. Conflictul se ascute. Conştientul (adică 
raţiunea) încearcă să reprime şi să distrugă 
subconştientul (adică sentimentele), după care 
conştientul începe să se distrugă şi moare. Murind, el se 
dizolvă în subconştient şi apoi procesul începe din nou. 

Dictonul de sorginte relativ recentă: „Omul este 
stăpânul naturii” este un indice că conştiinţa a început 
să se comporte agresiv față de univers şi că în curând se 
va destrăma. Deocamdată este în curs degradarea 
reperelor principale care asigură interacțiunea corectă 
dintre nivelul conştient şi cel subconştient. 

- Dar cum se manifestă aceasta în realitate? întrebă 
pacienta. 

- Un exemplu proaspăt este cartea de succes, Codul 
lui Da Vinci. Este scrisă într-un limbaj foarte vivace şi 
antrenant. Dar să vedem sensul ei. 

Pentru credincios, lisus Hristos este un far, este 
reperul principal. Lumina acestui far este iubirea. Iubirea 
care ne uneşte cu Dumnezeu şi care nu depinde de corpul 
şi de dorințele noastre, de conştiinţa noastră şi de 


sentimentele noastre cele mai înalte. Iubirea care rămâne 
după ce se distrug toate componentele fericirii omeneşti. 

Ce vedem în carte? Eroul principal descifrează un 
puzzle incredibil de complex, încearcă să înţeleagă 
principalul „cod al lui Da Vinci”, adică să descifreze 
sensulvieții. Şi, la sfârşitul cărţii, acest cod este descifrat. 
Este sexul, este orgia sexuală ca mijloc suprem de 
potenţare a posibilităților oferite de sex. Este satisfacția 
sexuală. Despre dragoste nu se spune aici niciun cuvânt. 
Despre moarte, violență, incest, crime - cât vrei. lar între 
timp se mai face şi o descoperire analogă - lui Hristos, 
după cum reiese, îi plăcea să se ocupe cu sexul şi a avut 
câţiva copii. Eroina principală a cărții este descendenta 
lui directă. Publicitatea acestei cărți a înghițit, după toate 
probabilitățile, o sumă apreciabilă. În această publicitate 
nu găsim niciun cuvânt despre valoarea artistică sau 
morală a operei. Argumentul principal este cantitatea de 
cărți vândute. Dacă s-au vândut mai mult de patruzeci 
de milioane de exemplare, aceasta este cea mai bună 
dovadă a calităţii cărții. Deci, această carte trebuie să fie 
citită de toată lumea. 

Tumoarea  cancerigenă luptă activ pentru 
supraviețuire. Niciodată nu vom reuşi să o convingem că 
trebuie să se oprească, că dezvoltarea ei activă va ucide 
şi organismul, şi pe ea însăşi o dată cu organismul, în 
acelaşi fel, este puţin probabil ca noi să-i convingem pe 
cei care au proclamat păcatul drept virtute şi care se 
închină banului, sexului şi violentei. Dar dacă, în inima 
noastră, reuşim să simțim iubirea şi aspirația spre 


Creator ca sens principal al vieţii, noi vom iniția o direcție 
care va opri dezvoltarea tumorii canceroase. La nivel de 
câmp, toţi suntem unitari. Aspiraţia spre iubire este mult 
mai puternică decât orice patologie. Oamenii care s-au 
deschis spre iubire au învins boli incredibil de grave, 
inclusiv boli canceroase. Pentru început nu trebuie să fie 
substituită iubirea cu sexul, cu banii, prosperitatea, cu 
îmbătarea de propria superioritate. 

Tot ceea ce facem timp îndelungat la nivel conştient, 
va trece treptat în subconştient. Dacă concepţia noastră 
despre lume şi comportamentul nostru sunt corecte, 
atunci ele, pătrunzând în subconştient, încep să curețe 
straturile lui superioare. Ce sunt bolile, nenorocirile, 
patologiile diverse? Sunt deformări ale straturilor 
superioare ale subconştientului. Fiziologia corpului 
nostru, psihicul, destinul, viitorul nostru şi viitorul 
copiilor noştri - toate acestea ne sunt sădite în 
subconştient. Cu gândurile şi comportamentul nostru, 
putem să refacem sau să distrugem aceste structuri - e 
drept că nu imediat. Păcatele omului trec în subconştient 
şi încep să-i afecteze sănătatea şi destinul, de obicei, 
după mulţi ani. Dar în ultimul timp această interacțiune 
s-a accelerat. 

Femeia se uita îngândurată înainte. 

- Aşadar creierul nu produce gânduri? întrebă ea. 

Am zâmbit. 

- Ca să fie mai clar, am să vă povestesc despre o 
experiență a mea. Cu peste douăzeci de ani în urmă am 
nimerit într-un grup care se ocupa cu metode 


extrasenzoriale de diagnosticare. Grupul era condus de o 
persoană care, ca studii, era fizician. El pregătea în 
domeniul percepţiei extrasenzoriale a câmpurilor fizice. 
Dacă un organ se îmbolnăveşte, atunci se modifică 
caracteristicile câmpului fizic, care sunt generate de acest 
organism şi depind de el. Deci, prin câmpurile fizice se 
pot afla multe lucruri despre un obiect aflat la mare 
distanţă. Ideea nu era complicată: dacă câmpul depinde 
de obiect şi este legat de acesta, atunci, prin 
diagnosticarea câmpului, noi putem obţine aceleaşi 
rezultate ca şi când am diagnostica obiectul, ba chiar mai 
bune, deoarece sensibilitatea omului depăşeşte cu mult 
posibilitățile aparaturii. Şi iată, eu am observat imediat 
că, la nivel de câmp, deformațţiile care indică boli pot să 
apară înaintea îmbolnăvirii organului. Şi am presupus că 
există un alt strat de structuri de câmp, care sunt 
primare în raport cu corpul. Boala apare la început 
tocmai acolo. Timp de câţiva ani am încercat să văd 
aceste straturi ale câmpurilor şi până la urmă am învăţat 
să o fac. Am început să văd evenimentele - de remarcat, 
nu numai bolile, ci şi evenimentele - cu mult înainte ca 
ele să apară la nivel fizic. Atunci am înţeles şi care este 
fenomenul la clarvăzători, prevestitori şi proroci - ei 
pătrund în aceste straturi din planurile subtile care sunt 
primare în raport cu corpul şi cu obiectele fizice. 

Dacă vorbim despre corpul uman, s-ar putea afirma 
că el este primar în raport cu unele tipuri de câmpuri şi 
secundar, în raport cu altele. Adică, aici intervin unitatea 
şi lupta contrariilor. În mod analog, creierul nostru este 


un produs al conştiinţei cu un înalt grad de organizare şi, 
în acelaşi timp, fenomenele chimice din creier sunt 
însoțite de acelaşi proces pe care îl numim gândire. Dar 
vreau sa subliniez încă o dată că, în primul rând, gândim 
cu câmpul. Ştiinţa menţionează frecvent fapte uimitoare, 
când omul gândeşte, comunică, discută, moare subit, iar 
la autopsie se constată că creierul lui lipseşte, s-a 
transformat într-o piftie, datorită unei boli grave. Omul 
nu avusese cu ce să gândească şi să comunice. Pentru 
oamenii de ştiinţă, acesta este un mister inexplicabil; 
când, de fapt, funcţia gândirii şi cea a comunicării au fost 
preluate de structura de câmp. 

De ce acest lucru nu se întâmplă în condiţii normale? 
Pentru că, altfel, corpul şi conştiinţa noastră nu s-ar 
dezvolta. Dacă copilul mic este ţinut tot timpul în brațe, 
el nu va învăța să meargă. Mama nu trebuie să meargă în 
locul copilului, ea trebuie să mențină o distanță- altfel n- 
ar exista dezvoltarea. Dar uneori, în momente critice, 
mama poate să prindă copilul de mână şi să-l sprijine să 
nu cadă. 

Conştiinţa şi subconştientul echivalează cu punctul 
şi infinitul. În plan subtil, ele reprezintă unul şi acelaşi 
lucru, dar în exterior funcţionează după legi diferite. 
Principiul de bază al subconştientului este unitatea. 
Principiul de bază al conştiinţei este cel opus. Este 
individualismul. Datorită interacțiunii şi caracterului lor 
interşanjabil, aceste contrarii amplifică impulsul iubirii, 
conectându-se cu Creatorul. Cândva conştiinţa va atinge 
dimensiunea subconştientului, se vor egaliza şi se vor 


reuni într-un tot unitar. Acesta va fi finalul ciclului 
evolutiv al Universului. 

Dar acum, zâmbesc eu, suntem martorii degradării şi 
autodistrugerii conştiinţei, care a început să funcţioneze 
pentru sine, similar celulei canceroase. 

Am văzut privirea femeii şi am înțeles ce spunea. 

- Vechea conştiinţă nu va mai exista, ea va muri. Ar 
fi inutil s-o salvăm. Trebuie să creăm una nouă alături de 
ea. Şi să ne mutăm în ea - aşa cum dintr-o corabie 
naufragiată ne transbordăm în corabia venită să ne 
salveze. Or, salvarea aceasta începe cu primul impuls. Cu 
iubirea de Dumnezeu, care nu este condiționată de nimic 
şi este principala valoare. 


CELE DOUĂ FEŢE ALE MEDALIEI 


Este în jurul orei două, la prânz. Drumul mi se 
deformează uşor în fața ochilor. Merg de vreo patru ore şi 
simt că obosesc repede. Or, mai am ccl puţin încă zece 
ore de drum. „E timpul să fac o pauză”, mă gândesc eu, 
şi trag uşor pe dreapta, în locul special amenajat de la 
marginea şoselei. În jur - câmp verde, care se pierde la 
orizont într-un munte vălurit. O stare de pace deplină. les 
din maşină şi văd o mulțime de flori frumoase de toate 
felurile, crescute printre ierburi. Îmi atrage atenţia în mod 
deosebit o plantă cu spic înalt, mov, alcătuit din multe 
floricele micuţe. Rup una şi o miros - are o aromă delicată 
şi fină. Mă  delectez cu aroma aceasta aproape 
imperceptibilă, cu comunicarea cu natura. „Trebuie să 
gust ceva, pe urmă să dorm un pic”, mă gândesc. 

Cel mai bun mijloc de combatere a somnului este 
somnul. Am înţeles asta o dată pentru totdeauna acum 
vreo zece ani în America, pe când eram cu unchiul meu 
în concediu într-o stațiune montană, Aspen. Într-o zi am 
fost la un restaurant care se afla exact între Denver şi 
Aspen. După cină mi se făcuse somn. M-am urcat în 
maşină şi mi- am zis că în amurgul care se lăsase o să 
reuşesc să ajung repede. Cu atât mai mult, cu cât 
reuşisem cu câţiva ani în urmă să „iau” distanța Denver 
- Aspen în numai două ore. 

Ulterior am aflat că, în Statele Unite, dacă depăşeşti 
160 de kilometri pe oră, poţi primi două luni de 
închisoare. lar eu, văzând asemenea drumuri minunate 


față de cele din Rusia, rulam pe traseu cu 200 de 
kilometri pe oră. Pur şi simplu am avut noroccă n-a fost 
poliție pe drum. Şi aşa, am ieşit cu unchiul meu din 
restaurant, iar peste cincisprezece minute se făcuse 
întuneric şi mi-era foarte somn. Mi-am învins somnul 
prin puterea voinței şi am continuat. Intonam cântecele, 
îmi muşcam degetele, făceam exerciții de masticaţie, îmi 
scuturam capul, dar totul a fost în zadar. Când m-am 
convins că trebuie să opresc, intraserăm în canionul pe 
fundul căruia era şoseaua. Nu aveam unde să opresc 
maşina. „O să rezist jumătatea asta de oră, mi-am spus, 
şi pe urmă opresc maşina şi ațipesc un pic”. Dar atunci 
au început nişte chestii foarte neplăcute, asociate cu ceva 
mistic. Viteza maşinii nu era mare - 120-140 de kilometri 
pe oră, iar eu conduceam cu ochii larg deschişi. Apoi ochii 
mi se închideau şi eu nu simțeam. Cum se întâmpla asta, 
nu pot să înțeleg. Prima dată mi-am deschis ochii 
înaintea unei curbe, am reuşit să manevrez volanul la 
stânga şi am înţeles că am scăpat printr-o minune. 
„Trebuie să trec mai repede de locul acesta periculos”, m- 
am gândit, iar peste cinci-zece minute ochii mei iar s-au 
închis de la sine şi i-am deschis înaintea următoarei 
curbe. Aşa s-a întâmplat de trei ori. Soarta mi-a dăruit de 
trei ori viața. La primul loc posibil am oprit, am dormit 
puțin, după care am ajuns liniștiți la hotel. 

Îmi amintesc o relatare mistică a unui pacient: „Mi- 
era foarte somn, dar m-am controlat. Şi, tocmai când 
începusem să mă relaxez într-adevăr, deodată a apărut 
din spate lumina farurilor unui camion de tonaj greu, 


după aceea am auzit că mă claxonează să-i fac loc. Am 
pus frâna şi am manevrat maşina spre marginea şoselei, 
ca să fac loc camionului. Şi brusc, într-o străfulgerare, 
mi-am dat seama că nu există niciun camion. Nu exista 
nici în față, nici în spate: prin cine ştie ce mister, el 
dispăruse. Atunci am înţeles că visasem camionul şi că 
asta mi-a salvat viața”. 

Am mai admirat o vreme natura şi m-am întors la 
maşină. Fără să mă grăbesc, am mâncat şi m-am pregătit 
să dorm patruzeci de minute. Exact atât îmi trebuie ca să 
mă redresez, am verificat de multe ori. 

Apropo de minuni. Mi-am amintit o discuţie avută 
recent cu o cunoscută. Cu câţiva ani în urmă, medicii îi 
puseseră diagnosticul de cancer în stadiul patru şi au 
refuzat să-l trateze. l-am explicat cauza afecțiunii 
oncologice. Pentru a naşte urmaşi sănătoşi, femeia 
trebuie să pună iubirea pe primul loc. lar pentru aceasta 
trebuie să accepte umilirea a tot ceea ce pentru ea 
reprezintă o valoare. Pierderea valorilor materiale o putem 
accepta cumva. Cu valorile spirituale este cu mult mai 
complicat. lar umilirea valorilor noastre sentimentale, 
uneori ne este pur şi simplu imposibil să o acceptăm. 
Dacă o femeie se dezice de dragoste datorită geloziei, 
trufiei, moralității, copiii ei vor avea o vitalitate redusă. 
Dacă femeia fuge de dragoste, dacă îşi calcă în picioare 
sentimentele, dacă face avorturi din cauza jignirilor sau 
de dragul prosperității, dacă nu vrea să trăiască, 
nedorind să accepte încercările, atunci toate acestea vor 
afecta caracterul, destinul şi sănătatea descendenților ei. 


- Averi cancer pentru că nepoata dumneavoastră nu e 
învățată sa păstreze iubirea, i-am explicat. Mai mult 
decât atât - ea nici măcar nu va suferi de sterilitate, ea 
pur şi simplu va muri, fiindcă nu poate accepta 
purificarea sufletului. 

- Dar mama fetei, nora mea, n-o să se roage şi nici n- 
o să citească cărțile dumneavoastră. 

Am ridicat din umeri: 

- Rugaţi-vă dumneavoastră, poate o să reuşiți să 
schimbaţi situația. Cu cât aspiră omul spre Dumnezeu, 
cu atât minunile sunt mai posibile. 

Peste câteva zile s-a întâmplat o asemenea mică 
minune. Şi mi-a dat iar telefon cunoştinţa mea. 

- Ştiţi, a spus, la noi s-a întâmplat ceva ciudat. În 
camera unde doarme nepoata mea era o oglindă agățată 
pe perete, cu o ramă frumoasă, grea. Oglinda a căzut şi 
s-a spart. Şi s-a spart foarte straniu: agățătoarea a rămas 
întreagă, iar cuiul e la locul lui. De parca cineva ar fi luat 
cu grijă oglinda din cui şi pe urmă ar fi izbit-o de pământ. 
Noră-mea era şocată când mi-a telefonat să mă întrebe ce 
poate să însemne asta. lar cu m-am gândit să vorbesc cu 
dumneavoastră. 

-Cred că vă dați seama ce înseamnă asta. Nepoata 
dumneavoastră în curând va muri. 

- Oare nu se poate fac nimic? 

-În primul rând, mama ei trebuie să se roage şi să 
ierte. 

- Dar mie mi-e jenă să-i spun, ea nu crede în lucrurile 
astea. 


- Păi, atunci, mai bine să vă moară nepoata. 

- Serghei Nikolaevici, cum puteţi să vorbiți aşa? 

-Dar dumneavoastră cum puteţi să vă „simțiţi 
jenată”, când problema se pune pe viaţă şi pe moarte? 

- Cum, să-i spun toate astea? Dar cum să-i spun? 

- Păi, exact aşa - sincer şi cinstit. 

Şi i-a vorbit nurorii ei la telefon despre toate acestea. 
După aceea, nora a venit în fugă la mine acasă plângând 
în hohote şi m-a întrebat cum să se roage, cum să-şi pună 
sufletul în ordine. Nenorocirea nu s-a întâmplat. 

Chiar acum câteva zile s-a întâmplat ceva absolut 
ilogic. O altă cunoscută mi-a telefonat şi mi-a povestit 
următoarele: 

- În apartamentul nostru s-a oprit curentul pe 
neaşteptate. De la contorul de pe casa scării porneşte un 
cablu cu tensiunea de 220 de volți. De la el merg în 
derivație cablurile pentru toate cele trei camere. Când s- 
a oprit curentul, imediat m-am gândit, ce-i dau 
bărbatului să mănânce? La gândul acesta, m-am 
apropiat de maşina de gătit electrică şi ea funcţiona, iar 
când am deschis frigiderul am văzut că şi el funcționa, 
deci priza era în ordine. Am înțeles că nu funcționează 
doar o parte din cabluri, iar derivaţia spre frigider şi 
maşina de gătit, nu ştiu cum, dar funcționa. Am pregătit 
cina, iar după un timp a apărut soțul meu, care a fost 
electrician. A umblat el la contactele care nu funcționau, 
dar n-aveau nimic. Atunci, intrigat, a ieşit pe casa scării, 
a verificat cablul care intră în apartament şi s-a întors cu 
ochii mari. Cablu era ars şi nu era alimentat cu curent, 


mai mult decât atât - era ars foarte uniform, de parcă ar 
fi fost răzuit cu pila. Or, acesta este singurul cablu care 
alimentează apartamentul cu curent. Maşina de gătit şi 
frigiderul continuau să funcționeze. Soţul meu a legat 
cablul la buşoane şi becurile din casă s-au aprins. Aţi 
putea să spuneţi cum se poate explica acest fapt 
misterios? 

- Acum nu pot, i-am spus. Dacă aflu, vă dau telefon. 

Mai târziu le-am dat telefon şi am mai cerut 
amănunte. Am vorbit cu soțul electrician. 

- Spre apartamente pornesc de obicei câte două-trei 
cabluri. Ele se racordează la tablou, iar de acoloun cablu 
merge la întrerupător. Eu am decuplat întrerupătorul ca 
să leg cablul. Şi cu întrerupătorul de pe casa scărilor 
debranşat, maşina de gătit şi frigiderul totuşi funcționau 
- el a izbucnit în râs, continuându-și relatarea. M-am 
gândit că poate vecinii au vreun cablu camuflat, am 
verificat toate racordurile, dar n-am depistat cabluri în 
plus. Nu-mi explic cum s-a întâmplat una ca asta. 

Explicaţia mi-a venit ceva mai târziu şi atunci am 
sunat-o pe doamna respectivă: 

- Partea tehnică a celor întâmplate n-o pot explica, 
dar chestiunea e că orice proces fizic întotdeauna este 
precedat de un proces spiritual. Cu cât procesul fizic are 
mai puțină logică, cu atât mai mult sens trebuie căutat 
în procesul spiritual. lată ce s-a întâmplat în 
apartamentul dumneavoastră din punctul de vedere al 
legilor spirituale. Vi s-a dat un semn de sus - problemele 
dumneavoastră de sănătate sunt legate de faptul că copiii 


şi nepoţii dumneavoastră, prin dezicere repetată de 
iubire, au pierdut legătura cu Dumnezeu în planul 
exterior, care răspunde de destin şi de sănătate. Dar, 
când ne îngrijim de cineva, când manifestăm căldură şi 
compasiune, când sacrificăm timpul şi energia noastră, 
această legătură cu Dumnezeu se restabileşte. Şi ea ne 
poate ajuta să supraviețuim. Trebuie ca cest mic sector 
să se extindă, să va umple sufletul şi apoi să fie transmis 
copiilor şi nepoților dumneavoastră. Fiţi atentă - nu a 
rămas în stare de funcționare televizorul, fiindcă 
televizorul înseamnă consumatorism. Ci tocmai acea 
sferă în care vă puteţi manifesta cel mai mult grija față de 
soțul dumneavoastră. Poate acesta este un semn că, în 
ciuda cantității minime de energie fină, nu sunteţi privată 
cu totul de ea. Aşadar, prin înţelegere şi aspirație, 
dumneavoastră vă puteți ajuta sentimentele. Prin spiritul 
de sacrificiu şi grija față de altcineva, noi învingem unul 
din cele mai grele păcate - împietrirea sufletului, 
cruzimea. 

Am citit de curând o carte despre lumea de dincolo, 
în care se dădea o informaţie uluitoare. Murise o femeie 
care, după o tinereţe furtunoasă, se călugărise. La 
înmormântarea ei era şi un om care dorea foarte mult să 
afle ce se întâmplă după moarte. Oare într-adevăr sufletul 
trece prin încercări şi suferințe, oare într-adevăr am 
putea-o ajuta rugându-ne pentru ea, mai ales dacă se 
roagă un sfânt. Şi iată că a avut un vis - sufletul acestei 
femei povestea cu amănuntul prin ce a fost nevoită să 
treacă după moarte şi ce păcate i s-au arătat. De la cele 


mai mici încălcări la cele mai grave crime. Penultimul 
dintre cele mai grele păcate era desfrâul. lar ultimul, cel 
mai greu - cruzimea sufletului. 

Omul care a pierdut compasiunea şi spiritul de 
sacrificiu nu poate încerca sentimentul de comuniune şi 
nu poate atinge iubirea. Când ne apărăm corpul, 
principiile şi sentimentele, nu trebuie să existe cruzime. 
Când apărăm iubirea, severitatea este justificată şi 
acceptabilă. De aceea Hristos, care vorbea întotdeauna 
despre milă, i-a lovit cu biciul pe cei care făceau negoț în 
biserică. Dacă apărăm iubirea, o facem cu severitate şi o 
dozăm ca pe un mijloc de educaţie. Dar dacă ne protejăm 
pe noi înşine, atunci severitatea deseori se transformă în 
cruzime şi are tendinţa de lichidare totală a celui care ne- 
a ofensat. 

Cruzimea este asprimea privată de iubire. Este foarte 
greu de învățat să fim severi şi să iubim în acelaşi timp. 
Noi ne-am obişnuit să asociem iubirea cu 
comportamentul moale, îngăduitor, cu confortul şi 
emoțiile pozitive. Atitudinea dură şi cea moale sunt 
necesare ca să simţim iubirea. Crearea şi distrugerea 
sunt necesare pentru acelaşi lucru. 

Cruzimea şi desfrâul sunt principalele pericole care 
pândesc sufletul omului. Cel mai curios este faptul că 
aceeaşi informaţie, existentă în sursele ortodoxe de acum 
500 de ani, figurează şi în filosofia hindusă. În textele 
vedice sacre, dorința şi mânia sunt menționate constant, 
una lângă alta. Acolo nu se explică de ce sunt alăturate, 
dar, în filosofia hindusă, aceste două păcate sunt privite 


evident în legătură. Înainte, mie mi se părea că ar fi vorba 
despre gelozie şi trufie. Au trecut mulți ani până ce am 
înțeles că a te deda pornirilor este de fapt un proces care 
nu afectează atât corpul, cât sufletul. 

Înainte aveam o schemă clară. Are omul probleme cu 
ochii, articulațiile sau urechile. Planurile subtile arată în 
mod clar: aici avem gelozie nedepăşită, avem agresivitate 
legată de relații, de plăcerile trupeşti. Dacă prin căinţă se 
elimină sentimentele de ofensă, gelozie, ură, deznădejde 
şi se iartă omul care a adus durerea, atunci boala va 
trece. Şi boala într-adevăr trecea! Mai târziu am observat 
că, atunci când omul îşi punea sufletul în ordine, în 
planul geloziei ieşea la suprafață un strat mai adânc, 
numit trufie. Pentru a depăşi trufia, omul trebuia să 
păstreze iubirea în umilințe şi în pierderi. Trebuia să-i 
ierte pe cei ce îi distruseseră nu numai prezentul, ci şi 
viitorul. Eu le explicam că păcatul Evei este secundar, iar 
păcatul diavolului - trufia - este primar. Deci, în primul 
rând trebuie să lupți cu trufia, m-am gândit. Deci, dacă 
se depăşeşte cultul şi dependenţa de viitor, adică de 
idealuri, capacităţi, valori spirituale, atunci şi restul se va 
pune în ordine. 

Acum vreo zece ani, o cunoştinţă m-a solicitat să ajut 
o tânără doamnă. Socul o abandonase, totul se 
dărâmase, ea rămăsese cu un copil mic în brațe. Şi în 
exterior, şi după diagnosticul planurilor fine reieşea că ea 
avea o trufie ieşită din comun - şi nemulțumire față de 
soartă, şi judecarea altora, îndeosebi a soţului, şi 
incapacitatea de a suporta nereuşita, umilirea şi 


neplăcerile. Cazul era elementar. I-am explicat ce trebuie 
să facă şi cum să se roage. Peste câteva zile mi-a telefonat 
cunoştinţa mea şi mi-a spus că tânăra a orbit. Am studiat 
de la distanță câmpul ei şi am văzut deformații puternice, 
caracteristice geloziei. N-ar fi trebuit să fie, dar erau. 

- Imediat să elimine resentimentele față de bărbați în 
planul raporturilor, sexualității, să retrăiască toate 
momentele când nu şi-a putut asuma durerea în relaţiile 
cu cei apropiaţi, când nu mai voia să trăiască, când s-a 
dezis de dragostea față de omul care i-a lezat 
sentimentele. 

Peste câtva zile şi-a recăpătat vederea. Eram complet 
derutat. Deci, exista o anumită verigă, care constituia 
baza atât a geloziei, cât şi a trufiei. Şi acest ceva este 
primar şi principal. Dareu nu ştiam ce era această verigă. 
Pur şi simplu am descris acest eveniment în cărțile mele, 
fără comentariu. 

Acum, după douăzeci de ani de cercetări, ştiu ce este. 
Ştiu că această esenţă într-adevăr constituie baza atât a 
geloziei, cât şi a trufiei şi că ea este primară şi principală 
în raport cu orice altceva. 

Cad pe gânduri. Înainte, multe lucruri îmi erau 
neclare. În tinereţe am lucrat într-o întreprindere şi acolo 
lucra o tânără drăguță, fermecătoare, care îmi dădea 
semne de atenţie. Era căsătorită şi avea un copil. Idila n- 
a ieşit. Încă în adolescenţă, un cunoscut îmi spusese: 
„Am două principii de fier. Niciodată nu te încurca cu o 
femeie căsătorită, oricât ţi-ar plăcea. Niciodată nu te 
încurca cu nevasta unui prieten şi nici măcar nu te gândi 


la o legătură sexuală cu ea, oricât ţi-ar plăcea”. Eu am 
simțit intuitiv că este ceva important. Deci, această 
tânără femeie avea un copil şi copilul era retardat. Nu 
înțelegeam cum se poate aşa ceva: o femeie aşa de 
frumoasă, de atrăgătoare şi plină de farmec, să aibă o 
asemenea nenorocire în familie. De ce a pedepsit-o 
Dumnezeu? 

Peste vreo opt aniam nimerito dată în anturajul unei 
doamne care se cunoştea îndeaproape cu tânăra despre 
care povesteam acum. Şi a venit veriga lipsă a poveștii. S- 
a dovedit că această femeie frumoasă şi fermecătoare îşi 
înşela încontinuu soțul. Chiar erau cazuri când, plecând 
de la un amant, după o oră era în pat cu altul. Am simțit 
brusc, cu acuitate, că boala copilului şi comportamentul 
mamei sunt strâns legate între ele. 

Au mai trecut cincisprezece ani de la această 
discuție. Deja mă ocupam cu diagnosticul şi cu 
tratamentul. Uneori mă întorceam cu gândul la această 
poveste, încercând să înţeleg de ce gelozia a trecut în 
trufie. De ce s-a lovit de sus în copil, tocmai prin 
distrugerea conştiinţei. Sau, poate, distrugând rădăcina 
păcatului, au fost curăţite straturile superioare? 

Mai târziu, mult timp nu mi-a dat pace schizofrenia. 
De fiecare dată când mamele îmi aduceau la consultaţie 
copii schizofreni, vedeam unul şi acelaşi lucru - gelozie. 
Ulterior am descris asta în cărțile mele. De ce în 
asemenea cazuri soarta obturează conştiinţa omului, tot 
nu înțelegeam. De ce schizofrenia se transmite numai pe 
linie maternă - nici asta nu înțelegeam. Abia de curând, 


ajungând cu diagnosticul în planuri mai fine şi, 
dezvoltând o înţelegere mai complexă a lumii, am înțeles 
de ce schizofrenia se transmite numai pe linie feminină. 
Ceea ce numeam gelozie, s-a dovedit a fi desfrâu. Tocmai 
lubricitatea, îndeosebi în timpul sarcinii, infidelităţile, 
abuzul sexual - toate acestea pot duce la schizofrenie. Pot 
duce la întârzierea mintală a copilului, la destrămarea 
totală a familiei, la pierderea aptitudinilor copilului şi la 
absența dorinţei de a învăța, la sentimente josnice şi la 
cruzime, la mania grandorii şi la impulsuri revanşarde, 
patologice. Şi aşa mai departe, şi aşa mai departe. 

Acum pot să urmăresc acest mecanism pe parcursul 
câtorva decenii şi să văd clar cum o verigă se leagă de 
alta. Aici este foarte important să înţelegi esența 
păcatului şi să nu te cramponezi de forma exterioară. 
Dacă femeia s-a purtat ca şi când nu s-ar fi întâmplat 
nimic atunci când soțul a înşelat-o, sau a fost supărată 
mult timp pe soțul ei din cauza infidelităților, sau a dus 
o viață sexuală desfrânată - şi în primul caz, şi într-al 
doilea, şi într-al treilea se poate naşte un copil cu 
probleme psihice. Pur şi simplu, într-al treilea caz 
probabilitatea este considerabil mai mare. 

Am auzit că în Israel, chiar înainte de apariţia lui 
Hristos acolo, exista o carte în care erau descrise păcatele 
şi bolile corespunzătoare lor, care sunt date ca pedeapsă. 
Textul acestei cărți ar fi fost scris sub revelație mistică. 
Această carte a fost îngropată ulterior în pământ, iar 
copiile ei au fost distruse, ca să nu poată nimeni, văzând 
un om bolnav, schilod sau cu defecte, să fie copleșit de 


sentimente de superioritate şi dispreț față de el. Mai 
târziu, oamenii au aflat că boala se dă nu numai pentru 
păcatele din trecut, dar şi pentru cele din viitor. Boala 
vine ca un ajutor în obținerea dragostei şi unirii cu 
Dumnezeu, pentru învingerea viitoarelor încercări. Este 
imposibil, văzând doi invalizi, să determini care dintre ei 
este pedepsit pentru păcatele comise în trecut şi care se 
pregăteşte prin suferință pentru o faptă eroică ce poate 
salva omenirea. Cel mai probabil, la amândoi există în 
acelaşi timp şi una, şi alta. Cu alte cuvinte, boala este nu 
numai dintr-o cauză, ci şi pentru o cauză. 

Fiindcă la nivel de câmp toţi suntem unitari, aşa cum 
sunt frunzele la nivel de rădăcină, fiecare om bolnav 
întâlnit de noi este într-o oarecare măsură o mărturie a 
faptului că şi noi suntem bolnavi. De aceea criminalul şi 
ticălosul merită şi pedeapsa severă, şi, în acelaşi timp - 
sprijin sufletesc şi compasiune. Condamnându-i, noi ne 
condamnăm şi ne urâm pe noi înşine. Dacă conştiinţa 
colectivă este bolnavă, atunci va apărea în permanență 
conştiinţa individuală bolnavă. Şi, cu cât mai mult se 
abate de la drumul drept conştiinţa colectivă, cu atât mai 
multe personalităţi patologice trebuie să existe. Într-o 
societate care şi-a pierdut credința în Dumnezeu şi în 
viața morală, cel mai bine trebuie să se simtă ticăloşii, 
nemernicii şi persoanele cu patologii. Ei trebuie să pună 
mâna pe cele mai bune posturi şi să dispună de putere şi 
bani. Acesta este un fenomen normal şi legic. 

Mulţi încă nu înţeleg de ce în timpul socialismului în 
Uniunea Sovietică au fost exterminați sistematic cei mai 


valoroşi cetățeni. Chiar şi în închisori, infractorii, hoţii şi 
criminalii erau ținuți în condiţii mult mai bune decât cei 
cu condamnări politice. Cu cât sunt mai nesănătoase 
vederile, sistemul de referință al societăţii, cu atât mai 
mare pericol îl reprezintă pentru ea omul normal, cu 
gândire sănătoasă. Se naşte un sistem, o selecţie inversă, 
în care a fi ticălos şi nemernic este mult mai avantajos 
decât să fii moral şi cumsecade. Rezultatele acestei 
selecții le vedem în Rusia până în ziua de azi. 

Când omul nu are scopuri, sufletul lui se uzează. Ce 
este sensul vieţii? Sensul vieţii este acei scop major către 
care aspirăm pe tot parcursul vieţii. Cu cât scopul este 
mai amplu, cu atât mai multă energie veți avea în suflet 
şi cu atât spiritul dumneavoastră va fi mai sănătos, iar 
eforturile dumneavoastră - încununate cu mai mult 
succes. Obiectivele false în comunism au dus la început 
la o puternică comuniune a tuturor oamenilor, dar 
ulterior au dus la decădere şi degradare. lar după 
distrugerea Uniunii Sovietice n-a mai rămas niciun fel de 
scopuri, şi atunci societatea s-a conectat la obiectivele 
cele mai primitive şi imediate. Societatea s-a întors la 
nivelul păgân şi la orânduirea primitivă. Primitivismul 
presupune hrană, plăceri pentru trup şi pentru familie. 
Păgânismul sunt banii şi puterea. 

Creierul aflat la un înalt nivel de evoluție este un 
produs al conştiinţei aflate la un înalt nivel de evoluție - 
deja e timpul ca oamenii de ştiinţă să facă această 
descoperire. Dar deocamdată ştiinţa oficială susține cu 
încăpățânare că conştiinţa este un produs al creierului. 


Or, acum chiar şi şcolarii ştiu că furnica nu are creier, ci 
numai ganglioni nervoşi. Dar, în ciuda acestui fapt, 
furnica gândeşte destul de bine, comunică de minune cu 
suratele ei şi memorează informaţiile. La om, toate 
acestea poartă numele de activitate nervoasă superioară. 
Să avem în vedere că, la furnică, conştiinţa individuală 
este secundară şi cercetările o demonstrează. Dacă dăm 
drumul la zece-douăzeci de furnici în pădure, ele vor 
umbla încolo şi încoace în căutare de hrană, dar nu-şi vor 
construi muşuroi. Însă imediat ce numărul lor trece de o 
sută de indivizi, conştiinţa colectivă imediat va da 
comanda - şi ele vor începe împreună să construiască un 
muşuroi. În genotipul lor de câmp, în conştiinţa lor 
colectivă, în forma existentă a biocâmpului există toate 
instrucțiunile despre cum se construieşte un muşuroi. În 
plus, în movilița din crenguţe şi ierburi aparent aruncate 
haotic, nu se ştie de ce se menţin temperaturi pozitive 
chiar şi atunci când cele exterioare scad sub minus. 
Oamenii de ştiinţă, posesori ai unor creiere aflate la un 
înalt nivel de evoluţie, nu pot explica acest fenomen. lar 
furnicile continuă sa construiască furnicar după 
furnicar, ca şi când nu s-ar fi întâmplat nimic. Intre 
furnici au loc războaie, ele iau ostatici, punând în robie 
triburile străine. Furnicile au şi răscoale ale robilor. Ele 
au funcții sociale clare, au disciplină şi responsabilitate. 

Furnicile ca furnicile - dar, recent, oamenii de ştiinţă 
israelieni au descoperit şi au demonstrat că bacteriile au 
conştiinţă colectivă şi activitate socială. În condiţii 
adverse, bacteriile îşi reduc populația, secretând o 


substanţă specială, care omoară surorile dintr-o colonie. 
Bacteriile ştiu cum să colecteze informaţii din mediu şi 
cum să le transmită una alteia. Ele îşi pot repartiza 
sarcinile între ele şi pot să păstreze informațiile într-o 
„memorie colectivă”. Pe lângă comunicarea prin unde, ele 
folosesc nişte substanțe chimice care le ajută să 
transforme colonia în ceva ca un mare „creier”. Deci, 
există o conştiinţă colectivă, dar cu creierul bacteriile nu 
stau bine. Şi totuşi, ele gândesc împreună, prognozează, 
reacționează. 

Din nou mă duce gândul la socialism. De fapt, acesta 
a fost o încercare de resuscitare a conştiinţei colective, 
care anterior era susținută de religie. O dată cu slăbirea 
poziţiei catolicismului în Europa din ultimele secole, 
conştiinţa individuală a pierdut legătura cu cea colectivă 
şi a început să distrugă totul în jur. Banii - şi nu 
moralitatea - au ieşit în prim plan. Acuzaţia principală pe 
care o aducea capitalismului fondatorul socialismului, 
Karl Marx, era absoluta lui imoralitate: „în condiţiile în 
care profitul este de 300%, nu există delict pe care 
capitalismulnu ar fi gata să-l săvârşească”. Şi aici trebuie 
să recunoaştem că are incontestabil dreptate. Acesta este 
motivul pentru care comunismul a fost susținut de enorm 
de mulți oameni, iar conştiinţa colectivă, în primele 
decenii ale puterii sovietice, a făcut minuni. Dar mai 
târziu, neexistând interacțiunea cu conştiinţa 
individuală, el a început să slăbească, pentru că, fără 
credință în Dumnezeu, conştiinţa colectivă se transformă 
în egoism colectiv. Aici nu mai este vorba despre 


biocâmpul cosmic, ci numai despre o infimă parte a lui, 
legată prin interesele ei de Pământ sau de o oarecare 
parte a Pământului. 

Alung din minte toate gândurile şi-mi las privirea să 
rătăcească pe câmpiile scăldate în soare. Nu mă gândesc 
la ce ar trebui. Toate gândurile trebuie să se transforme 
în sentiment. Acest sentiment trebuie să fie armonios şi 
în minte nu trebuie să rămână niciun gând. Gândul 
induce tensiune, iar tensiunea prelungită dăunează 
sănătăţii. Aşa că e timpul să mă relaxez şi să dorm. Încet, 
mă eliberez de toate problemele, reținând în conştiinţă 
doar soarele, câmpiile, verdeața, florile şi splendoarea 
calmă a cerului de iunie. 


CRIMEEA 


Iulie 2008. 

Aşa, deci, am rămas fără bani, dar cu prieteni. Drept 
care, de pierderea banilor nu mi-am făcut prea multe 
probleme. Oricând pot să iau împrumut. În plus, pot să- 
mi limitez necesităţile, iar asta uneori e folositor. Începi 
să vezi lumea cu ochi de student. Sentimentele se 
revigorează subit, energia curge, se ivesc tot felul de vise 
şi dorinţe, într-un cuvânt, posibilitatea reînnoirii totale. 

Cât de dureros suportam înainte orice pierdere! îmi 
făceam probleme, uram, regretam, disperam, ţineam cu 
orice preţ să recuperez totul, îmi zgândăream durerea 
sufletească. Mulțumită cercetărilor, am aflat că 
pierderea, dacă o asimilezi corect, este unul dintre cele 
mai bune medicamente pentru suflet. Nu întâmplător toți 
sfinţii renunţau la ceea ce omul de rând se străduia din 
toate puterile să obţină. Dacă atitudinea noastră față de 
pierdere este sănătoasă, atunci până la urmă vom începe 
să înțelegem că ea reprezintă, de fapt, un sacrificiul 
echivalent, doar că este un sacrificiu forțat. Dacă trecem 
peste această încercare fără supărare şi regret, atunci 
sacrificiul nostru va fi primit acolo sus. Deşi este un 
sacrificiu forțat, în condiţiile unei atitudini corecte el 
echivalează cu unul voluntar. Dar dacă regretăm, ne 
supărăm, urâm, sacrificiul nostru nu va fi primit. Deci, 
va urma un nou sacrificiu forțat - şi tot aşa, până învăţăm 
să dăm de la noi. 


În Cărţile Sfinte se invocă adesea o parabolă, dar 
cauzele celor întâmplate nu se explică. M-am chinuit 
mult timp, încercând să înțeleg de ce Dumnezeu a 
acceptat jertfa lui Abel, iar pe cea a lui Cain - nu. Probabil 
Cain, aducând sacrificiul, a regretat că a fost nevoit să 
dea de la sine. Sacrificiul voluntar trebuie să provoace o 
izbucnire de iubire pentru Dumnezeu, dar dacă este făcut 
formal, consolidând sentimentul de superioritate, sau 
nutrind în sine regret, atunci acest sacrificiu este fictiv. 
Pe dinafară dăm, iar pe dinăuntru jefuim. Noi pierdem 
umanul ca să dobândim divinul. 

De fiecare dată când am scris o nouă carte, am avut 
parte de boli sau de situații de periclitare a vieţii. Probabil 
am fost ajutat prin constrângere să aduc un sacrificiu 
lăuntric, ca să devină mai multă iubirea din suflet şi 
cartea apărută să fie mai curată. Cum uitam de sacrificiul 
voluntar, cum venea cel forțat. Bine că m-am învăţat să 
le accept cu calm. Or, din moment ce cartea se numeşte 
Educaţia părinţilor, atunci sacrificiul cu siguranţă este 
necesar. Pentru că natura de aceea ne dă posibilitatea să 
avem copii - ca să ne învăţăm să dăruim iubire şi să ne 
sacrificăm. 

Aşa că, în zilele următoare, preocuparea mea de bază 
a fost să mă scald în mare şi să mă uit la filme interesante 
în apartamentul prietenilor mei. Fiindcă m-am învăţat să 
văd cum se leagă toate detaliile în toate filmele, deseori 
sunt rugat să explic care este sensul unui anumit film. 

Interesant - când ne ocupăm cu un anumit subiect şi 
cugetăm neîncetat asupra lui, tot ce se întâmplă cu noi 


este legat de acesta. Vara anului 2008 am dedicat-o 
încercărilor de a afla cum ar trebui să fie omul viitorului. 
Am înțeles cum nu se poate mai clar că, dacă nu este 
depăşită dependenţa de viitor, atunci acest viitor nu va 
exista nici pentru mine, nici pentru ceilalți. Până atunci 
aveam două scheme de depăşire a acestei dependențe. 
Prima cale de ieşire - renunțarea la viitor. Prin 
similitudine cu schema: avarul se va salva dacă renunță 
la bani. Viitorul este legat de conştiinţă, țeluri, planuri. 
Potrivit filosofiei hinduse, depăşirea dependenței de viitor 
se realizează prin asceză, prin retragerea din social, prin 
renunțarea la planuri, țeluri şi sarcini. La nivel superior, 
aceasta echivalează cu blocarea conştiinţei, cu dezicerea 
de conştiinţă ca principală funcție umană. Această 
tradiție a fost continuată într-o oarecare măsură de 
călugării ortodocşi. Abandonarea familiei, sistarea 
raporturilor sociale, izolarea, jurământul tăcerii, abolirea 
voinţei libere - toate acestea duceau la aceeaşi eliberare 
de viitor, la debarasarea de el. Cealaltă cale - să păstrezi 
iubirea atunci când viitorul se prăbuşeşte. Când ai fost 
trădat, când ţi s-au destrămat visele şi speranțele, când 
destinul te-a copleşit cu necazuri. 

Purificarea mea urma a doua cale. Periodic mă aflam 
în viaţă în situații fără ieşire, de parcă m-aş fi izbit de un 
zid, cu sentimentul de implacabil şi destrămarea 
speranțelor. Conştiinţa îmi repeta cu încăpățânare: nu ai 
şanse să supraviețuieşti, nu ai şanse să realizezi ceva. Şi 
atunci eu dădeam la o parte conştiinţa care mă sufoca şi 
supraviețuiam mulțumită unei puteri nou apărute. Când 


conştiinţa falimenta, eu supravieţuiam ajutat de un 
sentiment care îmi spunea că nu există situații fără ieşire, 
că fiecare problemă conține răspunsul şi că ceea ce mi se 
dă de sus este exact ceea ce îmi este necesar ca să 
evoluez. Atunci conştiinţa mea se schimba şi găseam o 
ieşire. 

Azi, omenirea trăieşte cu conştiinţa. Ea trăieşte cu 
țelurile şi planurile pe care şi le pune în față. Ea se 
închină la viitor. Trăieşte cu el, îl respiră, se roagă la el. 
Îmi amintesc de Cernâşevski, care a descris foarte demult 
această stare. El făcea apel să ne apropiem viitorul şi să 
trăim cu el. Şi ştiu ce s-a întâmplat după aceea. 
Carnagiul monstruos care a urmat a fost emanațţia 
acestui concept numit cultul viitorului. De ce oare 
oamenii care trăiesc cu viitorul pierd iubirea şi 
compasiunea? Ei pot nimici şi întreaga omenire dintr- 
odată, dacă găsesc de cuviinţă. De dragul vreunei idei, al 
vreunui sistem care promite avantaje materiale şi 
spirituale, aceşti oameni sunt gata de orice crimă. 
Sufletul lor se împietreşte văzând cu ochii. Ceea ce 
numim fascism este una dintre cele mai terifiante specii 
de cult al viitorului, tendinţă care câştigă teren şi în 
lumea modernă. Aşa că fascismul este un fenomen cu 
caracter legic. 

În principiu, capitalismul ca sistem este o ficțiune. 
Ceea ce există este o societate care şi-a pierdut credința 
în unicul Dumnezeu şi a început să se închine în fața 
valorilor spirituale şi materiale. Cultul valorilor spirituale 
a dat naştere socialismului. Cultul banului, al 


prosperității materiale a creat o societate care a fost 
numită capitalistă. Stadiul suprem de dezvoltare a 
capitalismului este imperialismul. Stadiul suprem de 
dezvoltare a imperialismului este fascismul. Socialismul 
a apărut într-una dintre cele mai înapoiate ţări din 
Europa, fascismul - în cea mai avansată, Germania. Şeful 
sectei de tristă amintire „Aum Shinrikyo” nu întâmplător 
a fost din Japonia, adică din statul capitalist cu cel mai 
înalt nivel de dezvoltare. Şi nu din întâmplare idolul lui 
era Hitler. Şi nu întâmplător el voia să distrugă întreaga 
omenire, care nu corespundea idealurilor lui. Toate 
acestea sunt semne pe care soarta le dă omenirii. 
Tendinţa de închinare în fața viitorului creşte, rezervele 
de viitor se topesc pe zi ce trece. Se activează programul 
de autodistrugere. 

De curând am avut la consultație un om de afaceri. 
Foarte inteligentă persoană, dar insuccesele au început 
să-l urmărească unul după altul. 

- Agresivitatea din subconştientul dumneavoastră s- 
a transformat într-un program de autodistrugere. În acest 
caz, din zece soluții posibile, dumneavoastră veţi alege 
varianta cea mai proastă, pentru că ca corespunde 
orientării dumneavoastră interioare. Intuiţia vă va trăda 
şi vă va minți. 

Astăzi, la scara întregii omeniri se derulează un 
proces similar. Ne întrebăm de ce  corporațţiile 
transnaționale ne otrăvesc cu alimente şi băuturi de 
proastă calitate. Când eram mic, multe boli se tratau cu 
drojdie de bere. După două zile, berea se sedimenta şi nu 


mai era bună de băut. Acum, băutura alcoolică numită 
„bere”, otrăvită cu conservând şi cu aditivi gustativi a 
inundat toate magazinele din lume. Este greu de înțeles 
de ce omenirea se ucide pe ea însăşi prin alimente, prin 
uciderea naturii, prin goana bezmetică după bani. Există 
mulți oameni deştepţi, de ce atunci, pentru bani, ei îşi 
extermină  poprii descendenți şi propriul viitor? 
Răspunsul este simplu. Ei nu au viitor, pentru că i se 
închină. Comportamentul lor este ghidat de un program 
de autodistrugere. Pentru sine, ei îl numesc „dezvoltarea 
afacerilor” şi „revitalizarea economiei”. Cultul viitorului 
este un laţ care se va strânge mai devreme sau mai târziu. 
Omul ori va înfrânge dependenţa de viitor, ori va pieri. 
Toate acestea le-am simţit cu o acuitate deosebită în 
concediu, în timp ce vizionam filmele alese de prietenii 
mei. 

În prima zi ne-am uitat la filmul unui regizor rus de 
talent - întoarcerea. La început vedem doi băieți, frați, 
care se joacă cu alți copii de vârsta lor. După aceea aflăm 
că ei stau cu mama lor, tată nu au - fie că e la închisoare, 
fie ca e despărțit de mama lor. Şi, deodată, se întâmplă 
un eveniment extraordinar: tatăl lor se întoarce. S-ar zice 
că familia a căpătat mult aşteptata fericire. Dar este ceva 
straniu în acest eveniment. Treptat începi să înţelegi de 
unde vine impresia aceasta. Vine de la tatăl copiilor, din 
cauza comportamentului şi caracterului acestuia. El este 
un om care trăieşte cu un scop anume, este un idealist 
rigid. Toţi cei din jur trebuie să fie aşa cum trebuie să-i 
vadă el. Cum vrea el să vadă viitorul, aşa trebuie să fie. 


În loc de bucurie, îmbrăţişări, discuţii călduroase cu 
copiii, el începe să-i îngenuncheze şi să şi-i subordoneze. 
Este categoric şi inflexibil. Privindu-l, îți vine în minte 
expresia din vremurile sovietice: „Un pas la stânga, un 
pas la dreapta, foc!”, în acelaşi timp, el îşi iubeşte copiii 
şi e gata să se sacrifice pentru ei. Dar pe primul loc pentru 
el e totuşi viitorul. Tocmai datorită acestui viitor se pare 
că ajunsese la închisoare. Se înțelege că furase ceva şi pe 
urmă îl ascunsese undeva peo insulă. Pentru ce îi trebuie 
bogățiile din cauza cărora intrase în închisoare? Pentru 
asigurarea viitorului, pentru asigurarea fiilor lui. El trăise 
cu acest viitor, aspirase la el, comisese un delict pentru 
el. lar acum e la doi paşi de îndeplinirea visului - mai 
rămâne să ajungă la locul respectiv, să ia o barcă şi să se 
ducă pe insulă după fericirea sa. El îşi iubeşte copiii şi 
vrea să-i facă fericiți. Şi se hotărăşte să-i ia cu el la 
pescuit - exact pe insula unde urma să dezgroape 
comoara sa îngropată. 

Dar la el iubirea se confruntă în permanenţă cu 
viitorul. Ce este mai important: iubirea şi compasiunea 
sau principiile, scopurile şi cruzimea? Tatăl urcă copiii în 
barcă - ce idilă, familia pleacă la pescuit! Dar eroul 
principal, cu cât se apropie mai mult de împlinirea visului 
şi a dorințelor, devine cu atât mai cramponat de viitor, cu 
atât mai categoric şi crud. Pentru o vină minoră, îl lasă în 
ploaie pe unul din copiii - să-i fie de învățătură. Pentru 
cel ce se închină la viitor nu poate exista egalitate, 
francheţe şi sinceritate. El trebuie să-i ducă pe toţi după 
sine spre țelul lui, poate să reprime şi să subjuge, trebuie 


să pedepsească cu asprime pentru cea mai mică deviere 
de la direcţia pe care a trasat-o. 

Şi iată, ei ajung pe insulă şi bărbatul obţine în sfârşit 
lucrul la care a aspirat şi la care a visat în toți aceşti ani. 
lar pe copii îi trimite la pescuit, ca să poată dezgropa fără 
martori bogăţia ascunsă. El nu observă cum dragostea îi 
părăseşte pe nesimţite sufletul. Deprinderea de a trăi cu 
scopuri, cu planuri şi cu viitorul se amplifică în el atunci 
când dorinţele i se împlinesc. 

Dresarea oricărui animal constă în aceea că 
animalului i se dă să mănânce ceva gustos ca o 
recompensă pentru îndeplinirea fiecărei sarcini. Şi omul 
se dresează în acelaşi fel - emoţiile pozitive consolidează 
o anumită linie de conduită. Dacă omul trădează, ucide 
şi primeşte pentru asta o sumă mare de bani, tendinţa de 
a trăda şi de a ucide se consolidează în el pentru 
totdeauna şi se transmite urmaşilor lui. Dacă cineva 
începe o afacere cu invidie, ură sau lăcomie şi această 
afacere aduce ulterior mari câştiguri, atunci ura, invidia 
şi lăcomia se vor fixa pentru totdeauna în sufletul lui. Şi 
cu cât mai prosperă va fi afacerea pe care a început-o, cu 
atât mai multe boli şi nenorociri va avea acest om. La 
protagonistul filmului nostru, disponibilitatea de a jefui, 
de a fura, de a încălca poruncile în numele viitorului 
luminos se recompensează cu comoara găsită. 

Ai spune că se apropie happy-end-ul. El le mai dă 
fiilor o oră de pescuit. Are bani, e bogat, va putea asigura 
copiii. Lasă copiii să dea la peşte - el mai aşteaptă. Şi 
atunci intervine soarta. Peştele începe să muşte 


extraordinar, copiii nu se pot opri şi întârzie aproape o 
oră. lar tatăl e gata să-i omoare pentru întârzierea asta. 
Fericirea nu l-a făcut mai bun şi mai blând, ci a amplificat 
brusc conduita lui categorică, crudă şi inflexibilă. Când 
copiii încep să se dezvinovăţească, tatăl, încercând să-i 
oprime şi să-i subjuge, îl trânteşte pe fiul său cel mare la 
pământ şi îl ameninţă cu securea. Din punctul lui de 
vedere, aceasta este numai o măsură educativă. Dar cel 
mic simte că, în subconştient, tatăl lui e gata să-şi 
omoare propriul copil, că pentru el viitorul luminos este 
mai important decât viaţa fiului său. În acest moment mi- 
am amintit de romanul lui Şolohov Pământ desțelenit, 
unde eroul principal, Nagulnov, clamează euforic: „în 
numele revoluției mondiale, nu mi-e milă de nimeni şi de 
nimic! Adu-mi în față o sută de femei şi de copilaşi - pe 
toți o să-i secer cu mitraliere”. 

Fiul mai mic, care şi înainte mai protestase în fața 
cruzimii tatălui său, vede că el îşi pierde mințile. Băiatul 
dintr-odată strigă: „Te urăsc!” şi, întâlnind privirea 
tatălui, o ia la fugă din toate puterile, temându-se că 
acela îl va omori. Şi deodată tatăl se trezeşte. El îşi dă 
seama că e gata să-şi distrugă proprii copii pentru 
bunăstarea iluzorie, îndreptată chiar spre binele lor. În 
sufletul lui reînvie iubirea. Ea se luptă cu cultul 
viitorului. El aleargă după băiat, iar băiatul se urcă într- 
un turn, încercând să oprească această ură şi să 
micşoreze prăpastia lăuntrică ce creştea cu fiecare 
secundă. Tatălui îi e teamă de viaţa copilului, care s-a 
urcat foarte sus. Probabil vrea să-i ceara iertare şi să-i 


spună că îl iubeşte. Dar în ultima clipă scândura de care 
se prinde se dovedeşte putredă, el nu are de ce să se țină 
şi cade. Înălțimea e mare, moare pe loc. 

Când ne închinăm la ceva şi încet-încet ne umplem 
de agresivitate, putem să ne simțim destul de confortabil, 
neobservând modificările patologice până când nu vine 
iubirea. Ea va învinge întotdeauna. lar dimensiunea 
pierderii noastre depinde de cât de departe am ajuns cu 
ataşamentul şi cu împietrirea sufletului. Tatăl acestor 
băieți ajunsese departe. Iubirea a învins, purificarea a 
venit prin moarte. Barca în care copiii pun cadavrul 
tatălui şi în care se află şi comoara la care el se închinase 
şi la care aspirase, se desprinde accidental şi, purtată de 
curent, începe să se scufunde. Viitorul moare, dar iubirea 
rămâne. Fiecare film de talent este holografic, precum 
este Universul însuşi, iarregizorul vrând-nevrând reflectă 
în film legile existenţei - dar nu pe cele ce acționează la 
nivelul logicii conştiinţei, ci pe cele de la nivelul intuiției, 
sentimentului, subconştientului. 

Mă uitam la film şi încercam să-l leg de situația 
actuală creată în lume. Acum, multe state ameninţă cu 
securea în numele asigurării viitorului lor luminos. Şi, în 
timp ce pentru ele bunăstarea materială, scopurile, 
planurile şi speranțele constituie sensul principal al 
existenţei, şansele de supraviețuire se vor reduce an de 
an. 

Dacă mama urmăreşte atent cum se hrăneşte copilul 
şi cum este îmbrăcat, dacă îi verifică pulsul şi 
temperatura, o putem numi o mamă grijulie. Dar dacă, 


făcând aceste lucruri, îi e tot una la ce se gândeşte 
copilul, dacă încearcă să nu observe că el se poartă 
imoral, că ţine în noptieră reviste porno, că a început să 
fumeze „joint”, că jigneşte fetele şi înjură, putem oare să 
o numim o mamă grijulie? Puțin probabil. Pentru o mamă 
iubitoare este important în primul rând cât sunt de 
sănătoase sentimentele copilului, cât sunt de corecte 
modul de a vedea lumea şi conduita lui. lar 
îmbrăcămintea şi hrana pot sta pe locul al treilea. Nu 
numai cu pâine trăieşte omul, în ultimă instanţă. 
Civilizației moderne, judecând după ceea ce vedem şi 
auzim, îi este profund indiferent faptul că numărul 
homosexualilor şi al oamenilor lipsiţi de scrupule creşte 
rapid, că arta degenează, că păcatul este prezentat drept 
o virtute, că sexul şi violența au invadat scena, 
cinematografia şi literatura, că blasfemia şi înjosirea 
sentimentelor înalte au devenit o normă. O mamă care se 
îngrijeşte doar de hrana copilului poate constata în cele 
din urmă că el a devenit un infractor. Civilizaţia de astăzi 
vorbeşte douăzeci şi patru de ore din douăzeci şi patru 
numai despre economie, business, hrană şi prosperitate. 
Care sunt roadele acestei educațţii, abia acum începem să 
observăm. Legile naturii acționează încet, dar inexorabil. 
Dar deocamdată cei mai mulți divinizează bucata de 
pâine pentru ziua de mâine. 

A doua zi am văzut un alt film al aceluiaşi regizor, 
care se numea Surghiunul. Rolul principal îl juca acelaşi 
actor şi din nou era vorba despre închinarea la viitor, dar, 
de data asta, ia viitorul spiritual. Aici, banii şi bunăstarea 


nu erau atât de importante pentru om. Principalul pentru 
el era sentimentul propriei spiritualități, sentimentul de 
îndreptățire şi superioritatea asupra celorlalți. El deținea 
propriul teritoriu spiritual, acesta era intangibil şi nu 
permitea nimănui să i-l încalce. 

Valorile spirituale au o amploare mult mai mare 
decât cele materiale. De aceea oamenii care se închină cu 
tărie spiritualității sunt neviabili, datorită imensei lor 
agresivități interioare. Mai devreme sau mai târziu, 
agresivitatea lor subconştientă migrează spre copii şi se 
manifestă sub formă de autodistrugere. Copiii acestor 
oameni sunt, de obicei, neviabili şi adesea aceşti oameni, 
ca să supraviețuiască şi să-şi salveze descendenţii, se 
dezic de spiritual şi coboară în material. Uneori, lucrurile 
se întâmplă astfel: să luăm nişte părinţi normali, 
obişnuiţi. Dar care condamnă ticăloşii şi nemernicii. 
Condamnă alți oameni datorită defectelor acestora, iar ei 
se comportă foarte moral. Şi au copii: unul este din cale- 
afară de principial şi crud, gata să facă moarte de om, 
datorită conduitei nedemne; al doilea devine delincvent - 
jefuieşte, fură, pentru el principalul sunt banii. Or, 
părinţii le-au transmis copiilor numai şi numai morala ca 
sens principal al vieţii. 

Eroul principal din acest film are un frate. El este 
delincvent - jefuieşte, fură şi, după cum se pare, chiar 
ucide. De data aceasta, e drept, pe el încercau să-l ucidă 
alții. El vine la fratele lui cu un glonţ în corp şi îl roagă să 
i-l scoată, fiindcă, în situaţia în care se afla, ar fi fost 
periculos pentru el să meargă la medic. 


Protagonistul începe să aibă serioase neplăceri şi e 
nevoit să plece într-o fermă părăsită, în casa părinţilor 
lui. Are doi copii minunati, iar soţia lui e însărcinată cu 
al treilea - sarcina este avansată. Şi aici începe 
inexplicabilul. Nevasta îi comunică pe neaşteptate că 
acest copil nu este al lui. Din punctul de vedere al logicii 
normale, e o adevărată nebunie. Chiar dacă ar fi rămas 
însărcinată cu altul, de ce să-i otrăvească viața 
bărbatului şi pe a ei însăşi? Dar cel mai incredibil e faptul 
că copilul este al lui. Poate că femeia şi-a pierdut minţile? 
Dar ea arată ca un om absolut normal. Atunci de ce îi 
provoacă soțului ei o durere atât de cruntă, şi asta în 
timpul sarcinii? Ea îşi explică comportarea în fața unui 
medic - şi pronunţă o frază foarte stranie: „Eu nu vreau 
sa nasc copii morţi”. 

Bărbatul încearcă să o ierte. Dar străfulgerarea de 
indignare îl orbeşte şi îl face să urască. Îşi mobilizează 
toate puterile să ierte, dar insistă ca ea să facă avort. Ea 
refuză. El îi spune că o iubeşte, că o să accepte copilul şi 
că o s-o ierte, dar pe urmă iar alunecă în ură şi 
condamnare. Şi din nou încearcă să o ierte, să regăsească 
atitudinea anterioară față de ea. Nu, nu, nu e în puterile 
lui să accepte un copil făcut cu altul. II cheamă pe fratele 
lui cu un doctor şi îi fac femeii avort cu de-a sila. Soţia 
moare. Ulterior reiese că a fost sinucidere - ea luase nişte 
pastile. Şi atunci eroul nostru află că, dacă fratele lui n- 
ar fi fost de acord cu propunerea lui, soţia şi copilul lui ar 
fi rămas în viaţă. În el izbucneşte ura față de frate, care 
se lăsase prea uşor convins de rugămintea lui de a omori 


o ființă umană. „Blestemat să fii!” îi spune el fratelui. 
Peste câteva minute, inima fratelui se opreşte şi el moare. 
Sentimentele şi emoţiile noastre au o natură de undă, de 
câmp. Prin sentimentele noastre, noi putem ajunge la 
oricine, putem ucide pe oricine. El îşi ucide fratele. Apoi, 
lasă copiii la vecini, pune un pistol în maşină şi se duce 
să-l omoare pe cel cu care crede că a rămas gravidă 
nevasta lui. 

În bordul maşinii găseşte o scrisoare pe care o 
scrisese nevasta şi pe care o citise fratele lui după 
moartea ei. În scrisoare scria că copilul era al lui şi că ea, 
soția, văzând şi simțind cum inima lui se împietreşte, a 
încercat să-i trezească dragostea în suflet. Prin umilirea 
viitorului, prin prăbuşirea idealurilor. El ar fi trebuit să- 
şi înfrângă sentimentul de  îndreptăţire şi de 
superioritate, ar fi trebuit să pună dragostea deasupra 
idealurilor şi principiilor. Dar n-a putut-o face. Pentru 
asta au murit trei ființe apropiate lui. Dar el a făcut totuşi 
primul pas: a reuşit s-o ierte. De aceea nu se omoară. Se 
urcă în maşină şi se întoarce la copii. O să încerce să 
clădească o viața nouă- o viață în care dragostea va fi mai 
importantă decât principiile şi sentimentul de 
îndreptăţire. 

A treia zi ne-am uitat la filmul Dogville. Prietenul meu 
m-a avertizat în prealabil că filmul este plictisitor şi foarte 
abstract. 

-E greoi de urmărit, dar trebuie văzut, fiindcă este 
ceva serios în el. Şi pune probleme foarte acute. Îţi lasă 
senzația că dă un verdict creştinismului. 


- Cum să înţeleg asta? întreb eu curios. 

- Păi eroina principală din film încearcă să aibă o 
conduită creştină până la capăt. Totul strict - cum a 
propovăduit Hristos. Şi până la urmă se apucă de-i 
împuşcă pe toți. 

- Asta-i chiar interesant, mă însuflețesc eu, are şi 
intrigă. - Şi continui: - Dogville, din câte pricep, s-ar 
traduce Oraşul câinilor. Cum ar veni, toți oamenii sunt ca 
şi câinii acolo. 

Interlocutorul meu zâmbi: 

- Acolo, dintre toţi, singura ființă normală e câinele. 
Numai el rămâne viu. 

Mi-am amintit cuvintele spuse de cineva: „Toate 
poruncile lui Hristos sună frumos, dar toate sunt absolut 
inaplicabile în viața reală. Cei care le urmează sunt 
supuşi la umilinţe şi batjocuri, iar pe urmă sunt omorâți. 
Dacă supraviețuiesc, încep ei înşişi să-i tortureze şi să-i 
omoare pe ceilalți”. 

Eram şase sau şapte persoane. Am tras draperiile în 
cameră şi filmul a început. Subiectul părea la început 
neobişnuit, dar de fapt acelaşi lucru se întâmplă cu 
fiecare dintre noi. Omul credea în idealuri, în bunătate, 
moralitate, nonviolenţă şi încerca să transpună toate 
acestea în practică. lar lumea începea treptat să se 
folosească de asta şi îl transforma într-un sclav. În final 
eroul trebuia să moară, dar aşa se făcea, că interveneau 
alte forțe. 

Protagonista filmului era o fată tânără şi frumoasă. 
Acţiunea se petrece în America anilor ‘30 ai secolului 


trecut. Pretutindeni se  proliferează criminalitatea, 
oamenii trăiesc după legea junglei, iar o fată tânără, 
fragilă şi naivă nu vrea să trăiască într-un mediu unde 
oamenii se mănâncă ca şi câinii. Ea fuge de lumea asta 
încotro vede cu ochii. Nişte bandiți o urmăresc. Se produc 
împuşcături, pe care le aude un tânăr care se plimbă în 
zona de periferie a unui orăşel. 

Acest tânăr este un idealist. Nu se împacă cu viața 
cenuşie, trăită pentru o bucată de pâine, el citeşte 
încontinuu cărți, multe cărți. El spune că oamenii au o 
moralitate scăzută. Reugşise să-şi convingă concetăţenii 
că trebuie să se strângă cu toții şi să audieze nişte 
expuneri despre morală şi etică şi că aceste prelegeri, în 
lipsa altcuiva, trebuie să le ţină el. Încearcă din toate 
puterile să ridice spiritual micul orăşel, încearcă să-i 
smulgă pe locuitorii lui din rutina vieții de zi cu zi, unde 
toate dorințele omului se reduc la două-trei plăceri: 
hrană, sex, un cămin stabil... Se simte un fel de salvator 
şi protector al enoriaşilor şterşi, obişnuiţi, care nu ies în 
evidență prin nimic. Văzând fata nefericită care încearcă 
sa fugă de urmăritori, băiatul o ascunde într-un loc sigur, 
iar bandiţilor care sosesc pe urmele ei le spune că n-a 
văzut pe nimeni. Şeful bandei, un individ în vârstă 
inteligent şi experimentat, îl priveşte pătrunzător şi pe 
urmă îi întinde cartea sa de vizită: 

- Dacă vedeţi fata, daţi-mi telefon. O să primiți o 
recompensă serioasă. 

El se orientează de minune cu firea oamenilor. Ştie 
că idealiştii incurabili cad pradă uşor tentaţiei banului. 


lar cei care se închină fanatic unei idei, mai devreme sau 
mai târziu, pentru a supravieţui, alunecă în cultul banilor 
şi al prosperității. Ei îşi vând idealurile şi găsesc destule 
argumente pentru a o face. Şeful bandei nu că ar şti asta, 
mai degrabă o simte. El nu a absolvit facultatea de 
filozofie, unde lumea îşi dă importanţă şi citeşte tone de 
scrieri inutile ca să capete un statut, un titlu şi să se 
convingă pe sine şi pe alții de valoarea lor. El este un tip 
practic. 

Simte viaţa şi o vede. Ştie cât face fiecare. 

Urmăritorii pleacă şi tânărul rămâne între patru ochi 
cu fata pe care o salvase. O vreme, consideră el, ar trebui 
ca ea să rămână în orăşel, apoi putea să plece. La început 
fata se ascunde şi stă pe la cunoscuți de-ai lui, iar mai 
târziu, ca să fie de ajutor, începe să ajute în gospodăriile 
oamenilor şi să-i înveţe pe copii. Toţi se obişnuiesc treptat 
cu această guvernantă gratis şi asta le place. lar după un 
timp, un cetățean din oraş, destul de grosolan şi veşnic 
nemulțumit, o violează. Ea suportă greu ruşinea şi 
umilința. Predicile despre moralitate şi bunătate, pe care 
le ascultă de la salvatorul ei, o ajută să reziste. Mai târziu 
o violează un alt bărbat, apoi altul şi treptat ea devine, 
practic, sclava sexuală a tuturor bărbaților din orăşel. 
Dar salvatorul ei, care devenise pentru ea învățător şi 
îndrumător, o convinge să accepte aceasta şi să nu se 
împotrivească. Ea crede în el şi îl urmează. La un moment 
dat, ea simte cum o cuprinde sentimentul pieirii şi 
încearcă să fugă din orăşel. Roagă şoferul unei maşini s- 
o ajute, el acceptă, dar fiindcă nu are bani să-i plătească, 


o violează. lar după aceea o aduce înapoi şi o predă 
locuitorilor orăşelului, care o leagă în lanţuri, ca să nu 
mai fugă. 

Singurul lucru care îi aduce o bucurie şi îi lasă o 
oarecare lumină în suflet sunt păpugşile de lut cu care se 
joacă. La un moment dat se culcă cu ea bărbatul unei 
femei de ai cărei copii se ocupa ea. Femeia devine geloasă, 
începe s-o urască şi roagă nişte bărbaţi cunoscuţi să-i 
spargă în bucăţi toate figurinele: 

-Când începeţi să le spargeri, puneți-i o condiţie: 
dacă nu plângi, încetăm să mai spargem figurinele. Dar 
dacă nu se stăpâneşte, spargeţi-le pe toate. 

Ea ştie că biata fată o să plângă în hohote şi n-o să- 
şi poată stăpâni lacrimile. Pur şi simplu vrea s-o 
molesteze cât se poate. Ea se simte teribil de sus, 
comparativ cu această proastă pusă la colț şi terfelită de 
toți, care nici măcar nu poate fi considerată om. 

După aceasta, şi băiatului care îi ţine predici despre 
bunătate i se face poftă să se culce cu ea. Dar ea refuză, 
păstrându-şi ultimele rămăşiţe de demnitate. Dacă e 
dragoste, atunci el nu trebuia să o lase la cheremul 
tuturor. lar dacă e poftă trupească, nu e frumos, fiindcă 
pentru ea el este singurul punct de sprijin şi toate 
sentimentele înalte care au susținut-o să trăiască sunt 
legate de el. Ea nu vrea să pângărească aceste sentimente 
frumoase, fiindcă e singurul lucru care i-a mai rămas. Tot 
ce avea material îi fusese luat, destinul ei e distrus. 
Speranțele şi idealurile ei s-au împrăştiat ca fumul. 
Singurul în care mai crede este salvatorul ei, sunt ideile 


lui despre iertare, bunătate, neopunerea rezistenței. Dar, 
când ea îl refuză, el uită brusc şi de iertare, şi de 
bunătate. Găseşte cartea de vizită a şefului bandei şi 
formează numărul de telefon. 

Apar câteva maşini cu bandiți înarmaţi după fugară. 
Şeful bandei iese din maşină şi se apropie de tânărul care 
până nu demult juca rolul de salvator. Acesta se 
învârteşte slugarnic în jurul şefului şi, aruncând priviri 
speriate, îl duce la baraca unde se afla fugara. Banditul 
vede în ce hal e fata şi comandă cu răceală să-i fie 
desfăcute lanţurile şi să fie scoasă afară. Apoi o urcă în 
maşină, se leagă o discuţie şi brusc înțelegem că şeful 
bandiţilor e tatăl fetei. 

- E timpul să te întorci, spune el calm. 

- Niciodată n-am să plec cu tine, răspunde ea, pentru 
că eşti crud, arogant şi disprețuieşti pe toată lumea. Iar 
eu vreau să trăiesc într-o lume luminoasă şi curată. 

-Tu eşti mai arogantă decât mine, tu disprețuieşti 
oamenii mult mai mult, fiindcă tu nu-i pedepseşti şi ei se 
transformă în nişte porci. Cu cât mai mult îşi bat joc de 
tine şi te umilesc, cu atât mai mult îţi simţi superioritatea 
lăuntrică şi îi disprețuieşti. Eu pedepsesc oamenii când 
este necesar şi pentru asta sunt mai bun decât tine. 

Şi aici fata, care până acum trăise în exclusivitate cu 
idealurile de bunătate, iertare şi acceptare, deodată se 
întoarce la o sută optzeci de grade. Binele absolut mai 
devreme sau mai târziu se transformă în răul absolut, o 
extremă întotdeauna trece în cealaltă. Acest proces 
trebuia să se întâmple cu ea mai devreme sau mai târziu, 


dar sub influenţa tatălui asta se întâmplă foarte repede. 
Vocea ei se schimbă şi devine dură: 

- Împuşcaţi-i pe toţi locuitorii satului şi daţi foc la 
case. 

- Pe toţi? o întreabă tatăl. 

- Pe toţi, răspunde ea ferm. 

- Dar în casa aceea stă o femeie şi ea are patru copii. 

- Să înceapă să-i omoare copiii şi să-i spună: dacă te 
stăpâneşti şi nu plângi, îi lăsăm pe ceilalți copii în viaţă. 
Dar dacă îi apar lacrimi în ochi, omorâțţi-i pe toți. 

Bandiţii încep să ucidă calm şi metodic oamenii. Şi 
aici ea aude vocea salvatorului ei. 

-Eu o să scriu o carte frumoasă pe tema asta, spune 
el. O să fie foarte morală şi plină de învățăminte. 

El se teme cumplit pentru viaţa sa, dar nu o arată. 
lar ea, în clipa asta, îşi dă seama că toate chemările lui la 
moralitate, spiritualitate şi mărinimie erau orientate spre 
satisfacerea sentimentului lui de superioritate asupra 
celorlalți oameni, spre înălțarea statutului lui, spre 
plasarea lui în centrul universului. Şi că a salvat-o pentru 
a-şi consolida sentimentul propriei valori, pentru a-şi 
asigura posibilitatea de a se mândri cu sine însuşi. 
Această închinare în fața idealurilor şi a viitorului 
minunat nimicise în el toate sentimentele umane şi chiar 
şi sentimentele animalice - fiindcă în lumea animală 
masculul îşi apără şi-şi protejează femela. lar acest om o 
convinsese că o iubeşte şi odată cu asta o lăsase pradă 
tuturor. Şi îi închisese orice posibilitate de a fugi din oraş. 
Puterea asupra ei, senzația de superioritate spirituală, 


sentimentul că e stăpân pe soarta ci s-au dovedit pentru 
el mult mai importante decât dragostea şi chiar decât 
sexualitatea. 

În Germania nazistă, oamenii duseseră atât de 
departe dezagregarea sufletului, încât foloseau liniştiți 
genţi din piele de om. Viața, demnitatea celuilalt, 
încetaseră să mai existe. În condiţii de grandoare 
exterioară, degradarea morală a multor oameni decăzuse 
sub nivelul animalic - avusese loc distrugerea completă a 
tuturor poruncilor, a iubirii, a moralității, a compasiunii 
şi a unității. Aceasta s-a întâmplat în anii 30 ai secolului 
trecut. În acelaşi timp, în America, aceeaşi tendinţă a dus 
la apariția unor oameni pentru care compasiunea şi 
dragostea încetaseră să existe, se mai păstra doar 
învelişul exterior sub formă de moralitate, principii şi 
idealuri. 

Când tânăra fată îl vede pe salvatorul ei într-o nouă 
lumină, ea înțelege că totul a fost o minciună. Tânărul 
doar îmbrăcase veşmintele dragostei, dar sub ele dragoste 
nu era. Apelurile lui la moralitate, spiritualitate, idealuri, 
viitor luminos erau un drum nu spre iubire, ci spre 
sentimentul propriei importanţe şi superiorități. 

- Pe ăsta trebuie să-l omor singură, spune ea repede 
şi pune mâna pe un pistol. După care se apropie de el şi 
îl împuşcă în cap, în loculunde se întâmpla închinarea la 
idealuri, spiritualitate şi viitor. 

Filmul a durat destul de mult. Nu are decoruri, este 
conceput ca o punere în scenă pur teatrală. Filmul e 
naturalist şi greoi. Eu am dormit mai tot timpul, toți m- 


au văzut. Dar am prins ideea filmului şi, când ne-am 
strâns cu toţii în jurul mesei să comentăm, m-am gândit 
să-i şicanez un pic. Văzând că toți se uită la mine, 
aşteptând explicaţii şi analiză, am făcut ochii mari şi am 
întins larg braţele: 

- O netoată, aia din film! Pe băiat l-a lichidat fără să 
clipească, de ce aia mă-sii a dat foc şi satului? De-ale 
femeilor - aia nu, aia nu - nimic nu le convine. Până să te 
prinzi care cum, ai şi încasat-o. 

Toţi s-au uitat la mine compătimitor. 

- Înţeleg, ați dormit o buna parte a filmului, spuse 
unul dintre cunoscuți. 

- Păi atunci lămuriţi-mă şi pe mine care este, la urma 
urmei, înţelesul filmului, am rugat eu. De ce tipa aia o 
lua când încolo, când încoace? De ce a trebuit să 
măcelărească omenii? 

M-au crezut şi au început să explice în ce costa 
sensul filmului. Am tărăgănat special lucrurile şi le-am 
dat tuturor posibilitatea să-şi spună părerea. Prețuim cu 
adevărat numai ceea ce realizăm singuri. Dacă încerci să 
înţelegi singur, atunci înțelegerea va fi profundă. Dacă iei 
versiunea cuiva, înțelegerea va fi superficială şi succintă. 
După vreo patruzeci de minute, când toate versiunile 
celor prezenți fuseseră epuizate, am spus distrat: 

- Pornind de la jumătatea de film pe care am văzut-o, 
am să încerc să fac o analiză a dramei. 

În realitate, îi păcăleam. Dormisem numai o treime 
din film. Dar orice operă de forță şi de talent este 
holografică - întregul poate fi reconstituit prin parte. La 


unele filme mă uit exact cinci secunde, după care mă 
abstrag şi îmi dau seama că n-are rost să mă mai uit în 
continuare. Când merg la un spectacol, încă din primul 
minut mi-e clar totul - şi jocul actorilor, şi regia, şi piesa. 
Asta se întâmplă atunci când spectacolul este evident 
slab. Dar uneori e nevoie de circa zece minute. 

Eu am un principiu: să nu permit să-mi fie terfelit 
sufletul. Dacă un produs alimentar nu-mi place, nu-l 
mănânc. Înainte mă convingeam pe mine însumi că nu e 
frumos, că nu e util, că a fost scump etc. Or, pentru 
suflet, asta e foarte dăunător. De aceea acum, dacă 
mâncarea nu-mi place, nu o mănânc sau o scuip. Dacă 
un spectacol nu-mi place, mă ridic şi plec. Dacă 
reprezentația pur şi simplu e slabă, atunci plec în pauza 
de după actul întâi. Dacă mi se par dezgustător, mă ridic 
şi plec imediat. 

Gustul şi mirosul unui lucru bun te izbesc direct în 
nas. Mai mult decât atât - după aceea vine post-gustul. 
La fel e şi cu filmele bune. Filmul bun e multistratificat 
şi, întorcându-te periodic la el, înţelegi tot mai profund 
concepţia regizorului.. 

Ce mai bună piesă scrisă pe lume este viața însăşi. 
Cel mai bun regizor este Creatorul. Multe dintre filmele 
de talent se bazează pe întâmplări din viața reala. 
Regizorul şi scenaristul modifică doar nesemnificativ 
subiectul şi forma pentru consolidarea conținutului 
filmului. 

Comentarea filmului continua. Or, acest film este un 
real rechizitoriu al creştinismului, cum spusese cineva 


din grup. Toate poruncile expuse de Hristos, practic sunt 
nerealizabile ca aplicaţie în viață. Oricât ar fi încercat 
oamenii să respecte toate poruncile lui Hristos şi să 
trăiască cu milă şi a toate iertare, în cele din urmă cădeau 
sub cele zece porunci ale iudaismului. Şi începeau să se 
răzbune şi să omoare ca nişte adevărați păgâni. Se pare 
ca regizorul a decis să vorbească despre un lucru pe care 
mulți îl gândesc, dar tac. Creştinismul încetează să mai 
însemne ceva pentru oameni. În Europa, bisericile stau 
goale. Homosexualii şi lesbienele devin preoți. Uniunea 
Sovietică s-a prăbuşit fiindcă ideile comunismului s-au 
dovedit nerealiste. Iar în prezent vedem cum se macină 
lumea creştină. Toţi clamează sloganuri despre catastrofa 
ecologică şi economică care se apropie ireversibil. Dar se 
păstrează sub tăcere faptul că catastrofa morală a luat 
deja proporţii. De fapt, cele mai grave pierderi sunt cele 
pe care nu le observăm. 

- Ce zici, filmul într-adevăr este un rechizitoriu al 
creştinismului? 

Ridic din umeri: 

- Păi, ce are de-a fiice creştinismul? Nu i-am remarcat 
prezența aici. Ceea ce am văzut aş numi capitularea 
ideilor nesănătoase despre creştinism. Mulţi dintre 
discipolii lui Hristos n-au putut înțelege prin ce diferă 
învățătura lui de iudaism şi de ce învățătura lui 
reprezintă o dezvoltare a celor zece porunci principale. Or, 
diferenţe există şi ele sunt cardinale. În iudaism, omul 
trebuie să respecte poruncile date de Dumnezeu. Ele 
stabilesc cu claritate purtarea, modul de viaţă, 


alimentația, negoţul, igiena, raporturile cu anturajul 
imediat şi cu toți oamenii. Deci, ele sunt orientate către 
corpul şi conştiinţa omului. În ele se află fundamentul 
pentru viitoarele schimbări şi pentru apariția unor 
oameni noi. 

lar poruncile lui lisus Hristos se adresează lumii 
interioare a omului, sentimentelor lui, sufletului lui. 
Încercările de a fi tratate superficial şi literal duc adeseori 
la o fundătură. Pe de o parte, Hristos repetă ideile 
principale din Tora: „Să-L iubeşti pe Dumnezeu mai mult 
decât pe oricine altul!” şi „Să-ţi iubeşti aproapele aşa cum 
te iubeşti pe tine însuți!”. Şi adaugă că poți jertfi până la 
ultimul lucru pe care îl ai, ca să-l ajuţi pe cel ce are 
nevoie. Pe de altă parte, tot el spune: „Nu aruncaţi 
mărgăritarele voastre înaintea porcilor şi nu dați lumina 
voastră porcilor!”. Hristos vorbeşte despre aceea că omul 
care a greşit în fața fratelui său trebuie să se căiască şi 
să se schimbe. lar dacă el nu vrea să- şi recunoască vina 
şi să-şi schimbe purtarea, atunci trebuie să-l demaşti în 
fața martorilor. Şi dacă el, cu toate acestea, nu vrea să-şi 
schimbe purtarea, atunci despre asta trebuie să se 
vorbească la adunarea credincioşilor. lar după aceea, 
dacă omul refuză categoric să se schimbe, se pot aplica 
cele mai severe măsuri. Deci, iubirea presupune nu 
numai iertare, ci şi pedeapsă. Nu numai căldură şi 
sacrificiu, ci şi duritate. 

Ce înseamnă să nu arunci perlele înaintea porcilor? 
înseamnă că, pentru a putea percepe informaţia Divină, 
omul trebuie să se schimbe pe plan interior. Trebuie să 


se schimbe nu numai comportamentul lui, ci şi gândurile 
şi sentimentele. Dar dacă omul nu vrea să se schimbe, el 
niciodată nu va putea înţelege marile adevăruri. Câinii şi 
porcii sunt alegorii pentru omul care refuză categoric să 
se schimbe pe plan interior. Cu alte cuvinte, poruncile lui 
Hristos sunt potrivite numai pentru oamenii care sunt 
gata să se schimbe. 

În timp ce iudaismul, în toate poruncile, recomandă 
practic schimbarea comportamentului, la Hristos 
întâlnim schimbarea şi educarea sentimentelor. Dacă în 
iudaism tema centrală este dreptatea, la Hristos tema 
centrală este iubirea. Şi, întrucât iubirea este 
atotcuprinzătoare, în ea întotdeauna stau ascunse 
tendințe opuse. Pe cel ce aspiră la iubire, dezvoltare şi 
schimbare, trebuie să-l ajutăm în orice fel, să-l salvăm şi 
să dăm tot ce putem, dacă situația o cere. Şi față de cel 
ce se dezice de iubire, dezvoltare şi schimbare, trebuie să 
aplicăm metode dure de educație. Pentru primii - 
dragoste şi sprijin, pentru cei din urmă - dragoste şi 
pedeapsă. După cum spunea cineva, omul caritabil nu 
regretă. lar atunci când în om dragostea şi credința 
fuzionează numai cu emoțiile pozitive, mai devreme sau 
mai târziu el va trece în extrema opusă, iar iubirea ca 
scop principal se va contopi în el cu ideea de distrugere, 
agresivitate şi cruzime. 

Mai devreme sau mai târziu, spusele lui Hristos 
trebuie să se curețe de depunerile de neînțelegere, 
inadvertenţe şi iluzii. Aşa e concepută lumea. Suntem 
obişnuiţi să gândim şi să evaluăm cu noțiunile şi 


conceptele în uz, iar când vine un fenomen nou, inițial îl 
percepem aplicând vechiul bagaj de concepte, sentimente 
şi raționamente. Vechiul aparat conceptual ne poate trage 
înapoi în trecut şi ne poate închide accesul la adevăr. 
Pentru a se crea un concept nou este nevoie de 
sentimente noi. Uneori e nevoie de schimbarea cardinală 
a omului. Altfel, percepând superficial adevărul, nu vom 
putea pătrunde în esenţa lui. De aceea Hristos a spus că 
vinul nou nu se pune în burduful vechi. 

În creştinism, nivelul de unitate şi de luptă a 
contrariilor se regăsesc la un nivel mult mai înalt decât 
în religiile anterioare. Şi nivelul de unitate cu Dumnezeu 
este mult mai înalt. De aceea, au trecut secole, iar 
oamenii n-au înţeles esența spuselor lui Hristos. N-au 
putut reuni într-un tot unitar conceptul de iertare cu cel 
de pedeapsă - pentru ei, ideea de iertare se contopea cu 
ideea de absență a pedepsei. Iubirea se contopea cu 
indulgența, confortul şi stabilitatea. Şi treptat a dispărut 
cu totul principalul concept al creştinismului - 
transformarea omului. 

Amintiţi-vă ce se spune în Biblie. Hristos s-a apropiat 
de paralitic, adresându-i-se: „Fiule, iertate îţi sunt 
păcatele tale!”. Toţi evreii studiau Tora şi ştiau că boala 
este dată de Dumnezeu pentru păcate. lar dacă boala 
pleca, toți înțelegeau că Dumnezeu l-a iertat pe om. Deci, 
dacă lisus l-a vindecat pe omul paralizat, rezultă că el 
avea posibilitatea să ierte păcatele. De aceea, în Biblie 
sunt citate cuvintele lui Hristos prin care el afirmă că 
poate ierta păcatele omului. Deşi, în realitate, el nu a 


spus niciodată acest lucru şi nu ar fi putut să-l spună. 
Ce ar fi putut atunci să spună? Ar fi putut spune: „Te 
eliberez de păcat”. Toţi au interpretat aceasta drept „te 
absolv”. Hristos ştia să ajute oamenii să se elibereze de 
păcate. Dacă el, iertând, ar fi absolvit de păcate, atunci şi 
în satul natal, unde nimeni nu credea în capacitățile lui, 
ar fi trebuit să-i vindece pe toți. Dar el nu a putut face 
aceasta, deoarece oamenii nu credeau şi nu voiau să se 
schimbe. Ce înseamnă să ajuţi un om să se elibereze de 
păcat? înseamnă să-l ajuţi să se schimbe, să devină altul. 

Bolnavul de astăzi a devenit un alt om. Dacă se 
schimbă comportamentul, gândurile şi sentimentele 
omului, atunci boala devine inutilă. Ea pleacă împreună 
cu omul acela de dinainte. 

Pentru o transformare individuală profundă este 
necesară energia iubirii, care vine de la Creator. Prin 
Hristos venea această energie. Oamenii se schimbau şi 
bolile le treceau. Dar oamenii percepeau acest fenomen 
nou de pe poziții vechi. Astfel, toți au tâlcuit cuvintele lui 
Hristos, potrivit cărora el poate salva oamenii de păcate, 
drept o posibilitate de a le fi iertate păcatele. În exterior, 
diferența este practic imperceptibilă, dar în interior ea 
este cardinală. Păcatul este iertat de Cel De Sus numai 
atunci când omul se schimbă în profunzime. 
Neînţelegerea a condus la faptul că discipolii lui Hristos, 
pierzând ideea de transformare a omului, pierzând 
conținutul, s-au cramponat de formă - de ideea iertării 
păcatelor şi a absolvirii de boli. 


Când este denaturat, adevărul începe rapid să se 
degradeze. Faptul că după un timp au apărut 
indulgențele, adică iertarea păcatelor contra unei sume 
de bani, a fost un fenomen profund legic. Biserica catolică 
s-a scuzat public pentru inchiziţie şi pentru arderea 
oamenilor pe rug. De fapt, absolvirea de păcate pe bani 
este o crimă mult mai mare. Este mai gravă chiar şi decât 
blasfemia: omul îşi atribuie puterea Creatorului. De aici 
până la satanism nu mai rămâne mult. Faptul că în SUA 
există şi o biserica satanică înregistrată legal este tot un 
fenomen legic. 

Ştiţi cum a apărut capitalismul? După indulgente. 
Înainte, omul înţelegea că trebuie să fie moral, că trebuie 
să-L iubească pe Dumnezeu şi să respecte poruncile Lui. 
Atunci Dumnezeu îi poate ierta păcatele şi îi poate ţine în 
viaţă urmaşii. În subconştientul omului, țelul principal 
era Dumnezeu, iar energia principală se îndrepta către 
Dumnezeu, către iubire şi moralitate. Dar dacă păcatele 
pot fi absolvitecu bani, oricât s-ar minţi omul pe el însuşi 
în exterior, subconştientul lui distribuie prioritățile clar 
şi concret. Dacă în schimbul banilor poţi dobândi iertarea 
păcatelor, adică sănătate şi bunăstare, atunci nu mai ai 
nevoie de Dumnezeu. Cu cât câştigi mai mulți bani, cu 
atât mai multe păcate îți vor vi absolvite. De aceea, 
important este să se organizeze procesul câştigării 
banilor. Aici îşi au locul şi corectitudinea, şi disciplina, şi 
puterea de muncă, şi responsabilitatea. Poţi munci zi şi 
noapte, iar cea mai mare parte a timpului trebuie 
consacrat muncii, nu lui Dumnezeu. 


Mai departe a început dezvoltarea factorului material 
şi a celui economic, în detrimentul sufletului şi al 
moralității. Nu toți oamenii au înţeles natura distructivă 
a acestui proces. La început, slujirea lui Mammon arată 
destul de atractiv, şi în exterior nu mutilează omul. Dar 
sentimentele noastre merg întotdeauna înaintea 
gândurilor şi mulți au început să simtă că acest drum 
duce la pieire. Dar era greu să se găsească forme de 
mântuire. Care ar fi trebuit să fie această mântuire? De 
vreme ce religia s-a discreditat, formele de mântuire n-ar 
trebui să fie asociate cu ea. Şi, dacă cultul banilor şi al 
proprietăţii private ucid sufletele oamenilor, ei trebuie să 
renunțe la bani şi la proprietatea privată. Ideile 
socialismului nu erau într-atât o formă de mântuire a 
omenirii, cât o critică şi o încercare de a se crea o 
alternativă la modul de gândire capitalist. De fapt, ceea 
ce noi numim capitalism este pur şi simplu degradarea 
de la monoteism la păgânism. lar socialismul este o 
tentativă de a resuscita ideile creştinismului, esența 
creştinismului - e drept, abandonând o dată cu aceasta 
religia şi credinţa în Dumnezeu. Şi un drum şi celălalt 
sunt sortite pieirii. 

De altfel, ceva similar socialismului există de câteva 
milenii. Acest curent se numeşte budism. V-aţi gândit 
vreodată de ce acesta este o religie fără Dumnezeu? Doar 
toate religiile au avut întotdeauna un obiect de cult şi 
ritualuri asociate acestuia. De ce budismul se închină la 
starea lăuntrică a omului? Cel mai probabil, aceasta se 
explică în felul următor: informaţia religioasă colosală 


expusă în textele vedice era la un nivel incomparabil 
superior nivelului de gândire al omului de acum 5-8 mii 
de ani. Aparatul conceptual era destul de rudimentar. De 
aceea, este cu totul firesc ca adevărul să se fi acoperit cu 
zgura limitării şi a îngustimii percepţiei umane. Treptat, 
monoteismul - percepţia existenţei Creatorului unic, a 
începutsă se piardă şi s-a amplificat idolatria. Zeii la care 
se închinau oamenii deveneau din ce în ce mai mulți. 
Degenerarea conceptelor îndepărta tot mai mult oamenii 
de esenţă şi ie ascundea adevărul. Forma a început să 
distrugă conţinutul, acesta este un proces natural. 
Impulsul divin vine în această lume, se întrupează în 
formă. Şi apoi această formă, inițial strălucitoare, 
sublimă şi armonioasă, începe să se stingă, încremeneşte 
şi se îndepărtează tot mai mult de esenţă. Budismul este 
un nou impuls, îndreptat mai mult spre esența 
hinduismului decât spre forma sa. Dumnezeu este un 
idol, nu este un chip cioplit şi nu este unul din miile şi 
miile de zei la care trebuie să te închini şi pe care trebuie 
să-i cinsteşti. Dumnezeu este un sentiment care nu 
trebuie să se contopească cu forma, cu materia. Şi trebuie 
să te închini unui sentiment, nu unei creaturi mitice. 
Aceeaşi tendinţă s-a repetat câteva secole mai târziu 
pe teritoriul Israelului antic. Hristos vorbea despre faptul 
că importante sunt sentimentele, şi nu expresia lor 
exterioară; şi că un comportament corect, când 
sentimentele sunt incorecte, este minciună şi ipocrizie. 
Păgânii de astăzi se închină la sex, putere, bani şi 
prosperitate. Când omul pierde obiectivele corecte, în 


subconştientul lui iubirea, ca valoare principală, este 
înlocuită de sex. Dorinţa de a-i ajuta pe ceilalți este 
înlocuită cu dorința de a-ți exercita puterea asupra 
altora. Aspirația spre dezvoltare este înlocuită cu 
aspirația de a acumula averi. Apare conştiinţa 
materialistă, care  declamă primatul formei şi 
subordonarea conţinutului. Atunci, nu iubirea şi credinţa 
vor mai fi principalul mecanism de dezvoltare, ci 
instinctele şi dorințele noastre animalice. 

Apariţia lui Freud în acest context este absolut 
firească. Acest om talentat a mers în direcția în care 
mergea şi Europa care îşi pierduse credinţa. Fiindcă ideea 
de Dumnezeu era pierdută pe plan interior, pentru Freud 
Dumnezeu a devenit sexul. Emoţiile lăuntrice, uitate, pot 
conduce la boală. Dacă emoţiile sunt refulate, după 
douăzeci-trei- zeci de ani poate apărea o boală. Freud a 
făcut o descoperire genială, dar a greşit în punctul 
principal. Nu trebuie să reprimăm iubirea, nu trebuie să 
renunțăm la iubire. Cel mai grav şi insurmontabil stres 
survine după renunțarea la iubire. Aşa cum socialismul 
a încercat să creeze raiul pe pământ, renunțând la 
credinţa în Dumnezeu, aşa şi Freud a încercat să facă 
omul fericit, reducând totul la aspectele materiale. 
Socialismul a pus în loc de frunte bucata de pâine. Freud 
a pus în loc de frunte dorinţa sexuală, din care decurg 
toate celelalte dorințe. Dar nu poți păcăli soarta, iar 
Freud, proclamând dezinhibarea dorințelor şi cultul 
acestora, a trebuit să simtă pe pielea lui rezultatele 
acestei gândiri. li plăcea foarte mult să fumeze trabuc - 


asta îi dezinhiba dorinţele şi îi procura senzaţia de 
desfătare. Gura este simbolul dorințelor. Faptul că a făcut 
un canceral maxilaruluia fost un fenomen legic. Tot legic 
a fost şi faptul că a suferit vizibil şi că, de-alungul multor 
ani de boală, a suferit vreo treizeci de operaţii, a fost tot 
legic. Şi faptul că, practic, s-a sinucis, implorând să i se 
administreze o doză letală de narcotic, a fost legat tot de 
modul în care a perceput lumea. Cei ce se închină în fața 
vieţii, dorințelor şi sexului, întotdeauna sunt expuşi la 
perversiuni, boli şi sinucidere. 

- Printre altele, m-am adresat celor prezenți, dacă 
vorbim despre rechizitoriu, am văzut de curând un film 
dedicat psihanalizei. Se numeşte Camera fiului. Totul 
începe destul de simpatic: un italian, bărbat între două 
vârste, face gimnastică de înviorare, duce un mod de viață 
sănătos. Are un apartament foarte frumos şi o familie 
minunată: soție şi doi copii. Are şi o muncă interesantă: 
este psihanalist. Treaba lui este să ajute oamenii să 
depăşească problemele interioare. Şedinţa de psihanaliză 
decurge în felul următor: bărbatul instalează pacientul în 
fotoliu, se aşază alături de el şi acela, făcându-se comod, 
începe să povestească despre problemele pe care le are. 
Omul trebuie să vorbească, să povestească despre tot ce- 
l macină, să scoată din subconştient toate gândurile 
neplăcute, agresive. Psihanalistul îl ajută să facă asta. 
Pacientul trebuie să elimine tot noroiul din suflet, să lase 
totul în seama psihanalistului şi să plece purificat şi 
senin. Când urmăreşti acest proces, vezi că lumea 
modernă este închisă şi necomunicativă. Oamenii s-au 


dezvățat să vorbească între ei şi să-şi deschidă sufletul 
unul în fața altuia, oamenii nu pot rezista la stresul 
acumulat. Psihanalistul este pentru ei şi mamă, şi soție, 
şi prieten, şi prietenă. Omul a devenit om ca rezultat al 
comunicării colective. Pierderea comunicării duce la 
degradarea tuturor funcţiilor lui şi îl transformă pe 
neobservate în animal. Şi omul încearcă să comunice 
măcar cu psihanalistul. 

Acesta este primul motiv pentru care pacienţii plătesc 
specialistului sume frumuşele. Dar mai este unul, mult 
mai serios. Oamenii nu dau banii uite-aşa, ei vorsă scape 
de problemele psihice. Dar, de fapt, ei nu pot pur şi 
simplu să-şi descarce problemele şi să plece. Trebuie să 
le preia psihanalistul - şi să se îmbolnăvească de bolile 
lor şi de problemele lor. Şi iată că o pacientă îşi exprimă 
indignarea - eu v-am plătit o sumă enormă de bani, iar 
dumneavoastră nu m-aţi ajutat. Psihanalistul tace. Nu 
vrea să ia bolile ei asupra sa. Dacă ea nu se schimbă 
lăuntric, nu va reuşi niciodată să se izbăvească de păcat. 
Dar poate încerca sa transfere problemele asupra altcuiva 
- lui, pentru asta i se plăteşte. Iar el, dintr-un motiv allui, 
nu vrea să ia asupra sa problemele altora. Simte intuitiv 
cât este de periculos. De aceea, se aşază la capul 
pacientului, astfel încât pacientul să nu-l vadă. Fiindcă 
prin ochi trece un flux de energie fină şi se amplifică 
impactul interior. 

De fapt, şedinţa de psihanaliză este împrumutată 
deschis de la biserica catolică. Omul vine la preot, pentru 
ca preotul să ajute sufletului lui - şi, imitându-l lăuntric 


pe preot, începe să aspire către Dumnezeu. 
Subconştientul lui se reglează prin iubire şi schimbarea 
devine posibilă. Fiindcă fără iubire e imposibil să te 
schimbi. Psihanaliza a luat de la religie forma, dar nu 
pentru purificarea sufletului, ci pentru purificarea 
subconştientului, pentru eliberarea de stres şi de 
complexe. Fără iubire şi fără credință e nerealist să 
încerci să învingi păcatele, stresul şi complexele. Dar poți 
transfera problemele tale asupra altuia, dacă el e deschis 
şi e gata să ajute. 

Îmi amintesc cum, acum cincisprezece ani, în New 
York, încercam să conving o doamnă că trebuie să-i ierte 
pe toți, iar pentru asta e nevoie să fie gata să se schimbe 
ea însăşi. A început să mă contrazică, ţinând cu 
încăpățânare la ale ei. M-am hotărât, totuşi, s-o conving. 
Disputa a durat trei ore şi, în final, ea s-a trădat: 

- Eu de câteva ore îmi transfer agresivitatea asupra 
dumneavoastră, iar dumneavoastră o respingeți. 

Şi atunci, brusc, am înțeles. Maniera ei de a 
comunica, agresivitatea, expresia aparentă de 
neînțelegere erau, de fapt, o tentativă de a-şi arunca 
problemele asupra mea. De a-şi uşura sufletul, 
încărcându-l pealaltuia. A şi plecat nemulțumită: repriza 
de psihanaliză nu-i ieşise. 

Am căzut pe gânduri, amintindu-mi de situația asta. 
Apoi am continuat, adresând u-mă celor de față: 

- Acest film are un deznodământ foarte surprinzător. 
La psihanalist venea mereu un pacient care n-avea chef 
să trăiască şi care încerca să-i transfere programul lui de 


autodistrugere. Acesta, ca de fiecare dată, încerca să 
amplifice în pacient emoţiile pozitive, să elimine toate 
neplăcerile, dar în interior se distanța totuşi de pacient. 
Dar iată că vine o zi de odihnă, zi pe care psihanalistul 
are de gând s-o petreacă alături de familia sa. li promisese 
fiului că îşi vor petrece ziua împreună şi băiatul era tare 
bucuros. În sfârşit, o să poată sta de vorbă cu veşnic 
ocupatul lui tată! Băiatul visează la ieşirea planificată, 
speră ca ea să se înfăptuiască şi este complet deschis față 
de tatăl lui. 

Dar pe neaşteptate sună telefonul: psihanalistul este 
căutat de pacientul în discuţie, care ţipă că iar îi vine să 
se sinucidă. 

-Vă rog să mă scuzațţi, spune bărbatul, astăzi e zi 
nelucrătoare şi trebuie să fiu cu familia. 

-Dacă nu veniți imediat ia mine, mă sinucid! țipa 
isteric pacientul la telefon. 

Bărbatul oftează din greu, plimbându-şi privirea 
peste membrii familiei sale. Trebuie să se ducă. Familia îl 
priveşte cu amărăciune. Băiatul are lacrimi în ochi - toate 
visurile lui s-au spulberat. 

-O să vin cu tine altă dată, promite tatăl. El nu ştie 
că altă dată nu va mai exista. 

Psihanalistul urcă în maşină şi se duce în oraşul 
vecin. Vrea să termine cât mai repede cu asta. Vrea să 
ajute pacientul cât mai repede şi mai eficient. El poartă 
întrega responsabilitate față de pacient, nu se 
distanțează. El nu ştie că toate isteriile astea sunt o 
capcană neconştientizată din partea pacientului, pentru 


transferarea mai eficientă a propriilor păcate pe umerii 
altuia. Ajunge la bărbatul care îl chemase atât de urgent, 
iar acela îl întâmpină zâmbind. 

- Deja mă simt mult mai bine, declară acesta. Cum 
mi-ați spus că plecaţi înspre mine, cum mi s-a făcut mai 
bine. 

Psihanalistul îşi aminteşte de familia lui şi de ieşirea 
ratată cu fiul. 

Pentru un capriciu de moment al pacientului, el s-a 
privat de posibilitatea să fie împreună cu cei dragi şi să 
fie fericit. Porneşte înapoi, nerealizând că a preluat în 
mod absolut responsabilitatea pacientului, că a luat 
asupra sa un pachet imens de autodistrugere şi că acest 
program se poate manifesta atât asupra lui, cât şi asupra 
copiilorlui. Şi că acest program se poate realiza nu numai 
sub formă de depresie, ci şi ca boală, nenorocire sau 
moarte. Ştiinţa modernă are la bază conceptul de om ca 
şi corp fizic. De aceea, ştiinţa nu poate realiza că, pe plan 
subtil, toți suntem unitari şi că problemele pacientului 
pot migra spre medic. Bărbatul încă nu ştie aceasta. El 
ştie doar că boala cea mai răspândită acum în lume este 
depresia, că ea afectează în primul rând oamenii realizați 
- cei care s-au dedicat câştigului de bani şi au repurtat 
succes în această direcție. El nu bănuieşte care vor fi 
consecinţele greşelii lui. 

Se întoarce apoi acasă, vede expresia soției şi înțelege 
că s-a întâmplat o nenorocire. Fiul lui murise. 
Nemaiplecând cu tatăl, el se dusese cu prietenii la 
scufundări cu acvalangul. O situaţie absurdă, neclară - 


fiul nu putea şi nu trebuia să moară, dar murise. După 
aceea, toată tevatura: poliție, expertiză, 
înmormântare...Şi, deodată, bărbatul înțelege cu o 
claritate neaşteptată că moartea fiului este legată de 
munca lui. Munca lui îi ucisese copilul. El înţelege că este 
inadmisibil să se ocupe în continuare cu asta. Înţelege 
brusc că în toţi aceşti ani nu ajutase oamenii scăpându-i 
de păcate şi probleme, ci vidase sufletele lor, încercând să 
rupă legătura inversă dintre comportamentul şi 
sentimentele omului - pe de o parte, şi sănătatea lui - pe 
de alta. Noi suntem responsabili pentru cei pe care îi 
viciem. Mai devreme sau mai târziu, psihanalistul însuşi 
sau familia lui trebuia să răscumpere modul lui incorect 
de a vedea lumea. În acelaşi fel cum a răscumpărat 
întemeietorul psihanalizei. Este adevărat, problema e că 
neplăcerile, bolile şi moartea nu pot răscumpăra 
întotdeauna greşelile noastre. Ele doar ne propulsează 
spre schimbare, dar n-o şi garantează. 

Şi astfel, bărbatul se desparte de munca lui, iar 
ulterior el şi soția află că fiul lor avusese o prietenă. 
Încearcă să o cunoască, poate ca să mai atenueze cumva 
durerea provocată de moartea fiului. Află că fata are un 
nou prieten şi acceptă acest lucru ca pe o manifestare 
firească a vieţii. La un moment dat, ei conduc fata 
împreună cu prietenul ei cu maşina de acasă până la 
granița cu Franța, fiindcă copiii hotărâseră să 
călătorească prin Europa la autostop. Tinerii dorm pe 
bancheta din spate, el şi soția sunt in față. Ajung la mare. 


Totul se întâmplă dimineața devreme. Şi deodată acest 
om încearcă un sentiment de fericire. 

El simte că este pe drumul cel bun. Să ajuţi oamenii 
înseamnă compasiune, înseamnă să-i iubeşti. Astfel, tu 
însuți devii fericit şi îi faci fericiți pe alții. 

Dacă omul renunţă la iubire, dacă nu vrea să se 
schimbe, ci numai să scape de probleme, atunci, 
ajutându-l, îl viciezi şi în perspectivă îl faci nefericit şi pe 
el, şi pe tine însuți. Trebuie să-i înveți pe ceilalți oameni 
iubirea, schimbarea şi dezvoltarea. Trebuie să-i sprijini în 
iertare, să-i înveți să sacrifice, să-i înveţi să se educe pe 
ei înşişi şi pe ceilalți, fiindcă Dumnezeu ne învaţă toate 
acestea. Atâta doar că noi nu întotdeauna înțelegem. 

În grupul nostru se dezbat diverse teme politice şi 
filozofice. 

-Dar apropo, mă întreabă, de ce tocmai în 
cinematografie apar atât de multe teme interesante? 

-Păi, în primul rând, fiindcă industria 
cinematografică aduce un profit imens, răspund eu, şi 
aici converg oamenii cei mai talentați. Pe lângă aceasta, 
cinematograful este legat de mişcare, este cel mai 
apropiat de realitate. De aceea, impactul asupra 
aparatului senzitiv, asupra subconştientului uman este 
maxim. Sunt lucruri pe care le înțelegem la a zecea 
încercare. Dar cu sentimentul le percepem fulgerător, 
numai că nu întotdeauna ne dăm seama de asta. De 
aceea, toate marile descoperiri se fac mai întâi la nivel de 
sentiment şi abia apoi sunt asimilate de rațiune. 


Civilizaţia actuală degenerează vizibil. Dar nimeni nu 
înţelege cauzele, de aceea se preferă tăcerea. lar în filmul 
artistic, autorul relevă intuitiv nu numai pericolul care se 
apropie de omenire, nu face numai legătura între cauză 
şi efect, ci uneori sugerează şi ieşirea din situație. Toate 
operele de talent sunt întrucâtva prevestitoare. 

- A, excelent, îşi freacă palmele unul din prieteni, 
râzând, atunci ne mai uităm la un film-două şi pe urmă 
discutăm despre ce a vrut să spună regizorul. 

În ziua a patra ne-am gândit să vedem chiar două 
filme. Unul se numea Cu capul înainte (Gegen die Wand), 
iar celălalt - Lucrul cel mai dulce (The Sweetest Thing). 
Protagonistul unuia trăieşte în Germania, iar al celuilalt 
- în Olanda. Eroii se iubesc, se ceartă, îşi rezolvă 
problemele, iar în viaţa lor se reflectă ca într-o oglindă 
psihologia societății şi a țării. Toţi aşteptau cu curiozitate 
să vadă dacă voi putea să corelez acţiunile şi 
evenimentele din viața eroilor cu modul lor de a vedea 
lumea şi cu starea societăţii, adică dacă voi putea să văd 
cum percepţia lumii influențează sănătatea şi destinul 
omului. 

Şi iată-ne aşezaţi în camera unde peste câteva minute 
vom pune în funcțiune aparatul de proiecție. Când 
vizionezi un film pe marele ecran, percepţia este mult mai 
colorată şi mai acută. Proprietarul apartamentului 
oficiază evenimentul: ne instalează pe toți în fotolii şi 
trage storurile, ca să facă atmosfera cât mai confortabilă 
pentru „spectatori”. 


Am hotărât să vedem mai întâi Cu capul înainte. 
Regizorul este turc, dar trăieşte în Germania. Mi se 
spusese că filmul e bun şi merită văzut. Stau pe întuneric 
în aşteptarea începutului şi involuntar revin cu gândul la 
ceea ce-mi trecea prin minte puţin mai înainte. 

În filmul Camera fiului se redă cu măiestrie 
dependența karmică: sentiment - comportament- 
eveniment. Înainte ca fiul psihanalistului să moară, 
soarta deja dăduse semne - şi tatăl reacționează foarte 
rapid, îngrijorându-se. Fiul lui, pierdut pe neaşteptate şi 
nemotivat, la tenis, îi dispare setea de victorie, joacă fără 
chef. Tatăl nu înţelege de ce fiul lui nu vrea să câştige, 
pentru că jocul este dorința de a câştiga, este 
concentrarea pe viitor. Tatăl nu ştie că fiului, practic, nu 
i-a mai rămas viitor. lar cultul viitorului, centrarea pe 
viitor consumă accelerat rezervele de viitor şi te apropie 
de boală şi de moarte. Când rezerva omului de viitor este 
minimă, atunci forța lui vitală slăbeşte drastic. Omul 
poate pierde gustul de viață, poate să apară senzația de 
greutate şi de oboseală în suflet. În lumea occidentală, 
această problemă este numită acum sindromul oboselii 
cronice. Tatăl simte: cu fiul lui se întâmplă ceva, dar nu 
înțelege că la copilul lui scade rapid stocul de energie. 

Şi apoi, un nou semn, şi mai periculos. Un furt. Din 
cabinetul unui profesor este furat un obiect de valoare. 
Este suspectat fiul lui şi un prieten, dar ei neagă cu 
încăpățânare că ar fi fost implicați. Şi, dintr-odată, fiul 
recunoaşte că el a săvârşit furtul - aşa, pur şi simplu, fără 
vreo motivaţie clară. El spune ca a vrut doar să 


glumească. Nici el nu-şi poate explica motivele faptei sale. 
De fapt, faptele lui sunt clar legate de starea lui 
interioară. Când omul nu are viitor, el poate trage de 
firimiturile vieţii care i-a rămas, renunțând la viitor, 
reducând dependența de el. Deoarece unul dintre 
principalele aspecte ale fericirii umane este viitorul, 
îndeplinirea dorințelor. Dacă ni s-ar da toate bogăţiile din 
lume şi ni s-ar spune că mâine vom muri, e greu de crezut 
că asta ne-ar face fericiți. Dar dacă nu avem nimic şi 
peste o săptămână obţinem tot ceea ce ne-am visat, 
atunci am fi cu adevărat fericiți. Deoarece cultul viitorului 
este unul dintre concurenții importanți ai iubirii față de 
Dumnezeu. Tocmai de aceea Hristos a spus: „Nu vă faceţi 
griji pentru ziua de mâine...” 

Când omulrenunţă la viitor, o scânteie mică de iubire 
scânteiază mai puternic în subconştientul lui, dându-i 
şansa de supravieţuire. 

Iubirea fată de Dumnezeu creste. Formele forțare de 
renunțare la viitor pot să fie: cancer, schizofrenie şi 
epilepsie. Ele pot fi, de asemenea, prăbuşirea idealurilor 
şi a speranţelor, trădarea din partea celor în care am avut 
încredere, distrugerea stabilității şi prosperității. 
Renunțarea voluntară la viitor poate lua forma retragerii 
la mănăstire şi repudierea vanității omeneşti. Sau poate 
fi renunțarea la orgoliu, la aspirația către putere, bogăție 
şi superioritate. În situații extreme, renunțarea la viitor 
se manifestă sub forma distrugerii deliberate a 
conştiinţei, a idealurilor şi a principiilor. Acestea sunt: 


fumatul, alcoolul, narcoticele, furturile, comportamentul 
imoral. 

În cărțile sacre hinduse se prezice venirea aşa- 
numitei ere shudra. Timpul predicţiei coincide cu secolele 
XX şi XXI. Acesta este un timp când oamenii nu se vor 
ruşina să fure, să jefuiască şi să ucidă. Un timp când se 
vor clătina temeliile moralității. Un timp când păcatul va 
fi proclamat drept virtute. Un timp când omul se va 
închina la viitor, iar apoi îl va pierde. Cultul viitorului a 
început acum câteva sute de ani, după epoca Renaşterii, 
când biserica catolică a început să devină o organizație 
comercială. Atitudinea cupidă față de Dumnezeu, 
acumulându-se în subconştient, a făcut un salt 
spectaculos înainte, înainte de Revoluţia franceză a 
început cultul viitorului, „construind un templu zeiței 
Raţiunii”. Performanţele ştiinţifice au devenit mult mai 
importante decât cele morale. Atunci s-au născut şi s-au 
format tendințele de venerare a progresului ştiinţific, în 
fața căruia oamenii au început să se închine precum 
înaintea unui zeu. Tocmai progresul ştiinţific şi tehnic 
trebuia să facă oamenii fericiți, să le îndeplinească toate 
dorinţele, să-i absolve de păcate şi de boli. 

Culminarea cultului progresului ştiinţific şi tehnica 
avut loc la sfârşitul secolului XX. Şi abia acum unii au 
început să observe că realizările civilizaţiei sunt pe cale 
să ucidă oamenii. Progresul ştiinţific şi tehnic s-a dovedit 
acel Moloh care îşi devora copiii. Dar acesta este doar 
începutul trezirii. În curând, toți oamenii vor vedea ce 
este progresul ştiinţific şi tehnic când se pierde 


moralitatea. Ar fi bine dacă toți şi-ar da seama mai 
devreme. Imoralitatea de astăzi, în politică, în economie 
şi în viaţa privată este o expresie a renunțării la viitor. 
Această renunțare nu aduce salvarea, aduce doar o 
amânare a morții. Salvarea o aduce întoarcerea la iubirea 
de Dumnezeu. 

În filmul Camera fiului, psihanalistul simte intuitiv 
apropierea morţii. De ce tocmai psihanaliza încearcă să 
lege emoţiile omului, subconştientul lui cu evenimentele 
care se petrec în viața lui? El simte că fiul lui e într-o 
situație foarte periculoasă, că rezervele de viitor i se 
topesc. Dar el nu cunoaşte cauza. Or, cauza este foarte 
simplă: cu fiecare pacient, el ia asupra sa tot mai mult 
noroi sufletesc. 

Soarta îi dă un semn: imediat după convorbirea cu 
fiul, el discută cu o pacientă. 

- Dumneavoastră sunteți psihanalist prost, spune ea, 
sunteți rece şi distant. Specialistul de dinainte era mult 
mai bun decât dumneavoastră. N-o să mai vin la 
dumneavoastră. Ea se enervează şi ridică vocea. 

- N-o să mai vin la dumneavoastră, repetă ea apăsat. 

Psihanalistul se sprijină obosit de spatele scaunului. 
În sufletul lui creşte enervarea. „Să se termine odată”, se 
gândeşte. Şi deodată pacienta exclama bucuroasă: 

-Când vă enervați, faceţi la fel ca mine, deci mă 
înțelegeți. Ştiţi, acum m-am uşurat, o să vin totuşi la 
dumneavoastră marțea viitoare. 

Tămăduitorul involuntar rămâne țintuit în fotoliu, iar 
fericita pacientă pleacă. Transmutarea păcatelor s-a 


derulat cu succes. El a mai făcut, fără să bănuiască, încă 
un pas spre moartea fiului său. Cu cât omul de înclină 
mai intens în faţa viitorului, cu atât mai repede uită de 
Dumnezeu şi de iubire. Cu atât mai agresiv devine 
subconştientul lui, sufletul lui, cu atât mai multe păcate 
se acumulează. Şi, cu cât mai uşor şi eficientva transfera 
acest om problemele sale asupra altcuiva, cu atât mai 
roditor va fi terenul pentru proliferarea păcatului şi 
lepădarea de Dumnezeu. 

Deseori, omul trăieşte cu concepte despre frumos, 
despre idealuri şi nu înțelege de ce brusc în jurul lui se 
adună trădători şi nemernici. Sau o altă situație: o femeie 
al cărei soţ este un om respectabil - inteligent, frumos, cu 
suflet nobil - şi ea începe să i se închine lăuntric. Ea se 
închină la sentimentele înalte care izvorăsc în ea, se 
închină la frumuseţea relaţiilor, la idealuri, vise şi 
speranţe. Şi pe nesimţite începe să ucidă viitorul soţului 
ei, deoarece ea nu se închină lui Dumnezeu în el, ci la 
viitor. El simte inconştient iminenta bolilor şi a morții şi 
începe din senin să jignească, să se poarte imoral, apoi 
îşi găseşte o amantă. Soţia este indignată, în sufletul ei 
izbucnesc ofensa şi ura. Ea nu înțelege că, comportarea 
lui e manifestarea dorinţei de a supravieţui. Cu cât mai 
agresiv primeşte ea umilirea, pierderea viitorului, cu atât 
mai dependentă devine de el. Ca să nu moară, soțul 
începe să bea sau intentează divorț. Nefericita femeie îl 
acuză pe soț pentru tot şi îl condamnă, fără măcar să 
bănuiască faptul că, de fapt, călăul este ea însăşi, iar el e 


victima. Deşi, în principiu, orice călău e nemulțumit când 
jertfa îi scapă. 

Îmi vine pe neaşteptate un gând despre Rusia. Țara 
care până nu demult a fost o supraputere care devansa 
toate statele lumii ca putere militară, care arăta ca un 
bastion infailibil, s-a prăbuşit cât ai clipi din ochi. S-ar 
zice că am trecut la economia de piaţă, că uzinele şi 
întreprinderile au început să funcţioneze, că plouă cu 
bani din petrol şi cu profituri imense din vânzarea 
gazelor. lar situația în ţară până la ora actuală nu e deloc 
uşoară. Or, pentru asta există cauze. În ultimii o sută de 
ani, Rusia s-a închinat în fața viitorului luminos, 
lepădându-se de Dumnezeu şi uitând de iubire. Ţara va 
fi salvată de cei ce vor crede în Dumnezeu şi se vor învăța 
să iubească. Altă ieşire pur şi simplu nu există. 
Socialismul nu are viitor, fiindcă socialismul se închină 
în fața viitorului. Colectivismul şi întrajutorarea 
tovărăşească, frăția universală şi unirea tuturor 
oamenilor nu se pot baza pe bucata de pâine şi pe 
îndestulare. Frăția universală a fost inițiată de 
creştinism. Ea este posibilă numai în condiţiile existenţei 
unei intensităţi foarte ridicate a iubirii, iar asemenea 
intensitate fără credinţa în Dumnezeu e imposibil să fie 
atinsă. 

Din nou revin cu gândul la film. Psihanalistul 
încearcă să lege moartea fiului său de evenimentele care 
avuseseră loc anterior. La început, pur logic, pe plan 
extern. Se duce la magazinul unde se vindeau 
acvalanguri şi încearcă să clarifice dacă nu cumva cauza 


care provocase moartea fiului său putea fi o defecțiune a 
aparatului. Şi treptat ajunge la concluzia că, totuşi, ceea 
ce se întâmplase este legat de munca lui şi de atitudinea 
lui nesănătoasă privind modul de a-i ajuta pe oameni, îşi 
aminteşte cuvintele pe care le pronunţase preotul la 
înmormântarea fiului său şi simte prezența voinţei 
Divine, care este mai puternică decât cea umană. Cu cât 
omul contează mai mult pe propria sa voinţă, cu atât mai 
repede va uita de voinţa Divină. Psihologii, psihanaliştii, 
psihoterapeuţii năvălesc în sufletul altei persoane şi 
încearcă s-o ajute pornind de la propria voință, de la 
propria înțelegere, uitând de Dumnezeu. Astfel, ajutând 
omul din afară, ei agravează problemele lui dinlăuntru. 
Cu cât devine mai desăvârşită medicina de azi, cu atât 
mai multe boli noi apar. 

lată una din şedinţele de terapie. Pe fotoliu stă întins 
un bărbat - cel care voia să se sinucidă şi care l-a chemat 
pe neaşteptate în acea zi de odihnă. Pacientul are cancer 
şi medicii i-au prescris chimioterapie. 

- Ştiţi, mi s-a spus că trebuie să mă montez pozitiv, 
spune pacientul. Importantă este atitudinea omului față 
de boală. Nu trebuie sa te simți înfrânt. Acum multă lume 
vorbeşte despre faptul că totul depinde de starea psihică 
a bolnavului. Sunteţi de acord cu mine? întreabă 
bolnavul cu speranţă în voce. 

- Nu, răspunde surprinzător psihanalistul. Dacă vă e 
scris să muriţi, o să muriţi, chiar dacă ţineţi foarte mult 
să trăiţi. 


Pacientul e şocat, stă în fotoliu cu privirea fixată în 
gol. Psihanalistul trebuie să aline, să consoleze, să dea 
speranţe că totul va fi bine, că toate dorințele se vor 
împlini, că gândurile pozitive despre viitor formează un 
viitor bun. Şi, când colo, el - categoric „nu”. 

Cu psihanaliza s-a terminat. Începe credinţa în 
Dumnezeu. Cu cât omul contează mai cu aplomb pe sine 
însuşi, pierzând credința în Dumnezeu, cu atât mai 
puține şanse de supraviețuire va avea în perspectivă, cu 
toate că la început se poate constata o ameliorare 
evidentă, închinarea la viitor nu lasă şanse de 
supravieţuire. 

Ce sunt bunăstarea şi prosperitatea la care aspiră 
practic fiecare în zilele noastre? Tocmai aceasta este 
închinarea la viitor. Banii reprezintă factorul de 
securitate, de asigurare a viitorului, ei simbolizează 
îndeplinirea dorințelor şi a speranţelor. Închinându-ne la 
bani, toată omenirea se închină subconștient la viitorul 
stabil şi prosper. Cu cât omul depinde mai mult de 
componenta materială sau de cea spirituală a fericirii, cu 
atât mai puţin crede în Dumnezeu, cu atât sunt mai mici 
iubirea şi spiritul de sacrificiu în sufletul lui, cu atât 
devine mai lacom. Cum ne purtăm faţă de Dumnezeu, aşa 
ne purtăm cu întreaga lume. Noi trebuie să-i dăm lui 
Dumnezeu mai multă iubire şi recunoştinţă decât primim 
de la el. Înainte oamenii nu erau conştienţi de asta. Cele 
mai multe rugăciuni în iudaism sunt cereri, rugăminți, 
formule de aşteptare a unor binefaceri, a îndeplinirii 
dorințelor. 


Mai devreme sau mai târziu, lăcomia omenească a 
trebuit să închidă adevărurile Divine. Şi chiar atunci a 
început închinarea la viitor. Deseori, mântuirea venea 
sub forma tulburării minţii. Când Hristos a mers prin 
Galileea, acolo erau mulți oameni neîntregi la minte, 
anormali. Ceea ce numim „posedat de duhul necurat” 
este tocmai rezultatul închinării la viitor, la spiritualitate, 
la rațiune. Hristos avea puterea să vindece bolnavii 
mintali, deoarece el nu era dependent de viitor. Dar 
ulterior mulți preoţi, imitându-l pe Hristos, au încercat să 
se ocupe cu exorcizarea demonilor, după care căpătau 
boli psihice grave. Multor preoţi nu le-a fost clar 
următorul fapt: ei alungă duhul rău din om, dar după 
aceea omul începe brusc să bea sau să ia droguri. Deci, 
cauza bolii nu a fost suprimată şi atunci pur şi simplu în 
locul unei boli vine alta. 

În Biblie se vorbeşte despre faptul că demonii 
exorcizaţi de lisus au intrat într-o turmă de porci. lar ei 
erau vreo două mii. Şi s-a întâmplat asta în Israel, unde 
normele religioase interziceau folosirea cărnii de porc ca 
aliment. Pentru un oraş mic, o turmă de două mii de porci 
este o cifră considerabilă. Amploarea nebuniei şi a 
imoralității era probabil pe vremurile acelea destul de 
mare. Lăcomia oamenilor era, desigur, foarte mare. Când 
cineva aduce sacrificii pentru săraci în fața tuturor, când 
posteşte demonstrativ, aceasta nu mai este un sacrificiu. 
Aceasta nu este renunțarea la fericirea omenească pentru 
comuniunea cu Divinul. Aceasta este o renunțare la 
material pentru obținerea spiritualului: dai bani la săraci 


şi primeşti considerația celor din jur şi un înalt statut. Ca 
urmare, în suflet nu ai dragoste, ci sentimentul de 
superioritate asupra altora, senzația propriei importanţe 
şi sentimentul grandorii. 

Primii creştini au fost evreii convertiți întru Hristos. 
Percepția lor egoistă a lumii a dus desigur, la denaturarea 
conceptelor despre care vorbea lisus, precum şi la o 
imagine denaturată a principalei misiuni pentru care a 
venit el. Hristos a venit să-i înveţe pe oameni sa iubească, 
pentru ca niciun om sa nu întrerupă nici pentru o clipă 
legătura cu Dumnezeu - aşa cum este între tată şi fiu. 
Hristos a venit ca să ne înveţe pe toți cum să devenim fiii 
lui Dumnezeu. 

Ce este păcatul? La început este o diminuare a 
aspirației către Creator, iar apoi - pierderea treptată a 
iubirii față de El. Hristos nu a venit să ia asupra sa 
păcatele altor oameni, ci ca să-i înveţe pe oameni cum să 
le învingă singuri. Vindecându-i pe alţii, el a arătat şi a 
dovedit că omul pentru care iubirea față de Dumnezeu 
este cea mai mare desfătare, se poate vindeca pe sine de 
boli şi îi poate ajuta pe ceilalți să facă acelaşi lucru. Nu 
să ia păcatele altora asupra lor, ci să ajute ca ele să fie 
învinse. Dar conştiinţa coruptă a contemporanilor lui a 
perceput altfel lucrurile. A venit un Mântuitor, care ne va 
absolvi de păcate, care va prelua toate păcatele noastre 
asupra Sa. Cu timpul, această tendinţă s-a amplificat tot 
mai mult. Preoţii creştini, imitându-lpe Hristos, declarau 
că iartă păcatele oamenilor. Şi în subconştientul 
fiecăruia, absolut normal, apărea următorul raționament: 


„De ce să cred în Dumnezeu, dacă preotul poate să-mi 
ierte păcatele? De ce să respect poruncile, dacă pentru 
încălcarea lor nu este nicio pedeapsă? De ce sa fiu moral, 
dacă toate urmările faptelor rele pot fi şterse plătindu-i 
preotului?” 

Atitudinea interesată față de Dumnezeu a dus la 
distrugerea iubirii şi la dihotomia contrariilor. Creatorul 
a început să fie identificat doar cu emoţiile pozitive, cu 
binele şi cu îndeplinirea dorințelor. Dar dacă în lume 
există răul, necazuri şi nenorociri, de unde vin ele atunci? 
Percepția idolatră a dus la concluzia firească că tot ce e 
bun e de la Dumnezeu, iar tot ce e râu e de la diavol. 
Aceasta a condus la faptul că preoții înşişi au crezut în 
realitatea demonilor şi a diavolului. Dar dacă diavolul îl 
poate minți pe Dumnezeu, îl poate induce în eroare, 
atunci Creatorul nu poate fi unitar şi atotputernic. Apar 
deja doi dumnezei: unul bun şi unul rău, iar monoteismul 
în proces de dezintegrare se transformă tot mai mult în 
idolatrie. 

În Vechiul Testament se spune că evreii, deoarece şi- 
au pierdut monoteismul, vor fi pedepsiți cu nenorociri, 
boli şi degenerare. După epoca Degenerării acest proces 
a început să devină mai vizibil. Mai întâi, pierderea 
monoteismului, apoi cultul viitorului, apoi cultul 
prezentului. Adică bani, sex, hrană, toate formele de 
plăceri. 

M-am tot gândit de ce Dumnezeu a încurajat 
exterminarea clericilor în Rusia. Explicația 
reprezentanților bisericii ortodoxe este foarte simplă. 


Extirparea religiei şi masacrarea clericilorvin de la diavol. 
Dar, presupunând că vin de la diavol, de ce Dumnezeu a 
permis aceasta? Sau El e deja complet neputincios în fața 
diavolului? La orice idolatru poate apărea ipoteza că 
diavolul este mai puternic decât Dumnezeu, că el este 
zeul suprem. Cel mai probabil, suferințele care au fost 
trimise bisericii ortodoxe au fost în fapt o salvare. 
Salvarea de fuziunea cu statul şi mercantilismul 
irepresibil. Salvarea de consolidarea idolatriei şi de 
pierderea imperceptibilă a credinței în Dumnezeu. Dacă 
preotul se ocupă cu comerțul şi încetează să creadă, cum 
să creadă enoriaşul? 

Imaginile superficiale, interesate, deformate ale 
Creatorului au fost distruse de către puterea sovietică, 
poate în scopul de a trezi în oameni o credință curată, 
nevoalată de ritualuri. În acest plan, catolicismului i-a 
mers mai puțin bine. Cele zece procente din venit, pe care 
secole la rând Europa le-a dat Vaticanului, au făcut 
biserica catolică monstruos de bogată. Sacerdotul a fost 
întotdeauna hrănit din sacrificiile pe care le aducea 
poporul credincios. Dar dacă în oameni slăbea credinţa, 
preotul putea muri de foame. Oamenii aduc bani şi 
donaţii la biserică atunci când simt că preotul ajută 
sufletului lor. Fiindcă în om există nu numai principiul 
divin, ci şi cel animalic. Dacă bunăstarea preotului 
depinde numai de enoriaşi, atunci el trebuie să le facă 
proba purității sale sufleteşti şi a armoniei sale morale. 
Dar dacă biserica se ocupă cu comerțul, atunci ea nu mai 


are nevoie de enoriaşi şi credința în Dumnezeu va muri 
prima dată în preot, iar apoi în enoriaş. 

„Interesant, o fi oare adevarăt ce se scrie în cărți, mă 
gândesc, că Elveţia este un stat creat numai în scopul ca, 
în caz de război, să nu fie afectată averea colosală a 
bisericii?” Mulți credincioşi ortodocşi au fost şocați aflând 
că biserica posedă bănci, construieşte magazine 
universale şi proprietăţi de lux. În lumea catolică, acesta 
este un fenomen perfect normal, iar numeroasele bănci 
care aparțin clerului nu provoacă surpriză nimănui. Este 
adevărat că la începutul verii anului 2009 pe internet s-a 
strecurat o notiță, conform căreia băncile catolice au 
recunoscut uşor confuz că au investit bani în producerea 
de armament şi țigări. Dar, când societatea şi-a exprimat 
indignarea, reprezentanții bisericii catolice s-au scuzat şi 
au retras fondurile din aceste tranzacții. 

„Nu vă faceţi griji pentru ziua de mâine...”, din nou 
îmi vin în minte cuvintele celui care este numit 
Mântuitorul nostru. Noi ne-am obişnuit să percepem 
aceste cuvinte literal. De fapt, aceste cuvinte au 
următoarea semnificaţie. Orice ființă vie tinde către ceva. 
Şi fiecare om trebuie să aibă un ţel suprem şi un sens 
suprem al vieţii. Acest ţel trebuie să fie iubirea şi 
comuniunea cu Dumnezeu. Dar, dacă țelul suprem al 
omului devine asigurarea viitorului, atunci el este 
condamnat. El însuşi sau descendenţii lui se vor stinge 
unul câte unul, până se sfârşesc. 

Scutur din cap, să mă descotorosesc de toate 
gândurile. Trebuie să mă montez pentru vizionarea 


filmului. Dar trecutul nu-mi dă drumul. Gândurile mă 
poartă din nou spre Rusia. Multă lume îmi pune o 
întrebare. Cei care s-au trezit la putere în anii 90 au furat 
şi au jefuit țara, ba chiarau modificat Constituţia, potrivit 
căreia pământul şi zăcămintele subterane aparțin 
poporului acestei țări. Până în ziua de azi, ei continuă să 
manifeste aceeaşi lipsă de moralitate, ignorând cu totul 
viitorul ţării şi al propriului lor popor. „De ce Dumnezeu 
nu-i pedepseşte?” se miră cititorii. lar eu am remarcat o 
tendinţă curioasă, pe care acum mulți încearcă să o 
interpreteze. Câmpul bioenergetic al multora dintre 
potentaţii din Rusia la început arăta magnific. Era un 
indiciu al armoniei interioare, al unei înalte energii 
spirituale. Dar noi ştim că ei au jefuit bogăţiile propriei 
lor țări. După un timp am înţeles cum stau lucrurile aici. 
În primul rând, ei erau prin inerție purtători ai armoniei. 
Sufletul nostru, sentimentele noastre au un potenţial de 
inerție mult mai ridicat decât corpul. Într-al doilea rând, 
ei i-au jefuit pe cei ce începeau să se închine în fața 
banului şi pe cei ce continuau să se închine în fața 
viitorului luminos. 

Foarte des sunt întrebat de ce escrocii şi ticăloşii sunt 
mult mai numeroşi decât oamenii cinstiți. Eu răspund 
aşa: mult mai numeroşi sunt cei care şi-au pierdut 
iubirea şi credinţa. Să fii bun, cumsecade şi grijuliu cu 
cel ce şi-a pierdut dragostea şi credinţa este periculos 
pentru sănătate, pentru că este o crimă împotriva lui 
Dumnezeu. Prejudiciul pe care-l putem aduce sufletului 
omului care s-a dezis de Dumnezeu, de moralitate, va fi 


cu atât mai mare, cu cât îl înconjurăm cu mai mult 
confort material şi psihic. Dacă în Rusia după reformele 
din anii 90 economia ar fi cunoscut o ascensiune bruscă 
şi dacă prosperitatea poporului ar fi crescut mult, 
credința lăuntrică în Dumnezeu s-ar fi pierdut. Omul s- 
ar fi închinat bucății de pâine nu din viitor, ci din prezent. 
După Revoluţia din Octombrie, cei mai curajoşi, cei mai 
inteligenți, cei mai talentați au urmat idealurile 
socialismului şi tocmai ei au fost cei care şi-au nimicit 
semenii. Ulterior, sistemul a început să-i nimicească pe 
ei. La începutul anilor 90, cei mai inteligenţi, mai energici 
şi mai talentaţi au început să se închine la idealurile 
capitalismului, jefuind fără milă propria ţară şi propriul 
popor. Atunci, poate că aceasta a fost salvarea pentru cei 
care ridicaseră cultul pungii la rangul de sens al vieții. 

Acum, în Rusia se ridică un val puternic de conştiinţă 
religioasă. Oamenii se îndreaptă spre Dumnezeu, 
începând să-şi revizuiască valorile. Diagnosticând de la 
distanță oamenii bogați, văd imagini izbitoare. La mulți 
dintre ei, câmpul este înspăimântător, mai ales la 
descendenţii lor până la a patra generație. Se pare că n- 
au reuşit să se oprească la timp. 

Un hoţ a jefuit şi a încercat să omoare doi oameni. 
După ce l-a jefuit pe primul, treburile au început să-i 
meargă bine. După ce l-a jefuit pe cel de-al doilea, s-a 
îmbolnăvit şi la scurt timp după aceea a murit. De unde 
să fi ştiut că cel de-al doilea era credincios şi că n-ar fi 
trebuit să-l jefuiască...? 


Toată lumea vorbeşte despre problemele din Rusia, 
reducându-le la economie şi politică. Şi, de fapt, totul e 
psihologie. De ce Gorbaciov a slăbit propria ţară? De ce, 
inițiind reformele, a privat economia de bani? De cenu a 
luat cele douăzeci de miliarde de dolari pe care ar fi putut 
să le primească pentru retragerea trupelor din Germania, 
ba s-a mai şi mândrit cu asta? De ce, încrezându-se 
prosteşte în americani, a distrus de la rădăcină 
capacitatea de apărare a propriei țări? De ce discursurile 
lui au fost întotdeauna prolifice, incoerente şi neclare? 
Nici filosofii, nici psihologii, nici psihiatrii nu au încercat 
să descifreze acest fenomen. Or, totul poate fi explicat 
foarte simplu dacă ştii cum arată un om care nu are 
viitor. 

Viitorul este legat de spiritualitatea noastră, de 
conştiinţă, de idealuri. Corpul şi psihicul dispun de 
stocuri proprii de viitor. În stadiile precoce de scădere a 
stocurilor de viitor, omul resimte o teamă lăuntrică şi are 
o stare de stres. El încearcă să-şi protejeze şi să-şi apere 
acest viitor. În caracterul omului apar irascibilitatea, 
judecarea permanentă a celorlalți. Senzaţia de panică 
devine o a doua natură a sa, alături de teama şi de 
îngrijorarea pentru viitor. Când omul se află într-o 
situație mai periculoasă, atunci, pentru a supraviețui, 
începe să-şi obtureze conştiinţa. Vederea i se deteriorează 
până la orbire, memoria slăbeşte, debutează tulburări 
psihice, se pot ivi şi accentua manifestări de deficiență 
mintală. Omul cade adesea în stare de depresie şi de 


neputinţă. Multe dintre aceste semne apar la omul 
bătrân, când rezervele de viitor s-au epuizat în mod firesc. 

Trecem la următoarea etapă, şi mai periculoasă, de 
pierdere a viitorului. Aceasta este infertilitatea la bărbaţi 
şi femei. Aceasta este tendinţa de schimbare a sexului 
sau homosexualitatea. Dar, înainte de asta - cancer, 
diabet, etc. Dacă un bărbat îşi pierde viitorul, atunci, 
pentru a supravieţui, el poate deveni homosexual. Dacă 
un întreg grup de oameni, o societate îşi pierde viitorul, 
poate creşte considerabil numărul persoanelor sterile şi 
al homosexualilor. Bărbatul, ca principiu masculin, 
începe să devină tot mai slab, femeia preia întâietatea. 

În cazul liderilor sovietici a fost nevoie să se 
acumuleze semnele de degenerare. Gorbaciov a fost un 
politician slab şi indecis, n-a fost capabil să reconcilieze 
contrariile. Întrucât nu a avut stoc de viitor, viziune 
asupra viitorului, el a recurs permanent la sfaturile soției, 
prin aceasta dăunând sieşi, ei şi statului. Situația 
aminteşte mult de cazul ţarului Nicolae al 11-lea. Totun 
om slab şi indecis, tot dependent de soţie şi care, la fel, 
involuntar, a adus ţării prejudicii prin starea şi acţiunile 
sale echivalente. De altfel, când se pierde viitorul, 
renunțarea forțată la el se manifestă nu numai sub formă 
de schizofrenie, ci şi de hemofilie şi SIDA. 

Gorbaciov a pus bazele dezintegrării țării. De ce Elțîn 
a continuat să meargă în aceeaşi direcție? Dacă ne 
orientăm după semnele exterioare, totul a fost cât se 
poate de logic. Ca un adevărat comunist, el trebuia să 
distrugă în totalitate statul anterior, ca să construiască 


altul nou. Ca un adevărat comunist, el făcea apel la 
moralul colectiv şi la proprietatea colectivă, dar tainic visa 
să se îmbogăţească, iar pentru păstrarea scaunului era 
gata de orice. Hotărând să construiască un nou stat 
capitalist, el a reuşit principalul - distrugerea economiei 
planificate. După cum este cunoscut, numai statul poate 
gândi strategic şi numai statul poate investi sume enorme 
în cercetări şi perspective fundamentale. Întreprinzătorul 
privat trăieşte pentru ziua de azi, lui îi trebuie profitul 
imediat din banii investiţi. De aceea, centrele comerciale 
şi de divertisment au fost mult mai importante pentru el 
decât o uzină de construcții de elicoptere. Aşa că 
distrugerea potenţialului industrial, economic al țării a 
fost un fenomen legic. Elțîn a fost exact un distrugător şi 
a avut un talent grandios. Cu toate acestea, stocul de 
viitor al lui Elțîn a fost mai mare decât al lui Gorbaciov. 
Deci putem vorbi despre o dinamică pozitivă. 

La Putin, care a venit după Gorbaciov, indiciile 
aparente ale dependenţei de viitor şi ale cultului viitorului 
erau spiritul decisiv, categoric. Spre deosebire de 
Gorbaciov, la el principiul masculin este evident. 
Caracterul principial şi cutezător au fost remarcate, de 
asemenea, de toată lumea. 

Dacă judecăm după conducători, în Rusia putem 
urmări o tendinţă de renaştere. Poate datorită faptului că, 
de-a lungul deceniilor de putere sovietică, poporul şi-a 
cultivat în suflet credința sinceră în Dumnezeu? Poate 
fiindcă în lăcaşurile de cult creştin s-a păstrat viu 


energetismul, în ciuda multitudinii ritualurilor 
exterioare? 

Înainte de venirea lui Putin la putere, în Rusia a 
apărut tendința de dezintegrare a țării în zeci de stătuleţe. 
După cei patru ani de guvernare a lui Puțin, au fost puse 
bazele unui regim monarhic, care sub aspect psihologic 
mai persistă şi în prezent. Rusia a străbătut acest întreg 
drum nu în două mii, ci în cincisprezece ani. Raţionând 
logic, ne putem aştepta la următoarea etapă - republica. 

Acum, în ţară nu guvernează legea, ci influenţele şi 
relaţiile, ca în orice ţară normală cu regim monarhic. 
Mulţi nu cred că aparatul funcţionăresc va ceda puterea 
- doar ar trebui ca ei înşişi să adopte legi care să le 
restricționeze posibilitățile. Dar puterea crescândă a 
opiniei publice îi va forța să o facă. Mai devreme sau mai 
târziu, aceasta trebuie să se întâmple. Şi Rusia va obţine 
prosperitatea mult aşteptată, echivalentă cu resursele ei 
colosale. Cel mai cumplit ar fi dacă Rusia, obținând 
prosperitatea, ar pierde credința în Dumnezeu. 
Dumnezeu pedepseşte cel mai des pe cel pe care îl 
iubeşte. Această zicală se ştie de pe vremuri. Întâmplător 
sau nu, soarta a făcut ca, în ultimele secole, Rusia să fie 
restricționată tocmai în direcţiile care permit pierderea pe 
nesimţite a credinţei în Dumnezeu. 

Aparatul de proiecţie a fost pus în funcţiune şi filmul 
începe. Înlătur toate celelalte gânduri şi încep să 
urmăresc evenimentele de pe ecran. „Interesant de ce 
filmul se numeşte Gegen die Wand, mă gândesc. Prea 
multă implacabilitate e în titlul ăsta”. 


Subiectul filmului este următorul. Un bărbat plecat 
din Turcia devine rezident în Germania. Se îndrăgosteşte 
de o femeie, se căsătoreşte cu ea şi trăieşte fericit. Dar ea 
moare, iar viaţa lui îşi pierde sensul. El încearcă să se 
adapteze la realitatea germană, unde totul e destul de 
material şi terestru. Într-o situaţie similară, omul are în 
față doar două căi, corespunzătoare instinctelor sale: 
instinctul de autoconservare şi instinctul de continuitate 
a speciei. Primul este legat de carieră, bani, statut, 
putere. Aceasta este direcţia spirituală. Al doilea este 
legat de aspectul material, trupesc şi se referă la plăcerile 
fizice: hrană, alcool, droguri, sex, etc. 

Dacă omul pierde iubirea din suflet, pentru el, de 
obicei, devin importante cariera, banii şi puterea. Eroul 
filmului încearcă să meargă în direcția aceasta, dar la un 
moment dat simte inutilitatea existenței sale. Atunci 
coboară o treaptă: începe să trăiască numai pentru 
propria sa plăcere. Dar, în cele din urmă, pierde 
sentimentul de fericire chiar şi la acest nivel. Şiiată că el 
coboară până la treptele cele mai de jos, legate de trup - 
acesta este deja nivelul animalic. Acest om nu mai 
lucrează, doar bea bere tot timpul şi se îmbată fără 
reținere. Dar el mai are încă viitor, deşi îl pierde accelerat. 
În el mai apar încă străfulgerări ale sentimentului de 
demnitate şi de agresivitate față de cei care îl jignesc şi 
umilesc. 

Un cunoscut mi-a povestit de curând următoarele. 
Acum douăzeci de ani, în Germania, unde se afla, 
cuvântul „schwul”, adică „pederast” era o jignire. Era o 


expresie pentru nerealizarea interioară copleşitoare a 
unui om. Oamenii se distanţau de cei anormali din punct 
de vedere moral, simțind că starea acestora li s-ar putea 
transmite şi lor. De ce, atunci, Hristos a putut să 
mănânce, să bea şi să stea de vorbă cu prostituate, hoți 
şi criminali? Deoarece există doar două poziţii. Dacă 
comunici în permanenţă cu oameni cu moral defectuos, 
atunci ori începi cu timpul să te asemeni lor, ori ei încep 
să se asemene cu tine. Impulsul iubirii Divine în Hristos 
era atât de măreț, încât oamenii căzuţi la fundul societăţii 
umane puteau să se metamorfozeze moral nu numai prin 
comunicarea spirituală cu el, ci chiar şi doar stând lângă 
el. Desigur, nu toți, ci numai cei care credeau în 
Dumnezeu şi aveau voința să se schimbe. Cei care 
simțeau că iubirea este mai importantă decât viitorul, mai 
importantă decât principiile, idealurile şi prosperitatea. 
Hoţilor şi criminalilor, care renunţaseră voluntar la viitor, 
s-a dovedit că le-a fost mai uşor să învingă dependența 
de el decât inteligentului, talentatului şi principialului 
Iuda, care fusese timp de trei ani umăr la umăr cu lisus 
Hristos şi ascultase toate învăţăturile lui. 

În iudaism, înţelegerea conceptului de transformare 
a omului era minimă. De aceea nu trebuia să intri în 
legătură cu criminali şi oameni imorali. Aceşti oameni 
făceau obiectul distrugerii. Dacă ne întoarcem şi mai 
mult în istorie, vom vedea posibilități de transformare şi 
mai mici. În filozofia şi religia hindusă se subinţelegea că 
omul rămânea neschimbat de la naştere până la moarte. 
De aceea, existau caste care determinau poziția omului 


în societate pentru toată viața. Dacă puteai deveni evreu 
convertindu-te la iudaism, cu alte cuvinte îți puteai 
schimba naționalitatea prin schimbarea credinței, în 
hinduism întâlnim poziția contrară. Convertirea la 
hinduism era imposibilă. Hindus puteai fi numai din 
naştere. Acum cinci-opt mii de ani, o astfel de poziţie era 
întrutotul normală. Energia internă a oamenilor era 
destul de scăzută şi transformarea se derula pe parcursul 
a zeci de generaţii. În Israelul antic, acum două-trei mii 
de ani, transformarea putea avea loc în decursul a trei- 
patru generaţii. În principiu, procesul era mecanismul 
animalic de selecție naturală. Vechiul murea o dată cu 
părinții săi, noul se năştea o dată cu copiii. 

În epoca creştinismului s-a produs o adevărată 
revoluție. Hristos a început să înveţe - şi o dovedea prin 
miile de oameni vindecaţi, că transformarea parțială sau 
totală a individului poate avea loc pe parcursul vieții unui 
om. În esență, aceasta a fost întemeierea unei noi 
civilizații. 

Lumea postcreştină a pierdut treptat impulsul dat de 
lisus Hristos. Caritatea pentru greşeli a rămas, dar 
posibilitățile ca ele să se schimbe au pălit. Dacă în 
iudaism păcatul se pedepsea cu cruzime şi omul 
necredincios era întotdeauna subordonat celui credincios 
şi moral, în lumea postcreştină au apărut tendinţe opuse. 
În Israelul antic, omul decent şi credincios era apărat de 
stat. Cel care îşi judeca tatăl şi mama era condamnat la 
moarte. Cel care se împerechea cu animale sau cu un 
partener de acelaşi sex era condamnat la moarte. Cel care 


hulea era condamnat la moarte. Cel care trăia in 
concubinaj cu sora sau cu o rudă apropiată era 
condamnat la moarte. Cel care fura trebuia să plătească 
dublu. Să fii imoral era periculos şi dezavantajos - fiecare 
cetățean din Israel înţelegea acest lucru. Şi fiecare simţea 
că iubirea față de Dumnezeu nu este doar grijă, căldură 
şi mângâiere. Iubirea față de Dumnezeu nu este numai 
confort, sănătate, ploaie venită la timp şi o recoltă bogată 
în toamnă. Iubirea față de Dumnezeu este 
responsabilitatea față de copii şi familie. Iubirea față de 
Dumnezeu este respectul pentru părinți. Iubirea față de 
Dumnezeu este adesea un sacrificiu şi o prejudiciere a 
sinelui. Iubirea față de Dumnezeu este moarte, când se 
încalcă poruncile majore. 

Acum, lumea politică occidentală corectă se distruge, 
pentru că a fi imoral este profitabil. Păcatul pătrunde din 
ce în ce mai mult în sufletele oamenilor. Ca formă, totul 
pare cuviincios. Legile protejează cu sfințenie corpul şi 
spiritul omului. Dar, întrucât ştiinţa neagă existența 
sufletului, iar religia nu mai conduce societatea modernă, 
sufletului care nu există şi moralității care trebuie să 
existe nu li se cuvine protecţie juridică. 

Nu demult, în ţările din Europa s-a adoptat o lege 
care prevede că blasfemia nu mai este considerată o 
infracțiune. Căsătorii între persoane de acelaşi sex deja 
există nu numai în Olanda, acum se pot oficia şi în 
Spania. Urmează celelalte țări. În Germania, din 2009 
este autorizată oficial adopţia copiilor de către cuplurile 
de homosexuali. Statul consolidează eroziunea şi 


pierderea viitorului prin legi şi tradiţii. Probabil şi Sodoma 
şi Gomora a avut norme şi regulamente proprii. Acum, în 
civilizația occidentala, ele cu siguranţă există. 

lar în filmul Cu capul înainte, omul venea din Est. Şi, 
în ciuda sărăciei lui aparente, în sufletul lui vibrează 
cântecul pe care l-a adus cu sine din patrie. Filmul aşa şi 
începe: spectatorul vede un ansamblu care interpretează 
cântece populare turceşti. Rezultă că pe lângă putere, 
bani şi bucata de pâine mai există ceva, mai valoros. 
Acest cântec care trăieşte în el îl ajută pe eroul filmului 
să nu nimicească calitățile de bărbat din el. El nu-i dă 
voie să se împerecheze pur şi simplu cu o femeie care îi 
este neplăcută. Nu numai trupul, ci şi spiritul şi sufletul 
trebuie să participe la actul sexual. Cu toate că strânge 
sticle de bere şi trăieşte ca un sărăntoc, vânzându-le, el 
nu poate trăi doar datorită fiziologiei. 

Intervine un conflict mocnit. Un bărbat care e alături 
de el în bar începe din senin să-l jignească. A simţit că 
acest tânăr care se îmbată şi nu e bun de nimic nu vrea 
să trăiască doar pentru instincte. Prin asta, el iese în 
evidență într-un mediu în care ceilalți sunt gata să uite 
de toate principiile pentru plăcerea de moment. 

- Tu eşti pederast, îi strigă bărbatul, tu eşti un gunoi! 

Adică vrea să-i arate nimicnicia şi neîntregimea lui. 
Dar protagonistul filmului încă mai are rezervă de viitor 
şi se simte bărbat. El îşi apără cu agresivitate viitorul, îl 
doboară la pământ pe cel ce l-a jignit şi începe să-l 
lovească cu piciorul. Atunci este alungat din bar şi urcă 
în „Mercedesul” său. În Germania, săracii pot avea 


mercedesuri, e una din particularitățile acestei țări. El 
conduce maşina în noapte. 

Cu cât urâm mai mult pe cineva din cauza banilor, 
cu atât mai repede vom pierde aceşti bani, ca să nu 
pierdem iubirea. Cu cât manifestăm mai multă ură şi 
gelozie, cu atât mai repede ni se distruge familia, cu atât 
mai repede bărbatul devine impotent, iar femeia - sterilă. 
Cu cât detestăm şi dispreţuim mai puternic oamenii care 
ne-au jignit, cu atât mai repede ne pierdem viitorul, 
cuplând programul de autodistrugere. Dacă avem copii, 
vor muri ei. Dacă nu, atunci programul de autodistrugere 
îşi va ucide propriul autor. După explozia de furie şi ură, 
personajul principal are doar o singură cale de ieşire: 
programul de autodistrugere. El se desfăşoară rapid şi 
ireversibil şi, la un moment dat, bărbatul ia o decizie 
bruscă şi accelerează. Maşina rulează pe drumul luminat 
de faruri, prinzând tot mai multă viteză, iar apoi - lovitura 
terifiantă în zid. Viaţa se sfârşeşte, nu mai este. S-a 
finalizat un proces legic. Mai întâi pierderea iubirii, apoi 
treptat distrugerea spiritului, renunțarea la statut, la 
putere, la capacități, la bani. Apoi, trecerea la corp şi 
distrugerea treptată a corpului, apoi moartea. El ar fi 
trebuit să moară. Dar germanii fac maşini bune - chiar şi 
după o astfel de coliziune monstruoasă, a rămas în viaţă, 
doar şi-a traumatizat gâtul, în continuare, el trebuie să 
repete tentativa de sinucidere, mai repede sau mai încet 
trebuie să finalizeze procesul de dezagregare. Sau s-o ia 
de la început: distrugerea trebuie să fie înlocuită cu 
renaşterea. 


Oare te poți întoarce de la linia dincolo de care nu 
mai este nimic? Oare, din starea de degradare spirituală 
şi fizică totală poți supraviețui şi te poți redresa, adică 
poți renaşte? Regizorul filmului arată că este posibil. 

Totul începe în clinică. Înainte de a fi externat, 
protagonistul discută cu medicul şef. 

- Dacă nu vreți să duceţți această viaţă şi vreţi să vă 
despărțiți de ea, spune medicul, faceți-o. Dar nu e 
obligatoriu ca împreună cu această viață să vă ucideţi şi 
pe dumneavoastră. Începeţi o nouă viață - plecaţi în 
Africa, ajutați oamenii. 

Medicul în vârstă şi experimentat nu face descoperiri, 
nu are o concepție. Dar dispune de experienţă şi de fapte 
şi ştie că sunt oameni care au pierdut definitiv sensul 
vieții şi care au încercat să se sinucidă, dar au 
supraviețuit şi au început să-şi clădească o nouă viață 
prin iubire. lar iubirea este legată de noţiuni precum 
grija, compasiunea şi sacrificiul. Dacă oamenii se găseau 
pe ei înşişi pe acest drum, vechea lor viață se sfârşea şi 
începea una nouă. 

-Nu sunteți în toate minţile, îi răspunde grosier 
bărbatul doctorului. 

El crede că acesta ar fi un lucru imposibil şi nici 
măcar nu admite gândul unei asemenea transformări. Şi 
părăseşte clinica, pornind şchiopătând pe coridorul 
spitalului - şi deodată îl prinde de mână o femeie tânără. 

- Însoară-te cu mine, spune ea repede. 

Bărbatul e şocat. 

- Eşti nebună? Pleacă de-aici! 


- Eşti turc? întreabă femeia. 

- Turc sunt. 

- Atunci însoară-te cu mine. 

El o dă la o parte şi pleacă. Dar pe urmă ea îl găseşte 
şi vorbesc din nou. 

- De ce vrei să mă însor cu tine? întreabă bărbatul. 

- Pentru că sunt turcoaică şi familia mea îmi interzice 
să mă întâlnesc cu cine vreau eu. Vreau să mă culc cu 
diferiți bărbaţi, vreau să duc o viaţă liberă. Nu ne culcăm 
unul cu altul, pur şi simplu o să stăm împreună şi eu o 
să am grijă de tine. 

Protagonistul acceptă şi urmează nunta şi o viață de 
familie stranie. Ca să arate ca un ginere, trebuie să-şi 
pună corpul şi ținuta în ordine. Neavând încotro, trebuie 
să renunțe la viaţa de dinainte, adică la vechile obiceiuri 
şi la vechiul ritm. Eroul filmului începe să se schimbe 
treptat la nivel fizic. Chiar şi imitaţia de familie îl pune în 
fața unor noi țeluri şi sarcini. Congştiinţa şi spiritul lui 
reînvie treptat. Intră treptat în rolul de soţ şi pe nesimţite 
în el se trezesc sentimente față de tânăra femeie. El nu 
are ce face cu acest sentiment de dragoste. lar între timp 
ea se întâlneşte cu alți bărbaţi, dar mai târziu şi la ea 
încep să se nască treptat sentimente. Ea simte intuitiv că 
fericirea la care visase, acea libertate sexuală, modul de 
viață occidental, care reprezentaseră pentru ea culmea 
inaccesibilă, erau o groapă infectă, care îi otrăvea pe 
nesimţite sufletul. Ea încearcă să se despartă de amantul 
pe care îl avea, dar el e insistent şi agresiv. 


- Dar tu ştii că soțul meu e turc şi te omoară dacă află 
că m-am culcat cu tine? 

Dar bărbatul nu îl poare ierta pe cel care l-a privat de 
plăcere. Dorinţa de răzbunare se ridică deasupra minții 
şi, când îl vede într-o cafenea pe soțul amantei sale, 
încearcă să se răzbune, jignind-o public în prezența 
soțului. Dar la eroul nostru încep să sc refacă nu numai 
corpul, ci şi spiritul. El apără idealurile şi moralitatea. 
Brusc, ia o sticlă şi îl loveşte pe denigrator în cap. 

Asta este atipic pentru cineva care trăieşte în Europa 
de Vest. Omul se apără tot mai puţin singur; dacă 
intervinevreo problemă, imediat apelează la poliție sau se 
adresează tribunalului. Nişte băieți mi-au povestit cum 
se poartă germanii. Dacă un băiat merge cu o fată şi tu o 
apuci de mână şi o tragi după tine, el nu o apără. Se 
învârteşte în jurul tău şi îşi expune fața ca să-l loveşti, 
după care se duce la poliție şi depune plângere împotriva 
ta. Bărbații au încetat să-şi apere moralitatea, onoarea şi 
demnitatea; acum, statul face asta în locul lor. Copiii nu 
se mai îngrijesc de părinţi şi nu-i mai întrețin la 
bătrâneţe. Grija pentru familie, protecția familiei, de 
asemenea, au încetat să fie o funcție masculină. Statul a 
redus drepturile bărbaților şi a mărit drepturile femeilor. 
Bărbatul ca protector al familiei a devenit inutil. Un 
singur angajat în serviciu într-o familie nu mai este 
suficient şi femeile sunt nevoite să meargă la serviciu, 
uitând de copii. Bărbatul degenerează în mod natural, 
fiindcă statul l-a privat de funcţiile majore. A fi bărbat nu 
este atât o problemă de fiziologie, cât o funcție. 


Înainte, pentru femeie divorțul era o catastrofa şi, 
pentru a o evita, era nevoită să-şi educe cele mai bune 
calități, să înveţe să rezolve situaţiile conflictuale, să facă 
compromisuri. Femeia învăța să ierte şi să accepte 
binevoitor umilința. Toate acestea erau, de fapt, o şcoală 
pentru iubirea de Dumnezeu. Prin constrângere, natura 
dezvoltă în femeie înalte calități umane. În prezent, 
mecanismul forțat este distrus, iar evoluţia voluntară a 
femeii nu este încă formată, astfel încât degenerarea 
familiei şi scăderea natalității sunt întrutotul normale 
pentru civilizația occidentală. 

Întâmplător sau nu, în Est spiritul, ideea au fost 
întotdeauna mai importante decât elementul material. 
Religiile au susținut această tendinţă. Este adevărat că, 
în catolicism, cultul principiului feminin a început să 
devină predominant. Ca urmare, în ultimele secole a 
început creşterea impetuoasă a nivelului material, 
dezvoltarea civilizaţiei şi slăbirea treptată a credinței. 
Forma a început să crească şi să se dezvolte activ, în 
detrimentul conţinutului. În principiu, acesta este un 
proces legic care, pur şi simplu, s-a accelerat în ultimul 
secol. 

Iubirea vine în această lume şi creează timpul. Din 
iubire apare spiritualitatea. Spiritul, evoluând, coboară 
spre treptele inferioare şi aşa apare corpul fizic. Corpul 
fizic trăieşte, înfloreşte fecundat de spirit, apoi moare. 
Acest mecanism este descris suficient de clar în filosofia 
hindusă şi este cunoscut de multe mii de ani. lar ştiinţa 
a ajuns nu demult la concluzia: ceea ce numim materie, 


substanţă, de fapt este spațiu structurat. Exprimat 
figurativ, substanța este spirit îngheţat. Particulele 
virtuale care trăiesc miimi, miliardimi de secundă, apar 
din vacuum, adică din spațiu; există, apoi se întorc în 
acest ocean. Dacă înainte oamenii de ştiinţă considerau 
vacuumul drept un gol, acum au ajuns la o concluzie 
stranie: energia din vacuum este de „n” ori mai mare 
decât în substanţă. Este normal, deoarece substanţa e 
doar o varietate a vacuumului. Materia este o varietate a 
spiritului. S-ar putea spune că spiritul este primar în 
raport cu materia, dar aceasta ar fi o afirmaţie corectă 
doar la nivel superficial, deoarece, în realitate, spiritul şi 
materia sunt unul şi acelaşi lucru. 

În ultimul secol şi jumătate, oamenii de ştiinţa, 
pornind de la o imagine materialistă fragmentată, 
zdrențuită a lumii, au început să ajungă la un concept 
absolut nou al structurii universului. Au descoperit că 
Universul este unitar. Recent, savanții au ajuns la o 
concluzie uluitoare: concordanța tuturor proceselor din 
Univers este absolut imposibilă, dacă viteza maximă în 
Univers este viteza luminii. Şi acum chiar se vorbeşte 
despre existența unei interacțiuni între entitățile din 
univers, nu la nivel de spaţiu, ci de timp, iar viteza acestei 
interacțiuni este de miliarde de ori mai mare decât viteza 
luminii. Aceasta înseamnă ca toate entitățile din Univers 
pot intra în legătură una cu alta practic instantaneu. 
Adică, în anumite segmente de timp, Universul este 
absolut unitar şi este un punct. În mod analog, fiecare 
fiinţă vie este absolut unitară cu întregul Univers. Şi 


atunci când ea începe să piardă această unitate şi să se 
închidă în sine şi în obiectivele ei înguste, începe să se 
dezintegreze şi să moară. 

Dar să revin la filmul Cu capul înainte. În protagonist 
se trezeşte dragostea, care face să-i reînvie spiritul şi 
corpul. Dar, pentru ca această dragoste să devină 
continuă, el trebuie să treacă prin umilirea corpului, a 
spiritului şi să o accepte. Dar el este abia la începutul 
drumului şi nu poate suporta jignirea adusă de un alt 
bărbat. În exterior poţi să te aperi, dar în interior - nu. 
Ura din interior este dorinţa de a-l distruge pe celălalt. O 
lovitură dată într-o asemenea stare devine fatală, 
educarea celui ce te-a jignit se transformă în uciderea lui. 
După care - şapte ani de închisoare, iar el va putea rezista 
la umilirea corpului şi a spiritului numai fiindcă în 
sufletul lui mai rămăsese iubire. Mai înainte n-ar fi 
îndurat această situaţie. 

Tânăra femeie, devenind absolut liberă, se cufundă 
în lumea plăcerilor. După sex urmează alcoolul şi 
narcoticele. La ea, degradarea avansează mult mai rapid 
decât la europeni. Cu cât treapta la care te afli este mai 
sus, cu atât degradarea se produce mai rapid. Femeia îşi 
dă seama că deja o pândeşte moartea şi se întoarce în 
Turcia, simțind că aceasta este ultima ei şansă. Dar şi în 
Turcia încearcă să se comporte la fel ca în Europa. În 
consecinţă, destul de curând se alege cu câteva lovituri 
de cuțit în stomac şi rămâne să moară singură pe o 
stradă, noaptea. Un şofer de taxi, un bărbat tânăr, 


cumsecade, îi salvează viaţa. Ea începeo viață nouă cu el 
şi naşte o fetiță. 

Trec anii şi eroul principal iese din închisoare. O 
caută pe femeia iubită şi o găseşte în Turcia. Se întâlnesc 
şi află că ea este căsătorită şi are un copil. Dar ei se 
iubesc. Şi el vrea să fie cu ea, şi ea vrea să fie cu el. Şi se 
înțeleg să se întâlnească în ziua următoare - ea trebuia 
să-şi strângă lucrurile, să-şi facă geamantanul, să-şi ia 
fetița şi să plece cu el. 

Dar aici intervine soarta. Din întâmplare, soțul femeii 
se întoarce mai devreme de la serviciu şi ea dintr-odată 
îşi dă seama că n-o să plece nicăieri. Va rămâne cu 
bărbatul ei şi va continua viaţa cu el, păstrând dragostea 
față de cel ce o aşteaptă în staţia de autobuz. lar eroul 
principal continuă să o aştepte. După două ore de 
aşteptare, el îşi dă seama că ea nu va veni, că poate să 
plece. Şi ştie deja că va pleca în orăşelul natal, în țara lui. 
Se va duce acolo ca un alt om. Nu resimte niciun protest 
față de soartă, el intuieşte suflul dreptăţii în toate cele 
întâmplate. 

Dragostea lezată în realizarea ei fizică şi spirituală se 
îndreaptă subconştient către Dumnezeu. Dacă nu poți 
iubi umanul, începi să iubeşti Divinul. Protagonistul este 
nevoit să parcurgă forțat acelaşi proces pe care sfinții îl 
parcurgeau voluntar. Astfel, sufletul lui se curăță şi se 
salvează. Degradarea începe atunci când pierdem 
legătura cu Dumnezeu. Şi această legătură se reface 
atunci când apare dragostea pentru un om; acest om 
pleacă, dar dragostea rămâne. Aproape fiecare dintre noi 


am suferit în adolescenţă din dragoste neîmpărtăşită, 
neînțelegând că aceasta este educare şi salvare. 
Atitudinea sănătoasă față de dragostea neîmpărtăşită 
ajută mai târziu să clădim o familie reuşită şi să avem 
copii sănătoşi. 

Filmul se termină. Mă gândesc cât de precis este 
construit. Acum, ţările europene fac mare zarvă în jurul 
problemelor lor economice. Fazele din evoluția omului nu 
diferă prea mult de fazele din evoluția şi degradarea 
societăţii. Acum, în Europa există un simulacru de 
credinţă. Indiciile pierderii viitorului au devenit deja 
vizibile. Interesele majore s-au deplasat către corp. După 
corp, interesele majore se deplasează către domeniul 
morții, adică dezintegrarea trebuie să procure mai multă 
plăcere decât viața. Aceste tendințe sunt deja vizibile şi în 
artă; contemplarea morții, a procesului însuşi al morții şi 
al dezintegrării. Distrugerea minții şi a corpului a devenit 
tema preferată pentru mulți artişti plastici. Peste un timp, 
acesta va deveni o realitate a stării fizice a oamenilor, a 
economiei, a politicii. Apologia morții trebuie să se 
transforme în acţiuni reale, constând în apropierea ei. 

Ce ar putea salva Europa şi civilizația de astăzi în 
acest caz? Dacă mecanismele voluntare de întoarcere 
spre Dumnezeu nu funcţionează, atunci le-arputea salva 
trecerea la mecanismele de constrângere. Acestea sunt 
bolile, războaiele, dezastrele naturale. În principiu, toate 
acestea se apropie acum. În ultimii cincizeci de ani, Gulf 
Stream şi-a încetinit cursul, cred, cu 30 la sută. Deci, în 
curând, prosperele America şi Europa vor începe să 


îngheţe şi problema nu va mai fi abundența, opulenţa şi 
perversitățile, ci supraviețuirea fizică. La aceasta se va 
adăuga probabil şi destabilizarea politică şi economică 
extrem de puternice. Va trebui să se înceapă o viață 
absolut nouă. Probabil că bisericile iar se vor umple de 
oameni. Şi se va ivi o şansă de mântuire. 


PĂCATE, VICII, PERVERSIUNI, OBICEIURI 
DĂUNĂTOARE 


În ziua a cincea ne-am adunat să vedem filmul Lucrul 
cel mai dulce. Subiectul filmului îl ştiam cu aproximație 
dinainte. Un tânăr şi talentat sculptor trăieşte în Olanda. 
Viaţa lui e, cum se spune, boemă. Nu-şi refuză nimic, 
toate dorințele lui se îndeplinesc. Distracţia lui de bază e 
sexul. Prin atelierul lui se perindaseră cam toate femeile 
care-i plăcuseră. Dar iată că încep să apară probleme. 

Stăteam pe gânduri în fotoliu, în fața ecranului încă 
gol. De fapt, care este esența şi sensul păcatelor şi 
viciilor? De ce duc la degenerare? Cum încep? Există oare 
o legătură între deprinderile dăunătoare, păcate şi vicii? 

Să începem cu deprinderile dăunătoare: fumatul, 
alcoolul, mâncatul excesiv. Dacă aceste deprinderi sunt 
dăunătoare, înseamnă că ele scad iubirea din suflet. 
Printre altele, în Europa ele au început să se 
răspândească activ după epoca Renaşterii. Să admitem 
că cineva mănâncă copios, mult. Ce e rău în asta? în 
primul rând, sunt emoţii pozitive. Într-al doilea rând, 
sunt vitamine şi microelemente folositoare. Într-al treilea, 
hrana ne dă energie. Ei, ai mâncat mai mult decât 
trebuie, te-ai dus la toaletă o dată în plus - ce e atât de 
rău? Sau consumul de dulciuri. Copiii adoră dulciurile. 
Pentru dezvoltarea creierului e nevoie de energie, pe care 
asemenea alimente ne-o aduc. 

De ce abundența devine dăunătoare? Ştiinţa 
deocamdată nu are o interpretare a acestei probleme, dar 


există fapte. Excesul de greutate duce la diabet, boli 
cardiovasculare şi cancer. Când am fost la Tokyo am aflat 
că, pe vremuri, japonezii au fost preponderent 
vegetarieni. Consumau şi peşte, e adevărat. lar de când 
au început să consume carne, au apărut forme de cancer, 
cel mai frecvent - cancerul de colon. Când a apărut 
înghețata şi femeile au început să facă pasiune pentru ea, 
s-a răspândit cancerul mamar. E ceva util şi plăcut, 
atunci de ce apare boala? 

Concluzia, cred, poate să fie una singură: energia 
principală nu vine prin intermediul alimentaţiei. Ea vine 
prin intermediul sentimentelor noastre. Această energie 
subtilă este destul de diferită de energia pe care ne-o dau 
alimentele. Mai mult decât atât: energia se consumă 
pentru alimente. Când mâncăm mult şi copios, energia 
exterioară, grosieră, concurează energia fină, o substituie 
şi apar bolile. lată de ce, când omul flămânzeşte, pot să 
dispară multe boli. Dar dacă omul se înfometează pe 
fondul stării de stres, de nemulțumire, de agresiune 
interioară, această înfometare nu vindecă, ci ucide. 
Fiindcă atunci energia supremă nu intră în noi prin 
sentimentele noastre. 

Am citit de curând că, atunci când bem vin, glanda 
suprarenală eliberează o mare porție de insulină pentru 
prelucrarea produsului. La descompunerea zahărului, 
organismul primeşte o doză de energie şi aceasta ne dă 
senzația de euforie şi fericire. Deci, rezultă că importantă 
nu este hrana însăşi, alcoolul sau dulcele, ci acea doză de 
energie care se eliberează după consumarea lor. 


S-a constatat frecvent că omul care bea singur şi de 
dimineața devine rapid alcoolic. Lucrurile stau altfel: de 
la patru dimineaţă, în om începe să se activeze energia 
subtilă, Divină. Ea atinge nivelul maxim pe la trei-patru 
după amiază, apoi începe să scadă. Când omul mănâncă 
mult sau bea alcool dimineața, energia lui exterioară, 
brută, o substituie şi o opreşte pe cea fină. lar când 
aceasta devine mai puţină, se dezvoltă dependenţa de 
hrană şi alcool. Omul începe să se simtă torturat de lipsa 
de energie, dar cu cât mănâncă şi bea mai mult, cu atât 
mai puţină energie fină primeşte, iar suferinţele şi 
dependenţa doar se intensifică. Adică hrana şi alcoolul 
acționează ca un drog. Tocmai drogul este cel care dă cea 
mai mare descărcare de energie interioară şi cea mai 
puternică senzație de euforie. Pentru un timp se distrug 
conexiunile dintre neuronii din cortexul cerebral şi se 
eliberează o doză imensă de energie psihică. Apare un 
sentiment de independenţă față de lume, o stare de bine 
nemotivată. Dar atunci energia fină nu mai pătrunde în 
noi prin sentimente. Cu cât mai mult drog foloseşte 
narcomanul, cu atât devine mai slabă energia lui subtilă, 
Divină şi cu atât mai gravă este distrugerea când nu mai 
ia drogul. Distrugerea se manifestă sub forma scăderii 
energiei interioare, sufleteşti, la zero: eliminarea forțată 
de energie s-a epuizat, iar cea voluntară e blocată. 

În ce cazuri recurge omul la fumat, alcool, droguri şi 
supraalimentare? în cazul deficitului de energie fină, 
Divină. Aceasta se întâmplă când sentimentele sunt 
distorsionate de ură, condamnare, resentiment, 


nemulțumirea față de sine, de cei apropiaţi, de lumea 
înconjurătoare. Când aceste emoţii sunt la suprafaţă, 
energia Divină încă mai trece. Când trec în interior, 
atunci începe blocarea energiei subtile şi atracţia față de 
substituenţii ei exteriori. 

După epoca Renaşterii, nevoia de Dumnezeu şi 
bucuria rugăciunii au început să scadă. Respectiv, 
atracția față de sex, alcool, fumat şi droguri s-a 
amplificat. Întrucât în actul de procreare se eliberează o 
cantitate uriaşă de energie, destinată dezvoltării fătului şi 
asigurării viitorului lui, sexul poate deveni, de asemenea, 
un drog. 

Să luăm în considerare un om obişnuit, care a jefuit, 
a ucis, a comis o crima morală. Lumea este unitară şi, 
ucigând iubirea în sufletul unui semen, omul îşi ucide 
propriul suflet. Energia subtilă încetează să mai curgă în 
el şi atunci apare o atracție irepresibilă pentru plăcerile 
corpului. Care sunt principalele elemente ale fericirii în 
lumea interlopă? Femei, alcool, restaurante. Cu plăceri 
fizice, oamenii încearcă să compenseze inferioritatea 
interioară. De aceea printre criminali sunt foarte 
răspândite alcoolul şi drogurile şi de aceea ei nu trăiesc 
mult. Cu cât aportul de energie exterioară este mai activ, 
cu atât mai slabă devine energia superioară a 
sentimentelor. 

De ce, cum stă scris în Vechiul Testament, 
Dumnezeu l-a ucis pe Onan, care îşi vărsa sămânța pe 
pământ? Pentru că Onan nu îşi orienta energia sexuală 
spre asigurarea urmaşilor, ci spre obţinerea plăcerii. În 


loc să curteze o femeie, să evolueze ca să arate mai demn 
în ochii ei, să sacrifice, să-i aducă daruri, omul se ocupă 
cu masturbarea şi, obținând plăcerea trupească, retează 
în sine sentimentele înalte şi posibilitatea dezvoltării lor. 
Când omul vrea să se bucure de plăcerea golită de ţel, 
începe degradarea. Oamenii de ştiinţă au descoperit în 
creier centrul euforiei şi au efectuat cunoscutul 
experiment cu şobolani, implantând electrozi în această 
zonă. Şobolanul apăsa o pedală şi obținea senzația de 
fericire. Apoi a refuzat apa, hrana, sexul, doar apăsa 
încontinuu pe pedală. În cele din urmă, animalul a murit. 

La omul credincios există sentimentul că energia 
intră în el prin- tr-o filieră superioară. El declină intuitiv 
plăcerile excesive asociate cu alimentele, sexul etc., 
atunci când simte că, datorită lor, în sufletul lui scade 
sentimentul de fericire adevărată. Deci, iubirea ne 
sugerează când trebuie să ne oprim. Şi aceasta se referă 
nu doar la alimentaţie şi la plăcerile fizice; munca este, 
de asemenea, o eliberare de energie şi o sursă de plăcere. 
Pentru mulți, construirea şi amenajarea vilei se 
transformă într-un narcotic fără de care nu mai pot 
exista, apoi termină omul construcția vilei şi moare. Alţii, 
disponibilizări de la locul de muncă, se îmbolnăvesc grav. 
Alţii, după pensionare, mor. 

Formele de pierdere a energiei Divine şi încercările de 
înlocuirea ei cu plăceri exterioare sunt destul de 
diversificate. În ziua de azi, mulţi oameni, având 
posibilitatea să meargă la sala de antrenament, pot 
petrece ore în şir acolo. Pentru ei şi asta devine un drog. 


Mai există încă o plăcere îndeobşte recunoscută în 
lumea interlopă. E vorba despre cazinouri. Să ne gândim: 
de ce obţine omul satisfacţie jucând la cazinou? Mulți 
cred că motivul acestei satisfacţii este şansa câştigului. 
În realitate, nu este aşa. Factorul major de adaptare la 
mediu este capacitatea de a prognoza viitorul, de a-l 
administra. Fiecare ființă vie dispune în permanenţă de 
mari rezerve de energie pentru scanarea viitorului. Când 
omul, jucând la ruletă, încearcă să ghicească care va fi 
numărul câştigător, când încearcă să stabilească dacă să 
crească sau nu potul, el se află într-o stare de stres 
extrem, care este însoţit de o mare eliberare de energie. 
Tocmai această energie îl face fericit. Şi el va pierde 
neapărat câştigul cel mare, va scăpa de el, deoarece 
marele câştig l-ar priva de descărcarea de energie. 
Necazul e că scanarea viitorului este posibilă doar cu 
ajutorul energiei fine. lar atunci când există tensiune, 
teamă, dorinţă de a câştiga cu orice preţ, această energie 
scade până la minim. Cu cât omul este mai înclinat spre 
hazard, cu cât ţine mai mult să-şi recupereze pierderea, 
cu atât mai puţine şanse îi rămân pentru asta. Infractorul 
e deprins să jefuiască alți oameni, el s-a dezvățat să facă 
sacrificii; or, pierderea la cazinou îl învață măcar într-o 
anumită măsură să accepte pierderea, să sacrifice 
involuntar. 

Cu cât cineva joacă mai mult la cazinou, cu atât i se 
obturează mai mult intuiţia. Şanse reale de câştig la 
cazinou are cineva care nu are neapărat nevoie de câştig, 


care nu depinde de viitor. Odată, într-o discuţie, un şef 
de cazinou mi-a spus cu sinceritate: 

- Cei mai periculoşi clienți pentru noi sunt pensionarii 
înstăriți. Ei nu se tem că pierd, au o atitudine calmă față 
de câştig. Şi câştigă. 

- A, asta merge după principiul: dacă găseşti, nu te 
bucura, dacă pierzi - nu plânge. 

El îmi răspunse cu un zâmbet: 

- Da, exact aşa merge. 

Jocul în cazinou e comparabil cu narcomania şi cu 
onanismul. Omul obţine o plăcere ruptă de ţel. De ce în 
„Vechiul Testament” este stipulată pedeapsa cu moartea 
pentru cei care se împerechează cu animale sau cu un 
partener de acelaşi sex? Pentru că energia gigantică, 
prevăzută pentru asigurarea urmaşilor, este orientată în 
întregime spre satisfacție. Astfel, foarte repede se distruge 
energia sublimă, se rup conexiunile care leagă omul de 
Creator. Partea covârşitoare a oricărei descărcări de 
energie trebuie să meargă în direcţia comuniunii omului 
cu Dumnezeu. Omul capătă satisfacție din sex, dar în 
spatele acestei satisfacţii stă apariţia copiilor pe lume, 
grija pentru ei, neliniştile, sacrificiile, asigurarea 
viitorului lor, educarea lor. În ultimă instanţă, toate 
acțiunile pe care le săvârşeşe omul îi slujesc la 
cunoaşterea Creatorului şi la comuniunea cu El. Dacă 
vrem să păstrăm doar satisfacțiile şi să eliminăm tot 
restul, începe degradarea accelerată a înaltelor noastre 
structuri spirituale. Perfecționarea continuă a mijloacelor 
contraceptive a jucat, de asemenea, un rol în procesul de 


separare a plăcerii de scop. Omul vrea să obțină plăcere, 
dar nu vrea să preia consecinţele ei. Îmi vine în minte 
sloganul preferat al tineretului deficient de azi „Fie să 
avem totul şi să nu răspundem de nimic!”. Când plăcerea 
devine scop în sine, atunci toate preocupările vor fi 
orientate spre corp şi învelişul spiritual al omului începe 
treptat să degenereze şi să moară. În ultimă analiză, toate 
perversiunile plasează plăcerea pe primul loc, iar aceasta 
duce ulterior la distrugere. Acesta este un proces absolut 
legic. 

Cultul corpului este sinonim cu  repudierea 
nivelurilor superioare de dezvoltare. Aceasta aduce după 
sine mai întâi moartea spirituală, iar apoi - pe cea fizică. 
De aceea, omul care-şi face un ţel din satisfacția fizică va 
trece treptat spre violenţă, iar mai târziu ajunge la crimă 
şi la sinucidere. La început, omul se închină sexului şi 
astfel energia lui fină începe treptat să scadă. Atunci 
sexul trebuie să devină pentru el nu numai o plăcere, ci 
şi o sursă de energie. Bărbații încep să se simtă atraşi de 
fete foarte tinere, fiindcă ele au mai multă energie. 

Orice om care încearcă sentimente calde față de un 
alt om, conectează involuntar la ele şi simțul sexual. 
Tendinţa spre sexualitatea necontrolată în scopul 
obținerii plăcerii există în orice om. Restricţiile religioase 
drastice care nu permiteau orientarea atracției sexuale 
către o rudă apropiată, către reprezentanții aceluiaşi sex, 
către un animal, reprobarea relaţiilor sexuale 
întâmplătoare, reflectă elementele care au adus omul din 
starea animalică la starea de om civilizat. Reprimarea 


dorinței sexuale facilita sublimarea ei în energie 
superioară, Divină, care asigura urmaşi sănătoşi, viață 
îndelungată şi sănătate fizică. 

În ultimele câteva secole, în urma progresului 
tehnico-ştiinţific, omenirea a căpătat brusc mult mai 
multe posibilități pentru plăceri, satisfacţii şi 
suprasaturare. Sentimentul iubirii, slăbit, nu a putut opri 
acest proces. Civilizația a început să ucidă cultura - în 
ultimii ani vedeam acest lucru cu o claritate 
înspăimântătoare. 

La începutul timpurilor, cum ne învaţă Biblia, a fost 
păcatul săvârşit de om. Dacă crimele, perversiunile, 
deprinderile dăunătoare se săvârşesc cu corpul, păcatul 
se săvârşeşte cu sentimentele. Prima crimă se săvârşeşte 
pe neobservate. Cine devine criminal? Cel care, de dragul 
satisfacţiilor, e gata să-i jefuiască, să-i omoare, sâ-i 
jignească pe ceilalți. Când îl invidiem pe altul fiindcă e 
mai fericit, când ne purtăm cu lipsă de respect față de 
părinţii care ne-au dat viaţă, când judecăm şi disprețuim 
oamenii - în toate aceste cazuri noi repudiem iubirea față 
de ei. lar când sentimentul de fericire, energia supremă 
din suflet sunt pierdute, atunci valoarea noastră supremă 
devine alternativa iubirii, adică plăcerile şi satisfacțiile. 
Da, spre deosebire de iubire, care este nemuritoare, pe 
acestea le putem pierde şi omul va fi gata să săvârşească 
crime pentru a păstra plăcerea sau pentru a o amplifica. 

Când este gata omulsă piardă iubirea? Când fericirea 
omenească devine pentru el prea valoroasă, adică atunci 
când plăcerea pe care o obţine din comunicarea cu 


această lume devine mai mare decât plăcerea pe care i-o 
dă comunicarea cu Dumnezeu. De la iubirea față de 
Dumnezeu, omul trebuie să capete o satisfacție mai mare 
decât de la toate felurile de satisfacţii legate de valorile 
acestei lumi. Îmbătrânirea şi moartea figurează 
mecanismul de salvare a iubirii Divine. 

Incapacitatea noastră de a ne sacrifica sau de a 
accepta pierderea, sentimentele agresive legate de 
aceasta şi pierderea iubirii indică faptul că ne-am rupt 
lăuntric de Dumnezeu şi am început să ne contopim cu 
această lume. De aceea, orice religie începe prin 
sacrificare şi dezicere. Postul şi abstinenţa reprezintă tot 
sacrificii şi  dezicere. Înfrângerea deprinderilor 
dăunătoare este tot un sacrificiu şi o dezicere. Înfrânarea 
desfrânării sexuale şi a lăcomiei la mâncare sunt tot 
sacrificii şi dezicere. 

În Vechiul Testament găsim o descriere destul de 
simplă şi clară a procesului de pierdere a energiei fine de 
sorginte Divină, precum şi a consecinţelor acestei pierderi 
- boli, moarte şi distrugerea statului. Israelul a trecut prin 
acest proces şi a resimţit asupra sa mecanismul descris 
acolo. Aceeaşi perspectivă stă şi în fața civilizației actuale, 
primele care vorintra în acest proces fiind Europa şi SUA. 

Începe filmul şi mă smulge din aceste gânduri. Filmul 
a fost realizat la începutul anilor ‘80, adică acum vreo 
treizeci de ani, şi, ca orice operă de talent, este un film 
vizionar. Fiindcă atunci a fost perioada de vârfa revoluției 
sexuale, când tineretul milita pentru libertate, sex, 
narcotice. Tentativele filozofilor şi ale psihologilor de a 


descifra fenomenul hippy şi revoluția sexuală nu au fost 
încununate de succes. La ce va duce această mişcare, nu 
se gândea nimeni. De ce tocmai tineretul a început să se 
manifeste într-un fel absolut nou, protestând împotriva 
modului de viață vechi, tradițional? Mecanismul, din 
toate considerentele, a fost următorul: ceea ce se află în 
gândurile părintelui, se regăseşte în faptele copiilor. Ceea 
ce se află în sentimentele părintelui, se regăseşte în 
cuvintele copiilor. 

La sfârşitul secolului al XIX-lea s-a trecut printr-o 
nouă etapă de pierdere a credinţei în Dumnezeu. Religia 
nu ajuta omul să devină credincios, dimpotrivă - într-o 
anumită măsură îl încătuşa şi îl dezorienta. Deplasarea 
accentului pe ritualuri şi pe mercantilism împiedicau 
credința autentică. Astfel a apărut tendința de căutare 
insistentă a sensului vieţii, a unor direcţii noi. Au apărut 
multe doctrine oculte şi mistice. Tendinţele păgâne au 
luat amploare atât în religie, cât şi în lumea mireană. 

Pierderea credinţei a dus la îngustarea domeniului de 
interese ale oamenilor, la amplificarea egoismului. 
Comunismul este doctrina egoismului colectiv. Fascismul 
este doctrina egoismului unui cerc limitat de oameni 
aparținând unei caste alese. Dacă omul nu crede în 
Dumnezeu, atunci el crede în sine şi numai în sine. 
Tendințele păgâne aveau o natură legică. Castele au 
apărut în primul stat socialist - URSS. Şi aceleaşi caste 
s-au format în Germania fascistă. Intre păgâni nu poate 
exista prietenie, înțelegere şi unitate - şi omenirea a fost 
sortită unor războaie sângeroase. Izbucnirea celui de-al 


doilea război mondial ar fi trebuit să întoarcă omul la 
Dumnezeu - prin privare, suferinţă şi moarte. 

În Rusia sovietică asta s-a întâmplat. Stalin a permis 
oficierea ceremoniilor religioase şi a pus capăt distrugerii 
clerului. Rusia a căpătat un nou suflu. Mulţi oameni au 
simțit că tocmai credinţa i-a salvat în timpul războiului. 
În Europa, asta nu s-a întâmplat. După valul de bucurie 
şi prosperitate, a început scăderea accelerată a afluxului 
de energie înaltă. Părinţii şi-au privat copiii de 
comuniunea cu Creatorul şi de fericirea trecerii energiei 
Divine prin sufletul lor. Modul de viață al părinților 
ucidea urmaşii, iar ei simțeau asta. De aceea, pe deo 
parte, a început un protest furtunos împotriva fericirii 
fățărnice şi a schemelor existenţiale practicate, care 
condamnau omul la moartea lentă. Pe de altă parte, s-a 
ridicat un val de interes față de sex, narcotice, față de 
toate plăcerile posibile. După aceea ar fi trebuit să urmeze 
un val de agresivitate şi de imoralitate. Aşa s-a şi 
întâmplat. Numai în disciplinata şi civilizata Europă, 
acest val nu s-a îndreptat în afară, ci înăuntru. 
Distrugerea familiilor, homosexualitatea, perversiunile - 
toate acestea au început după revoluția sexuală. 

Când bărbatul pierde credinţa în Dumnezeu, el îşi 
face din viitor scopul principal. Banii, puterea, statutul 
devin pentru valorile lui majore, dar el nu poate exista 
mult timp în această stare. Treptat, de la cultul valorilor 
spirituale trece la cultul celor fizice, şi atunci forța lui 
masculină începe să scadă, bărbatul începe să 
degenereze. Femeia care este lângă el îşi pierde 


moralitatea mult mai repede, dar trăieşte mai mult. 
Femeia de obicei pedepseşte bărbatul pentru pierderea 
țelurilor, a spiritualităţii sau a principiului masculin - 
reprimându-l şi distrugându-l. Emanciparea însăşi, care 
a început în lume acum vreo sută de ani, este o dovadăa 
crizei  energetismului masculin. Bărbatul, pierzând 
credința în Dumnezeu, la început devine agresiv şi-şi 
apără cu înverşunare viitorul, iar după aceea începe 
inevitabil să-l piardă, căzând din ce în ce mai jos. 
Tânărul şi talentatul sculptor din filmul Lucrul cel 
mai dulce are tot ce vrea, în afară de iubire şi credinţă. 
Este un plastician cunoscut, s-ar putea spune celebru 
chiar. Are statut, faimă şi bani. La vernisajul noii lui 
sculpturi vine chiar regina Angliei. Dar statutul, faima şi 
banii nu-l mai atrag. El îşi are drogul preferat şi plăcerea 
preferată - sexul - şi el face tot posibilul, prin nenumărate 
variații pe aceeaşi temă, să-şi procure cea mai profundă 
şi deplină satisfacție. Şi deodată întâlneşte o fată de care 
se îndrăgosteşte. Ştim cu toţii: când te îndrăgosteşti, nici 
măcar gândul nu te duce la momente de sex. Dacă 
instinctul animalic nu se reprimă, el poate distruge 
sentimentul Divin. Dar tânărul nostru nu se poate opri, 
în Olanda nu te învaţă nimeni asta. El începe să facă sex 
cu tânăra sa soție încontinuu, diferit, încercând s-o facă 
fericită. Cu cât îi oferă mai multă satisfacție şi sex, cu atât 
în sufletul ei este mai puţină iubire, dar dependenţa ei de 
plăcere devine tot mai mare. Moralitatea nu mai poate 
stăpâni această dependenţă şi ea începe să-şi înşele 
soțul. El e talentat, are un nivel energetic mai bun, are o 


mare rezervă de rezistenţă. Soţia se distruge mai repede. 
Ea simte că lângă el va muri şi încearcă să se salveze, 
plecând la altul. Dar procesul s-a declanşat şi pendulul 
nu mai poate fi oprit. Ei se reîntâlnesc peste câţiva ani. 
Aflăm că ea are o tumoare canceroasă şi în curând va 
muri. 

La început nu-mi era clar de ce filmul se numeşte 
Lucrul cel mai dulce şi abia la sfârşitul filmului mi-am dat 
seama brusc. El vine la ea la spital şi-i aduce banane. 

- N-am voie să mănânc, spune ea cu tristeţe. 

Tânărul o priveşte nedumerit. 

- Dar sunt bune, sunt gustoase, sunt folositoare, o 
asigură el. 

El îi întinde o banană şi ea începe să mănânce - şi nu 
se poate opri. Are gura plină, se îneacă cu banana şi 
continuă să îndese în gură. lar după aceea i se face rău. 
Plăcerea a devenit pentru ea un narcotic la care nu mai 
poate renunța. Această dependenţă a dus la o asemenea 
scădere a energiei subtile, încât a apărut tumoarea 
canceroasă. Protagonistul filmului simte că ea este 
condamnată, că starea ei lăuntrică nu-i va da 
posibilitatea să supraviețuiască. Pleacă de la spital 
confuz, neînțelegând ce s-a întâmplat. 

Înaintea decăderii Imperiul Roman, aristocrația trăia 
în sațietate şi în căutare de plăceri. Omul sărac mănâncă 
pentru a-şi potoli foamea; aristocrații mâncau pentru a 
obține plăcere. De aceea, după ce mâncau câteva feluri 
de mâncare, ieşeau din încăpere şi îşi gâdilau cerul gurii 
cu o pană, provocând voma. Apoi se întorceau la masă, 


ca să mai capete încă o doză de plăcere. O anumită 
mâncare pregătită din limbi de rândunică era considerată 
o delicatesa. Sute şi sute de păsări trebuia să fie ucise, ca 
să poată un om să se laude că a încercat noul fel de 
mâncare şi a resimțit o senzație nouă. Cu cât se dezvolta, 
se împăuna mai mult forma în detrimentul conținutului, 
cu atât se declanşa mai puternic programul de 
autodistrugere, care a dus la pieire imperiul şi civilizația 
lui. 

Ceea ce acum în Europa şi America se numeşte 
toleranţă este, de fapt, păgânism elementar, idolatrie. Tot 
mai agresiv se apără forma şi se umileşte conţinutul care 
pledează pentru moralitate, limitare şi abstinenţă - deci, 
în ultimă instanţă, pentru credința în Dumnezeu. De ce 
a devenit posibilă această decădere? Progresul ştiinţific şi 
tehnologic a adus nu numai stabilitate, prosperitate şi 
înflorire. După apariția bombei atomice, războiul mondial 
a devenit imposibil, fiindcă ar condamna la pieirea 
întreaga omenire. Mecanismele de constrângere pentru 
purificarea sufletului şi educația în iubire şi credinţă au 
început să dispară. Marea şansă de supraviețuire a 
omenirii este să înveţe să facă de bună voie ceea ce 
înainte venea obligatoriu de la destin. Înainte, numai 
anumiți oameni, foarte avansați din punct de vedere 
moral, puteau simți în sine energia Divină. Pentru a o 
păstra, ei renunțau adesea la multe, se retrăgeau în 
singurătate şi sacrificau mult. Renunțau voluntar la 
excesele alimentare, la sex, comunicare, muncă etc. Şi 
deveneau sfinți. Acum, acelaşi lucru va trebui să-l facă 


oricine vrea sa supraviețuiască pe acest pământ. Timpul 
va spune. 


Sfârşitul lui august 2008. 

Mai am cam o săptămână până la data colocviului de 
la Moscova. Trebuie să mă pun în ordine. Îmi place baia 
rusească, fiindcă nu este numai o plăcere, e şi o purificare 
spirituală. În sala de abur se produce destabilizarea 
instinctelor majore - acolo n-ai ce face cu gelozia şi cu 
trufia. 

O dată m-am dus cu un prieten la baia de aburi. 
Aburul era puternic şi intens. Deodată am simţit un 
oarecare disconfort. Mi-am dat seama că în acel moment 
nu puteam suporta stresul pe care îl dă aburul. 
Acceptarea unei situaţii traumatizante produce o 
descărcare de energie pozitivă, îndreptată spre creaţie - 
ea ameliorează starea omului şi vindecă. Neacceptarea 
unei situaţii dureroase produce o descărcare de energie 
negativă, care acționează distructiv şi duce la boli. De ce 
am reacționat cum nu trebuie? Doar baia îmi face o 
plăcere enormă. Când mi-am trecut în revistă cu privirea 
interioară planurile subtile, mi s-a clarificat. Înainte de 
baie avusesem nişte momente de nemulțumire față de 
oameni. Or, dacă în străfundul sufletului, judecarea 
oamenilor, nemulțumirea de ei n-au trecut, atunci baia, 
în loc să vindece, poate dăuna. Şi la prietenul meu aburul 
puternic a cuplat distrugerea interioară. La el, din 
subconştient au ieşit la suprafață stările de deznădejde, 


nemulțumire de sine, lipsa dorinţei de a trăi pe care le 
avea atunci când avea necazuri în viaţă. 

- Mi se pare că trebuia să ne rugăm înainte de baie, 
am spus. 

Stresul primit incorect, din medicament, devine 
otravă. De ce în sala de aburi nu este permis să vorbeşti 
tare, să ai discuţii aprinse, să te cerți? Fiindcă 
agresivitatea face să scadă brusc energia subtilă, Divină 
şi atunci stresul devine insuportabil. De aceea, în stare 
de iritare, de ofensă ori nemulțumire e mai bine sa nu se 
meargă la baia rusească. lată de ce baia în Rusia 
întotdeauna a fost o sărbătoare. Când stresul este 
acceptat în stare de bucurie, el aduce întinerire şi 
sănătate. 

Îmi amintesc ce le spunea Porfiri Ivanov oamenilor cu 
boli incurabile: „Pot să te vindec, dar cu o condiţie: dacă 
începi să faci dezinteresat fapte bune de care să se bucure 
alți oameni”. Unei femei i-a spus: „Dă tot ce ai economisit, 
împarte la oameni”. Femeia a împărțit multe lucruri, dar 
o parte tota tinut-o, n-a răbdat-o sufletul - şi tratamentul 
n-a avut efect, a murit. Cea mai curată energie ne vine 
din grija dezinteresată, din dăruire şi sacrificiu, când 
jertfim pentru iubire. În principiu şi asta s-ar putea numi 
interes, atâta doar că este un interes înalt. Când 
sacrificiul se face pentru iubire, pentru Dumnezeu, 
atunci energia este Divină. Când sacrificiul se face pentru 
sănătate, prosperitate, statut, noi primim cu tocul şi cu 
totul altă energie. Ea ne poate da plăcere, dar nu ne poate 
vindeca. 


Făcând baie de aburi, spălându-se pe corp cu apă 
rece dimineața, dormind pe un pat tare, făcând proceduri 
de călire, omul eliberează o mare cantitate de energie. 
Dacă face asta în stare de bucurie, de zbor lăuntric, 
atunci în el se va forma un mecanism corect de percepție 
a lumii. Atunci el va putea primi toate greutățile din viață, 
toate sarcinile dificile cu o stare de bucurie, şi greutăţile 
îl vor dezvolta şi întări. Nu întâmplător spuneau apostolii: 
„intotdeauna să vă bucuraţi!”. 

Când dispare bucuria? Când apar frica, panica, 
judecarea altora. Toate acestea sunt forme ale 
dependenţei de viitor. De aceea, numai omul credincios 
se poate bucura în momentele de durere, de neplăceri şi 
nenorociri. Dacă totul e dat de Dumnezeu, atunci orice 
situaţie lucrează în folosul iubirii şi, deci, omul nu poate 
renunța la bucuria lăuntrică. Fiindcă ea e legată de 
iubire. 

Înainte de colocviu, de obicei începe purificarea şi la 
mine, şi la viitorii participanți. Mai mult decât atât - 
procesul de purificare apare nu numai la cei care se 
pregătesc să vină la colocviu, ci şi la copiii şi la rudele lor. 
La copiii încărcațţi, purificarea de obicei este cea obişnuita 
- febră, vomă, diaree. Trebuie să se înlăture prin boală 
noroiul care iese din adâncul subconştientului. La adulți, 
deseori apar neplăceri, boli, chiar situații cu coloratură 
mistică. Eu deseori înainte de colocviu am o stare de gol 
absolut. Am senzaţia că mor. Fiindcă adevăratul colocviu 
se desfăşoară cu câteva zile înaintea evenimentului fizic 


şi cea mai mare parte din putere se duce spre armonizare 
în plan subtil. 

E foarte periculos înainte de colocviu să pierzi 
sentimentul de iubire, să-ți permiți stări de nemulțumire, 
judecare sau deznădejde. Cum spun musulmanii, Allah e 
mare şi bun. Dacă totul se întâmplă din voia Creatorului, 
iar Creatorul ne iubeşte şi ne educă pe noi, copiii lui, nu 
trebuie să-ți pui prea multe pe umeri şi să cazi în 
nelinişte, deznădejde şi criticism. Panica şi teama se 
transformă inevitabil în depresie. Judecarea semenilor - 
în deznădejde sau lipsa dorinței de a trăi. Este logic: dacă 
nu accepți voința Divină şi lupţi cu ea lăuntric, începe 
autodistrugerea. 

Păi atunci, cum rămâne cu zicala rusească 
„Dumnezeu îi ajută pe cei ce se ajută singuri”? Mulţi 
oameni, lăsându-se cu totul în voia Divină, renunţă la a 
lor. Greşeala unui asemenea mod de gândire constă în 
faptul că, astfel, omul se contrapune lui Dumnezeu, îl 
consideră pe Creator ceva separat, intangibil şi neavând 
nicio legătură cu el. În gândurile unui astfel de om, 
Dumnezeu este o persoană care-l conduce. Or, în 
realitate, noi toți suntem copiii lui Dumnezeu. Noi 
suntem o parte din Creator şi ca esenţă suntem unitari 
cu el. Celula are programul ei şi voinţa ei, dar ele sunt în 
acelaşi timp voinţa şi programul organismului însuşi. În 
planurile fine, majore, partea şi întregul sunt unitare. lar 
pe plan exterior, voința celulei diferă de voința 
organismului. Voința omului e multistratificată, în ea 
există şi voința divină. Important este ca tendința 


exterioară, superficială, egoistă, legată de partea 
minusculă - corpul, să nu împiedice vederea adevărului. 
Sentimentul de iubire ne permite să păstrăm proporțiile 
corecte şi să ne orientăm corect energia. 

Acum, în religiile lumii, elementul principal în 
purificarea sufletului devine îndeplinirea ritualurilor. Or, 
de fapt, importantă este năzuința individuală spre 
Dumnezeu şi respectarea poruncilor. Dacă omul merge în 
această direcţie, atunci toate neplăcerile şi încercările 
doar îl întăresc şi-l dezvoltă. 

În baia fierbinte de aburi trebuie să intri cu bucurie. 
În apa îngheţată trebuie să te cufunzi cu bucurie. Înainte 
de baie trebuie să te distanțezi de toate problemele. Când 
omul aflat în stare de teamă sau deznădejde intră în apă 
rece, după aceea se îmbolnăveşte. Pierderea de energie 
fizică trece în pierdere de energie psihică. În sala de aburi, 
procesul este invers: energia fizică, căldura se transformă 
în energie psihică. Dar pentru asta trebuie să fii complet 
relaxat. Dacă omul cu măturică nu are experienţă şi 
loveşte dur şi fără ritmicitate, atunci cel lovit se chirceşte, 
se încordează şi măturică doar îi arde pielea, provocându- 
i disconfort. 

Eu, când suntde rând să lovesc, mă străduiesc să fiu 
complet relaxat şi să folosesc încheietura mâinii sau a 
cotului, ca să nu obosesc. Număr în minte: „un-doi-trei- 
patru-cinci-şase-şapte-opt”. Şi aşa, în serii de câte patru 
sau opt atingeri cu măturică fierbinte, trec treptat peste 
tot corpul, ca să se încălzească uniform. Loviturile trebuie 
să fie uniforme şi ritmice. Nu trebuie să ai niciun gând în 


cap - atunci e mai uşor să te relaxezi şi să simţi unde şi 
cum trebuie să aplici măturică. Zona principală care 
trebuie încălzită e spatele, coloana vertebrală. Zona unde 
poți introduce cantitatea maximă de căldură este zona 
coccisului. De aceea, mereu revin în acest loc, ca să fie 
încălzirea din zona mijlocului şi din a coccisului de câteva 
ori mai puternică decât e celorlalte părți ale corpului. Pe 
locul doi este segmentul superior al coloanei vertebrale, 
zona cefei şi a gâtului. Acolo apar cel mai des blocaje 
energetice. Acest loc trebuie sa fie şi el încălzit destul de 
puternic. Dacă ştii să loveşti corect, începi să vezi cum 
energia izvorăşte pe tot corpul. 

Dacă după baie îți simţi sufletul uşor, înseamnă că 
energia a pornit. lar dacă nu-ţi poți aminti imediat în ce 
oraş te afli şi cum te cheamă, atunci e chiar bine. 

Înainte eram mare amator de şaşlâk, organizam cu 
prietenii nişte mese copioase când mergeam la baie. Pe 
urmă mi-am dat seama că nu e cazul. Mai târziu mi-am 
mai dat seama că nici după baie nu ai nevoie de mâncare, 
ea doar deviază energia. Treptat au dispărut berea şi apa 
rece. A rămas ceaiul de plante, de ghimbir, lămâie, uneori 
fructe. Toate celelalte pur şi simplu nu au rost. Chiar e 
mai bine ca în prima oră/oră şi jumătate să nu bei, altfel 
te simți slăbit. 

De fapt, dacă e să faci sauna cum trebuie, baia 
publică nu e locul cel mai potrivit. La vila mea de lângă 
Petersburg facem baie adevărată. Singur am făcut soba 
de piatră fără horn în baie. Numai cutia sudată cu 
armătură metalică atârnă vreo jumătate de tonă. În 


partea de jos are cam o tonă de profile de fontă, iar 
deasupra - pietre. Astfel că soba de piatră cântăreşte circa 
trei tone şi, după două serii de lemne, temperatura în ea 
se ridică la o sută douăzeci de grade. La început aburul e 
destul de tăios, de aceea în primele două ore doar ne 
încălzim. După aceea, o oră - o oră şi jumătate ne 
odihnim, bem ceai, jucăm table. Peste câteva ore vine 
rândul măturicilor. Câţiva dintre noi, schimbându-ne 
mereu, lovim cu măturică pe unul. Dacă se loveşte uşor, 
delicat, neîntrerupt şi ritmic, se poate rezista la o mare 
solicitare. Metabolismul se accelerează în aşa măsură, 
încât toate depunerile se ard. 

Fiindcă baia e fără horn, am plasat ferestruica şi uşa 
lângă soba de piatră, aşa că nu e multă funingine. În băile 
obişnuite, înainte de baie trebuie să speli o jumătate de 
oră pereții şi tavanul de funingine. Pe soba de piatră de 
obicei se pune un căzănel cu apă şi aburul care iese face 
aerul prea umed. Eu am pus un butoi cu apă lângă ea şi 
apa se încălzeşte foarte bine fără foc direct, chiar fără să 
se atingă de pietre. 

Iarna îmi place să ies din baie, să mă întind pe zăpadă 
şi să mă uit la stele. Stai aşa un minut, două, cinci, iar 
senzația de jar nu trece. 

Şi aşa, acum o săptămână m-am dus la baie. După 
baie nu e bine să te forțezi prea mult, să gândeşti mult, 
să-ți faci probleme. Aveam o înțelegere cu prietenii să 
mergem la biliard şi să dăm cu bilele câteva ore. Dacă, 
jucând biliard, vrei să bagi bila şi să câştigi, începi să te 
concentrezi involuntar asupra viitorului mult mai mult 


decât trebuie. Şi imediat apare starea de disconfort. 
Încetezi să te dezvolți - fixarea pe rezultat te 
încremeneşte. Am observat că în momentul loviturii parcă 
mi-aş pierde cunoştinţa, pe urmă nu-mi pot aminti cum 
a zburat bila şi unde am băgat-o. Cu cât eşti mai fixat pe 
rezultat, cu atât mai mult te încordezi în interior. Apare o 
senzație de necaz, iar uneori pur şi simplu disperare, 
când nu-ţi intră bilele. Apare invidia față de adversar, 
iritarea - şi aşa începi să pierzi plăcerea jocului. De aceea 
este foarte important să ştim că concentrarea pe rezultat 
e admisibilă numai uneori, la competiţii şi meciuri 
importante. lar într-un joc obişnuit, dacă ţi-a intrat bila 
sau nu, nu e atât de important. Mult mai important e 
altceva: starea interioară frumoasă. Mişcarea uşoară, lină 
a tacului. Senzaţia de frumusețe a jocului. Autoinstruirea 
permanentă, depăşirea greşelilor. Printre altele, trebui să 
ştii să te lauzi pe tine. Acum deja toată lumea ştie că, 
atunci când cerţi copilul, el nu se dezvoltă. Prin înjurături 
poți să opreşti un proces, nu şi să-l dezvolți. 

Am băgat de seamă că, atunci când îmi intră frumos 
o bilă, o apreciez ca pe ceva normal, iar când bag bile 
„uşoare”, mă enervez pe mine şi sunt iritat. Ce iese? 
Faptul că toată seara îmi adresez numai emoţii negative. 
Oare poți să te dezvolți şi să câştigi cu un asemenea bagaj 
de sentimente? Atunci am schimbat tactica. Când 
reuşeam o lovitură frumoasă, mă lăudam, spunându-mi 
în gând: „Bravo ţie, eşti bun, poți şi mai bine”. lar dacă 
nu-mi intra bila, atunci mă consolam: „Nu-i nimic, o să 


reuşeşti”. Atunci am remarcat că jocul începe să-mi facă 
mai multă plăcere. 

Noi suntem deprinşi ori să ne autopedepsim pentru 
greşeli, ori să ne umflăm în pene, simțindu-ne superiori 
celorlalți, când se întâmplă ceva. Sau să nu acordăm 
atenţie succeselor noastre. În acelaşi fel încercăm să ne 
educăm proprii copii, neobservând adesea realizările lor, 
dezvoltarea lor şi certându-i în permanenţă datorită 
insucceselor. lar după aceea ne mirăm de ce nu realizează 
prea mult în viață. Toate astea se întâmplă datorită 
instinctelor noastre animalice. Pe iepure, pe cerb, pe 
animalele ierbivore şi carnivore, greşeala le costă de cele 
mai multe ori viața, fiindcă întreaga lor viață e o 
competiție permanentă, în care trebuie să dai tot ce poţi, 
altfel mori. Fiindcă timpul lor de instruire e destul de 
scurt şi în majoritatea cazurilor este la vârsta la care 
greşeala încă nu le costă viața. Aceasta e vârsta copilăriei, 
când puiul de animal poate să se joace, să-i imite pe 
vârstnici, să facă experiențe nereuşite care nu se 
pedepsesc. Apoi, această scurtă perioadă se încheie. 
Omul, spre deosebire de animal, se poate dezvolta toată 
viaţa. Îndeosebi dacă priveşte viața ca pe un joc, adică nu 
tinde rigid către rezultate, atunci nu va fi dependent de 
viață, nu se va teme de pierderi. Cu alte cuvinte, 
dezvoltarea începe atunci când dependenţa de viitor 
scade. 

Jucam biliard şi simțeam că mi-e foarte cald. Am pus 
aerul condiționat, în bătaia căruia eram, la mai rece. De 
fapt, acum pot răci, mi-am zis. Omul înfierbântat 


continuă din inerție să degajeze multă energie. Răcirea 
excesivă după baie poate duce la afecţiuni serioase. Dar 
eu n-am băgat în seamă aerul rece, îmi plăcea jocul. 

A doua zi am început să tuşesc. Mi-am dat seama că 
răcisem. lar pe urmă s-a întâmplat ceva straniu. De 
obicei, răceala ori trece, ori se transformă în bronşită sau 
în infecție la plămâni. Starea mea nu se ameliora. Aveam 
senzația că este o infecţie lentă la plămâni. M-am 
prezentat bolnav la colocviu, cu un guturai puternic. În 
general pierd multă energie psihică la aceste întruniri. 
Dar, de cele mai multe ori, după prelegeri sau consultații 
mă redresez repede. De data asta, nu mă mai redresam. 
Mai era încă o cauză: începusem să scriu o nouă carte. 
De regulă, viitorii cititori imediatintră în legătură cu mine 
şi atenţia pe care ei o îndreaptă neconştientizat spre mine 
amplifică dependenţa mea de diferite aspecte ale fericirii 
omeneşti. La un moment dat se amplificase mult 
dependența mea de viitor. Vedeam asta, dar nu puteam 
face nimic. La început mi-am zis că e o răceală banală 
după baie. Dar, când am văzut că au trecut zece zile şi s- 
a ajuns la cincisprezece, iar starea mea nu se schimba, 
am înţeles că aici este o altă cauză. 

De obicei se întâmpla astfel: când vedeam o 
amplificare a dependentei mele de ceva şi îmi aminteam 
toate momentele când m-am supărat, când am judecat 
oamenii, când am regretat în legătură cu tema respectivă, 
întotdeauna apărea o ameliorare. De data asta nu se 
întâmpla nimic. De zeci şi sute de ori am retrăit 
momentele de teamă pentru viitor, am acceptat 


atitudinea nedreaptă a unor oameni față de mine, am 
păstrat iubirea când mi se dărâmau planurile şi 
speranțele. Nimic nu ajuta. „Straniu - m-am gândit, 
situaţia îmi aminteşte de 1991”. Atunci mi se pusese 
diagnosticul „cancer” şi înțelesesem că nu mai am viitor. 
Acum aveam acelaşi sentiment, dintr-o oarecare cauză 
nu mă puteam debarasa de dependenţa de viitor. Au 
trecut douăzeci de zile. Situaţia nu se schimba. Nu luam 
medicamente, fiindcă ştiam că n-orsă mă ajute. lar peste 
o zi-două mi-a telefonat doamna care mă ajuta la editarea 
cărții. 

- Vă rog să mă scuzațţi că vă deranjez, spuse ea, dar 
am neplăceri serioase. Acum circa trei săptămâni am 
început s fac o infecţie la plămâni. Am fost la medic şi mi- 
a prescris tratament. Ciudat, dar medicamentele nu m- 
au ajutat deloc. Am fost şi la alți specialişti. Diagnosticul 
e acelaşi, infecție la plămâni, mi-au prescris alte 
medicamente - şi din nou niciun rezultat. Cu atât mai 
mult, cu cât starea mea se agravează. Cu toate că mă şi 
rog, respect şi indicaţiile medicilor. 

Am vrut să-i spun că nu înţeleg nimic, dar trebuia să 
fac ceva s-o ajut. 

- Încercaţi să vă debarasaţi de supărarea pe sine şi pe 
alții în legătură cu viitorul, am sfătuit-o eu. Se întâmplă 
ceva straniu, n-o pot explica, dar dependenţa de viitor, 
dintr-un motiv sau altul, începe brusc să crească. Poate 
că a început purificarea intensivă a descendenților. Ne- 
am apucat de o nouă carte, de asta. Poate că a ieşit la 
suprafaţă vreo problemă serioasă pe care nu o văzusem 


până acum. Problemele tratate în carte sunt mai ample, 
purificarea e mai profundă. 

A doua zi mi-a telefonat un domn care participa, de 
asemenea, la editarea cărții. Mi-a spus că de circa două 
săptămâni are o bronşită puternică, care seamănă tor 
mai mult a infecție pulmonară. 

Situația căpăta o coloratură tot mai stranie. „Asta nu 
pare să fie infecție, m-am gândit. Cu atât mai mult, cu cât 
practic nu intrasem în contact cu celelalte persoane 
bolnave. Dacă ar fi fost o infecţie, ar fi trebuit să se 
manifeste în primul rând în familia mea. Asta e o infecție 
stranie, spirituală. Şi care a lovit anume în cei care 
lucrează la carte”. Şi, la toţi cei implicaţi, vedeam unul şi 
acelaşi lucru - amplificarea dependenţei de viitor şi 
pierderea lui lentă. Când se topesc rezervele de viitor, în 
special cele legate de urmaşii noştri, poate fi afectat 
plămânul. Şi astfel, la noi, toți cei trei implicaţi, era în 
curs o amplificare continuă a structurilor viitorului. 
Înainte numeam asta cultul idealurilor, al principiilor, al 
capacităţilor. Creşte corespunzător şi trufia - şi atunci 
plămânul începe să refuze să funcționeze. 

Prima versiune asupra bolii mele era următoarea: o 
răceală banală. A doua versiune: suprasolicitările foarte 
mari pe care le avusesem ani la rând în legătură cu 
munca mea. A treia: specificul muncii mele. Concentrarea 
mea permanentă asupra structurilor subtile, spirituale, 
era aproape de ocultism - în dorinţa de a ajuta oamenii 
să se însănătoşească, eu pătrundem în cele mai profunde 
nivele spirituale. Această dorinţă a mea nu era, de fapt, o 


dorință dezinteresată. Atâta doar al elementul interesat 
nu era legat de mine însumi, ci de ceilalți. Dacă n-aş fi 
ajuns la conceptul iubirii față de Dumnezeu, pentru care 
facem totul, atunci cercetările mele n-ar fi diferit prin 
nimic de ocultism şi magie. De fapt, nici de psihologia 
modernă, care încă mai fuzionează cu aceste orientări. Cu 
cât atitudinea omului faţă de structurile subtile este mai 
interesată, cu atât mai mult noroi va prelua asupra sa. 

Îmi amintesc cum a venit la mine la consultaţie un 
domn care practica profesia de psiholog: 

- Noi am fondat o asociaţie care se ocupă cu 
problemele familiale, mi-a relatat el, şi repurtăm succes 
în ajutorul acordat oamenilor în soluționarea problemelor 
de familie. Din asociație fac parte circa trei sute de 
specialişti. 

Şi ce vă frământă? l-am întrebat eu. 

- Păi, faptul că după un an-doi toți specialiştii au 
divorțat, familiile noastre ale tuturor s-au dezmembrat. 
N-am reuşit să ne ajutăm pe noi înşine. Mă interesează 
de ce s-a întâmplat asta. 

- Fiindcă fără conceptul de iubire față de Dumnezeu 
şi credinţa în El, schimbările de profunzime ale omului 
sunt imposibile. Se poate spune figurativ că problemele 
familiale reprezintă rezultatul păcatelor acumulate. Or, 
fără credință, dumneavoastră nu veți putea izbăvi un alt 
om de păcate. Puteţi doar să preluaţi păcatele lui asupra 
dumneavoastră. 

- Dar atunci preoţii cum spovedesc şi iartă păcatele? 


Explicaţia este că, prin iubire şi credinţă, se produce 
o anumită transformare şi sufletul se curăță. lar ceea ce 
omul nu poate sa depăşească el însuşi, se transferă 
asupra preotului, dar nu îl loveşte pe el, ci întreaga 
biserică. Aceasta se poate reflecta în mod negativ asupra 
întregului organism al bisericii, zdruncinând credinţa în 
Dumnezeu şi dând amploare dependenţei de instincte. O 
dată cu catolicismul, după cum se poate constata, 
aceasta a luat o mare amploare. 

-Atunci, ce să facem acum noi, psihologii? m-a 
întrebat domnul respectiv. 

-Să credeți în Dumnezeu, i-am răspuns. Şi să 
înțelegeți că ceea ce dumneavoastră numiți „psihic” este 
doar conştiinţă. lar concentrarea asupra conştiinţei 
echivalează cu concentrarea asupra viitorului şi cu 
dependența tot mai mare de el. După aceea vine 
amplificarea trufiei. Şi, ca o consecinţă - tot ceea ce s-a 
întâmplat cu o mulțime de medium-uri şi de magicieni. 
Sinucideri, psihoze, deviații sexuale, trăiri îngrozitoare pe 
patul de moarte - toate acestea apar în multe cazuri. 
Dumneavoastră încercaţi să ajutați oamenii, luând ca 
punct de plecare conştiinţa. Conştiinţa e primară în 
raport cu corpul, dar e secundară în raport cu 
sentimentul. Gândul se naşte din sentiment. Noţiunea de 
„suflet” le rămâne necunoscută psihologilor, în ciuda 
faptului că în greaca veche, termenul „psyche”, din care 
provine numele psihologiei, înseamnă „suflet”. 

Mulţi magicieni, prevestitori şi vindecători au 
probleme nu numai cu destinul propriu - ei transmit 


involuntar propriile probleme descendenților lor, care, în 
plan subtil, sunt legaţi de ei. Era un cercetător, Kurt 
Koch. El s-a ocupat mult timp cu activitatea de pastor şi 
a reuşit să elaboreze o analiză a arborelui genealogic a 
numeroşi ocultişti. La descendenţii lor apăreau frecvent 
următoarele modificări: 

1. Tulburări de personalitate: cruzime, egoism, 
irascibilitate. 

2. Exacerbări ale sexualității, aberaţii sexuale. 

3. Melancolie, depresie, înclinația spre sinucidere. 

4. Obsesii, posedare, manii. 

5. Agresivitate, tendinţe spre agresivitate. 

6. Tendinţa spre alcoolism şi consumul de droguri. 

7. Boli sufleteşti: falsă pietate, repulsie față de religie, 
fanatism religios. 

Deseori, în jurul lor apar fenomeneinexplicabile, cum 
ar fi poltergeist şi altele. 

În cartea lui K. Koch este o relatare despre o 
vindecătoare care, în descântecele pe care le folosea, 
apela la rugăciuni şi expresii din Biblie. Deşi avea puterea 
să vindece multe boli la oameni şi la animale, n-a putut 
face nimic în privința suferințelor sufleteşti ale urmaşilor 
ei. La descendenţii ei, până la strănepoțţi, apăreau cele 
mai diferite tulburări psihice. 

Mulţi vindecători, adesea şi psihologii antrenați în 
această activitate, au contacte intensive cu structurile 
subtile, adică cu viitorul. Acţionând asupra viitorului, 
manipulându-l, ei lucrează cu energiile fine ale omului. 
Prin viitor, ei pot comanda prezentul şi astfel pot interveni 


asupra destinului şi sănătăţii omului. Dar boala 
constatată nu poate să dispară, la fel şi păcatul înlăturat 
- ele se vor transfera pur şi simplu în altă parte. De 
exemplu, pot trece asupra copiilor celui ce a fost vindecat 
sau asupra copiilor vindecătorului. De cele mai multe ori 
se întâmplă ambele simultan. 

Acest mecanism a fost descris pentru prima oară de 
lisus Hristos: dacă goneşti duhul rău din suflet, după un 
timp el se va întoarce şi va aduce cu el încă şapte. Păcatul 
trebuie să părăsească singur sufletul care a început să se 
schimbe sub influența iubirii. Hristos vorbea despre 
autopurificarea sufletului, dar discipolii lui nu l-au 
înțeles. 

Mi-am amintit discuţia cu psihologul şi m-am gândit: 
unde greşesc oare? Dacă ar fi numai o greşeală, un păcat, 
o atitudine nesănătoasă a mea, ar fi trebuit să mă 
îmbolnăvesc numai eu. Din moment ce s-au îmbolnăvit 
trei oameni, înseamnă că nu este ceva legat de trecut, ci 
de viitor. Era ceva ce nu înțelegeam. Trebuia să schimb 
ceva în vederile mele. Ceva nu era în ordine cu viitorul - 
cu viitorul despre care scriam cartea. 

Am căzut pe gânduri, am luat totul de la început: ce 
este omul, în cercetările mele? Este corp, spirit şi suflet. 
În suflet se reunesc, se leagă cumva corpul şi spiritul. 
Reiese că el este o verigă intermediară. 

„Dumnezeu e spirit” a spus lisus Hristos. Gradul 
suprem de evoluție a omului este spiritul, conform 
conceptului creştin. Mi-am amintit de prelegerea la 


televiziune a unui pastor. Erau enumerate miile de 
ascultători şi zecile de oraşe în care el predica. 

- Omul este corp, spirit şi suflet, spunea el. Cel mai 
important în om este spiritul. Prin viața spirituală, omul 
ajunge la Dumnezeu. 

Dar spiritul înseamnă acele straturi fine, invizibile. 
Spiritul este viitorul. Deci, cufundându-ne în straturile 
tot mai fine ale viitorului, noi la urma urmei ajungem la 
Dumnezeu. Şi urmează să înțeleg că cea mai mare ispită 
este spiritualitatea, dorința de a pune viitorul deasupra 
iubirii față de Dumnezeu. Atunci apare trufia. Păcatul 
primordial săvârşit de un înger - şi care l-a transformat 
în diavol, este dorinţa de a puneviitorul deasupra iubirii 
față de Dumnezeu. lar înainte, când mă rugam şi mă 
străduiam să păstrez iubirea față de Dumnezeu atunci 
când mi se destramă viitorul, totul dădea rezultat. 

Tuşeam rău şi convulsiile tusei m-a smuls din 
gânduri. Se părea că de data aceasta pierdusem totuşi, 
problema părea insolvabilă. Şi brusc mi-am dat seama cu 
o claritate extraordinară că rugăciunea n-o să mă ajute. 
Păcat că nu puteam să-i ajut pe cei care se îmbolnăviseră 
o dată cu mine. Păcat pentru cei care m-au crezut şi 
citeau cărțile mele. Dar, dacă nu reuşeam să-mi rezolv 
problema, era de aşteptat ca mecanismul care intervenise 
să se declanşeze în toți cititorii mei. Sentimentul de 
panică a trecut imediat în depresie. „Ar fi bine să mă 
izbesc ca din întâmplare cu maşina de ceva - m-am 
gândit. Atunci măcar n-o să trăiesc ruşinea că i-am indus 
în eroare pe toți, iar eu nu mi-am găsit drumul”. N-aveam 


curajul să recunosc pe față că i-am minţit pe toţi. „Cu 
toate că-de ce spun că i-am minţit?” m-am gândit. N-am 
promis nimănui nimic, n-am intenționat să demonstrez 
nimănui că am dreptate cu vederile mele. Am încercat să 
cunosc lumea şi am scris în cărțile mele despre asta. 
Pentru asta nu trebuie să mă autoflagelez. La urma 
urmei, în toate există voința Divină. Or, din moment ce 
soarta m-a îndemnat, iar pe alocuri m-a şi constrâns să 
mă ocup cu ceea ce mă ocup, înseamnă că asta a avut un 
rost. 

Stăteam şi priveam în gol. Rugăciunea n-o să mă 
ajute, asta mi-era deja clar. Ce să fac? Să mor încet. Nu 
sunt învățat aşa. Principiul meu este să mă lupt până în 
ultima secundă, să încerc sa caut noi şi noi drumuri. 
Atâta timp cât emanăm energie, atâta timp cât păstrăm 
speranța, optimismul şi căutăm noi căi, suntem protejați. 
Energia e determinată de țelul nostru. Dacă sensul major 
şi țelul căutării sunt comuniunea cu Creatorul, atunci 
putem căpăta orice cantitate de energie şi putem rezolva 
orice probleme. De cum îţi spui: „niciodată nu pot face 
asta”, energia se opreşte şi începi să mori. Cine renunță 
la visul său, la speranţă, la iubire, la bucuria interioară, 
renunţă la forța sa vitală. Energia fină începe să scadă 
rapid şi omul uneori moare, fiind complet sănătos. Dacă 
acest proces se derulează mai lent, atunci moartea este 
precedată de o boală gravă. Ceea ce acum savanții 
numesc „slăbirea imunităţii” în realitate este epuizarea, 
căderea energiei vitale care vine prin iubire şi bucurie. 


- Bun, mi-am spus, n-o să intrăm în panică,o să 
încercăm să concepem un nou model. 

Înainte mai suferisem de infecţie pulmonară. Pe când 
lucram pe un şantier de construcții în Petersburg, într- 
un an am fost bolnav de trei ori şi, de fiecare dată, de 
infecție la plămâni. M-am întors mental în perioada aceea 
şi m-am diagnosticat. Pe atunci arătam destul de rău, în 
câmpul meu apărea moartea descendenților până la a 
patra, a cincea generație. Motivul era reprobarea şi 
judecarea oamenilor pe fondul umilirii viitorului. Adică, 
probabil atunci venise o situaţie de viitor pe care n-o 
puteam accepta. Sfărâmarea idealurilor, trădarea, 
nedreptatea, pe vremea aceea erau pentru mine fenomene 
realmente inacceptabile. Am pătruns în straturile mai 
fine. Față de cine aş fi putut nutri cel mai mult reprobare 
şi condamnare? Am văzut că era legat de femei. Acum e 
clar de ce apare pieirea descendenților. Ca să ai copii, 
trebuie să accepţi durerea umilirii celor mai înalte 
sentimente şi idealuri şi să păstrezi iubirea. Or, eu nu 
puteam ierta trădarea. Din moment ce nu puteam depăşi 
sentimentul de ofensă în raport cu femeile, mi se dădea 
echivalentul în boli. Dar acum, clar, problema cu 
plămânii nu avea numai aceeaşi cauză. Deşi tot cu 
viitorul avea legătură. 

Mi-am amintit de anul 1978. Eram la schi în Dombai, 
în Caucazul de Nord. S-a întâmplat ca în grupul nostru 
să fie o doamnă care ştia să ghicească în palmă. Când s- 
a uitat la liniile mele, s-a apucat pe neaşteptate să 
povestească despre viețile mele anterioare, de parcă în 


toți anii aceia ar fi fost lângă mine. lar după aceea a spus 
brusc: „N-o să ai copii, ţi-e scris în palmă”. Eu simţeam 
intuitiv că ea are dreptate şi că eu n-am viitor. Poate că 
exact atunci am simţit pentru prima data că pentru mine 
spiritualul întotdeauna a avut prea multă importanţă. 
Am început să citesc cu greutate la opt ani. La 
doisprezece, citisem basmele popoarelor din toată lumea. 
Până pe la cincisprezece ani citisem tot ce exista în 
domeniul literaturii ştiințifico-fantastice. Citisem totul 
din Fenimore Cooper, Walter Scott, Conan Doyle, Mayne 
Reid, Jules Verne, Herbert Wells. Până la şaisprezece ani 
am citit tot ce se putea găsi din cărțile de aventuri şi 
fantastice, la fel şi din astronomie. Trăiam numai în 
conştiinţă şi consideram rațiunea drept manifestarea 
supremă a Universului. lar acum mi se spune că n-o să 
am copii. Ceva s-a schimbat în mine din acel moment. 
Avertizat înseamnă înarmat. Printre altele, primii mei doi 
copii, când erau foarte mici, era să moară sufocați, în 
ambele dăți au scăpat printr-o minune. Tot plămânul. 
Mi-am mai amintit de încă o situaţie, când fetița mea 
avea vreo doi ani. În oraş era o formă de gripă cu stare 
toxică. Am făcut brusc o temperatură de patruzeci de 
grade. Senzaţia de slăbiciune extremă şi de arsură în 
piept îmi dădea toate motivele să presupun că este o 
infecție pulmonară. Am zăcut ca un cadavru două zile, pe 
urmă m-a mai lăsat. Am început să expectorez şi au 
apărut primele semne de însănătoşire. Nu mai era nevoie 
să chem medicul să vină acasă, dar trebuia să prezint 
scutire medicală la serviciu, asta în primul rând. lar în al 


doilea, nu puteam exclude posibilitatea gripei şi mă 
temeam să n-o contaminez pe fetița mea cea mică. M-am 
hotărât să chem totuşi un medic. Doctorița care a venit 
m-a consultat indiferentă, mi-a pus diagnosticul „gripă 
toxică” şi a spus că trebuie să mă internez de urgenţă în 
spitalul de boli infecțioase. A dat telefon să vină 
„Salvarea” şi a plecat. Eu stăteam în pat şi mă gândeam 
de ce-oi fi făcut asta. Temperatura mea era acum normală 
şi mă simțeam acceptabil. Dar dacă doctorița avea 
dreptate şi aveam totuşi gripă? „Bine, m-am gândit, 
trebuie să văd concluziile medicilor”. 

Puterea sovietică a educat mult timp în oameni 
devotamentul față de idealuri, de obiective majore, 
sugerând că statul iubeşte poporul şi are grijă de el. Deşi 
starul, în persoana funcționarilor, întotdeauna s-a purtat 
execrabil cu poporul. Era firesc pentru o societate 
păgână, acoperită cu vălul moralității asociate 
monoteismului. Dar oamenii credeau că medicii trebuie 
să se îngrijească de ei, să-i iubească şi să se sacrifice. Şi 
mulți medici erau, într-adevăr, oameni de înaltă 
moralitate. Majoritatea însă, pur şi simplu lucrau, de 
multe ori rău, şi câştigau, lucrând aşa, banii de care 
aveau nevoie. Dar statul prezenta cu perseverență 
dezirabilul drept real. 

Mă aşteptam măcar la compasiune şi la o atenţie 
elementară. În realitate, s-a întâmplat în felul următor. 
M-au pus într-un pat într-o sală de aşteptare rece şi mi- 
au ordonat să aştept medicul. Am început să am frisoane 
şi temperatură, de la cea normală pe care o aveam, a 


crescut la patruzeci şi unu de grade. A venit medicul, mi- 
a măsurat temperatura, m-a privit şi mi-a pus 
diagnosticul: infecţie pulmonară. 

- Vă internăm la secția boli infecțioase şi vă prescriem 
tratament cu antibiotice, a spus. 

În aceeaşi seară mi-au făcut câteva injecții. În salon 
era răcoare şi toată noaptea am tremurat sub pătură. A 
doua zi era sâmbătă, m-am dus la asistentă, i-am explicat 
că am infecție pulmonară şi mi-e foarte frig şi am rugat-o 
să-mi mai dea încă o pătură. 

Asistenta m-a privit cu indiferenţă şi a spus: 

- Fără aprobare de la medic nu dăm pături. Aşteptaţi 
până luni. 

Peste o jumătate de oră, aceeaşi asistentă medicală a 
venit să-mi facă injecția. Am refuzat procedura. Ce rost 
are să fiu tratat, dacă îngheţ de frig? Medicamentele în 
situaţia asta sunt inutile. Dacă e să mor, mai bine să mor 
acasă la mine - acolo, la căldură, medicamentele m-ar 
putea salva. Luni dimineața m-a chemat doctorul la 
cabinet şi m-a întrebat de ce am refuzat tratamentul. 

- Personalul dumneavoastră medical se poartă 
inuman cu oamenii, i-am răspuns. 

- Semnati pe fişa de internare că refuzați tratamentul, 
a spus doctorul. Va trebui să vă luaţi lucrurile din 
cealaltă clădire. 

Pe coridor mi-au dat cevaca o şubă găurită şi o şapcă 
care aducea de departe a „tiubeteika” asiatică. Am ieşit în 
stradă şi am simţit o pală de vânt rece. Era în jur de 
minus cincisprezece grade. „Trebuie să ajung mai repede 


într-o încăpere încălziră”, mă gândeam înfrigurat. 
Infirmierul care era cu mine mă ducea din clădire în 
clădire, dar niciuna nu era cea care ne trebuia. Teritoriul 
ocupat de barăci în curtea spitalului e destul de mare. 
Peste circa cinsprezece-douăzeci de minute am ajuns 
totuşi la locul căutat. M-am îmbrăcat, soția mea a venit 
să mă ia. Ne-am urcat în troleu şi am plecat acasă. 

Ciudat, dar nu mi-era necaz pe doctori. Pur şi simplu 
îmi dădeam seama că şansele mele de supraviețuire scad 
pe oră ce trece. lar eu aveam copil mic şi familie de 
întreținut. Trebuia să las totul la o parte şi să mă 
concentrez asupra supraviețuirii. Am scăpat, dar după 
aceea ani la rând m-au durut plămânii. 

Amintindu-mi situaţia de atunci, raționam în felul 
următor. În orice situaţie sunt şi plusuri, nu numai 
minusuri. Şi povestea asta are părți pozitive - şi nu 
puţine. În primul rând, am încetat o dată pentru 
totdeauna să mai cred în medici şi să mă bazez pe ei. Am 
înțeles că, orice om fiind imperfect, nu trebuie să depinzi, 
să te închini, să-ţi pui speranţele în om. În al doilea rând, 
acesta a fost impulsul cel mai puternic pe care l-am 
primit, ca să evoluez. Nemaisperând şi nemaibazându-mă 
încă pe medicina oficială, am început să încerc să 
descopăr cauzele bolilor. Pe atunci aveam deja o mică 
experiență, destul de încurajatoare, în tratamente. 
Mulțumită acestei situații şi din dorinţa de a-mi salva 
copiii de diferite necazuri, am început să mă ocup în mod 
serios de problemele de sănătate, să analizez experienţa 
terapeuților, să studiez literatura ezoterică. 


Mai era ceva foarte important, de care atunci nu mi- 
am dat seama. Ulterior, întorcându-mă în timp, m-am 
diagnosticat şi am văzut în câmpul meu moartea 
eventuală a copiilor şi nepoților. La baza acestui fapt 
stătea cultul idealurilor, al viitorului, incapacitatea de a 
accepta umilirea, jignirea, atitudinea imorală față de 
mine. Pentru mine, jignirile puternice erau insuportabile. 
Depindeam strâns de viitor şi transmisesem tendința 
aceasta copiilor mei. Deci soarta, pentru salvarea copiilor 
mei, îmi trimisese această încercare şi purificare. Şi, 
fiindcă n-am nutrit ură şi n-am condamnat, probabil prin 
asta scăpasem copiii de o parte din păcatele mele. 

Mai târziu, le explicam pacienţilor mei: „Oricât de 
inuman s-ar purta cineva cu dumneavoastră, ţineţi minte 
cu tărie un lucru: dumneavoastră o meritaţi. Oricât de 
crude ar fi încercările pe care vi le pune soarta înainte, să 
ştiţi un lucru: dumneavoastră o meritați”. M-am învăţat, 
în principiu, să accept prăbuşirea viitorului, iar 
rugăciunile m-au ajutat. 

Acum însă s-a întâmplat ceva straniu. M-am 
îmbolnăvit şi nicio rugăciune nu mă ajuta. Simţeam fizic 
cum mi se topeşte viitorul şi nu pot face nimic. Repetam 
propriile mele cuvinte, dar adresându-mă de data asta 
mie însumi: „Din moment ce te-ai îmbolnăvit, înseamnă 
că o meriți”. Boala nu este atât o răsplată pentru vechi, 
cât o pregătire pentru nou. Trebuia să mă schimb cumva, 
iar pentru asta trebuie să- mi schimb percepţia lumii, 
mentalitatea. Era ceva ce nu înțelegeam şi semnalul 
pentru asta era boala mea. Şi, din moment ce se mai 


îmbolnăviseră încă doi colegi, era clar că situația era 
extrem de serioasă. Mi se dădea un avertisment, iar eu 
tot nu puteam înţelege de ce se întâmplau toate acestea. 

Am stat bolnav douăzeci şi cinci de zile. Nici 
autodiagnosticarea, nici rugăciunile nu m-au ajutat. 
„Până la urmă, dacă soarta vrea să mor, şi asta are un 
sens înalt - m-am gândit. Principalul e să nu intru în 
panică şi să nu cad în depresie, altfel dispar şi ultimele 
rezerve de energie. lar ele îmi trebuie pentru ultimele 
încercări”. Am trecut în revistă zeci şi sute de variante, 
dar nu puteam înţelege ce se întâmplă. 

„Bine, m-am gândit, să analizăm bolile pe care le-am 
avut în ultimii zece-cincisprezece ani”. Totul a început cu 
dinţii - au început să se roadă rapid. Fiindcă gura este 
legată de dorințe, am înţeles că acolo era vorba de gelozie. 
După aceea, mult timp m-au mâncat urechile. Mi- 
amintesc cum nişte cunoştinţe mi-au făcut legătura cu 
un doctor în ştiinţe, care mi-a prescris nişte 
medicamente... care nu m-au ajutat. După un timp, tot 
prin cunoscuţi, am ajuns la unul dintre cei mai buni 
specialişti din Sankt Petersburg, un profesorde la Primul 
institut de medicină. După ce m-a consultat, mi-a pus 
diagnosticul: infecție specifică la urechi, datorată unei 
ciuperci. 

- Averi cumva diabet? s-a interesat asistenta. 

- Dar ce are în comun diabetul? m-am interesat eu. 

- Ştiţi, infecția asta apare frecvent la diabetici, mi-a 
explicat ea. 

Încercaţi să faceţi nişte analize. 


A doua zi m-am dus la laborator, iar seara am primit 
rezultatele analizelor. Glicemia era normală, n-aveam 
diabet. Dar şi aici depistam tot tema geloziei. lar urechile 
mele, în ciuda tuturor medicamentelor, continuau să-mi 
provoace o mulțime de neplăceri. Acum înțeleg că nu 
fusese pur şi simplu tema geloziei, ieşită la suprafață din 
subconştient. Gelozia se hrănea din trufie, de aceea 
manifestările ei exterioare nu se vindecau nici cu 
rugăciuni, nici cu medicamente. lar cauza trufiei erau 
preocupările mele despre  extrasenzorial, despre 
diagnosticarea permanentă a structurilor subtile - de fapt 
psihanaliza cu care mă ocupam, explicitând legătura 
dintre emoții şi boli. Toate acestea dădeau acum 
rezultate. Esența metodei mele era înțelegerea principiilor 
bolilor. Înțelegerea este conştiinţă, spiritualitate. Când 
dependența de viitor devenea fatal de periculoasă, se 
producea deplasarea punctului de sprijin de pe spiritul 
pe material, de pe vanitate pe gelozie. Am înțeles brusc de 
ce a murit primul meu învățător, cel care mă inițiase în 
bazele diagnosticării şi ale câmpurilor fizice. 

Când lucrezi cu nivelul fizic, concentrarea asupra 
conştiinţei nu e periculoasă. Pătrunderea în structurile 
fine, în absenţa iubirii față de Dumnezeu, în absența 
concentrării asupra iubirii, provoacă foarte repede 
amplificarea bruscă a trufiei şi a agresivității şi conduce 
la moarte. Cel care m-a introdus în lumea terapiei 
profesionale era bolnav de rinichi. Medicina a fost 
neputincioasă. N-am înțeles atunci că practica lui de 
terapeut, pasiunea pentru diagnosticare şi practicile 


psihice erau cauza bolii lui. Chiar dacă începuseră să-l 
doară rinichii încă de copil, după un traumatism grav. De 
câteva ori a fost între viață şi moarte, în starea când 
unghiile se învineţesc. Energoterapeuţii nu l-au putut 
ajuta. Medicii spuneau că ultima lui şansă este să se 
opereze de urgenţă. Eu, din spate, treceam cu mâinile pe 
spatele lui şi, peste o oră-două, se însănătoşea complet. 
Pe urmă, din senin, a început să umble foarte mult după 
femei. Gelozia şi sexualitatea, pe care nu le bănuiam la 
el, au devenit dintr-odată foarte vizibile. Şi moartea lui a 
fost legată tot de o femeie. Ziua şi luna naşterii lui 
coincideau cu ale mele. Am simţit că soarta îmi trimite un 
avertisment foarte serios. 

„Femeile mă pot distruge”, m-am gândit. lar ceea ce 
se întâmpla cu mine era legat nu atât de gelozie, cât de 
trufie. Concentrarea permanentă asupra structurilor fine, 
diagnosticarea, analiza - toate acestea amplificau 
dependenţa de viitor, atingând dimensiuni fatale. lar mai 
târziu, la sfârşitul anilor “90, au început să mă doară 
rinichii. O durere surdă, permanentă, care m-a sâcâit 
câțiva ani. Analizele erau normale, medicii n-au putut 
face nimic. Ţin minte cum, într-un oraş unde aveam o 
prelegere, un cunoscut mi-a propus să ne ducem la o 
femeie care ghicea în cafea. 

-O să poată să-ţi spună şi de sănătate, a spus el. 

- Dar dumneavoastră în ce problemă vreţi să mergeţi 
la ea? am întrebat. 


- Păi, s-ar putea să fiu omorât şi aş vrea să ştiu cât e 
de mare eventualitatea - el a scos câteva fotografii de 
bărbaţi şi mi le-a arătat. 

-Ați putea să-mi spuneţi care dintre tipii ăştia are cele 
mai mari şanse să mă omoare, care este mai periculos? 

- Acesta, am arătat spre fotografia unui bărbat între 
două vârste. 

- la te uită! se uită mirat la mine interlocutorul. Şi ea 
data trecută mi-a spus la fel. Dar de ce el este cel care are 
cele mai multe şanse? 

-El este cel mai armonios în interior, la el 
agresivitatea neconştientizată e minimă. Dur pe dinafară 
poate fi numai cel care e blând pe dinăuntru. 

- Deci starea mea interioară e mai rea decâta lui, din 
moment ce ar putea să mă omoare? 

- Da, am confirmat eu, în lupta exterioară învinge cel 
care e mai armonios în interior. 

-Dar ce e rău în mine, care să atragă eventuala 
moarte? 

-Dumneavoastră sunteţi un idealist, am spus eu, 
catalogați oamenii cu asprime. La dumneavoastră nu este 
dezvoltat ceea ce numim milă, compasiune, toleranţă. De 
aceea concurentul dumneavoastră de afaceri, dacă are de 
ales între a trata cu dumneavoastră sau a vă lichida, ar 
alege a doua cale. 

-E clar, oftă domnul în cauză. Bine, să mergem la 
ghicitoare şi să auzim ce ne spune. 

Am ajuns la o casă particulară nu prea mare, pe o 
străduţă cu case de un etaj. Ne-a întâmpinat o femeie în 


vârstă cu părul roşcat, cu o privire inteligentă şi serioasă. 
Am băut cafea şi am discutat pe diferite teme. După 
aceea, domnul cu care eram şi-a luat ceaşca şi s-a retras 
în camera vecină, unde îl aştepta stăpâna casei. Peste un 
minut se întoarse cu fața împietrită. Ea se uitase în 
ceaşcă şi-i spusese că nu-i ghiceşte. 

- Oare totul să fie atât de rău? am întrebat curios. 

- Da, a răspuns el sec. Înainte mi-era teamă că pot fi 
omorât în holul blocului meu, dar ea îmi spunea: „Să nu- 
ți fie teamă de nimic”. lar acum mi-a spus că poate fi 
foarte periculos să intru în bloc. 

El n-a mai spus nimic, nicieu n-am mai întrebat. Mi- 
am luat ceaşca şi m-am îndreptat spre întâlnirea cu 
ghicitoarea. 

- Ce vă frământă? m-a întrebat ea, învârtind ceaşca 
de cafea. 

- Mă dor foarte rău rinichii, am spus. lar medicina se 
pare că e neputincioasă. 

Zâmbind abia perceptibil, s-a uitat în ceaşcă şi a 
spus: 

- Ceea ce consideraţi o boală gravă, de fapt nu este. 
Nu pot să vă explic de ce, dar văd că veți scăpa de această 
problemă. Va văd în vârful unui munte cu un steag în 
mână. 

După aceea mi-a spus fapte şi evenimente din viața 
mea, despre care ştiam numai eu. 

- Totul la dumneavoastră va fi bine, a spus. 

Pe vremea aceea, acum circa zece ani, pe lângă 
problemele de sănătate, mă năpădiseră şi atâtea altele, 


încât mă gândeam deja la un final sumbru. Fiindcă nu 
mă ocupam numai cu cercetările. În permanenţă 
consultam pacienți şi, oricât aş fi încercat să mă distanțez 
de ei, o parte din problemele lor se transferau, totuşi, 
asupra mea. Mai devreme sau mai târziu trebuia să 
răspund pentru asta. Deşi, când mă gândeam, găseam şi 
un plus în asta. Eu preluam involuntar asupra mea bolile 
pacienților şi învățam să le înving prin înțelegerea 
faptului cum să trăiesc corect, prin educarea iubirii în 
suflet, prin aspiraţia spre Dumnezeu. 

În felul ăsta transformam minusul în plus. 

Întotdeauna am avut un sentiment acut al 
pericolului. Tocmai asta m-a împins spre diagnosticare. 
Trebuia să văd cum zbor şi trebuia să ştiu care vor fi 
consecinţele. Atunci, acum circa douăzeci de ani, 
ocupându-mă cu probleme extrasenzoriale, acționând 
asupra omului prin diferite tehnici magice - de exemplu, 
prin arderea problemelor lui figurate ca un desen pe 
hârtie, eu observam contrariat cum problemele 
pacienților alunecau din câmpul lor într-al meu. Atunci 
am înţeles că e periculos să tratezi pe cineva, că trebuie 
să ajut omul să se vindece singur. Şi, dacă n-ar fi fost 
sentimentul de pericol mortal după consultațiile pe care 
le făceam, poate că dezvoltarea şi cunoştinţele mele n-ar 
fi avansat atât de mult. 

Pacienţii îmi străpungeau câmpul cel mai mult atunci 
când eram surmenat. Ţin minte cum într-un oraş trebuia 
să consult zece persoane. S-ar putea spune că e vorba 
despre o discuţie obişnuită, explicații despre cum şi când 


s-a dezis omul de iubire, de ce şi când s-a îmbolnăvit. Au 
mai venit încă trei sau patru persoane şi organizatorul a 
început să mă roage să-i primesc şi pe ei. Am zis „fie” şi 
am făcut consultaţiile. Dar la o oră-două după consultații 
a apărut senzaţia de vertij. După aceea, dureri puternice 
de stomac. Am făcut hemoragie gastro-intestinală. Omul 
se îmbolnăvegşte atunci când i se epuizează rezervele de 
viitor. După consultaţie, mulți pacienți se schimbau şi îşi 
refăceau stocul. Indolenţii, cei care nu voiau să se 
schimbe, încercau să sugă sănătate de la mine, să capete 
de la mine o porție de viitor. Ei nu ştiau că asta se va 
reflecta foarte râu şi asupra lor, şi asupra sănătății mele. 
Şi s-a reflectat. 

În ultimii doi ani, practic am sistat consultaţiile. Dar, 
probabil, problemele acumulate au început să apară sub 
formă de probleme de sănătate. Îmi amintesc întâlnirea 
cu o altă clarvăzătoare, în Israel. 

- Mă doare ficatul, i-am spus. 

Ea a dat din cap a negare: 

- Nu, sunt rinichii - şi mi-a dat nişte bobiţe negre. N- 
o să mai poți să-ți vindeci rinichii, dar ia-le înainte de 
masă şi o să re simți mai bine. 

Un cunoscut mi-a explicat mai târziu sensul celor 
întâmplate. Ficatul este un organ universal. Dacă rinichii 
funcționează defectuos, atunci el începe să-i susțină, 
îndeplinind funcția lor. De aceea e posibil să nu stai bine 
cu rinichii, şi să te doară ficatul - de suprasolicitare. 
Fiindcă organismul este un sistem. 


Înainte, medicii considerau că hipertensiunea 
reflectă afecțiuni ale inimii. Mai târziu s-a clarificat că 
printre cauze pot fi problemele cu vasele sanguine sau cu 
rinichii. Când rinichii funcționează defectuos, sângele nu 
se purifică şi omul poate muri. Atunci, pentru a 
îmbunătăţi calitatea purificării, în rinichi se produce 
constricția canalelor care filtrează sângele. lar inima, care 
îl pompează, trebuie să mărească presiunea, ca să poată 
circula sângele cu aceeaşi viteză. 

- Tu scrii în cărțile tale, mi-a spus un cunoscut, ca, 
atunci când omul nu poate accepta ceea ce s-a întâmplat 
în trecut, în subconştient se luptă cu acel ceva. Energia 
vitală a omului scade. Şi, dacă ne luăm după medicina 
orientală, energia vitală majoră este localizată în rinichi. 
lar după aceea poate creşte tensiunea sau, datorită 
filtrării defectuoase a sângelui, acidul uric se poate 
depune în ţesuturi şi în articulaţii, iar de aici apar o serie 
de probleme. 

„Şi totuşi, totul e legat de viitor, m-am gândit. Dacă 
ne bazăm pe Biblie, păcatele majore sunt două. Primul 
păcat e păcatul diavolului. Este cultul valorilor spirituale, 
al aptitudinilor, deci trufia. Celălalt e gelozia. Acesta e 
păcatul Evei, deci cultul sexualităţii, al dorințelor. În 
ştiinţă, ele sunt numite „instincte esențiale”. 
Dependenţa de instinctul de perpetuare a speciei se 
numeşte gelozie, sexualitate. Dependenţa de instinctul de 
autoconservare se numeşte trufie. S-ar părea că totul e 
simplu şi clar. De cum pierde comuniunea cu Dumnezeu, 
la om se iveşte cultul structurilor fine, spirituale şi atunci 


pentru el valoarea majoră nu mai este iubirea, ci 
conducerea, puterea, statutul, superioritatea asupra 
celorlalți, voința, capacităţile. Treapta superioară a 
umanităţii, după care omul poate să se apropie de 
Dumnezeu şi să simtă comuniunea cu El, o reprezintă 
structurile cele mai fine ale viitorului. Totul în mintea 
mea era logic şi bine structurat. Da, dar cuplam sistemul, 
iar la mine nu funcţiona. Parcă s-ar fi izbit de un zid. 

Dependenţa de viitor devenise insurmontabilă într- 
un anumit punct. Toate încercările mele de a schimba 
situaţia s-au dovedit sterile. 

La sfârşitul lui septembrie 2008, m-am hotărât să 
plec în Crimeea. Boala mea persista de peste o lună. 
Schimbări nu se vedeau, perspective - nici atât. Faţă de 
eventuala moarte iminentă aveam o atitudine filozofică. 
Dacă soarta hotărăşte, dacă drumul meu pe Pământ a 
luat sfârşit, îmi mai rămâne doar să accept corect acest 
lucru şi să folosesc la maximum procesul trecerii prin 
moarte pentru purificarea sufletului. Fiindcă tocmai în 
momentul morţii, dorința de comuniune cu Creatorul şi 
renunțarea completă creează perspective inegalabile 
pentru evoluția armonioasă a sufletului în lumea de 
dincolo, iar ulterior - pentru următoarea încarnare. În 
Ialta m-am văzut cu prieteni şi am încercat să uit de toate 
problemele. Dar zgomotul şuierător şi durerea din piept 
au început să se accentueze. „Probabil că se apropie faza 
finală”, m-am gândit. La toate acestea se mai adăuga şi o 
senzaţie de greutate imensă în piept. „Parcă aş avea o 
piatră pe suflet, m-am gândit. Printre altele, toate religiile 


afirmă că sufletul se află în piept. Poate trebuie să mă rog 
pentru suflet?” 

Viitorul deja îmi era indiferent, pur şi simplu nu-l mai 
aveam. Îmi făcea plăcere să mă rog pentru sufletul meu. 
Îmi făcea plăcere să conştientizez că iubirea fată de 
Dumnezeu rămâne chiar şi atunci când sufletul ne-a fost 
umilit şi terfelit. A doua zi m-am trezit aproape sănătos. 
Şi atunci am fost uluit să înţeleg că, de fapt, sufletul nu 
este o verigă intermediară, că tocmai el stă la baza 
viitorului. Tocmai sufletul creează viitorul. Dacă am 
probleme cu sufletul, atunci n-am să pot să mă debarasez 
de dependenţa de viitor. 

Cu totul altfel percepusem diagnosticul fatal la 
începuturile practicii mele de terapeut. Diagnosticul 
„cancercu metastaze” nu mai lăsa şanse de viitor. Atunci 
mi-am spus: „Corpul meu nu mai înseamnă nimic, în 
curând se va dezintegra. Viitornu mai am. Toate căutările 
mele spirituale şi-au pierdut sensul. Nu-mi mai rămâne 
decât un singur lucru: să mă îngrijesc de suflet”. Atunci 
am văzut cât e de vulnerabilă lumea exterioară, 
materială, aşa-zis trainică, şi cât este de stabilă şi de 
atotputernică lumea nevăzută, cea spirituală. Am văzut 
că evenimentul fizic este precedat de evenimentul în 
planul subtil, spiritual. Am văzut multe şi am vrut să le 
aduc la cunoştinţa oamenilor. Aveam planuri foarte mari 
de viitor. Şi, deodată, s-a dovedit că trebuia să mor. Să 
apelez la ştiinţă ar fi fost inutil, fiindcă ea nu cunoaşte 
noţiunea de „suflet”. Cu salvarea sufletului se ocupă 
religia. Factorul esențial pentru salvarea sufletului este 


iubirea permanentă față de Dumnezeu. Reciteam iar şi iar 
Noul Testament şi cuvântul „iubire” a început să capete 
pentru mine un sens complet diferit. În loc de pasiune de 
moment, am început să întrevăd în acest cuvânt 
eternitatea. Nu numai că vedeam, dar şi simțeam - şi 
aspirația mea de a-mi salva sufletul şi de a mă îngriji de 
el mi-a reînviat sentimentele. Am simţit că omul este în 
primul rând suflet. Şi că, în esenţa lui profundă, sufletul 
omului e de sorginte Divină şi este etern. Şi că vârsta 
grăuntelui Divin din sufletul nostru e mai mare decât 
vârsta Universului. Şi arunci, sufletul meu reînnoit a 
creat un nou viitor. 

Stereotipurile asimilate în copilărie şi adolescență 
există în subconştientul nostru şi ne ghidează energia 
psihică într-o direcție sau alta. De copil mi se tot repetă 
că viața este un mod de existență a organismului 
proteinic. lar acum înțelegeam că viața este un mod de 
existenţă a sufletului. Mai mult decât atât, sufletul există 
în două stări opuse, care trec alternativ una într-alta. 
Altfel, evoluţia n-ar fi posibilă. Una dintre stări este ceea 
ce numim corp şi viață. Cealaltă ceea ce numim viaţa de 
apoi, adică viața sufletului în afara învelişului fizic. De 
aceea, după moartea fizică a omului, pentru un timp 
continuă să existe conştiinţa lui şi de asemenea continuă 
să trăiască şi să evolueze sufletul. O parte a conştiinţei, 
cea asociată corpului, se distruge, iar informația esențială 
se transferă în suflet şi se păstrează în el. 

Oamenii de ştiinţă neagă cu tenacitate existența 
conştiinţei şi a sufletului după moarte, doar pentru că un 


astfel de concept ar distruge complet ideea lor centrală, 
materialistă: conştiinţa este secundară şi depinde de 
corp, deci o dată cu moartea corpului conştiinţa trebuie 
să se descompună. În ciuda miilor de fapte care 
demonstrează contrariul, oamenii de ştiinţă rămân surzi 
la orice argumente, pentru că, în caz contrar, ar trebui să 
creeze un nou concept despre viaţă şi conştiinţă. 

lar ei pur şi simplu nu pot să creeze o nouă concepţie 
despre lume. În această ordine de idei, discursul 
academicianului Natalia Behtereva, care şi-a dedicat 
întreaga viață cercetării creierului şi fenomenelor psihice, 
poate fi considerat un act de curaj. Ea a declarat în mod 
deschis că conştiinţa există autonom după moartea 
corpului fizic şi că ea însăşi este un martor în sprijinul 
acestei afirmaţii. De-a lungul vieţii, ea a ajutat oameni 
care, nereuşind să depăşească stresul, se îmbolnăveau de 
boli extrem de grave. lar când i-au murit soțul şi fiul, 
povara pierderii a depăşit posibilităţile ei de a îndura şi 
nicio ştiinţă n-a putut s-o ajute să depăşească durerea 
sufletească. Fiindcă în ştiinţă noţiunea de „suflet” nu 
există. Natalia Behtereva a recunoscut deschis, în presă 
şi la televiziune, că din acea stare extrem de gravă a reuşit 
s-o scoată o singură persoană: un preot ortodox la care a 
apelat. Fiindcă durerea din suflet, fără noțiuni cum ar fi 
credinţa şi iubirea de Dumnezeu, este insuportabilă. 

Mi s-au clarificat multe lucruri. Mi-am amintit de 
problemele pe care le avusesem destul de recent cu 
umărul drept. Prima dată mi-am amintit situaţia din 
trenul cu care călătoream spre Odesa. Înainte de asta 


hotărâsem să inițiez pe site-ul meu cursuri de 
autodiagnosticare. Voiam să dau gratuit sfaturi tuturora 
în legătură cu bolile - ce boală cu ce încălcare are 
legătură. După câteva minute de gândit pe tema asta, s- 
a ivit o durere cumplită în umărul drept. Am încercat să 
văd cum stau lucrurile: umărul drept e legat de viitor, 
partea dreaptă reprezintă sentimentul nostru de 
îndreptăţire. Reieşea că nu aveam dreptate în privința 
viitorului. În gândurile mele, în vederile mele se ascundea 
o anumită greşeală. „Poate că n-ar trebui să învăţ oamenii 
să se autodiagnosticheze”, m-a fulgerat un gând. Şi 
durerea a cedat brusc. „Se pare că n-o să deschid cursuri 
de autodiagnosticare - m-am gândit. Ceva nu-i bine în 
asta”. Şi durerea a dispărut cu totul. 

După un timp, iar a început să mă doară umărul. O 
jumătate de an am avut probleme cu articulația, medicii 
nu m-au putut ajuta. Noaptea ațipeam ţinându-mi brațul 
drept cu mâna stângă, altfel nu puteam dormi de durere. 
Faptul că o jumătate de an m-a durut umărul drept a 
fost, de fapt, un avertisment. Soarta îmi spunea că nu 
merg în direcţia bună. De obicei articulaţia, dacă nu se 
mişcă, după trei luni devine imobilă. Eu nu putusem 
mişca brațul o jumătate de an. lar la un moment dat, 
dintr-odată, în cincisprezece minute durerea a dispărut 
şi articulaţia a început să se mişte lejer. Era ceva de-a 
dreptul mistic. Atunci mi-am dat seama că e ceva legat de 
o orientare a mea interioară incorectă. Dar abia de curând 
am reuşit să înţeleg ce era. Întreaga mea metodă consta 
într-o analiză logică care evidenția legătura dintre emoții 


şi fapte, pe de o parte, şi boli, pe de alta. Concentrarea 
majoră era orientată asupra conştiinţei, asupra spiritului 
şi asta amplifica trufia, sentimentul de superioritate nu 
numai la mine, ci la toți cititorii mei. Şi, cu toate ca 
vorbeam despre iubirea față de Dumnezeu, țelul principal 
rămânea totuşi rațiunea, conştiinţa, gândirea. Ar fi 
trebuit ca asta să sfârşească tragic pentru mine. Pentru 
cei care crezuseră în spusele mele - la fel, probabil. De 
aceea mă durea umărul, semnalizând că viitorul meu nu 
e în ordine. Genunchii, ombilicul, claviculele sunt legate 
de copii. Se pare că fusese un semn de pericol, de pericol 
de moarte, legat de copiii mei. 

În cunoaşterea Creatorului, principalul nu este 
gândul, ci sentimentul. Oamenii trebuie să înveţe să 
iubească, să sacrifice, să trăiască cu inima, nu cu capul. 
În principiu, tocmai despre asta vorbeşte creştinismul. 
Numai că stereotipurile opresc oamenii şi îi trag înapoi. 
Fiindcă nivelul iubirii în creştinism este foarte înalt (aş 
numi asta intensitatea iubirii), asemenea gândire poate 
reconcilia contrariile. Or, discipolii lui Hristos gândeau 
trunchiat, liniar. Ei au putut vedea doar o latură a 
procesului, uitând de cealaltă. Tocmai de aceea se pare 
că spiritul a fost pus pe primul loc. 

Dacă privim evoluția din perspectiva unităţii şi a 
luptei contrariilor, în acest proces ar trebui să existe pe 
de o parte distanțare, separare de trecut, iar pe de altă 
parte - comuniunea permanentă cu el. Adică, la nivel 
exterior, în evoluţie, noi urcăm mereu cu o treaptă mai 
sus, iar în interior suntem unitari cu impulsul prim. De 


ce biserica neagă existenţa sufletului la animale şi până 
în secolulal XH-lea nu a recunoscut sufletul nici măcar 
la femei? Fiindcă ideea de dezvoltare era tratată restrictiv: 
omul este coroana naturii, el este cu multe trepte 
deasupra tuturor celorlalte ființe vii şi între ele nu poate 
exista nimic în comun. Ulterior, bolşevicii au preluat 
această idee, folosind-o pentru distrugerea vechiului şi 
construirea noului. 

La nivel de suflet, toți suntem identici. Animalele 
sunt geloase şi se supără. La fel ca omul. Dar la nivelul 
spiritului, imediat se vede superioritatea omului față de 
toate celelalte fiinţe vii. Prin credinţa în Dumnezeu, omul 
se dezvoltă, devine mai spiritual. Deci, spiritul este 
principal, au decis oamenii cu gândire unilaterală. De 
fapt, noi cu toţii provenim din Creator şi sufletul nostru 
se reuneşte cu Dumnezeu în planul cel mai subtil. Dar, 
în exterior, noi urcăm trepte, ne dezvoltăm şi aspiram 
către Dumnezeu. Mai devreme sau mai târziu, ne vom uni 
cu El şi ne vom preschimba în El. Cercul se va închide, 
un ciclu de dezvoltare se va încheia. Dar, oricât de mult 
am avansa în dezvoltarea noastră, în planul cel mai subtil 
noi suntem deja unitari cu Dumnezeu şi suntem în El. De 
aceea, renunțând la trecut, noi renunțăm şi la viitor. 

„Dar toate acestea sunt doar ipoteze de-ale mele, m- 
am gândit. Probabil catolicii şi ortodocşii au avut ca prim 
temei Biblia. Trebuie să mă uit ce se spune acolo”. 

Am luat o Biblie tradusă acum aproape 150 de ani. 
Aceasta este Biblia Sinodală, în traducere aprobată de 
Patriarhul întregii Rusii. Ideologul principal, ca să 


spunem aşa, al creştinismului a fost Apostolul Pavel. 
Definiţiile lui au rămas fundamentale pentru Sinoadele 
Ecumenice care au urmat. Mă interesează ce a spus el 
despre relaţia dintre spirit şi suflet. Imediat mi-au căzut 
sub ochi următoarele rânduri: 

„Dar omul cu suflet nu primeşte lucrurile spiritului lui 
Dumnezeu, căci pentru el sunt o nebunie, şi nu poate să le 
cunoască, fiindcă trebuie cercetate spiritualiceşte. Însă 
omul spiritual poate să cerceteze toate lucru- rile, dar el 
însuşi nu poate fi cercetat de niciun om. Fiindcă cine a 
ajuns să cunoască mintea lui lehova, ca să-l înveţe? Noi 
însă avem mintea lui Hristos. ” 

(1 Corinteni 2: 14-16) 


„Ah, totul e clar, m-am gândit. Pentru apostolul 
Pavel, important e spiritul. Poate fiindcă el nu l-a văzut 
pe Hristos în realitate şi n-a fost martor la revelația pe 
care a avut-o. În principiu, fiindcă Pavel nu a fost unul 
dintre ucenicii lui lisus Hristos, ci doar un discipol al lui, 
n-ar trebui să fie numit apostol”. Răsfoiam distrat 
paginile Bibliei şi deodată am dat peste o afirmaţie total 
opusă în aceeaşi Epistolă: 

Căci e scris: Omul dintâi, Adam, a fost făcut un suflet 
viu, iar ultimul Adam a fost făcut un duh dătător de viaţă. 
Dar întâi vine nu ce este duhovnicesc, ci ce este sufletesc, 
ce este duhovnicesc vine pe urmă. Omul dintâi este din 
pământ, pământesc; omul al doilea este Domnul din cer. 
Cum este cel pământesc, aşa sunt şi cei pământeşti; şi cum 
este Cel ceresc, aşa sunt şi cei cereşti; şi după cum am 


purtat chipul celui pământesc, tot aşa vom purta şi chipul 
celui ceresc. 


(1 Corinteni 15:45-49) 


În aceste rânduri, apostolul Pavel face afirmaţia clară 
că sufletul e primar, iar spiritul - secundar. Îmi privesc 
nedumerit Biblia. Preoţii folosesc această carte de 150 de 
ani. Dar cele scrise aici dau posibilitatea unor interpretări 
foarte diferite. Acum e clar de ce a apărut un număr atât 
de mare de secte şi de curente în creştinism. Oamenii n- 
au înţeles nu numai ce a spus Hristos, dar nici ce au spus 
ucenicii şi discipolii lui. 

Poate că este o traducere inexactă, m-am gândit. 
Slavă Domnului, acum există Internet, se poate prelucra 
rapid orice informaţie. Şi iată că am un nou text pe 
ecranul calculatorului A fost făcut acum vreo zece ani de 
o oarecare traducătoare, V. N. Kuzneţova. Traducerea 
este aproape identică cu cea din Biblia Sinodală, dar e tot 
neclară: 

Dar omul fizic nu înțelege ce vine din Spirit, căci pentru 
el aceasta este o prostie şi nu e capabil să cunoască 
aceasta, fiindcă aceasta trebuie cercetat prin intermediul 
Spiritului. lar omul spiritual poate să gândească totul, dar 
despre el nu poate să gândească nimeni. Fiindcă, aşa cum 
scrie în Scriptură: cine a cunoscut mintea lui Dumnezeu, ca 
să-l poată sfătuit 

Dar rațiunea noastră e Hristos. 

(HRISTIANAM CORINFA, Epistola I, cap. 2) 


În Scriptură se spune: A devenit primul om Adam o 
fiinţă vie. lar ultimul Adam a devenit un duh dătător de 
viață. Nu spiritualul precede materialul, ci mai întâi este 
materialul şi pe urmă spiritualul. Omul dintâi este teluric, 
pământesc „din pământ făcut”; iar al doilea om este din 
ceruri. Aşa cum este cel pământesc, aşa sunt şi cei 
pământeşti; aşa cum este cel ceresc, aşa sunt şi cei cereşti; 
şi aşa cum am purtat în sine chipul celui pământesc, tot 
aşa vom purta şi chipul celui ceresc. 

(HRISTIANAM CORINFA, Epistola I, cap. 15) 


Dacă ne luăm după această traducere, atunci 
apostolul Pavel ar fi spus că materia e primară, iar 
spiritul e secundar. O aiureală. 

„Bieţii preoţi, m-am gândit. Cum se poate vorbi 
despre structura Universului, când în traducerea Bibliei 
vedem asemenea haos?” Cu toate că acest haos e legic. 
Dacă traducătorul nu înţelege sensul frazei, chiar şi cea 
mai exactă traducere poate denatura în totalitate 
conținutul ei. De mult cunoaştem fenomenul traducerii 
versurilor în altă limbă. Dacă traducătorul tratează literal 
textul, opera poetică va fi complet alterată. Dar dacă el 
simte sensul versurilor şi se străduieşte să redea acest 
sens, folosind chiar şi cuvinte absolut diferite, atunci 
traducerea va fi exactă. Concluzia e simplă: dacă nu 
înţelegi sensul unui text, dacă nu-l simți, atunci orice 
redare va fi inexactă. 

De exemplu, Hristos a spus: „Dumnezeu e spirit”. Ar 
părea clar: Dumnezeu nu e suflet, e spirit. Dar altă dată 


a spus: „Fericiţi cei săraci cu duhul”, adică fericiţi sunt 
cei lipsiţi de spirit. O încercare de a trata literal cuvintele 
lui Hristos ar conduce inevitabil la stupoare completă. Cel 
mai probabil, afirmând că Dumnezeu e spirit, Hristos a 
vrut să spună următoarele: Creatorul este simultan unic 
şi omniprezent. El este invizibil şi nu trebuie să te închini 
Lui ca unui totem de lemn. Prin modele materiale, noi nu 
vom putea niciodată să înțelegem şi să ne reprezentăm 
Creatorul. 

Îmi amintesc cuvintele lui Tiutcev: „Rostit, gândul e 
minciună”. Niciodată, niciun fel de fraze şi îmbinări de 
cuvinte nu pot exprima ceea ce gândim şi simțim. Forma 
niciodată nu va reflecta exact conținutul. 

Dar iată ce am aflat în Israel. Odată, regele Greciei a 
chematla el 70 de înţelepţi evrei şi le-a propus să traducă 
Tora în limba greacă. Toţi cei 70 de înţelepţi aleşi din 
înțelepţii Israelului au făcut această traducere, 
exprimând în ea înţelegerea lor. În Israel, ziua când a fost 
terminată această muncă este considerată o zi de doliu. 
Se consideră că, oricum ar fi o traducere a Torei, ea nu 
poate fi fidelă, traducerea însăşi fiind o denaturare. 

În ceastă privinţă, şi creştinismul a fost condamnat 
la denaturare. Din moment ce apostolii înşişi n-au înțeles 
întotdeauna cuvintele învățătorului, ce să mai vorbim 
despre discipoli? lar când problema principală: „Care este 
adevărul?” a început să fie dezbătută în reuniunile 
colective - în Sinoadele Ecumenice, aceasta a fost chiar 
calea spre nicăieri. Adevărul nu se aprobă în adunarea 
generală. Dacă un prost a scris o carte proastă, o sută de 


proşti reuniți într-o adunare n-au să scrie o carte bună. 
Cantitatea nu trece întotdeauna în calitate. Dimpotrivă, 
în reuniunile mari, unde decizia se ia după principiul 
majoritar, deseori triumfa punctul de vedere cel mai 
primitiv. Când Moise conducea evreii prin deşert, opinia 
majoritară, adică a adunării generale, era întotdeauna 
una şi aceeaşi: „Aici flămânzim şi suntem înglodați în 
nevoi, iar în Egipt, cu toate că eram robi, eram bine 
hrăniți şi trăiam mai bine. De aceea, insistăm să ne 
întoarcem în Egipt”. Din perspectiva logicii Divine, 
revelația unuia poate prevala asupra opiniei a sute de mii 
de oameni. 

Am căzut pe gânduri. Credincioşiimă acuză frecvent 
că iau ca punct de plecare Biblia şi că o interpretez 
complet denaturat. Dar, în realitate, eu pornesc numai de 
la cercetările mele, iar Biblia o citez ca să înțeleagă 
oamenii ce vreau să le spun. Sunt întrutotul de acord cu 
informația expusă în Vechiul Testament şi abia de curând 
am înțeles importanța colosală a spuselor lui lisus 
Hristos. Dar nu întotdeauna sunt de acord cu părerile 
discipolilor lui, uneori cercetările mele îmi impun să 
adopt un alt punct de vedere. Pentru mine, principalul 
este să fiu sincer şi să comunic corect concluziile şi 
înțelegerea la care am ajuns în interpretarea Cărţilor 
Sacre. Tot restul nu trebuie să mă preocupe în mod 
deosebit. Mă străduiesc să cunosc lumea, mă străduiesc 
să devin fericit şi să împărtăşesc experiența mea. 

Mi-a venit în minte involuntar un film pe care l-am 
văzut de curând la televizor. Prezentatorul vorbea despre 


Biblie, despre numeroasele deformări care e posibil să fi 
apărut în tratarea creştinismului. A reieşit că Sfântul 
Apostol Iacob, a cărui Epistolă o întâlnim în Noul 
Testament, a fost fratele mai mare al lui lisus Hristos. 
Apostolul Iuda, care are, de asemenea, o Epistolă în 
Biblic, a fost fratele lui mai mic. lisus a avut patru frați şi 
câteva surori. Şi s-a dovedit că ei au fost întemeietorii 
unei comunități înființate după moartea lui lisus Hristos 
şi că acolo au scris Evangheliile despre el. De ce atunci 
scrierile lor au dispărut şi de ce practic se ţine sub tăcere 
întreaga informație despre ei? 

Prezentatorul a dat o explicaţie foarte simplă. Pentru 
ca noua religie adoptată de împăratul roman Constantin 
să fie semnificativă şi să nu fie cu nimic mai prejos decât 
alte credinţe, era nevoie să se ridice statutul ei exterior. 
În scrierile fraţilor lui lisus Hristos lipseau trei elemente 
de bază, care ulterior au devenit dogmele principale ale 
creştinismului. Acolo nu se spunea nimic despre 
Neprihănita Zămislire a lui lisus Hristos; acolo el nu este 
numit Dumnezeu, ci slujitor al Creatorului; acolo nu se 
aminteşte despre învierea lui Hristos a treia zi după 
moartea sa. Tema Neprihănitei Zămisliri, când Dumnezeu 
apare în fața unei pământence, tema Dumnezeului viu, 
coborând pe pământ în chip de om, tema învierii din morți 
- toate acestea sunt prezente practic în toate religiile 
antice: în primul rând în iudaism, apoi în mitologia 
egipteană şi greacă. Pentru consolidarea puterii, 
împăratului roman a trebuit să e accentueze forma, chiar 
făcând-o în detrimentul conținutului. De aceea, în 


principalele Evanghelii sunt împletite cu măiestrie 
subiecte mitologice. Iar zeci de alte documente au fost 
distruse sau nu au fost incluse în canonul de bază. 

Totuşi, creştinismul a supraviețuit. În ciuda formei 
exterioare denaturate, esența creştinismului s-a păstrat. 
Ceea ce astăzi se numeşte stingerea şi degradarea 
creştinismului în toate țările civilizate, în fapt este forma 
distorsionată carea adăpostit pentru un timp conţinutul. 
Forma se va dezintegra şi va muri, dar acel conţinut care 
a fost dat prin lisus Hristos va crea o nouă înţelegere şi o 
nouă formă. Vinul nou va fi turnat în burdufuri noi. 

La sfârşitul emisiunii televizate, prezentatorul de 
culoare, parcă scuzându-se, a spus: „Dar eu cred totuşi 
în natura divină a lui lisus Hristos, cred că el a fost fiul 
lui Dumnezeu”. Amintindu-mi aceste cuvinte, zâmbesc. 
De fapt, noi toți suntem copiii lui Dumnezeu. Dacă numai 
Hristos este Fiul lui Dumnezeu, noi nu cumva suntem 
copiii diavolului? Noi toți suntem copiii Creatorului şi, 
printr-un cordon ombilical invizibil, care există în 
adâncul sentimentelor noastre, suntem legați inextricabil 
de el, în structurile cele mai subtile. Ca esenţă, noi 
suntem Divini, dar la nivel exterior suntem diferiți. În 
viziunea noastră asupra lumii, în conştiinţa noastră şi în 
straturile superficiale ale sentimentelor noastre există 
destule reminiscenţe ale stadiului animalic. Ţelurile şi 
aspirațiile noastre, reprezentările noastre despre sensul 
vieții şi modul nostru de viaţă - toate acestea sunt 
împinse înspre sfera trebuşoarelor mărunte, caduce. De 
aceea, la nivel exterior, legătura noastră cu Dumnezeu 


adesea se întrerupe şi începem să ne degradăm şi să 
murim. Or, la Hristos, legătura aceasta era continuă. Fiul 
poate să aibă doar o comuniune genetică cu tatăl, iar 
spiritual să difere de tatăl său şi să meargă într-o direcție 
complet diferită. La Hristos, comuniunea cu Tatăl era nu 
numai genetică, ci şi spirituală, de mentalitate. El a venit 
să-i înveţe şi pe ceilalți acest lucru. 

Unul dintre principalele elemente exterioare ale 
creştinismului, distincte față de alte religii, este numărul 
enorm de bolnavi vindecați. Cum a fost posibil acest 
lucru? A fost posibil deoarece Hristos a găsit mecanismul 
de purificare a sufletului. Problemele sufletului aduc boli 
spiritului şi corpului. Sufletul se purifică prin 
sentimentul continuu de iubire față de Dumnezeu şi de 
comuniune cu El. Dacă iubirea față de Dumnezeu se 
păstrează atunci când ne sunt jignite şi umilite 
sentimentele cele mai sacre, când ne-a fost lezat sufletul, 
dacă noi vedem şi în asta voința Divină şi o acceptăm, 
atunci sufletul nostru se purifică. Pentru mântuirea 
omenirii, principalul mecanism de purificare a sufletului 
trebuie sa se realizeze nu numai spiritual, ci şi material - 
nu doar în cuvinte, ci şi în fapte. Hristos a trebuit să 
treacă prin răstignire ca întreaga lume să vadă că iubirea 
Divină nu poate fi clătinată de nimic. Ea nu depinde de 
corp şi există când corpul suferă, se îmbolnăveşte şi 
moare. Ea nu depinde de spirit şi continuă să existe când 
se distruge viitorul, când se risipesc planurile şi 
speranțele, când soarta şi oamenii se poartă nedrept cu 
tine. Iubirea nu depinde nici măcar de suflet. De aceea, 


oricât ne-ar fi înjosite sentimentele înalte, trebuie să 
păstrăm iubirea, fiindcă ea e veşnică. 

De îndată ce începem să ne gândim că iubirea ar 
putea să dispară, că am putea să renunțăm la ea atunci 
când ne simţim sufletul, spiritul şi corpul obidite, suntem 
deja bolnavi. De unde vine cunoscuta expresie obscură a 
lui lisus Hristos? El s-a identificat cu iubirea, de aceea a 
spus: „Cine-şi pierde sufletul lui pentru Mine, îl va găsi”. 
Adică: iubirea față de Dumnezeu este mai importantă 
decât valorile cele mai sacre, nu numai ale corpului şi ale 
spiritului, ci şi ale sufletului. 

Mi-a devenit clar procesul de dezvoltare. Energia 
divină, adică iubirea, vine în Univers şi se transformă în 
suflet. Sufletul se transformă în spirit, spiritul se 
transformă în corp. Corpul se însuflețeşte, gândurile şi 
cunoştinţele se transformă în sentimente, sentimentele 
înalte se transformă în iubire - şi se întorc în Creator. 
Ceea ce numim degradare este un proces normal, natural 
de transformare a structurilor superioare în structuri mai 
joase, mai dense. În filozofia hindusă, aceasta se descrie 
astfel: spiritul, dezvoltându-se, se degradează în corp. 
Acest proces devine o degradare în cazul când încetează 
să mai vină noi doze de energie Divină. Atunci conținutul 
slăbeşte şi forma care ia proporţii începe să-l oprime şi 
să-l distrugă. Atunci corpul nu se însuflețeşte, gândurile 
acumulate nu se transformă în sentimente înalte, iar 
corpul începe să se degradeze şi moare. 

Când se produce pierderea energiei divine? Când 
încetează să vină? Când sufletul este mai important 


pentru noi decât iubirea? Atunci când satisfacția pe care 
o resimt sentimentele noastre, interacționând cu lumea, 
este mai importantă decât iubirea față de Dumnezeu. 
Fericirea supremă pentru om, după iubirea față de 
Dumnezeu, rezidă în cele mai frumoase şi mai înalte 
sentimente ce se nasc din interacțiunea cu lumea 
înconjurătoare. De îndată ce sufletul se leapădă de 
Dumnezeu, spulberarea acestor sentimente devine 
insuportabilă, fiindcă ele se transformă în țelul principal, 
în sensul vieţii. Spus într-un limbaj simplu, o dată cu 
pierderea năzuinței continue către Dumnezeu, durerea 
din suflet devine insuportabilă. Atunci, punctul de sprijin 
alunecă dinspre suflet spre spirit şi sensul principal al 
vieţii devin puterea, banii, statutul, viitorul. 

Dacă sufletul este deficitar, atunci scopul principal al 
omului devine viitorul şi el nu va putea, desigur, să 
accepte pierderile. Apărându-şi viitorul, omul începe să 
disprețuiască, să condamne, să urască, să se răzbune. 
Omului îi e frică să nu-şi piardă viitorul şi atunci apar 
teama, deznădejdea, depresia. lar când dependenţa de 
viitor devine mortală şi el începe să se topească rapid, 
punctul principal de sprijin se transferă asupra corpului. 
Hrana, satisfacţiile fizice, îmbrăcămintea frumoasă, 
maşina nouă, decorul rafinat în apartament şi în vilă 
devin pentru om fericirea cea mai mare şi sensul vieții. 
Când avem astfel de țeluri primitive şi trunchiate, energia 
se degradează destul de repede. Cu cât mai intens 
năzuieşte omul spre plăcerile elementare - mănâncă mult 
şi copios, face sex foarte frecvent şi neselectiv, cu atât mai 


rapid slăbeşte energetismul lui. Şi atunci vine etapa 
finală firească: slăbirea funcţiilor vitale majore, 
autodistrugerea şi moartea. Nu e greu de ghicit în ce 
stadiu se află civilizația de astăzi. „Interesant, mă 
gândesc, de cât timp ar fi nevoie pentru revigorarea 
spiritului şi a sufletului, dacă s-ar deschide din nou 
canalele pentru energia Divină? Poate că am păşit deja 
peste linia de demarcaţie, după care timpul de recuperare 
este pierdut. Deşi, dacă ne amintim Biblia, când există 
credință sinceră şi aspirație spre Creator, chiar şi 
păcătoşii cei mai înrăiți s-au schimbat practic 
instantaneu. Deci, mai avem o şansă”. 

Orice informaţie nouă determină omul să se 
restructureze. Fiecare nouă doză de energie Divină ne 
face să ne schimbăm percepţia lumii, sentimentele. De-a 
lungul acestui proces, omul poate muri. Nu oricine poate 
percepe informaţia Divină, ci numai cel care nu se teme 
de moarte, cel care are multă iubire în suflet, cel care nu 
se teme de schimbări chinuitoare şi fericite. Aşa erau, de 
obicei, profeţii. Energia Divină, trecând prin ei, se adapta 
la logica umană, devenea mai puțin periculoasă şi mai 
uşor asimilabilă. Dar, cu toate acestea, procesul de 
cunoaştere a fost foarte chinuitor. De aceea, profeții erau 
ucişi. De aceea, lisus Hristos a fost crucificat. De aceea, 
oamenii au încercat să conserve pentru totdeauna fiecare 
doză primită de energie Divină, în acest fel nefăcând loc 
pentru dozele ce-ar fi urmat să vină. Informaţia Divină s- 
a transformat în religie. Evreii au început să susțină că 
după Tora nu mai poate fi nimic altceva, că nimeni şi 


nimic nu va veni vreodată s-o schimbe. Creştinii au 
început să afirme că după lisus Hristos nu va fi nicio 
informaţie nouă şi că Noul Testament este ultimul. 
Musulmanii susțineau că adevăratul profet, ultimul, a 
fost Mohammed şi că asta este pentru totdeauna. Astfel, 
ființa terestră, fizică, umană, temându-se de moarte, 
încearcă să-şi facă corpul veşnic. Încearcă să facă veşnică 
şi imaginea sa despre lume, asociată conştiinţei şi 
sufletului. Forma ortodoxă, împietrită, începe neîntârziat 
să moară lent, închistând conţinutul şi distrugându-l 
parțial. Şi, cu cât forma tinde mai mult să devinăveşnică, 
cu atât mai mult slăbeşte şi se macină. 

Numai iubirea este veşnicie. Ea nu are o formă 
permanentă. Şi, de fiecare dată, ea apare în fața noastră 
în veşminte noi. 


ÎNTRE CAUZĂ SI EFECT 


5 iunie 2009. Soarele strălucea puternic, revărsându- 
şi lumina pe câmpiile întinse din jur şi dând peisajului 
rustic nuanţe indefinite, care emanau o senzaţie de pace 
şi de fericire. Maşinuţa mea aluneca agil pe drumurile 
Franței. La o stație de benzină am cumpărat o hartă 
rutieră şi acum îmi puteam reprezenta clar traseul în 
continuare. Trebuia mai întâi s-o iau spre Orleans, după 
cum îmi explicase vânzătoarea de la magazinul din staţia 
de benzină. 

- După Orleans apucaţi drumul spre Montpellier. 

Mai încolo, ştiam drumul. Înainte de graniță este un 
orăşel, Perpignan. De acolo până la Barcelona este cam o 
oră de drum. Mai aruncam privirea şi admiram peisajul. 
Am trecut de Orleans. Pe indicatoare deja scria 
Montpellier. E drept că era s-o iau spre Toulouse. Dar mi- 
am dat seama imediat că ar trebui să fac un ocol mare. 
De fapt, ar fi fost bine să fi oprit acolo pentru o zi. Păcat 
că mă presează timpul. Nu-i nimic, altă dată. Îmi pun 
muzică şi gândurile mă duc departe de aceste locuri. 

De când am înţeles că principalul în om este totuşi 
sufletul, multe din evenimentele inexplicabile din viața 
mea au devenit dintr-odată simple şi clare. Dar de ce 
anume sufletul e principalul în om? Probabil fiindcă 
sufletul e legat de sentimente. Sentimentele noastre 
reprezintă energie structurată. lar energia e legată de 
timp. Oamenii de ştiinţă încă nu pot înțelege ce sunt 
emoțiile. Emoţiile sunt legate de timp. Ele sunt ceea ce se 


află între cauză şi efect. Sentimentul de iubire nu se află 
în corp sau în conştiinţă, el trăieşte doar în suflet. Şi, 
dacă Dumnezeu e iubire, atunci sufletul nostru e Divin şi 
primar față de conştiinţă şi de corp. 

Dragostea vine în Univers şi se împarte în cauză şi 
efect. Se transformă în timp. Diferenţa dintre cauză şi 
efect naşte energie. Contrariile ascunse, aflate în suflet, 
se realizează la nivel exterior sub formă de contrarii 
aparente. Acestea sunt două fluxuri de timp - trecut şi 
viitor. Acestea sunt: principiul masculin, spiritual şi cel 
feminin, material. Energia ascunsă determină contrariile 
să interacționeze în mod activ, de unde vine dezvoltarea. 
Dacă lupta contrariilor se desfăşoară cu energie redusă, 
atunci ele slăbesc şi în exterior încep să semene una cu 
alta. Dacă lupta lor se desfăşoară cu aspirație către 
unitate, către iubire, atunci energia creşte. Şi atunci, 
deosebirea şi lupta lor exterioară se pot amplifica odată 
cu cunoaşterea lumii. În principiu, contrariile tind ca, 
amplificându-se, să cuprindă întregul Univers, dar 
pentru asta ar trebui ca sentimentul de unitate şi de 
iubire să fie egal ca intensitate cu primul impuls care a 
existat la apariția Universului. Dacă nu are loc tranziția 
la un nou nivel energetic, la unitate şi iubire, contrariile 
sunt condamnate la dispariţie. 

Îmi amintesc un caz interesant care s-a desfăşurat 
timp de câţiva ani sub ochii mei. Copiii unei doamne care 
venea la mine la consultaţie corespundeau tendinței 
actuale - erau ceea ce azi se numeşte unisex. Fiul cel 
mare era feminizat, ruşinos şi nu-i mergea bine în viața 


particulară. De peste un an se cunoştea cu o tânără, dar 
ea nu voia să se căsătorească cu el. Adică tânărul nu avea 
trăsături masculine proeminente. La fată - invers, se 
remarca tendinţa de pierdere a feminităţii. Chiar şi arăta 
ca o ființă de genul neutru, iar hainele şi le cumpăra de 
la raionul de bărbaţi. Pe măsură ce mama se ruga şi-şi 
schimba atitudinea față de lume, au început să se 
schimbe şi copiii. Într-un an, doi, fata ei s-a transformat, 
dintr-o ființă de sex nedefinit, într-o fată fermecătoare. 
Fiul nu s-a schimbat în mod deosebit pe plan exterior, 
dar impresia pe care o lăsa era cu totul diferită. Iar 
domnişoara care păstra distanţa în relaţiile cu el, nu 
numai că s-a hotărât să se căsătorească cu el, dar a 
rămas şi gravidă cu el. 

Energia apărută a dus la apariţia bărbatului şi a 
femeii. Îmi amintesc brusc de Biblie. Eva a apărut din 
coasta lui Adam. 

Prima dată a apărut timpul, adică sufletul universal, 
sentimentele. Apoi au apărut conştiinţa, spiritul, spațiul. 
Şi s-a format contrariul lui - materia, substanţa. Materia 
este un spațiu structurat, iar spaţiul e timp împărțit în 
cauză şi efect. La începutul timpului, cauza şi efectul 
sunt atât de comprimate, încât spațiul nu există, aşa cum 
nu există nici materie. În măsura în care energia iubirii, 
curgând, desparte cauza de efect, apare spaţiul, apoi şi 
substanța. lar dacă energia este puțină, atunci prima 
dată dispare substanța, apoi şi spaţiul. 

Adam şi Eva au apărut datorită excesului de energie 
provenind de la timp. Dacă energia din sufletul omului e 


puțină, copilul poate să nu apară pe lume. Cu mult timp 
în urmă m-am uitat prin ce diferă bărbatul şi femeia pe 
plan subtil. A reieşit că bărbatul are 52 % energie 
masculină şi 48 % energie feminină. lar femeia, invers. 
lată, aceste 4 procente fac din bărbat - bărbat şi din 
femeie - femeie. Ulterior am citit că şi oamenii de ştiinţă 
au ajuns la concluzii similare. 

Dacă sufletul este primar, devineclar de ce conştiinţa 
omului trăieşte după moartea fizică. Unitatea se asigură 
tocmai la nivelul sufletului. Sufletul Universal este ca un 
copac în care toate frunzele sunt unitare şi sunt legate 
între ele prin trunchi şi rădăcini. Devine uşor de înțeles 
fenomenul de reîncarnare. Prima dată se descompune 
ceea ce a apărut ultima dată, adică corpul. Aşa cum omul 
înlocuieşte îmbrăcămintea uzată timpul, aşa şi sufletul 
îşi poate schimba existenţa în învelişul fizic. Fiecare corp 
are un stoc de posibilităţi. Şi e cu totul normal ca sufletul, 
evoluând, să caute mereu noi niveluri de încarnare. 

Întrucât conştiinţa ştie data morţii noastre, pentru a 
evita tortura, agresivitatea şi pierderea iubirii, înainte de 
moarte sufletul se distanțează de corp. De aceea, 
clarvăzătorii de multe ori susțin că aura omului dispare 
înainte de moarte. Omul merge, zâmbeşte, vorbeşte, dar 
nu mai are aură, timpul lui de şedere pe Pământ a 
expirat. Asta îmi aminteşte de muzicalul Nord-Ost, 
produs în afara Rusiei. Replicile în limba rusă sunt 
traduse. În film se expune un interviu luat unui tânăr. „E 
ciudat - spune el, dar eu, uitându-mă în ochii oamenilor, 
vedeam cine va muri şi cine nu. Chipurile tuturor celor 


care ulterior au murit erau stranii, privirea era departe. 
Sufletul lor nu mai era aici”. 

Sufletul se pregăteşte pentru trecerea în lumea de 
dincolo şi îi dă semne conştiinţei. Dar noi nu înţelegem 
întotdeauna aceste semne. Asta, în ceea ce priveşte 
moartea firească. Dar, în general, moartea prematură ne- 
o aranjăm singuri. Dacă ne prejudiciem sufletul prin care 
vin iubirea şi energia sublimă, atunci sufletul începe să 
funcționeze mai slab. Şi atunci, de fapt, se întâmplă ceva 
teribil. Sufletul în care iubirea e puţină nu va suporta 
purificarea. În caz de înjosire, durerea sufletului devine 
de nesuportat. Şi atunci omul transferă punctul de sprijin 
asupra conştiinţei. Sensul vieţii, țelurile, interesele lui 
devin diferite. Banii, puterea, statutul, capacitățile, 
destinul benefic sunt valorile pe care le va diviniza. Dar 
cu timpul energia scade şi el nu mai poate accepta 
umilirea spiritului. Atunci, viitorul lui se reduce rapid. 
Omul nu poate accepta prăbuşirea viitorului şi punctul 
de sprijin se transferă asupra corpului. Hrana, 
satisfacţiile fizice, diversele plăceri - acum pentru ele 
trăieşte şi lor li se închină. Sufletul uitat se strânge, 
slăbeşte şi primeşte tot mai puţină iubire şi energie. lar 
corpul, în ultima fază, pierde puterile destul de repede şi 
urmează degenerarea accelerară, bolile şi moartea. 

De copil, pentru mine cea mai cumplită încercare a 
fost durerea fizică. Când am mai crescut, am aflat că 
există şi durere sufletească. Pe ea e mult mai greu s-o 
învingi şi s-o depăşeşti. Dacă o rană provocată corpului 
poate să se vindece într-o săptămână şi omul să uite de 


ea, rana provocată conştiinţei, respectiv stresul, poate să 
nu se vindece cu anii. Deseori, oamenii nu-i pot ierta ani 
la rând pe cei prin care le-au venit neplăcerile în viaţă, pe 
cei ce s-au purtat nedrept cu ei, pe cei ce le-au distrus 
planurile de viitor. 

Dar cea mai mare durere şi cele mai mari încercări le 
aduc rănile provocate sufletului. Aceste răni se poate să 
nu se vindece toată viaţa. Pentru mulţi, durerea sufletului 
este adesea de nesuportat. Fiindcă durerea e distrugere. 
Atunci când se distruge corpul, durerea exterioară e 
enormă, dar in interior, în subconştient, omul ştie că 
corpul nu e cel mai important, că el e ultima verigă din 
ceea ce numim om. Distrugerea conştiinţei se percepe 
deja ca o tragedie, deşi durere fizică nu există. 
Distrugerea sufletului se percepe ca o catastrofa, ca o 
pierdere iremediabilă. Pentru mulți, această durere este 
insuportabilă şi atunci omul încearcă s-o transfere 
asupra corpului sau asupra conştiinţei, încercând astfel 
să-şi îndulcească soarta. Astfel, omenii care nu pot 
îndura moartea celor apropiaţi, înnebunesc sau se 
sinucid. Sau devin absolut împietriți şi mai departe 
trăiesc numai pentru bani şi putere. 

Îmi amintesc filmul francez 36 Quai des Orfevres, pe 
care l-am văzut de curând. Cu Gerard Depardieu. În acest 
film sunt puşi față-n față doi detectivi. Pentru unul, 
noţiunile de „moralitate” şi „suflet” se află pe primul plan; 
pentru celălalt, importante sunt puterea, statutul, poziția 
şi e gata de orice crime pentru asta. Şeful abilitat cu 
avansarea îl avertizează pe detectivul cumsecade: 


- Acum nu e modern să fii moral, acum principalul în 
societare sunt banii, statutul şi puterea, de aceea 
carieriştii şi oamenii absolut lipsiți de principii câştigă şi 
ocupă posturile cele mai de vază. Exact aşa e concurentul 
dumneavoastră. 

lar bătrânul poliţist îi spune: 

- Credeţi-mă, vă compătimesc, dar totodată îmi dau 
scama că şansele dumneavoastră sunt mai mici. 

În societatea de astăzi, oamenii nelegaţi de moralitate 
răzbesc mai repede. Aşa e şi în film - polițistul moralintră 
în închisoare, iar carieristul lipsit de suflet ocupă locul de 
şef al poliției. Şi face tot posibilul ca rivalul să primească 
o condamnare cât mai mare. După aceea îi ucide soția. 
Mai târziu înţelegem de ce a făcut-o. Reiese că o iubea 
demult pe această femeie şi voia să se căsătorească cu ea, 
dar ea îl refuzase pentru altul. Pentru acela, al cărui 
suflet era mai bogat, care ştia să iubească cu adevărat. 
Era acelaşi polițist cinstit care devenise ulterior rivalul 
carieristului. 

Durerea sufletească insuportabilă, incapacitatea de a 
o accepta şi de a o depăşi transformaseră un om puternic 
într-un monstru. Într-o maşină neînsufleţită, pentru care 
banii, statutul şi puterea erau valorile absolute. Simțind 
cum sufletul lui piere în acest proces satanic, polițistul 
începe să se răzbune pe toată lumea: pe colegul care-i 
stătea în cale, pe femeia care-l respinsese. Se răzbună pe 
întreaga lume şi urăşte întreaga lume. Această degradare 
internă trebuia inevitabilsă sfârşească prin incapacitatea 
de a suporta umilirea spiritului, prin nimicirea viitorului. 


Şi apoi - alcool, droguri, sex, plăceri animalice care trec 
în perversiuni, boli, descompunere şi moarte. Înainte, 
acest proces se desfăşura timp de generații. Acum, acest 
proces se poate încadra în limitele unei vieţi. În cazul 
eroului filmului, totul s-a întâmplat altfel. 

Stăteam şi mă gândeam, cu privirea pe ecran. 
Civilizaţia postcreştină degenerează, cufundându-se în 
păgânism. Cei lipsiți de moralitate capătă întâietate 
asupra celor ce dau întâietate sufletului. Îi înving fiindcă 
merg în aceeaşi direcţie cu întreaga societate. Ce se va 
întâmpla cu societatea în care acum norma este selecția 
inversă - învinge cel mai nemernic? Şi am primit pe 
neaşteptate răspunsul chiar din film. Te copleşeşte o 
stare de depresie, fiindcă te gândeşti: nu vor mai fi 
oameni care să repună în drepturi dreptatea. Dar iată că 
noul şef al poliției iese într-o seară şi, pe stradă, nişte 
ucigaşi plătiți care trec pe lângă el îl confundă cu cineva 
şi-l împuşcă direct în cap. Atunci înţelegi deodată că, pe 
lângă voința umană, mai e şi cea Divină. Înţelegi că, mai 
devreme sau mai târziu, ea va pronunţa sentinţa. 

Î n Biblie se spune că cei răi n-au viitor. Doar că 
procesul, fiind extins în timp, nu se observă imediat. 
Înainte mă gândeam: de ce omul rău poate să trăiască 
bine-mersi, iar copiii, nepoţii şi strănepoţii lui să sufere 
de boli şi să moară? Apoi am înțeles. Când suntem 
bolnavi, de fapt nu ne luptăm cu un microb. Luăm 
medicamente care ajută să fie distrusă infecția. Puterea 
supremă nu distruge omul, ci tendinţa creată de el. Omul 
care a creat tendința se poate sustrage acțiunii 


mecanismului de răsplată. Dar copiii şi nepoții, care nu 
au nici cea mai mică idee despre faptele părintelui, vor fi 
nimiciţi asemenea unei infecţii. În India există o expresie: 
„Nu există oameni, există idei”. Nu este lichidat omul, ci 
tendința de a se lepăda de iubire, tendinţa spre ură şi 
trădare pe care o poartă în suflet. Dacă societatea, 
neavând repere morale, educă în sufletele oamenilor 
diabolicul, atunci nu va fi condamnat la exterminare 
numai omul, ci şi societatea care l-a educat. Decenii la 
rând, Rusia a fost instigată la ura de clasă față de 
duşmani. lar acum, cea mai bogată țară din lume se află 
la limita subzistenţei, pe un fond de jafuri şi de 
imoralitate crâncene. Este însă în derulare procesul de 
eradicare a tendinţelor periculoase. 

Îmi vine în minte un alt film, care în anii 2007-2008 
a primit cele mai prestigioase premii internaționale din 
sfera cinematografiei Filmul fraţilor Coen, recunoscut 
drept cel mai bun în anii respectivi, are următorul titlu: 
„Nu există ţară pentru bătrâni”. De ce e interesant filmul? 
Viaţa lăuntrică a eroilor este mult mai importantă decât 
cursul evenimentelor exterioare. Raporturile psihologice 
dintre eroi sunt construite cu precizie. „Bătrâni” sunt 
numiți acei oameni din „vechea gardă”, pentru care 
sufletul, moralitatea, cinstea şi demnitatea sunt pe 
primul loc. Aici, ei sunt întruchipaţi de un poliţist în 
vârstă, care încearcă să prevină o dramă sângeroasă. 

Filmul începe astfel. Un cetățean dintr-un orăşel de 
la granița cu Mexicul se duce la vânătoare într-un loc 
pustiu. Rănind o căprioară, porneşte pe urmele ei şi dă 


pe neaşteptate peste urmele unei reglări de conturi 
sângeroase. Nişte traficanţi de droguri care nu se 
înțeleseseră între ei lăsaseră pe nisip vreo zece cadavre şi 
un geamantan cu câteva milioane de dolari. Porunca 
străveche spune: „Nu fura! Nu-ţi însuşi ceva pentru care 
n-ai muncit!”. Protagonistul nu înţelege acest lucru şi 
asta va însemna pentru el debutul unei tragedii care îl va 
sufoca tot mai mult şi mai mult, ca o sfoară strânsă 
implacabil în jurul gâtului. 

Partea picantă este că unul care era de profesie hoţ 
ajunge în închisoare, iar acolo are o anumită poziție, un 
statut. Pentru el, furtul e o muncă şi, prin urmare, 
atitudinea lui faţă de conceptul de „furt” este de aşteptat 
să fie pozitivă. Dar, în închisoare, dacă cineva începe să 
fure de la „colegii” de carceră, este considerat un furt de 
la „ai tăi”, iar hoţul nou-apărut va fi ucis sau violat. În 
închisoare, porunca „Nu fura!” sună diferit: „Nu lua ce e 
al altuia!”. Adică, nicio societate nu poate exista fără 
concepte morale, fără un sistem de tabu-uri. Poruncile 
religioase, dând modele superioare de moralitate, dau şi 
posibilități maxime de evoluție şi de supraviețuire în 
perspectivă. 

Şi aşa, protagonistul decide să ia ceva ce nu-ial lui. 
El nu ştie că în geamantanul cu bani este montat un 
senzor de urmărire, care permite identificarea locului 
unde se află. Începe o adevărată vânătoare. Primul omor 
se petrece chiar pe locul sângeroasei reglări de conturi 
între traficanțţii de droguri. Ucigaşul plătit, profesionistul 
pe care traficanţii îl angajaseră să-l descopere şi să-l 


lichideze pe cel care luase banii, îi lichidează mai întâi pe 
ei. Se prinsese că banii sunt aproape, iar martori nu erau 
- deci, cei în plus puteau fi omorâți. 

Mi-aduc aminte de filmele de copii şi de filmele- 
basme care rulau înainte; în poveştile astea, oamenii buni 
şi cumsecade întotdeauna ieşeau învingători. Iubirea 
învingea ura, generozitatea învingea venalitatea. Pe 
vremea când mă uitam la astfel de filme nu ştiam că, de 
fapt, armonia constă în perechi de proprietăţi duale. Nu 
trebuie să opunem binele răului. Omul generos trebuie să 
fie simultan şi strângător. Cel curajos trebuie să fie 
prudent. Omul blând şi maleabil trebuie să fie în acelaşi 
timp independent şi principial. Omul care e numai 
generos poate să devină un risipitor şi să ajungă la stadiul 
de cerşetorie. Cel care e numai blând poate ajunge să 
depindă de alții şi să înceapă să-l folosească. Fiind numai 
curajos, omul îşi poate pierde viața. Evoluţia se 
desfăşoară conform principiului dualității, atât în privința 
calităților, cât şi a defectelor. Soţia bărbatului zgârcit 
trebuie neapărat să risipească o grămadă de bani pe 
cârpe. Soţia bărbatului vanitos trebuie să fie arogantă şi 
să-l umilească. Soţia bărbatului lasciv trebuie să fie 
frigidă. 

Legea dualității este o lege a unităţii şi a luptei 
contrariilor. Această lege este respectată atunci când 
sufletul trăieşte şi se dezvoltă activ, pentru că în suflet 
există iubire şi prin ea se conciliază toate contrariile. Dar, 
dacă sufletul slăbeşte, omul trăieşte ori cu materialul, ori 
cu spiritualul. Şi într-un caz, şi în celălalt, iubirea şi 


bunătatea pleacă. Omul care se închină spiritualității 
poate trăi numai în regimuri opuse. Acestea pot fi: ori 
oprimarea celui mai slab şi superioritatea asupra lui, ori 
servilism, supunere şi linguşire față de cel mai puternic. 
La fel şi omul care se închină factorului material: poate 
trăi doar într-unul din regimurile contradictorii - ori în 
depravare totală, cufundare în mâncare, sex şi plăceri, ori 
în ascetism complet, autoflagelare şi autoreprimare. 
După  Renaştere, civilizația postcreştină a pierdut 
capacitatea de a simți sufletul. A început epoca rațiunii, 
aducând cu ea cultul viitorului, încrederea în progresul 
ştiinţific şi tehnic. Câteva secole mai târziu, această 
tendinţă a început să se deplaseze în altă direcţie - spre 
cultul elementului material. Diversele forme ale plăcerii 
şi hanii, ca garanție pentru îndeplinirea dorințelor, au 
început să iasă în prim-plan. 

În filmul „Nu există ţară pentru bătrâni” se expune o 
tendință uluitoare. Oamenii buni şi morali nu ies 
învingători. În cel mai bun caz rămân în viaţă, aşa cum 
se întâmplă cu bătrânul polițist. lese învingător cel care 
e criminal până-n măduva oaselor. Învinge cel cu gândire 
absolut patologică, pentru care banii sunt sensul vietii. E 
drept că şi statutul înseamnă destul de mult pentru el. 
Nici senzaţia de superioritate față de ceilalți nu e mai 
puțin importantă la el, de aceea e mai crud decât ceilalți, 
orbiți de şansa de a pune mâna pe câteva milioane 
nemuncite. El îi ucide fără să stea pe gânduri. Văzând 
filmul, trăieşti sub teroarea că ucigaşul e intangibil. Mai 
târziu înţelegi cum stau lucrurile: aşa l-a format 


societatea, el e în totalitate produsul unui sistem în care 
puterea, statutul, banul şi plăcerea sunt valorile majore. 
Ceea ce se află în gândurile părinților, se regăseşte în 
faptele copiilor. Acest individ, criminal patologic, 
acționează ca un copil al naturii, fără să se gândească 
absolut deloc ce face. Societatea i-a dat o scară implicită 
a valorilor, un sistem real de priorităţi, iar el le urmează 
cu seninătate. 

În continuare, evenimentele decurg după un scenariu 
interesant. Vorbind la telefon cu eroul principal, ucigaşul 
plătit insistă să i se dea banii, altfel îl va ucide şi pe el, şi 
pe soția lui. Protagonistul este ucis, criminalul a luat 
banii. Dar trebuie să-şi respecte promisiunea - s-o 
omoare pe soția celui ce uitase de poruncile principale. Şi 
iată că se duc la ea acasă şi-i propune să dea cu banul. 
Dacă îi pică cap, o ucide; dacă e pajură, o lasă în viaţă. 
Aceste scene sunt impregnate cu un fel de teroare 
mistică. Mai înainte, ucigaşul îi propusese proprietarului 
unei stații de benzină să dea cu banul. Picase pajură şi el 
rămăsese în viață. Ce nevoie are un ucigaş să dea cu 
banul, aşteptând indicaţiile sorții? La început eşti tentat 
s-o interpretezi ca pe o batjocură rafinată, dar pe urmă îți 
dai seama că asta are un anumit sens. De parcă soarta 
ar ucide. Acest om ţine pistolul în mână ca şi cum n-ar 
avea nimic de-a face cu el. Ucigaşul invocă voința 
supremă, simțindu-se executantul ei. În asta constă 
puterea lui. Îmi amintesc involuntar cuvintele lui Hitler: 
„Soarta mă conduce şi eu o urmez. Dacă soarta ar fi vrut, 
aş fi murit în câteva zile”. Asupra lui Hitler s-au comis 


aproximativ patruzeci de tentative de omor. Şansele de 
supraviețuire au fost, după evaluarea specialiştilor, de 
unu la cincizeci şi doua de trilioane. S-a întâmplat o 
minune şi a supraviețuit. A supravieţuit pentru ca toată 
omenirea să vadă dezagregarea şi pieirea fascismului şi a 
omului care îl reprezenta. Invulnerabilitatea şi forța lui 
Hitler au venit de la faptul că el a realizat toate ţelurile şi 
dorințele neconştientizate ale societății în care a trăit. 
Ucigaşul şi călăul patologic n-au fost nimic altceva decât 
oglinda moravurilor care luau amploare în Europa. 

În filmul „Nu există ţară pentru bătrâni”, această 
tendință care lua amploare în America este redată 
strălucit prin figura ucigaşului patologic. El a promis că 
va omori femeia - şi o omoară. După aceea iese din casă, 
se urcă în maşină şi porneşte liniştit pe strada 
împrejmuită cu verdeață a orăşelului. Şi, deodată, 
maşina e scuturată de o lovitură cumplit de puternică. 
Şoferul unei alte maşini, neatent, ieşise din intersecție în 
viteză, pe roşu. Omul responsabil de accident fuge să 
cheme poliția şi Salvarea, iar ucigaşul, însângerat, cu 
mâna ruptă, iese din maşină şi încearcă să fugă. Le dă o 
sută de dolari unor băieți care văzuseră întâmplarea, 
spunându-le cu subînțeles: „Nu m-ațţi văzut, plecați de- 
aici!”. Intervenise voinţa supremă, criminalul primise un 
semn. Dacă a omorât-o pe femeia nevinovată, răsplata 
pentru păcatele săvârşite a început să se apropie de el 
mult mai repede. Pedeapsa e inerentă, criminalul a primit 
deja primele avertismente. El e condamnat, aşa cum a 
fost condamnat şi Hitler, aşa cum sunt condamnați toți 


oamenii care şi-au pierdut moralitatea din suflet. Dar el 
încă nu-şi dă seama de asta, el crede că cele trei milioane 
de dolari îl vor face fericit. Sufletul lui deja e scurs, nu 
mai are energie, iar omul cu nivel scăzut de energie atrage 
nenorocirile şi bolile. 

„Cei răi n-au viitor”. Rău devine acela pentru care e 
mult mai important să primească decât să dea. La nivel 
fizic, consumismul se manifestă sub formă de lăcomie; la 
nivel spiritual, consumatorismul se manifestă sub formă 
de invidie şi de furie. La nivelul sufletului, 
consumatorismul se manifestă sub formă de tânjire. 
Devine rău acela care nu poate accepta înjosirea corpului, 
a spiritului şi a sufletului, cel ce se identifică cu aceste 
componente. Cu adevărat bun poate deveni doar cel ce 
înțelege valoarea relativă a fericirii umane, cel ce se 
identifică cu iubirea. 

În sufletul nostru există straturi care se distrug - 
acesta e nivelul superficial. Dar, în adâncul lui, sufletul 
este una cu Dumnezeu şi este etern. Partea lui eternă este 
în afara timpului. De aceea, în adâncul sufletului, omul 
trebuie să se identifice cu Dumnezeu şi să înțeleagă că 
este veşnic. lar învelişul lui efemer, compus din corp, 
spirit şi suflet, se dezvoltă şi-şi schimbă forma până când, 
cu timpul, se transformă în eternitate. Cel ce a uitat că e 
fiul lui Dumnezeu, că în plan subtil sufletul lui nu va 
pierde niciodată legătura cu Creatorul, începe să se 
identifice cu corpul, spiritul sau sufletul - cu partea lui 
muritoare. Şi atunci el nu poate accepta distrugerea lor 
şi devine rău. „Răii n-au viitor”. Dar dacă traducem 


această propoziţie în limba înţelepciunii supreme, atunci 
ea va suna puţin altfel. Cel ce şi-a pierdut aspirația 
continuă către Dumnezeu şi iubire, îşi va pierde inevitabil 
şi viitorul. 

Continuam să conduc pe drumul care ducea spre 
sud, gândindu-mă încontinuu la lucrurile importante 
pentru mine. Ei, bine, acum am înțeles că fără iubire şi 
credinţă nu există viitor. Dar atunci cum au trăit oamenii 
înainte? Cum a trăit omul primitiv, când reprezentările 
abia se formau? Cum trăiesc animalele? 

Revizuiesc în memorie diferite cazuri legate de 
pacienţii mei. Îmi reamintesc un eveniment care mi s-a 
întâmplat acum un an şi ceva. Timp de câțiva ani, un 
tânăr îmi trimitea mesaje pe mail, propunându-mi să țin 
o prelegere în oraşul lui. De obicei reacționez cu rețineri 
la asemenea propuneri. Dar oraşul se afla în partea de est 
a Rusiei, aş fi avut posibilitatea să merg la pescuit, să 
călătoresc, sa capăt impresii noi. M-am dus, am ţintit 
prelegerea, natura mi-a plăcut. Tânărul era la curent cu 
prelegerile şi cu cărțile mele. Se vedea că el credea sincer 
în ceea ce scriam şi avea dorința sinceră de a se schimba. 
Am acceptat să mai ţin încă o prelegere în acelaşi oraş. 
Dar cu trei luni înainte de asta, după ce primisem unul 
din mesajele lui, avusesem un presentiment ciudat. Era 
un presentiment difuz de nereuşită legat de el. M-am 
uitat la câmpul lui şi n-am văzut acolo niciun viitor. Când 
mi-a dat încă o dată telefon, l-am avertizat 


-Să ştii că poţi să mori, ai o concentrare prea 
puternică pe viitor. Dependenţa ta de viitora depăşit linia 
roşie. În cazul tău, pierderea viitorului ar fi moartea. 

- Dar de ce pierd viitorul? a întrebat el. 

I-am răspuns cinstit: 

-Nu ştiu. Poate că se apropie vreun succes foarte 
mare, pe care tu-l presimți şi la care începi să te închini 
anticipat. După aceea, urmează de obicei destrămarea 
tuturor planurilor şi a speranţelor. Poate că tu încă de pe 
acum nu suporţi distrugerea visului; or, atunci se 
cuplează programul de autodistrugere. El se poate 
manifesta sub forma deficienţelor la copilul care se 
apropie de tine şi care trebuie să se nască în curând. S-a 
declanşat un factor puternic, dar nu-l pot defini. Încearcă 
să simți că iubirea e mai importantă decât viitorul. 
Încearcă să accepti destrămarea idealurilor, a planurilor, 
a speranțelorpe care le-ai avut în trecut. Roagă-te pentru 
urmaşii tăi. 

Pe urmă m-am dus, cum am spus, în acel oraş şi am 
ținut o prelegere. La o oră după prelegere, el a plecat cu 
maşina să rezolve o treabă. Conducea maşina cu 80-90 
de kilometri pe oră şi dintr-o dată conştiinţa lui s-a 
decuplat. Nu pot spune cu siguranță dacă a adormit sau 
şi-a pierdut cunoştinţa. Maşina a intrat pe contrasens şi 
s-a ciocnit frontal cu altă maşină. În cealaltă maşină era 
numai şoferul, un bărbat care se ducea să-şi ia soția de 
la Maternitate. În 99,9 % din cazuri, în urma unui 
asemenea accident rămân două cadavre. Oricât ar fi de 


straniu, amândoi au rămas în viaţă şi nici măcar n-au 
avut traumatisme serioase. 

- Cum de mi s-a putut întâmpla asta? m-a întrebat 
după aceea. 

- Amândoi aţi avuto concentrare excesiv de puternică 
asupra viitorului. La bărbatul acela, factorul a fost 
naşterea copilului, continuarea lui în viitor. La tine a 
funcţionat un factor care deocamdată ne rămâne 
necunoscut. Dar programul a fost identic la amândoi. 
Jertfa a atras criminalul. 

Maşina nu mai putea fi reparată. Tânărul mi-a dat de 
înțeles că îmi dă onorariul pentru prelegeri mai târziu. 
Am dat din cap cu înţelegere: 

- Sigur, nicio problemă. 

A trecut o lună, a mai trecut încă una. Dar el, parcă 
îl înghițise pământul. A apărut peste încă o lună la uşă 
cu un cadou - îmi adusese icre roşii din Kamceatka. Şi a 
fost sincer uimit că nu vreau să stau de vorbă cu el. 

- Un cunoscut comun, care m-a întrebat dacă vreau 
să mă întâlnesc cu tine, mi-a povestit despre problemele 
tale. Şi despre faptul că te-ai gândit să începi o afacere 
fără să ai destule posibilități pentru asta. Şi că ai luat 
bani împrumut de la prieteni. Şi că şi banii mei i-ai 
investit. Şi că afacerea ta a murit, iar acum te ascunzi de 
toți. Acum înțeleg de ce, dintr-un pic, n-ai murit cu 
maşina. Pentru tine, proiectul de afacere, viitorul 
întrevăzut au fost mai importante decât moralitatea, 
responsabilitatea în raport cu ceilalți oameni. În 
principiu, asta e gândire de criminal: pentru el important 


nu e sufletul, ci viitorul - banii, câştigul, statutul, 
bunăstarea. Fiecare om care comunică cu mine sau 
citeşte cărțile mele intra, aş spune, într-o altă 
dimensiune, unde toate procesele sunt accelerate. Eu le 
vorbesc oamenilor despre faptul că iubirea e mai 
importantă decât viitorul. lar tu, cu intenţiile şi cu 
sentimentele tale, ai pornit în direcţia opusă. De aceea ar 
fi trebuit să mori înainte de întâlnirea noastră. Eu, 
văzând eventualitatea morții, te-am avertizat şi am 
deplasat problemele tale în viitor. Dar în timpul prelegerii 
s-a produs totuşi confruntarea, iar după aceea a venit şi 
accidentul. De ce ai supraviețuit, nu ştiu. Poate că totuşi 
ai şanse să depăşeşti dependenţa. De asta ţi-a fost 
păstrată viața. Pot să-ți mai dau încă o sugestie: ca să 
depăşeşti dependenţa de viitor, trebuie să fii un om 
moral. Fiindcă acesta este un regim de păstrare a iubirii 
în suflet. Daca îi trădezi şi-i minți pe ceilalți pentru 
scopurile tale egoiste, atunci punctul tău de sprijin se 
deplasează din suflet spre viitor şi tu devii sclavul lui. 

Discuţia cu el a fost destul de neplăcută, dar sinceră. 
Pe urmă a dispărut şi n-a mai apărut. Poate că a fost 
omorât. Poate că pur şi simplu a decis să nu mai 
returneze datoria. Sau poate că procesul de redresare a 
sufletului a avut nevoie de câţiva ani. Cine ştie? De un 
lucru sunt ferm convins: şanse să-şi pună sufletul în 
ordine şi să-şi salveze viitorul are oricine. 

Civilizaţia de astăzi n-are viitor. Civilizația 
materialistă de astăzi n-are nevoie câtuşi de puţin de 
suflet. Legile societății moderne protejează corpul şi 


proprietatea omului, îi protejează spiritul sub forma 
proprietăţii intelectuale, dreptului de autor etc. Şi nu 
protejează iubirea, sufletul şi moralitatea. Dimpotrivă, 
păcatul se prezintă ca o virtute şi aceasta se numeşte 
„corectitudine politică”. Dar chiar şi civilizația muribundă 
de azi arc o şansă. E timpul ca omenirea contemporană, 
asemenea unei corăbii care se scufundă, să transmită 
întregii lumi din jur semnalul de alarmă: „S.O.S.: salvați 
sufletele noastre!”. 

Şi totuşi, cum au trăit înainte oamenii cu gândire 
religioasă nedezvoltată? Cum trăiesc animalele? Şi 
deodată înțeleg că, atunci când omul e bolnav, când 
suferă fizic, când, voluntar sau involuntar, stă flămând 
sau suportă privaţiuni, punctul lui principal de sprijin se 
transferă automat pe ceea ce se distruge mai puțin, adică 
pe spirit, pe conştiinţă. lată de ce oamenii care au suferit 
privaţiuni fizice devin mai puternici spiritual. Într-o 
bătălie învinge cel mai puternic ca spirit, de aceea 
încercările fizice au fost întotdeauna necesare pentru 
formarea războinicilor puternici. De aceea, în triburile 
primitive şi-a găsit întotdeauna locul conceptul de 
inițiere". Tânărul ajuns la maturizare sexuala trebuia să 
treacă încercarea durerii fizice, a privaţiunilor, a 
pericolului de moarte - pentru consolidarea spiritului. 
Dintr-un bărbat puternic se vor naşte copii sănătoşi. 

Odată cu dezvoltarea triburilor primitive, la 
încercările fizice au început să fie adăugate şi unele 
spirituale. În primul rând, era vorba de depăşirea fricii de 
moarte. Trebuia să se păstreze „eul” interior în condițiile 


descompunerii viitorului. lar aceasta devine posibil 
atunci când punctul de sprijin se transferă asupra unei 
structuri stabile - sufletul. Astfel, procesul de dezvoltare 
a omului primitiv a constat în transferul treptat al 
valorilor majore dinspre corp spre spirit, iar apoi spre 
suflet. Conceptul de „monoteism” n-ar fi putut să apară 
fără conştientizarea sufletului şi a moralității ca valori 
majore. Dar dacă omul nici măcar nu se gândeşte la 
Dumnezeu şi n-are niciun fel de idei religioase, 
mecanismul de supraviețuire funcționează totuşi, 
deoarece este consolidat de sute de milioane de ani. 
Esenţa lui constă în aceea că, atunci când învelişul fizic 
suferă şi se deteriorează, învelişul spiritual devine mult 
mai activ; adică, o dată cu slăbirea structurii fizice se 
produce activarea structurii de câmp. De ceea, chiar 
animalul, fiind bolnav şi murind, îşi activează 
subcongştient spiritul şi sufletul. „Eul” esenţial al fiinţei vii 
încetează să mai fie asociat cu corpul şi apoi cu spiritul 
şi începe să se asocieze cu sufletul. Deci, o dată cu 
distrugerea efemerului, noi începem să ne asociem pe noi 
înşine cu eternitatea. 

Dacă recitim Vechiul Testament, vedem războaie 
neîntrerupte, omoruri şi distrugeri. Privaraţiunile fizice şi 
restricțiile permanente, pericolul zilnic de pierdere a 
viitorului şi a vieţii au propulsat omul spre conceptul de 
„suflet” spre grija pentru el, spre formarea ideilor 
religioase. De aceea, în iudaism, pedeapsa cea mai severă 
era prevăzută pentru cei care comiteau crime împotriva 
sufletului şi a moralității. Societatea modernă a devenit 


saturată, protejată şi prosperă. Mecanismul forțat de 
mântuire a sufletului, de însuşire a moralității, iubirii şi 
credinţei, a încetat treptat să funcţioneze. Deci, civilizația 
de azi are doar două variante de viitor: fie să se întoarcă 
la păgânism - adică la violenţă, moarte şi războaie, iar 
după aceea să piară, fie să se îngrijească de suflet şi să 
capete astfel voluntar iubire şi credință. Până acum, totul 
merge în mod evident după primul scenariu. 

Oamenii nu pot suporta durerea sufletului dintr-un 
motiv simplu. Dacă sufletul este distrus, poţi rezista la 
asta numai ieşind dincolo de limitele sufletului, trecând 
de la jumătatea umană la cea Divină, eternă. Dacă 
iubirea față de Dumnezeu este percepută realmente ca o 
fericire mult mai mare decât orice altceva, numai atunci, 
în cazul distrugerii sufletului, punctul de sprijin poate fi 
mutat pe eternitate. Dacă porunca majoră din hinduism, 
iudaism şi creştinism, care spune: „Să-L iubeşti pe 
Dumnezeu mai mult decât orice!” nu e respectată, 
durerea din suflet devine insuportabilă. Atunci omul, în 
loc să se întoarcă cu fața spre Dumnezeu, atunci când 
sufletul i se descompune, se leapădă de suflet şi se 
îndreaptă în jos, spre spirit sau corp. Pentru a-şi uşura 
suferințele sufleteşti, el este atras inconştient de 
suferința psihică şi de durerea fizică. Durerea spirituală 
arată simplu: nenorociri, probleme în soartă, 
dezintegrarea destinului, destrămarea țelurilor şi a 
speranțelor, trădare, nedreptate din partea oamenilor. 
Uneori, ea se manifestă sub formă de nebunie, pierderea 
memoriei, orbire. Cum arată durerea fizică, cred că nu 


trebuie să explic. Boală, invaliditate, excluderea 
diferitelor funcţii - toate acestea pot fi ecouri ale 
problemelor din sufletul omului. 

Nu ştiu de ce, îmi vin în minte detalii din viaţa lui 
Vrubel. Problema esenţială a omului de geniu constă 
adesea în aceea că energia şi talentul lui nu sunt 
contrabalansate în suficientă măsură de ştiinţa de a iubi 
şi, deci, de a suporta durerea sufletească. Un prieten 
pictor mi-a povestit un fapt din biografia lui Vrubel, fapt 
care nu figurează în biografiile oficiale. Un prieten al lui 
Vrubel, scăldându-se cu el în râu, a observatcă pieptul 
lui e acoperit de cicatrici. A aflat că în tinereţe pictorul s- 
a îndrăgostit nebuneşte, după care au început problemele 
cu dragostea neîmpărtăşită. Durerea sufletească a fost 
atât de greu de suportat, încât pictorul, ca s-o transforme 
în suferință fizică, şi-a crestat pieptul cu cuțitul. În loc de 
distanţare şi aspirație spre Dumnezeu, s-a petrecut 
procesul invers: o explozie puternică de neacceptare a 
ceea ce se întâmpla şi alunecarea în cultul conştiinţei, al 
aptitudinilor. lar acesta este chiar un proces diabolic. lată 
de ce Vrubel a pictat tablouri în care apar demoni. El 
încerca să-şi depăşească propriul demonism, înfățişând 
diavolul suferind şi înfrânt. Dar demonismul se învinge 
prin credință şi iubire. Dacă artistul nu le are în suflet, e 
condamnat. Mai departe, soarta lui Vrubel e cunoscută. 
Fiul lui s-a născut cu cheiloschizis - un semn al 
concentrării excesive asupra aptitudinilor, asupra 
viitorului, a trăit puţin şi a murit de infecție pulmonară. 
Problemele cu plămânii indică trufia. Acesta este tot un 


cult al viitorului, al superiorității față de ceilalți, este 
expresia sufletului muribund, de care omul a încetat să 
se mai îngrijească. Mai târziu Vrubel înnebuneşte şi 
orbeşte, apoi moare. Prin acest cerc au trecut milioane şi 
milioane de oameni. Prin acest cerc au trecut popoare şi 
state. Prin acest cerc trece omenirea de astăzi. 

Mă întorc cu gândul la un spectacol la care am fost 
recent la Casa de cultură a lucrătorilor feroviari din 
Moscova. Spectacolul se numea „Trio”. Din câte am 
înțeles, piesa de teatru e scrisă pe baza unor evenimente 
reale. Jocul actorilora fost bun şi spectacolul mi-a plăcut. 
Narațiunea e următoarea. Celebrul compozitor 
Schumann trăieşte cu tânăra lui nevastă. Ea e o pianistă 
strălucită, dar îl iubeşte şi îl divinizează, de aceea se 
dedică familiei şi îi naşte cinci copii. Iar pe el îl chinuieşte 
vanitatea: îl invidiază pe Beethoven, pe Mozart, vrea să fie 
el primul. Pentru el, valorile majore sunt statutul, gloria 
şi celebritatea. Şi se pare că totul merge bine şi pe plan 
fizic, şi pe plan spiritual. Are tot ce poate visaun om. Doar 
cu sufletul are probleme: nu poate învinge în sine 
sentimentul de invidie. 

Şi atunci începe ajutorul de sus. Apare boala: i se 
„usucă” mâna şi nu mai poate să cânte. Dar poate lucra 
şi poate câştiga bani ca profesor. Însă el nu poare depăşi 
pierderea şi, la sentimentul de invidie, se adaugă regretul 
înnebunitor de puternic de a nu mai putea extazia 
oamenii cu talentul său de interpret. Este un compozitor 
cunoscut, e profesor, ar trebui să fie fericit. Dar asta nu- 
i ajunge, el vrea totul şi nu poate depăşi în niciun fel 


sentimentul de inferioritate, de umilinţă. Atunci se 
declanşează a doua etapă de salvare a sufletului: e 
concediat, nu mai e nevoie de el. Aceasta devine pentru 
el o adevarată tragedie. Şi atunci se cuplează a treia etapă 
de salvare. Este căutat de tânărul compozitor Brahms, în 
speranţa unui sprijin Din păcate pentru Schumann, el se 
dovedeşte a fi foarte talentat. Soţia lui Schumann, care 
până atunci se închinase în fața talentului soțului ei, îşi 
mută privirea asupra tânărului compozitor. Între ei se 
naşte o idilă, iar viața marelui compozitor se destramă 
complet. 

Mai întâi, soarta i-a dat lui Schumann umilire fizică: 
mâna a început să i se atrofieze. Când n-a acceptat-o, s- 
a cuplat umilirea spirituală: şi-a pierdut slujba. Când n- 
a putut accepta nici asta, s-a cuplat mecanismul cel mai 
puternic de mântuire: umilirea sufletului. În acest caz, 
omul trebuie fie să creadă în Dumnezeu, fie să moară. 
Compozitorul nu poate să se întoarcă spre Dumnezeu, 
fiindcă pentru el sensul major al vieţii e talentul, statutul, 
celebritatea. El găseşte o altă cale de ieşire din această 
situație: trebuie să înnebunească. .Simulează nebunia şi 
se internează într-un spital de psihiatrie. Un compozitor 
care şi-a pierdut minţile - asta sună misterios şi îi 
prezervă statutul de om talentat, aproape geniu. Dar 
compozitorul talentat, care a fost concediat şi care e 
înşelat de nevastă, este un nimic. E un om lipsit de orice 
punct de sprijin. Pentru omul necredincios, este sinonim 
cu moartea. Dar dacă a înnebunit şi rămâne în clinica de 
psihiatrie, atunci e cu îndreptăţie absolvit, asta nu-i 


umileşte statutul. Preferă să se prefacă nebun şi moare 
în spital, numai şi numai să nu se întoarcă acasă şi să 
simtă că e privat de tot. 

Fericirea sufletului, a spiritului şi a corpului acestui 
om s-a sfârşit. Acest lucru se întâmplă de obicei la 
bătrâneţe şi se consideră că e în cursul firesc al 
lucrurilor. Omul, pierzând punctul de sprijin asociat 
corpului, spiritului şi sufletului, începe să se gândească 
la Dumnezeu, la iubire şi la partea nemuritoare a 
sufletului. Pentru un om tânăr, pasionat, mândru, un 
astfel de proces este o tragedie. Cred că oamenii adesea 
îmbătrânesc doar pentru că nu pot suporta durerea din 
suflet. Balastul acumulat de resentimente, condamnare 
şi mâhnire îi leagă atât de puternic de viaţă, încât durerea 
sufletească devine insuportabilă şi ei tind subconştient 
să îmbătrânească mai repede. Bătrâneţea e un bun 
mecanism pentru depăşirea suferințelor. 


EPILOG 


De câteva minute remarc pe neaşteptate în mine o 
stare interesantă. În primele trei ore de călătorie mă 
năpădise oboseala. Mă jena vederea slabă, nu-mi puteam 
concentra atenția. După şapte-opt ore, vederea mi s-a 
îmbunătățit şi am căpătat energie. 

Îmi amintesc discuţia cu o pacientă. 

- Realizaţi-vă obiectivele, o îndemnam, învățaţi-vă să 
vă impuneți sarcini. 

Ea izbucnise în râs: 

- Multe dintre lucrurile astea pe care mi le spuneți 
sunt imposibil de realizat. 

- Aveţi absolută dreptate, am confirmat, în starea 
dumneavoastră e imposibil să se facă asta. Mai ales când 
considerați că țelul e nerealizabil. Asta duce la oprirea 
energiei. Dar, dacă nu renunţațţi la ţel, atunci va începe 
să curgă energie în această direcție şi după un timp apare 
posibilitatea şi se formează mecanismul de alimentare a 
dorinței dumneavoastră. La început, această energie e 
practic imperceptibilă. Ca grăuntele de muştar de care 
vorbea Hristos. După aceea, se strânge multă şi începe să 
schimbe lumea din jur - din minusculul grăunte apareun 
copac. 

Oamenii care au credință pot ajunge la structurile 
subtile şi pot simţi un eveniment în derularea lui într-un 
interval de timp imens. Şi pot să înțeleagă că pot schimba 
totul şi pot obține totul. Cu cât suntem ataşaţți mai 
puternic de fericirea materială sau spirituală, cu atât este 


mai îngustă zona noastră de percepţie. Imaginea lumii 
devine statică, tot ce se întâmplă ne pare de neclintit şi 
de neschimbat. Dorinţa noastră de a schimba lumea se 
sfărâmă în câteva minute, lovindu-se de realitate şi, în loc 
de educație, începem să urâm şi oamenii, şi lumea în care 
trăim. 

Acum, situaţia din Rusia este, delicat spus, proastă. 
Mulţi dintre cei ce se confruntă cu fapte scandaloase 
nutresc ură, alunecă în condamnare şi apoi cad în 
depresie. Ei simt pe bună dreptate că e imposibil să 
schimbe Rusia. Aşa şi este. Nu poţi schimba o ţară într-o 
zi sau Într-o lună. Aşa cum oamenii au gândit şi au simţit 
acum o sută de ani, aşa e ţara acum. Nu trebuie să jeleşti 
pentru recolta slabă, dacă în primăvară ai semănat puțin 
sau rău. De aceea, nu luptaţi cu ziua de astăzi, niciodată 
n-o veţi schimba. Cu atât mai mult cu cât mâine ea va 
deveni ziua trecută şi a lupta cu trecutul e periculos şi 
dăunător pentru sănătate. Luptaţi-pentru viitor, care va 
deveni prezent. lar viitorul nostru sunt gândurile şi 
mentalitatea noastră. Viitorul îndepărtat sunt 
sentimentele noastre şi imaginea generală asupra lumii. 
Ceea ce simțim astăzi, se va întâmpla cu noi poimâine. 

Îmi simt sufletul vesel şi uşor. Apăs pe acceleraţie, ca 
să depăşesc un camion de care mă apropii. În spatele lui 
e o altă maşină, dar n-are de gând să depăşească. 
Accelerez şi mai mult şi distanța dintre mine şi camion 
scade rapid. Şi deodată văd cum maşina de după el 
începe să vireze la stânga, pentru depăşire. Nu ştiu de ce, 
dar mi-e lene să-l semnalizez pe şofer. Cu atât mai mult, 


cu cât manevrează încet şi-mi dau seama că o să reuşesc 
să trec. Aşa şi fac. Trec fulgerător pe lângă maşină, fiind 
convins că şoferul mă vede şi va încetini intrarea în 
depăşire. Depăşesc camionul şi mă uit în oglinda 
retrovizoare. Şoferul maşinii aprinde şi stinge nemulțumit 
farurile. Dintr-o dată îmi dau seama de periculozitatea 
manevrei mele. 

Din cauza lenei şi indolenţei de rutină, la o asemenea 
viteză, şi eu şi şoferul celeilalte maşini puteam muri. 
Fusese o prostie crasă. Nu trebuie să te bazezi pe noroc. 
Nu trebuie să te bazezi pe ceilalți. Când ne bazăm pe 
cineva, pornim de la modul nostru de a vedea lumea, dar 
modul celuilalt dc a vedea lumea diferă de al nostru. 
Exact aşa se întâmplă accidentele şi avariile. În sufletul 
meu apare un regret târziu şi-i cer scuze în gând şoferului 
pe care îl expusesem pericolului mortal. El de fapt nu mă 
văzuse, neglijase să se uite în oglinda retrovizoare. 
Scuzele, chiar şi numai în gând, or să-şi joace rolul. Poate 
că ele mi-au salvat viaţa. 

Peste două luni şi jumătate mi se va întâmpla 
următorul lucru. La sfârşitul lui august, pe la cinci 
dimineața, o să pornesc să întâmpin nişte rude la 
aeroport. O să greşesc drumul şi o să întorc, ieşind la 
şosea. Drumul va fi absolut liber şi, ieşind pe el, nici 
măcar n-am să mă uit înapoi. Dar n-o să virez brusc la 
stânga, ci câteva secunde o să merg înainte, manevrând 
lent spre stânga. Şi atunci, pe lângă maşina mea, de-a 
dreptul la zece centimetri de ea va trece în viteză un 
camion enorm. Încă o fracțiune de secundă şi o mică 


deplasare, şi din mine şi maşina mea ar fi rămas doar 
bucățele. Îmi fusese lene să mă uit în spate. Şoferului 
tirului enorm îi fusese lene să mă avertizeze cu claxonul 
sau cu farurile. O să se întâmple o minune şi o să rămân 
în viață. 

Aşa rămân în viață şi acum, pe drumul ăsta pustiu 
din Franţa. În ciuda neglijenţei mele față de ceilalți şi față 
de situație. Prima dată aruncăm semințele, pe urmă 
culegem roadele. Prima dată apare sentimentul de 
superioritate şi încrederea sporită în noi înşine. Apoi 
apare o uşoară neglijenţă față de oameni şi de lume. Pe 
urma se întâmplă ce trebuie să se întâmple. 

Merg pe drumul frumos şi pustiu. Încă îmi mai simt 
sufletul bucuros. Am rămas în viaţă - e drept, ca prin 
minune. Şi importante că înţeleg de ce aş fi putut să mor. 
Sufletul meu funcționează slab. Conştiinţa, gândurile, 
viitorul meu ies mereu în față, întrecând moralitatea şi 
iubirea. Ei, ce să-i faci, trebuie să mă învăț să am grijă de 
suflet. Trebuie să mă învăţ să fiu cu adevărat fericit. 

